
I-jo leidimo prakalba. 


Leisdamas šitą savo darbą, turiu galvoje ir mūsų mokyklą: 
šitą savo rašinį ir jai skiriu. 

Lietuvių kalbos pamokomis mokiniai skaito, nagrinėja su kalocs 
mokytoju tam tikras chrestomatijas, skiriamas kalbos mokslui (kalbos 
išrašų rinkinius), arba atskirus rašytojų darbus. Tam gyvajam 
kalbos darbui skiriama ir šita „Mūsų raštų istorija“. Mokyklai ji 
yra tik tam tikra mokslo priemonė, bet toji priemonė mokiniui galės 
atstoti, bent tuo tarpu, ir reikalingą jam mūsų raštų istorijos vadovėlį. 

Kaip reikia šita priemone naudotis mokykloje — tą dalyką 
turi nuspręsti jau pats to gyvojo mokyklos darbo vadovas: savo 
darbe jis eis, tikiuosi, kalbos metodikos mokslu ir naudosis savo ir 
draugų pastebėjimais. Šiaip ar taip, nieku būdu nepatariu mokiniui | 
atmintinai mokytis visos tos chronologijos, kuri čia duota įvairiems 
rašinio galams; tą pat turiu pasakyti, žinoma, ir apie rašinio vardus, 
pavardes, knygų antraštes... 

Čia kartu su mūsų raštais yra kalbama kiek ir apie kitų 
raštus, turėjusius ir iš dalies tebeturinčius įtakos mūsų raštų ūgiui, 
kalbu vietomis ir apie tuos kitų žmonių ir kitų tautų darbus, su 
kuriais augo surišti mūsų raštai. 1920 m. 


II-jo leidimo prakalba. 


Antrajam leidimui peržiūrėjau tekstą, šį tą nauja įdėjau, vieto- 
mis papildžiau, išplėčiau, vietomis šį tą praleidžiau. Praleidžiau 
Tautosakos skyrių, kuriam, bent dainoms, yra skiriamas mano Dainų 
literatūros vadovėlis (1923), o įdėjau apie Lietuvos rusų gudų raštus, 
apie lotynų kalbos reikšmę XVla. Lietuvos visuomenei, dar įterpiau 
apie Sarbievių, jėzavitu teatrą, apie Mickevičių, Krašiauskį, Kondra- 
tavičių ir k. Neminėdamas visų čia mano atmainų, bendrai tenu- 
rodysiu, jog stengiaus savo rašinį mokyklai labiau pritaikyti negu 
jai buvo pritaikytas, ne tam tikslui rašytas, I-sis leidimas. Todel 


- 

svarbesniuosius, mano nuomone, rašytojus čia labiau iškėliau, daug 
plačiau jų darbą pažymėjau, kartais jų pačių žodžiais, 0 ne tiek 
svarbius arba literatūrai mažiau reiškiančius nustūmiau užpakaliau. 
Žinau, kad tai dar ne visa, kas reikėtų padaryti, idant šis mano 
raštas tikrai vadovėliu pavirstų, tačiau nesiimu šiuo tarpu daugiau 
ko padaryti. Jisai, man rodos, tebėra dar reikalingas ne vien 
aukštesniosioms mokykloms; juo tenka naudotis ir šiaip mūsų švie- 
suomenei, kuriai ir anie literatūros istorijai nesvarbūs rašytojai 
reikėtų, vis delto, bent iš vardo pažinti. Antra vertus, vadovėlis 
reikėtų dar naujai parašyti, o šio rašinio taikymas mokyklai negali 
„to paties“ tikslo pasiekti. Tad prieš pasirodant tikram vadovėliui 
mokyklai tenka verstis šia „raštų istorija“. 

Šį II-jį leidimą ruošiau 1923—24 mokslo metais. Dar kartą jį 
peržiūrėjau ir pataisiau 1924 m. rudenį. Šį tąir vėliau įspraudžiau. 

M. B-ka. 


I. Lietuvių raštai gudų ir lotynų kalbomis 
(ligi XVI-jo amž. pusės, iš dalies ir XVII-XVIII amžiuje). 


$ 1. Gudų kalba lietuvių raštuose. Lietuvos Metrika!). Prieš 
pasirodant raštams lietuvių kalba, lietuviai savo rašto kultūros rei- 
kalams vartojo slavių rusų kalba,. kuria kalbėjo žymi Lietuvos 
gyventojų dalis, gudai. Toji kalba Lietuvos valstybės ir šiaip vieša- 
jame gyvenime ėmė sverti Lietuvai krikščionybės dar nepriėmus; 
o kai Lietuvos valstybė susidėjo su Lenkais ir sunkiai kovojo, gin- 
dama savo laisvą tautos būvį, ir tada rusų kalba buvo viena iš 
svarbesniųjų savaimingojo būvio žymių, kuri jungė lietuvių ir gudų 
visuomenę lyg į vieną tautos kūną. Kad ir iš cerkvinės slavių 
kalbos kilusi, ji betgi vis labiau sėmėsi iš šnekamosios gudų kalbos — 
žodžių, posakių, įgijo tokių jos savumų, jog rusai ir lenkai dažnai 
ją vadindavo „lietuvių kalba“. Tikriau pasakius, XIV—XVI-ajame, 
iš dalies net XVII-ajame amžiuje ji buvo Lietuvos rašto kalba. 

Ta kalba buvo rašyti daugiausia -Z/eiuvos Metrikos aktai 
(didžiojo Lietuvos Kunigaikščio vardu leidžiamieji raštai, diploma- 
tiniai aktai), teismų nutarimai, visokie sutarčių raštai ir kiti visuo- 
menės gyvenimo aktai. Lietuvos Metrika turi raštų nuo 1386 m., 
ir ligi XVla. ji buvo Trakų pilyje, paskui Vilniuje, o baigiantis 
XVIII-ajam amžiui atsidūrė Varšuvoje, iš kur rusai, pagriebę kartu 
su lenkų aktais, išvežė ją į Petrapilį, paskui į Maksvą ir čia ją 
sudėjo Teisingumo Ministerijos archyve. Rusų vyriausybė ir mcks- 
lininkai yra išleidę ne vieną Metrikos aktų tomą, kuriuose yra 
svarbios Lietuvos istorijai medžiagos. Daug taip pat medžiagos 
Lietuvos istorikams yra Vilniaus Centraliame archyve — apie 20000 
rašytinių XV—XVIIla knygų, kurių kelias dešimtis tomų yra išleidusi 
Vilniaus Archeogratinė Komisija. Metrikos ir Vilniaus archyvo aktų 
yra ir ne rusų (gudų) kalba, jų yra ir lotynų ar lenkų kalbomis 
rašytų, tačiau ligi XVII-jo amžiaus tokių raštų nedaug randame?). 


$ 2. Lietuvos Statutas. Rusų (gudų) kalba yra rašytas ir 
garsusis Z/etuvos Statutas. Jis iškilo aukščiau už XIV — XVa. 
privilegijas, įstatymus ir „lakštus“, kuriuos didieji kunigaikščiai teik- 


5 Apie svetimųjų "kalbų reikšmę lietuvių rašto kultūrai — M, Biržiškos 
Syetimosios kalbos lietuvių rašto Istorijoje (1917 m. „Lietuvos Aido“ Nr. I, 3, 
ir II) 
2) Plačiau apie Metriką — C. JI, Nraumukiū, Onucanie KHHTb H aKTOBL 
TlarosckoOh Merpnku (1887), 

davo atskiriems Lietuvos kraštams, luomams ir didikams, ir pakeitė. 
didž. kunigaikščio Kazimiero 1468 m. išleistąjį baudžiamųjų įstatymų 
rinkinį „Sudebnik“ (įstatymų vadovėlį teismams). 1529 m. Lietuvos 
seimas Vilniuje priėmė vadinamąjį p/rmąj// („senąjį“) Lietuvos Statutą, 
kuris, kaip rodos, tuojau buvo išspausdintas, bet mums yra išlikę 
tiktai jo nuorašai; čia daugiausia yra pasidarbavęs, jį rašydamas, 
kancleris (vyriausiasis ministeris) Albertas Goštautas (miręs 1539 m.). 
Didž. kunigaikščiui Žygimantui Seniui įsakius, jį tuojau išvertė į 
lotynų ir lenkų kalbas. 5 Ž 
Pirmasis Statutas veikiai gavo atsilikti nuo visuomenės gyve- 

nimo, kuriam vis labiau reiškė bajorai, nepatenkinti per mažu, 
pasak jų, apdraudimu jų reikalų Statuto straipsniais. Keliuose 
seimuose jie reikalavo pakeisti Goštauto Statutą nauju. Jų rašytojai 
(Mykelionis ir kiti) taip pat peikė senąjį Statutą, iki pagaliau did. 
kunig. Zygimantas Augustas 1566 m. Vilniuje patvirtino pataisytąjį, 
antrąa// Statutą. Sis Statutas irgi buvo rašytas rusų (gudų) kalba, 
tuojau ir į lotynų bei lenkų kalbas išverstas. 
. 1569 m. Liublino unija padarė Lietuvai tokių atmainų, jog tik 
priimtasis Statutas vėl pasirodė nuo gyvenimo atsilikęs ir buvo 
taisytinas. Dar Liublino seimas paskyrė 14-0s atstovų komisiją 
Statutui iš naujo sutvarkyti. Pasirėmęs tos Komisijos geriausių 
„Lietuvos teisininkų paruoštuoju darbu, kancleris Levas Sapiega 
(gimęs 1557, m. 1633) 1588 m. išleido Lenkų karaliaus Zygimanto 
Vazos patvirtintą /reč/ą// Statutą rusų (gudų) kalba. Sapiegos Sta- 
tutas, kurio vertimas į lenkų kalbą buvo pakartotas ir papildytas 
XVII ir XVIII amžiuose, tvarkė Lietuvos gyvenimą net Lietuvai 
patekus Rusų valdžion. Rusų vyriausybė atmetė jį 1840 m. 

“1909 m. Jonas Šliūpas Amerikoje paskelbė savo į lietuvių kalbą 
išverstą pirmąjį Lietuvos Statutą, kuone 4-riems amžiams suėjus 
nuo jo pasirodymo !). 


S 3. Lietuvos metraščiai. Lietuvos Metrika ir kiti mūsų 
senovės aktai yra svarbūs mūsų praeičiai pažinti. Lietuvos Statutas 
išgarsino kaimynuose Lietuvos vardą, įrodęs mūsų protėvius suge- 
bėjus rimtai, visuomeniškai tvarkytis .ir giliai ieškojus teisėtumo. 
Tų raštų turinys yra įdėmus Lietuvos kultūros istorijai, jų rusų. 
(gudų) kalba — kalbotyros mokslui, tačiau su literatūra, tikrai pasakius, 
nedaug ko jie beturi bendro. Siai pastarajai betgi priklauso trečioji 
mūsų rusiškų (gudiškų) raštų rūšis— Z/efuvos metraščiai, kurie 
“pasakoja mūsų praeities nuotykius. Jie giria didžiuosius Lietuvos 
kunigaikščius, stengiasi iškelti Lietuvos garbę ir pažeminti jos prie- 
šus — lenkus, kartais ir Maksvos rusus. Juose vaizdžiai apsireiškia 
tų laikų.lietuvių ir gudų patriotizmas, meilė bendrai valstybei, tėvynei. 
Tai nėra tik ramūs užrašai, kas šiais ar anais metais yra įvykę, 


15 Plačiau: apie Statutą — T. Czacki. O litewskich i polskich prawach 
(1800—01). J. Danilowicz. Opisanie bibliograficzne dotad Zznanych egzem- 
plazy Statutu Litewskiego (1823 m. „Dziennik Wilenski“). C. J. NraumukiA. Kv 
zonpocy O0b H3naniaxo H KOMMEeKTapinx» luToscKaro Craryra (1893), 

bet ir karšti tautos politikos raštai, lygiai mūsų gadynės laikraščių 
straipsniai, lygiai pasakojimai, padavimai, legendos, lyg kartu poezija 
ir publicistika ar tiesiog patriotiška, kad ir neeiliuota, poezija. Me- 
traščius mėgo skaityti, nusirašinėti ir rinkti mūsų XV-—XVI-jo 
amžiaus diduomenė, kuri jais stiprino ir gilino savo tautiškus jausmus. 
Tais raštais naudojosi didžiausi Lietuvos istorijos rašytojai XVI ir 
XVII am., Strikauskis ir Kojelavičius, juos pamiršo XVII-XVIII am. 
mūsų bajorų šviesuomenė, bet XIX a., Vilniaus universitetui susi- 
domėjus Lietuvos praeitimi, juos iš naujo priminė istorikai Danila- 
vičius ir Norbutas, kai kuriuos iš jų išspausdiinę (tų raštų nuorašai 
tebuvo žinomi); paskui juos ėmė tyrinėti lenkai (Smolka, Prochaska, 
Jakubovskis) ir rusai (Tichomirovas). Kai susirinko 20 su viršum 
šių metraščių nuorašų, 1907 m. jie buvo paskelbti Rusų Metraščių 
rinkinyje (Polnoje Sobranije russkich lietopisei), XVII tome. 

Mūsų metraščiai išsiplėtojo iš XIV a. trumpo metraščio: ilgainiui 
į jį pateko atskirų Lietuvos ir Gudų kraštų (Smolensko ir kitų) 
metraštėliai, vėliau taip pat diduomenėje išlikusieji šeimų padavimai, 
ir “jis didėjo ne vien sekdamas vis tolyn einančiu laiku, bet ir vis 
gilyn atgal atsižvelgdamas; — juo metraštis vėlesnis, juo senesnius 
įvykius jis mums pasakoja. Pirmojo valstybinio metraščio užuo- 
mazga vardu L/eivvos kunigaikščių pradžia (Litovskomu rodu 
počinok) yra užmizgusi Didžiojo Vytauto metu, baigiantis XIV amžiui. 
Tiesa, ji mums težinoma iš vėlesniojo lotyniško vertimo (Origo 
regis); istoriją ji pradeda tiktai Gedimino sūnumis ir nupasakoja 
Kęstučio ir Vytauto kovą prieš Jogailą. Ją rašė aiškus Vytauto šali- 
ninkas, gal net Vytauto įsakytas.  XV-jam a. įpusėjus, Kazimiero 
Jogailaičio metu (apie 1446 m.) Lretuvos kunigaikščių pradžia, 
kartu su kitais Vytauto, Svitrigailos ir Zygimanto Kęstutaičio gadynės 
įvykių užrašais, patenka į D/džiųjų Lietuvos kunigaikščių metraštį 
(Lietopis velikich kniazei litovskich). Tas trumpas valstybės nuo- 
tykių sąrašas (nuo 1377 m.) skiriamas ypačiai didžiųjų kunigaikščių 
reikalams, kaip aiškiai rodo ir pats pavadinimas. Mat, tuo metu 
didieji Lietuvos kunigaikščiai dar tebebuvo karšti Lietuvos nepriklau- 
"somybės šalininkai ir gynėjai; jų reikalai, tos gadynės mūsų patriotų 
akimis žiūrint, buvę ir valstybės, tautos reikalai. Sitoksai nusistatymas 
vaizdžiausiai apsireiškė 1428 m. Smolensko miesto parašytame, 
vėliau praplėstame ir į „metraštyną“ įtrauktame Vytauto kuni- 
gaikščio pagyrime (Pochvala kniaziu Vytautu), kuris XV-jo a. 
Lietuvos patriotams buvo toks pat manifestas, koks XVI amžiaus 
lietuviams Daukšos Postilos prakalba. 

XVI a. kovoje prieš lenkų .pastangas Lietuvą sau pajungti kilo 
tautiškas lietuvių susipratimas, augo kultūros ir ypačiai rašto reika- 
lavimai, visur buvo pastebimas gyvumas, judėjimas, bruzdėjimas. 
Tačiau tuo pat metu Lietuva nustojo savo prieš tai turėto tikriausio 
ginklo -— didžiųjų kunigaikščių pritarimo, nes juos vis smarkiau 
veikė Lenkų reikalai ir kultūra. Lietuvos reikalai ir garbė ginti 
dabar tenka diduomenei, kilusiai iš Vytauto bendradarbių palikuoniu; 
tatai atsiliepia metraščiui. XVI a. viduryje senasis metraštis pasi- - 

daro naujesnis, labiau tinkąs naujiems mūsų šviesuomenės reikala- 
vimams. Iš padavimų, didikų šeimose likusių, iš rusų metraščių - 
(Valuinės), iš naujų nuotykių visa, kas rašytojui įsidėmėtina, įtrau- 
kiama į metraštį, kuris ypačiai garsėja savo pasakojimu apie lietuvių 
kilimą iš senovės Romos (Pa/emono teorija). Toji nuomonė stipri- 
no Lietuvos diduomenę kovojant prieš lenkus, kėlė jos puikybę, 
net patys lenkai (garsusis XV a. lenkų istorikas ir lietuvių priešas 
Dlugošius) tikėjo ir nesistebėjo, skaitydami mūsų metraštyje lietu- 
vių didikų pagyras: „mes esame seni Romos bajorai“ (my—staraja 
šliachta rimskaja). Kad ir teberašoma apie didžiuosius kunigaikščius, 
bet jų reikalai jau skiriami nuo valstybės reikalų; XVI a. mMet- 
raštis jau nebe didžiųjų Lietuvos kunigaikščių, bet L/etuvos /r Že- 
maičių didžiosios kunigaikštijos metraštis (Lietopisiec Velikaho 
Kniažestva Litovskoho ir Zomoickoho !). 


$ 4. Lotynų kalba lietuvių raštuose. Dar XIII, XIV ir XV a. 
Lietuvai teko su lotynų kalbos reikalu susidurti, susisiekiant su kitais 
kraštais, o XV--XVI a. ji vis labiau ėmė sverti ir vidaus santykiams, 
kultūros reikalams. Tąja kalba XVI a. atsiranda pas mus svarbios 
teisinės, politinės, taip pat ir poetinės literatūros. Statutas yra iš- 
verstas į lotynų kalbą. 


Pirmasis lotyniškai rašęs Lietuvos poetas buvo Mikalojus 
Husovianus, kuris Romoje būdamas parašė poemą apie Lietuvos 
žiobrį: Carmen de statura feritate ac venatione bisontis (išl. 1523), 
kurios 1702 eilutėse yra gražių vaizdų, bet kalba šlubuoja?). 


Ypačiai išgarsėjo trys mokyti Lietuvos teisininkai ir poli- 
tikai: Roizius, Rotundus ir Volianas. Ispanų kunigas Petras 
Ruiz de Moros (mirė 1571), savo pavardę sulotyninęs A0/z/us 
Maureus, pasižymėjo -ne tiek savo eilėraščiais (Carmina“), 
kiek teisių raštais. Zemaičių vyskupijai 1561 m. jis surašė 
jos Įstatymus (Constitutiones ecclesiae mednicensis), 1563 m. 
savo sprendimus, kuriuos jis padarė būdamas Vilniuje kara- 
liaus teisių patarėju (iurisconsultus) ir kurie sutrumpintai buvo 
vadinami „decisiones lituanicae“ (Decisiones de rebus in sacro 
auditorio lituanico ex appellatione iudicatis) Lietuvoje įsi- 
gyvenęs lenkas Andrius Vo//anas (1530—1610) išgarsėjo savo 
raštais, kuriais skelbė ir gyrė reformacijos mokslą, ir politinės 
laisvės nagrinėjimu (De libertate politica, 1572). Tie raštai 
nieko bendro neturi su lietuvių diduomenės tautišku judėjimu 


19 Apie Lietuvos metraščius: St. Smolka. Najdawniejsze pomniki dziejo- 
pisarstwa rusko - litewskiego (1890). A. Prochaska, Latopis litewski (1890). 
H. TuxomMWpos», O cocraBb 3ananHo-pycCcKMxX», T. H. NMTOBCKHXb NBTONKHCEA, 
(„Kypnano Munncrepcrea Haponnaro Mpocekujenia“, 1901). 
| 2) Palyg. Nicolai Hussoviani Carmina (Krokuvoje, 1894). — M. Jezie- 
nicki, Mikolaj Hussovianus (Hussowski) w šwietle najnowszych badan (1895 r. 
„Kwartalnik Historyczny“). VI, Sakavičius. Nicolaus Hussovianus, kaipo pir- 
masis lietuvių humanistas (1923 m. „Lietuvių Tautoje“). 

") Palyg. Petri Royzii Maurei Aleagnicensis carmina. 2t. 1900 (Krokuvoje). 

tačiau kiti sako jų autorių prisidėjus prie kitų Lietuvos šviesuolių, 
kurie, Radvilos paraginti, paruošė smarkų atsakymą į lenkų (Ože- 
chovskio) priekaištus Lietuvos nepriklausomybės ir garbės 
gynėjams, — „Rozmowa polaka z litwinem“ (1564!) Ki- 
ti tą knygą jungia su Vilniaus miesto vaitu Mielickiu A0- 
tundu (mirė apie 1595), kuris, atvykęs iš Lenkų ir Lietuvoje 
įsigyvenęs, virto karštu jos gerbėju.  Zygimanto Augusto įsa- 
kytas, jis rašė Lietuvos istoriją, kuri betgi žuvo; teliko tiktai 
trumpas valdovų sąrašas (pradedant Palemonu), priruoštas 
antrojo Statuto lotyniškam vertimui. 


XV ir XVI a. Lietuvos šviesuoliai, susipažinę su lotynų kalba 
ir Romos istorija, gavo pastebėti panašumo tarp senovės lietuvių 
ir romėnų papročių, ypačiai tarp jų kaibų. Pastebėtasai panašumas 
vertė juos lyginti savo protėvius su romėnais, o neaiškūs, tuomet 
dar visuomenėje neišnykę padavimai apie Lietuvos valstybės įkūrimą 
davė progos kilti ypatingai nuomonei, jog lietuviai čia iš Romos 
atėję Palemono atvesti. Lietuviai virtę romėnų palikuonimis, lietuvių 
kalba — lotynų kalbos per ilgus amžius apkitusia, sunykusia tarme. 
Toji nuomonė, kaip žinome, pateko į mūsų metraščius. Ziūrėdami 
į lotynų kalbą, kaip į savo protėvių kalbą, lietuviai, tikriau, lietuvių 
didikai ir bajorai, ėmė jos reikalauti viešajam gyvenimui, ypačiai 
mokykloms. Vienas griežčiausių tos kalbos šalininkų buvo Myke- 
/fomis, kuris apibūdina lietuvius, totorius ir Maksvos rusus, jų gyve- 
nimą, papročius ir kalbą (Michalonis Lithuani De mor/bus Taria- 
rorum, Lithuanorum et Moschorum). Tas apibūdinimas kad ir 
parašytas dar 1550 m., tačiau XVII a. (1615—16 m.) jo tik dalis 
tėra išspausdinta.  Mykelionis surašo keliasdešimt lotyniškų žodžių, 
kurie esą panašūs į lietuvių kalbos žodžius, ir ragina tautiečius 
atsižadėti gudų kalbos, kuri jungianti Lietuvą su pavojinga mūsų 
valstybei Maksvos Rusija, ir griebtis savo tėvų — lotynų kalbos, 
labiausiai, kurti ta kalba mokyklas. Jėzuitai, kurie netrukus atvyko | 
Lietuvą (1569) ir kuriuos mūsų žmonės paprastai jėzavitais vadino, 
kurdami bajorams mokyklas, kur visa kas buvo einama lotynų 
kalba, atitiko čia tikrą bajorų visuomenės norą, jų gyvą pribrendusį " 
reikalą, net pasakytume: tautišką nusistatymą. 

S 5. Sarbiauskis. Kojelavičius. Kai Liublino unijos uUž- 
megstasis ryšys vis labiau Lietuvą lenkia Lenkų naudai ir Lietuvos. 
visuomenės atsparumas eina silpnyn, dar be to, kai bajorai ima 
ištautėti, XVI-jo a. pažiūra į lotynų kalbą, kaip į mūsų protėvių 
kalbą, vėliau (XVII-XVIII a.) nebeturi savo pirmutinės, tautiškos, 
visuomeniškos reikšmės. Lotynų kalba virsta mūsu, kaip ir lenkų, 
bajorams, kaip ir vakarų Eiropos šviesuomenei, vien mokytosios 
kultūros kalba — priemonė mokslui pasiekti ir su kitų tautų žmo- 
nėmis, artimiausiais ir tolimiausiais kaimynais, susisiekti. Jėzavitai 
„tos kalbos atkakliai laikėsi ir nebuvo linkę: net ir lenkų kalbos į 


Ų Iš naujo spaus, 1890 (Krokuvoje). 


Ho 


jėzavitas, garsusis Vilniaus astronomas Pačiabutas piktinosi kai 
kam lenkų, ne lotynų, kalba mokslo knygas rašant: tam, girdi, lenkų, 
kalba netinkanti, nepriaugusi. 





š 1. Motiejus Kazimieras Sarbievius (Sarbiauskis). 


XVI XVIII a. Lietuvoje išspausdinta daug knygų lotynų kalba 
daugiausia tikybiniu, kurios labiau priklauso bendrai bažnytinei negu 
lietuvių literatūrai. Mūsų literatūrai, be kai kurių kitų lotynišku 
rašytojų, tenka priskirti. du įžymiu XVII a. Vilniaus jėzavitu, Sar- 
-biauskis ir Kojelavičius. 

Mozūras Motiejus Kazimieras Sarbiauskis (lotyniškai „Sar- 
bievius“ rašęsis, 1596— 1640), gimęs Lenkuose, bet Lietuvoje išėjęs 
mokslus ir apie pusę savo amžiaus ten gyvenęs, mokydamas Vil- 
niaus ir Kražių jėzavitų mokyklose, išgarsėjo Vakarų Eiropoje savo 
lotynių odėmis, kurias jis rašė sekdamas Horaciumi, ir savo per- 
redaguotais, popiežiui įsakius, bažnytiniais himnais. Jo eilėraščių 
rinkinys, pavadintas Z/r/ca, pirmą kartą buvo išspausdintas 1625 m. 
ir XVII-XIX a. buvo pakartotas apie 50 kartų ne tik Vilniuje, bet 
ir Romoje, Paryžiuje, Londone, Antverpene, Leipcige, Dresdene, 


Ai — 


Venecijoje ir kitur. Kad ir būdamas lenkas, Sarbiauskis retai teatsi- 
liepia į lenkų nuotykius, vieną kitą pažįstamą didiką ar mūšį ie- 
- minėdamas, Lietuvos betgi ne tik didikams (Katkams, Tiškams, 
Radviloms, Sapiegoms, Rudaminoms) savo odes skiria, bet ir pačią 
Lietuva dainuoja: Vilnių ir jo apylinkes, Panemunės miestelius 


ū No „T Ž + P r (d ių 
PSO / HIS TORLE PSN 
sukas LITVAN/ 

Ais Pars prior; 


ŽŽ DE REDYS LYTVANORVM 
vy > Las „+ 


i 
L 


5: 4 


LIBRI NOVEM, 
Auciore 
," ALDERTO WIIVK 


KOTALOWICZ, 
Soc Iciu 


r 
S j a 
7 
4 “ 
ui B 
2 * — 








is PS PPENI TK “ , E a Na 
05 Ž7 V UANTISCT S yMų TinYs GTA ARS TEN. NN ira) 
t "p, a 4 >. los a A-RM- 492 Š. 00 — To e a A 
IN Da ikę (Pa e "" Mreai [ais S R.M Salonių <! 1 e 4 a 22 2 A 





M -—-- 








2. Kojelavičiaus istorija. 


(Silviludia), vilniečių kelionę į Trakus (Guattuor leucae), Kražius ir 


kitas apylinkes.  Užsieny jį vadino lietuviu, mums gana bus jį Lie- 
tuvos poetu pripažinus !). 





" M. Biržiška. Sarbieviana (1914 m. „Lietuvių Tautos“ II kn 3 d. 
369—375 pusl.) 

Kitas garsusis Lietuvos jėzavitų rašytojas, Albertas Vijukas 
Kojelavičius (1609 —1677), turėjo dar du broliu rašytoju, irgi jėzavitu, 
Kazimierą ir Petrą. Gimęs, kaip ir jie, Kaune, ten įkūrė jėzavitų | 
namus, tačiau daugiausia gyveno ir dirbo Vilniuje. Parašė kelias- 
dešimt tikybinių, istorinių ir kitokių knygų lotynų ir lenkų kalbomis. 
Del savo raštų, skiriamų Lietuvos istorijai, istorikų yra pripažintas 
kuone geriausiu XVII a. istoriku. Jo svarbiausi istorijos raštai yra 
Lietuvos Istorija (Ž//stor/a Liivaniae, |-—1650, ||-—1669), parašyta 
atsargiai, rimtai ir gražiai; Lietuvos istorijos įvairenybės (Miscellanea 
rerum, 1650), kuriose yra svarbių žinių XVII a. katalikų bažnyčios 
padėjimui Lietuvoje išaiškinti; Radvilų istorija (Fasti Radiviliani, 
1653), del kurios Radvilos buvo labai ant Kojelavičiaus supykę ir 
kur pagavę naikino jo Knygas; Lietuvos bajorų istorija, jų garbėmis 
(herbais) sekant (Nomenclator familiarum, 1658), pradėta spau- 
sdinti, bet kai kuriems didikams užsigavus, kad Kojelavičius jų 
giminės neišvedęs iš senovės kunigaikščių, nėbaigta ir ligi šiolei 
neišspausdinta (tiktai jos sutrumpintas Compendium, jo išlikęs ran-, 
kraštis, išspausdintas 1897 — Herbarz rycerstwa Wielkiego Księstwa 
Litewskiego). | 

S 6. Jėzavitų mokyklos teatras. Jėzavitai davė Lietuvai 
mokyklos teatrą. Dar 1586 m. jie įrengė pirmąją Vilniuje Dievo 
Kūno procesiją gatvėmis, įtraukė į ją savo moksleivius, kurie visaip 
kaip persitaisę — pranašais, angelais, kariais — rodė ir vaidino 
įvairius paveikslus. Vėliau jie ne kartą per visokias bažnytines 
iškilmes rodė panašias „sacras pompas“, ypačiai XVII a. Sitokiomis 
pompomis jėzavitai pratino bajorų jaunuomenę kilniai ir padoriai 
rodytis viešumoje, tam reikalui ir mokyklos mokinių teatrus — 
dramas ir dialogus—rengė. Moksleivių vaidinimai turėjo prisilaikyti 
tam tikrų taisyklių: dialogo rašytojas, paprastai tos mokyklos moky- 
tojas, turėjo iš pradžių pasitarti su savo vyresnybe; parašęs Jį, 
turėjo pavesti mokyklos vedėjo (rektoriaus), paskui ir vietos jėzavitų 
viršininko (prefekto) kritikai. Jei dialogą žadėjo vaidinti didikų 
akyse, jį turėjo dar paskaityti tie jėzavitai, kurie tuos ponus pažinojo, 
ir nuspręsti, ar patiks jiems naujas kūrinys. Toliau mėgino vaidinti 
visiems vietos jėzavitams susirinkus, kurie ne kartą šį ar tą taisė, 
šalino ar keitė. 

Pačių dialogų ar dramų jėzavitai nespausdino, pasitenkindami 
trumpomis rašytomis ar spausdintomis programomis (sinopsomis, 
periochomis, scenarijomis), kurias dalijo susirinkusiems žiūrovams. 
"Programose buvo duodamas veikalo turinys, jo istorinis ar kitokis 
pagrindas (argumentum, fundamentum), scenų suskirstymas ir 
veiksmo išplėtojimas, dar be to, kai kada vaidintojų sąrašas ir ju 
paskirstymas vaidmenimis. Vaidinimas buvo pradedamas įžanga, 
prologu, kuris kartais ėjo po antiprologo. Dramą darė 3—5 
veiksmai (aktai, parsai, protaziai), kurių kiekvienas skirstėsi 3—8 
scenomis, arba įvadomis (inductio). Veiksmai turėjo savų pava- 
dinimų, pav., I įtampa (epitasis), II postovis (catastasis), III nelaimė 
(catastrophe), ir nuo kits kito buvo atskiriami tam tikromis kalbomis 


ir giesmėmis (chorais, apodoziais) arba protarpiais (interludium, 
intermedium), kurie paprastai virsdavo linksmomis, nebojant dramos 
turinio, gyvomis pajuokiamomis komedijėlėmis. Pabaigoje (epiloge) 
buvo keliami dori, žeminami pikti dramos veikėjai, arba giriamas 
didikas, kuriam buvo vaidinama. 

Jėzavitų dramos, dažniausiai vaidinamos lotynų kalba, prasidėjo 
alegoriniais procesijų ir šiaip iškilmių dialogais, kuriuose buvo giriami 
šventieji, bažnyčios kankiniai, karaliai ir šiaip didikai.  Panegiriniai 
dialogai ir mokyklose XVII-XVIII a. buvo vaidinami (Facies Martis 
et Minervae — Oginskių garbei, 1726 — ir kiti); jiems nemaža 
medžiagos davė istorija — Graikų, Romos, Persų, Vakarų Eiropos 
viduramžio. Buvo dramų ir Lietuvos praeities: apie Vytenį kuni- 
gaikštį, kuris paniekinęs Svenčiausį Sakramentą ir už tai buvęs 
Dievo nubaustas, apie Mindaugo Valstininką, apie Vilniaus miesto 
įkūrimą ir kt. Visa tų dramų lietuvybė — vardai, tačiau jose vis 
delto tebesireiškė įgarsėjusi XVI a. Palemono kilimo lietuvių 
tradicija, palaikiusi tautišką lietuvių bajorų puikybę ir samonę; pati 
jėzavitų jaunuomenė didžiavosi esanti Palemono, kartais Gedimino, 
jaunuomenė (palaemonia arba gediminia iuventus). 

Anksčiausiai pas mus prasidėję, ilgiausiai buvo išlikę tikybiniai 
dialogai, kurie buvo vaidinami Didžiojoje Savaitėje, dažniausiai 
Didžiajame Penktadieny, kur (pav., Vilniaus miestiečiams vaidinant) 
buvo vartojama lenkų kalba. Sitokie dialogai kartais tęsėsi kelias 
dienas ir turėjo ligi 100 scenų; jiems vaidinti ruošdavosi iš anksto 
kokius metus. 

Zemaičių Kražiuose vaidinant, intermedijose ne kartą griebtasi 
ir lietuvių kalbos. S/mkevičios „Vytenio“ dramos intermedijoje 
sodietis (rusticus) kalbėdamas pina į lenkų kalbą lietuviškų žodžių, 
šaukiasi net į „didžius mūsų dievus“. Kitoje to pat rašytojo dra- 
moje du bajoraičiu lietuviškai kalbasi apie vaidinimą (XVII a. pasku- 
tiniame ketvirtyje !). | 

XVIII a. įpusėjus lotynų kalba vis mažiau svėrė net ir bajorų 
gyvenimui. Nyko jėzavitai iki, pašalinti iš Lietuvos, gavo perleisti 
vietą kitiems. Nyko ir mokyklų teatras. Ilgainiui atsirado lenkų 
teatras, kuris betgi su tautišku lietuvių gyvenimu nieko bendro 
neturėjo. 


1) Apie mokyklos teatrą — M. Biržiška, Jėzuilų mokyklos teatras Lie- 
tuvoje (1918 m. „Lietuvos Mokykloj“), 2 


Il. Nuo XVI-jo amžiaus pusės iki XVIII-jo a. 
pabaigos. 


, S 7. Abejojamieji raštai lietuvių kalba. Seniausia lietuvių 
kalbos raštų liekana paprastai yra laikomas įrašas juostoje, arba, 
tikriau, plačiame šilkiniame kaspine. Jame yra pažymėti 1512 m. 
ir dainos pradžios žodžiai: „pas mamužės augau varga nežinojau“. 
To įrašo betgi lotyniškos, tariant lenkiškos, raidės (žinomuose mums 
lietuviškuose spaudiniuose ir rankraščiuose seniau buvo vartojamos 
gotinės raidės) ir kiti tokie dalykai verčia mus abejoti, ar tai tikri 
metai čia pažymėti!) - Lygiai abejojami yra 1533 metai, kuriuos kai 
kurie bibliografai deda Vilniuje išleistoms knygoms vardu „Wyprawa 
duszy - na tamten Ššwiat. „Agenna Ww języku polskim, tacinskim, 
litewskim i niemieckim“?).. 


Bet visai yra tikri setas 1545 — dviejų „pirmųjų mums 
žinomų poetų '//etuvių, Rapailionio ir Kulviškio, mirimo metai ir 
1547 -— pirmųjų Žinomų "mums lietuviškų knygų, Mažvydo kate- 
kizmo, išleidimo metai.' Taigi XVI amžiaus penktąją dešimtį galime 
laikyti lietuvių (kalba) raštų: pradžia.. 


S8. "Reformacijos: reikšmė. lietuvių raštams. Rapailionis. 
Kulviškis. Tų raštų lopšys yra Mažoji (Prūsų) Lietuva. Pirmieji 
lietuviu kalbos spaudiniai pasirodė senųjų prūsų šalies sostinėje, Kara- 
liaučiuje, bet pirmieji rašytojai nebuvo Prūsų lietuviai; jie yra kilę 
iš Didžiosios Lietuvos. Priėmęs. reformaciją, pirmasis pasaulinis 
Prūsų valdovas, kunigaikštis Albrektas Brandenburgietis (g. 1490, 
m. 1568) ėmė uoliai .rūpintis, kad „Dievo žodis“ praplistų tarp visų jo 
valdinių, vadinasi, ir tarp krikščionių vardą akiai jau turinčių lietuvių 
ir jų brolių, jau mirštančių prūsų. . Savo įkurtame (1544 m.) Kara- 
liaučiaus universitete jis įsteigė lietuvių teologams, kunigams ir 
pamokslininkams kelias stipendijas (pašalpas) ir skatino rašyti tiky- 
bos knygas lietuvių ir tų prūsų kalbomis; tiek jis, tiek jo įpėdiniai 
lietuvių (ir prūsų) knygoms leisti davė pinigų, kiek reikėjo. Palaikė 
ir traukė į darbą ne vien Prūsų lietuvius, kurie, ponų baudžiavomis 
prislėgti, ne labai. tegalvojo šviestis, o šviesesni už juos bajorai ir 
miestiečiai daugiausia buvo vokiečiai. Jo didžiausi bendradarbiai, 
žodžiu ir raštu platinant protestantų mokslą Prūsų lietuvių tarpe, 


1) W. Nehringą u. Adalb. Bezzenberger. Ein altes Denkmal der litauischen 
Sprache („Beitrūge zur Kunde der Indogermanischen Sprache“, 1888, XV, 
139—148). 

2 T. Narbutt, Dzieje Litwy, IX t, 287. M. Stankiewicz, Bibliografia 
litewska od r. 1547—1701 (1889 m.), V 





53 
buvo .jo pritrauktoji Didžiosos Lietuvos bajorų jaunuomenė, kuri 
išėjo mokslus protestantų universitetuose ir įsigyveno Prūsuose. 


Su kunigaikščio Albrekto vardu ir su Karaliaučius universitetu 
yra surišti pirmųjų Lietuvos protestantų ir lietuvių rašytojų vardai. 


NO —-————— 


3. Albertina (Senasis Karaliaučiaus universitetas). 

Vitenbergo universiteto auklėtinis, Karaliaučiaus universiteto profe- 

sorius Stan. „Rapailionis (gudiškai Rapailavičius, lotyniškai rašėsi - 
Stanislaus Rapagelonis Lituanus, miręs 1545 m.), kilęs iš Kelmės 
apylinkės, žemaičių bajoras, bene pirmasis bus vertęs bažnytines 
giesmes iš lotynų ir lenkų kalbos į lietuvių kalbą: „Bernelis gimė 
mums“, „Kristau, diena esi ir šviesybė“, „Dievo Tėvo išmintis“. Jam, 

sako, Albrekto buvęs pavestas ir Sventasis Raštas į lietuvių kalbą , 


101 — 


išversti!). Jo giminietis Abromas Kulviškis (lot. Culvensis, miręs 
Vilniuje 1545 m., kelioms savaitėms tesuėjus nuo Rapailionio mir- 
ties), kilęs iš Kulvos bajorų, netoli Kauno, kelių universitetų (Kro- 
kuvos, Luveno, Vitenbergo ir Leipcigo) auklėtinis, įsteigė Vilniuje 
mokyklą, paskui profesoriavo Karaliaučiuje; išvertė į lietuvių kalbą 

4, Mažvydo katekizmas. | 


giesmes ir psalmes, kurias mirdamas įsakė savo mokiniams giedoti. 
“Jo raštai nėra mūsų pasiekę, išskyrus Liuterio giesmės vertimą 
„Pagarbintas būki ir pačėstavotas“?). 


1) R. Tschackert, Urkundenbuch zur Reformationsgeschichte (1890). 


2) K. biografija: W. Wotschke. Abraham Culvensis (,„„Altpreussische Monats- 
schrift“, 1905 m., 153—252). 


| S 9. Mažvydas ir kiti. Martynas Mažvydas (lot. Mossvidius) 
Vaitkūnas (miręs 1562 m.), kaip ir anuodu, iš Didžiosios Lietuvos 
kilęs, išėjęs Karaliaučiaus universitetą Albrekto lėšomis (stipendininkas), 
paskui Ragainės kunigas (Maž. Lietuvoje), išvertęs Karaliaučiuje 
išleido 1547 m. pirmąsias lretuvių knygas, - katekizmą vardu „Cate- 
chismusa prasty szadei, makslas skaitima raschta yr giesmes del 
kriksczianistes bei del berneliu iaunu nauiey sugulditas“, vėliau — 
„Giesmes chriksczoniskas gedomas baszniczosu“ (2 dali, 1566-1570 m.) 
ir kitus raštus. Mažvydo ir vėlesnių Mažosios Lietuvos rašytojų 
knygos spausdinamos gotiniais vokiečių rašmenimis. 

Katekizmo prasti žodžiai susideda iš kelių atskirų dalykų : 
1) katekizmo „del prastų žmonių“, 2) 11 bažnytinių giesmių, kurių 
tarpe yra ir Rapailionio, 3) elementoriaus („Pygus ir trumpas 
makslas skaititi ir raschity“). Savo raštą autorius skiria ne vien 
Prūsų kunigaikštijos gyventojams, bet ir visai „garsingajai Lietuvai“ 
(Lituania clara), knygelių pradžioje kreipdamasis eilėraščiu Ad 
Magnum Ducatum Lituaniae. Ilgoje prakalboje kunigams (pasto- 
ribus et ministris) jis nurodo Lietuvoje pagonystę dar nesančią 
krikščionių mokslo išdildytą, žmones tebetikinčius senovės dievybėmis; 
tatai dar kartą pabrėžia, jau lietuvių kalba, „Knigieles paczias byloje 
Letuvinikump yr Szemaicziump“: 


L] 


Kaukus (,) Szemepatis ir laukasargus pameskiet (;) 
Wisas welnuwas deiwes apleiskiet. 

Tos deiwes negal iums. neka giera doty (;) 

Bet tur wysus amszinai prapuldinty. 


„„. Diews wysas szmanes nar didei mileti (;) 
Dągaus karaliste dawanai nar dawanuti (-) 
Aithwars ir deiwes to negal padariti () 

Beth ing peklas ugni weikiaus gal istumii (,) 
Pameskiet tas deiwes (,) dewap didziap pristakiet. 


Jis prašo „panus, wespatis wisakius“ savo „szmanes kunigump, 
szekump tremti“, įsakyti „szmanes kiek nedelias baszniczian waiksz- 
cziati“, raginti kunigus, „idant makitu szmanes“. Prašo taip pat 
kunigus, kurių „ira uredas szmanes makiti“, tą „trumpa maksla 
kriksczianistes“ „rąkasn imti“ ir „doti ig rakas kie(k) waika (,) kaip 
szemaiczia (,) taipir letuwynika“, grasydamas: „Aschtra suda ir 
narsa dewa biakieiese“ ). | 

Nepersenai (1921 m., prof. J. Gerulio rūpesniu) susirado pa- 
mirštosios to pat autoriaus Giesmės krikščioniškos, į kurias Įėjo, 
vieną teišėmus, ir 1547 m. paskelbtos giesmės. Keliolika giesmių 
šiam rinkiniu yra davę kiti (Rapailionis, Kulviškis, Vilentas ir kt.), 
bet diduma jų yra paties Mažvydo verstos ar originaliai parašytos. 
Tas giesmių rinkinys (apie 80 giesmių ir apie 50 psalmių) yra virtęs 


1) Katekizmas naujai išspausdintas prof Adalb. Becenbergerio: Littauische 
u. lettische Drucke des XVI. u. XVII Jahrh. I. 1874. 

vėlesnių giesmynų pamatu. Cia randame, pavyzdžiui, šitokių giesmių: 
adventinių, kaip antai „Rassuket dangus isch aukschta ir debesis 
liket teisąghi, teatsiwer Žeme irgi tewaisa Ischgelbetoghi“, „Sutwer- 
toliau Pone szwaisdziu, amszina schwiesa tikincziu“ ir kit., kalėdinių, 
pav., „Isch dangaus ateinu aukschta, neszui ums nu daug gera“, 
„Nuog dangaus angelu pulkas piemenump ateia skaistas, sake 
ghiems berneli graszu gulinti ant ketu edzu“, „Ponui musu usz- 
gimus dzauksmas est angelamus“ ir kit., Liuterio giesmę „Christus 
Jordanop ateiha, prieme chrikschta nuog Jana, kaip io Tewas 
noreiha“,- velykinių, kaip antai „Christus esti keles nuog mukas 
wisokias, jeib mes butumbim linksmi“ ir kt, psalmių, pav., „Isch 
giluma schaku tawesp, meiles ausis prilenk manesp“, „Laupsing 
duscha mano Pana“ ir kt, „Tewe musu danguiesis, Tu mums vis- 
siems liepes essi broleis buti tawesp schaukti“, „Ataminki szmogau 
szodzus Jesaus Diewa Sunaus kalbetusus“ ir daug kitų giesmių!) 


Mažvydo giesmyne yra ne tik jo, bet ir kitų rašytojų 
darbų. Vienas giesmes yra išvertę ar parašę vyresniosios kartos 
darbuotojai, kaip antai Rapailionis, Kulviškis, Zablockis, kitas — 
Mažvydo kartos žmonės, kaip antai Vilentas, Jomantas, Rodū- 

„nionis, Seduikionis, Gedkantas, Blotnas, Marčionis ir kiti, — 
vis Karaliaučiaus Universiteto stipendininkai, paskui kunigai. 
Ragainės kunigas (po Mažvydo galvos) Augustinas Jomantas 
(m. 1576) buvo pradėjęs versti Naująjį Įstatymą į lietuvių 
kalbą, vadinasi, vykdyti Albrekto Rapailioniui pavestąjį darbą, 
bet mirė jo nebaigęs. Plačiau už šį ir Jomantą išgarsėjo 
Mažvydo pusbrolis, Didžiosios Lietuvos bajoras, kartu su 
Mažvydu išėjęs Karaliaučiaus universitetą, paskui vietinis kuni- 
gas, Baltramiejus V//entas (m. 1587). 1579 m. išėjo Mažasis 
Liuterio katekizmas (Enchiridion), Vilento verstas naudojantis 
Mažvydo katekizmu, ir to pat iš Liuterio vertimo verstos 
„Euangelias bei epistolas“. Prakalboje Vilentas skundžiasi 
turįs didelę šeimą, vaikus leidžiąs į mokslus, tad Iėšų knygoms 
išleisti neturįs. + Jo knygas, kaip Mažvydo ir kitų, išleido Prūsų 
kunigaikštis. Vilento metu (1573) nežinomo autoriaus spaudai 
paruošta, bet neišspausdinta „Ischguldimas euangeliu per wisus 
mettus, surinktas dalimis isch daugia pastilu“. Tai pačiai 

2 gadynei priklauso Ragainės kunigo (po Jomanto galvos) Simano 
Varšnoro (iš Didžiosios Lietuvos, m. 1600) raštai — kelios 
giesmės ir knygelių vertimai (1600):-„Zemczuga Theologischka“ 
ir „Apie popieszischkaie Missche“. 


S 10. Bretkūnas. Visi pirmieji mūsų žinomieji rašytojai, kad 
ir dirbo Mažojoje Lietuvoje ir raštus spausdinosi Karaliaučiuje, 
buvo kilę iš Didžiosios Lietuvos, buvo Prūsų kunigaikščio Albrekto 
iš ten atkviestieji bajorai. Pirmas Prūsų lietuvis, kuris savo raštais 


1) Mažvydo raštai, Jurgio Gerulio naujai surinkti ir spaudai paruošti, 
1922 m. Lietuvos Švietimo Ministerijos išleisti: Mažvydas, Seniausieji lietuvių 
kalbos paminklai iki 1570 metams. 

ne tik susilygino su jais, bet ir daug aukščiau už juos, net už 
Mažvydą, pakilo, buvo Karaliaučiaus kunigas (po Vilento galvos) 
Jonas Bretkūnas (g. apie 1535, m. 1602). 1589 m. išėjo jo pa- . 
ruoštos 3 knygelės, kurių tarpe -- 76 giesmių rinkinėlis („Giesmes 
duchaunas“); giesmyno jis tebuvo tvarkytojas (redaktorius), nes šis 
giesmynas buvo paremtas Mažvydo darbu ir kitų kunigų vertimais. 
1591 m. pasirodė jo pastilė „Pos///a „tatai esti trumpas ir prastas 
ischguldimas euangeliu“. Tasai didysis darbas, turįs apie 10C0O 
puslapių, peržiūrėtas kelių kunigų ir pripažintas esąs reikiamai para- 
šytas, rodo Bretkūną gražiai savo kalbą mokantį ir, sulyginus su 
Mažvydo ir kitų raštais, gerokai rašto kalbą patobulinusį, nors rašy- 
boje jis vis dar tebesvyruoja: tarp a ir 0, dd ir d, tt ir t, rr ir r, 
nn ir n, h-ir be h (hukinikas ir ukininkas). Jo kalbos pavyzdžiui 
imkime kad ir šias pastilės ištraukėles: 

„Tu („) mana miela Lietuwa, gerai dabokes (!) Jus isch tiescs 
nedaug szinnat alba ischmanat ape Schwenta Raschta, ape Diewo 
szodi, ape dusches sawa ischganima. Nesai kolei schissai swietas 
laikesi, dabar newienu knigu iusu lieszuwiu raschitu netureiot (;) 
wis ka ikscholei primokiti este, tatai wis iumus radosi isch Lati- 
nischko, lenkischko alba wokischko lieszuwio per tulkus. Tuogi 
'iusip brangus ira Diewo szodis, tuogi teip masz tarp iusu ira mo- 
kancziu poteru. Praschikiteg Diewa, ieib ghis ir iumus tokius 
rodzitu duot plebonus, kurie iusu prigimtu lieszuwiu iumus isch- 
raschitu Schwentas knigas Seno ir Nauio Testamento, ir idant 
Diewas thiemus padetu, kurie schitas knigas Lietuwischkai isch- 
raschiti pradeia“. | | a I p 

„Pagonis meldesi Saule, Menu, szwaizdes ir kitus sutwerimus 
Diewo leistus. Kiti saw patis pramane koki ebrosa, ir ta meldesi... 
Pameskigi (,) miela Lietuwa (,) melstissi kaukus, Aitwara, Scheme- 
paczius arba kitas Deiwes ir numirusius schwentuosius, da melskisi 
wieno Diewo, Tiewo musu Wieszpaties Jesaus Kristaus... Jus ing 
ligga Kkake inpuole, apsirge, wienam tiktai Diewui ischtikeket, ne 
ieschkoket pagalbos nuog Sziniu alba szoleniku, nesa thie nieka 
negelbst“. | | 

Dar didesnis Bretkūno darbas buvo Sventojo Rašto vertimas, 
kurį jis, daugiau kaip 10 metų (1579 —1590) dirbdamas, keliais 
atvejais atitraukiamas kitų darbų, paruošė antrašte: „8/5//a, tatai 
esti wissas Schwentas Raschtas lietuwischkai ischgulditas“. Išverięs 
iš graikų kalbos Senąjį ir Naująjį Įstatymą, jis nusiuntė savo ver- 
tima keliems kunigams patikrinti, o paskui kreipėsi į vyriausybę, 
prašydamas išspausdinti. Tačiau nei jis pats, nei vėlesniosios kartos 
spausdinimo. nesulaukė: rankraščio 8 stori tomai tebeguli nespaus- 
dinti Karaliaučiaus universiteto knygyne. Jais tesinaudojo paskes- 
nieji Sventojo Rašto vertėjai ir lietuvių kalbos tyrėjai. 


“ $ 11. Prūsų vyriausybės raštai lietuvių kalba. Visi tie | 
lietuvių rašytojai ir dauguma kitų plunksnos darbininkų, pamoks- 
lininkų ir kunigų, dirbusių XVI amžiuje Maž. Lietuvoje, buvo gimę 
lietuviai. Jie atsidėję ir karštai platino Liuterio mokslą tarp lietuvių 

ir prūsų. Tačiau -tie darbadirbiai, dažnai iš Didžiosios Lietuvos 
kilę, neišjudino giliau ir plačiau Maž. Lietuvos žmonių, kad ir kąip 
globojo jų kultūrą ne tiktai kunigaikštis Albrektas, bet ir jo įpė- 
diniai, kurie ir valdžios raštuose vartodavo ne kartą lietuvių kalbą: 
kunigaikštis Jurgis Pričkus (1578, 1579 m. aktai), karalius Pričkus 
I-sis (1705 m. aktas), karalius Pričkus Vilemas (Vilhelmas)  II-sis 
(1724 m. aktas), karalius Pričkus II-sis Didysis (1747 ir 1777 m. aktai), 


XVI-jo amžiaus lietuvių rašytojai Maž. Lietuvoje ne daugiausia 
turėjo įpėdinių savo tautiečių. Iš baudžiauninkų lietuvių rečiau 
teišeidavo kunigų negu iš vokiečių bajorų ir miestiečių, kurie dar 
XVI amžiuje lotynų ir vokiečių kalbomis rašė apie Prūsų istoriją, 
o nuo XVII-jo amžiaus pradžios ima vadovauti ir lietuvių kalbos 
leidiniams, visai tų leidinių srovei. Dauguma Maž. Lietuvos rašytoju, 
rašančių lietuviškai, yra jau vokiečiai. 

$ 12. Reformacija ir katalikų reakcija Didž. Lietuvoje. 
Antroje XVI-jo amžiaus pusėje reformacija pasiekia ir Didžiąją 
Lietuvą ir tuoj patraukia į savo pusę bajorų ir didikų minias, net 
kunigus. Su darbo žmonėmis (liaudim) svetimi, aptvirkę kunigai 
elgėsi ilgą laiką, kaip pasakų pamotės su savo povaikiais; jie ne- 
buvo supratę nei savo siuntybos, nei žmonių reikalų ir kalbos... 
Mūsų žmonės, aišku, nebuvo patys susirūpinę valdžios suteikta jiems 
katalikybe, jie dabar mielai“ imasi „naująjį tikėjimą“ — „vokiečių 
mokslą“ arba vėl grįžta į protėvių tikėjimą (tūlose Zemaičių vietose) 
ir sukyla su ginklais rankose prieš ponus ir kunigus, naikina, degina, 
žudo, siaubia. Vyskupas Valančius tvirtina, kad tuo metu visoje 
-Zemaičių vyskupijoje buvę pasilikę tiktai septyni katalikų kunigai. 
Net senovės ugnis Satrijoje buvusi įkurta. Tačiau netrukus kata- 
likai ėmė iš snaudulio atsigauti, spirtis iš Prūsų braunančiosioms 
tikybinėms naujienoms. Reformacijos akcija sukelia katalikų reak- 
ciją (atospyrį). 

Lietuvos kunigų pryšakyje stojo energingi vyskupai — Vilniaus 
Valerijonas Protasevičius (g. 1504 m., vysk. 1556—1580) ir Ze- 
maičių Merkelis Giedraitis (vysk. 1577— 1609), kurie paėmė į savo 
rankas kunigus ir, turėdami pagalbai kelis nepaprastus veikėjus, ne 
tiktai pataisė katalikų dalykus Lietuvoje, bet juos dar paakiui pavarė. 
Protasevičius persigabendino į Lietuvą jėzavitus (1569 m.) ir įkūrė 
Vilniaus akademiją (1579). Nustota tenkintis svetimaisiais kunigais 
ir pasirūpinta jie saviškiais pavaduoti. Tuo tikslu buvo įsteigta 
1579 m. Vilniaus kunigų seminarija, kurioje iš pradžios ir Zemaičių 
vyskupijos jaunuomenė ėjo savo mokslus, kol nebuvo Zemaičių 
seminarijos (ši įkurta buvo Kražiuose, paskui Varniuose); tos semi- 
narijos davė daug gabių ir darbščių kunigų. Pradėta steigti para- 
pinės ir vidurinės mokyklėlės, kurios ne kartą nurungdavo katalikų 
mokyklas.  Garsinga buvo Zemaičiuose ypačiai Kražių mokykia 
(1616—1840). Joje XVII ir XVIII amžiuje dėstė mokslą jėzavitai, 
jų tarpe Sarbiauskis ir Kojelavičius, vėliau joje mokėsi Poška, 
tikybos mokė Valančius ir kiti Lietuvos istorijoje pasižymėję vyrai- 
ji yra išleidusi visą eilę mokytų lietuvių darbuotojų. Buvo išsiųsti 


a 
į tamsiausius Lietuvos užkampius pamokslininkai, kurie jau lietuvių 
kalba mokė žmones iš naujo, krikštijo ir išpažinties klausė. Tuoj 
pradėta tikybinė polemika su protestantais ir reformatais.  Evan- 
gelikai reformatai beveik vienu metu su protestantais atvyko į 





5; Merkelis Giedraitis. 


Lietuvą ir sėkmingai darbą dirbo, ypačiai diduomenėje ir šiaip jau 
aukštesniuose visuomenės sluoksniuose, net dar sėkmingiau kaip 
evangelikai protestantai. Katalikai ima teismuose bylinėtis su evan- 
gelikais del atimtųjų bažnyčių ir turtų. Įvyksta ir smarkesnių, net 
kruvinų, susirėminų. 

S 13. Daukša. Strikauskis. Sekdami protestantų pavyz- 
džiu, kurių raštai lietuvių kalba platinosi Didžiojoje Lietuvoje (iš 
ten buvo kilusi diduma tos gadynės lietuvių protestantų rašytojų), 
katalikai ėmė leisti raštus ta kalba. Kaip matėme, Lietuvos diduo- 
menė ir šviesuomenė jau pradėjo ja domėtis del jos tariamojo ryšio 
su lotynų kalba ir del įtemptų Lietuvos politikos santykių su Lenkais. 
Griežtas Lietuvos teisių gynėjas prieš Lenkų pasikėsinimus, vyskupas 
Giedraitis, yra uolus lietuvių raštijos globėjas. Išgarsėja veiklus 
vyskupo bendradarbis, Žemaičių kanauninkas, kunigas Mikalojus 
Daukša savo vertimu Jok. Ledesmos ka/ek/zmo (išleisto Vilniuje 





roges 
1595 m.) ir Jok. Vuikos past//ės (išleistos Vilniuje 1599 m.), o, 
"dar daugiau savo įžymiąja pastilės prakalba. Joje jis lenkų kalba, 
bet lietuviškai aiškina lenkų įtakai pasiduodantiems Lietuvos bajorams 
gimtosios kalbos svarbumą: „Kur yra pasaulyje tauta taip tamsi 
ir suniekėjusi, kuri neturėtų trijų savų, lyg įgimtų dalykų — savo 
žemės, papročių ir kalbos?... Ne žemės derlingumu, ne parėdų 
įvairumu, ne šalies malonumu, ne miestų bei pilių stiprumu gyvuoja 
tauta, bet labiausiai išlaikymu ir vartojimu savo kalbos, kuri didina 

6. Iš Daukšos katekizmo. 


ir laiko visuomenę, jos santaiką ir brolišką meilę. Gimtoji kalba 
yra meilės ryšys, vienybės motina, pilietiškumo tėvas, valstybės 
sargas... Sunaikink kalbą, ir sunaikinsi santaiką, vienybę ir visokį 
doruma! Sunaikink kalbą, ir užgesinsi saulę danguje, sumaišysi 
"pasaulio tvarką, atimsi gyvybę ir tvarką!. Ne tam sakau, kad 
norėčiau peikti svetimų kalbų pažinimą bei mokėjimą... Aš vien 
peikiu apleidimą, paniekinimą, kuone atmetimą „mūsų savos lietuvių 
kalbos. Dieve duok, idant susiprastumėme ir iš šio nuopuolio kada 
nors pakiltumėme!... Gana man bus ir to, jog šiuo savo, kad ir 
mažu veikalu, kaip manau ir geidžiu, duosiu pradžią ir pažadinsiu 
savuosius mylėti, laikyti ir platinti mūsų tėvų kalbą“. 


Prof. E. Volterio iš naujo išspausdinta: IlaroBckiA KaTMxXKW3MC6 H. 
Kn (Petrap., 1886). 

Daukšos kalbos ir rašybos pavyzdį imkime 
chismo“: 


iš 


jo 


„Kathe- 


„Kasg pražęgia szitą (pirmaiij Diewo) prisakimą? Szitie 
ipaczei, kurie garbiną ugnį, žęminą, giwatės, žalczius, pęrkūną, 

7. Daukšos pastilė. 

















mędžiūs, aikūš, „Męedeinės, kaukūs, ir kitūs biėssus: ir aniė, kurie 
žinauia, būrę, nuodiią, alwu yr waszkū laia ant“ pūtos węlždi: ir 
kurie ta tiki: szitie wissi Diewo atsižada, ir pristoia węlnop ir už 


Wieszpaty sau dpturi.“ 


oj 


Daukša rašė: węlinas, Skaititoiop, privalūs, bat, waikelemus 
"idant prissiymtų, nęssą, bilot, manesp eit, prissidarboio tam iszmaną 
žmėnaes, idant toi prastibei gerėtus, priliginti sėktai, gamta (dorybė). 





Tuo pat metu, bene Žemaičių vyskupo prikalbėtas, bent jo i 
pritariamas ir palaikomas, mozūras Motiejus Strikauskis (lot. Stri- ) 
covius, g. 1547, m. po 1582) rašė lenkų kalba Z/etuvos Kroniką 1 
(Kronika polska, litewska, žmudzka..., ktėra przedtym nigdy . 

: 

8. Motiejus Stricovius (Strikauskis) 


šwiatta nie widziata, išl. 1582!), kuriai, tarnaudamas Lietuvos kariuo- 
menėje ir versdamasis lietuvių šviesuomenės draugystėje, buvo su- 
rinkęs nemaža žinių. Nors autorius ne lietuvis ir kronikos pradžiai 
dedą Lenkiją, bet jam labiausiai rūpi Lietuvos praeitis iškilti, kurią 


1) Naujas leidimas — Varšuvoje, 1846 m., 2t. Ten yra, be to, M. Mali- 
nauskio raštas apie Strikauskį ir J. Danilavičiaus apie Lietuvos metraščius. 
+ Palyg. taip pat J. Krašiauskio pastabas knyg. „Wilno“, skiriamas Strikauskiui. 

aiškindamas ne kartą lietuvius gina prieš lenkus. Savo veikalą 
paskyręs Lietuvos didikams ir kunigaikščiams — Giedraičiams, 
Radviloms, Valavičiams ir kitiems Lietuvos teisių bei garbės gynė- 
jams; jos garbei iškelti jis renkasi žinių iš senųjų metraščių, iš. 
didikų pasakojimų ir žmonių papročių, dainų ir padavimų ir, plačiai 
nupasakodamas jos praeitį, virsta jos karščiausiu gerbėju. Ką sakė 
jam Lietuvos praeitis, rodo jo pastaba del Algirdo žygių: 

„Daugelis, del mokslo vyrų stokos, nežinodami ir nemokėdami 
tamsios praeities, nepaprasto, amžinai minėtino Algirdo kardo vaisius 
priskiria jo brolėnui Vytautui, nežiūrėdami laiko skirtumo ir dalykų 
būklės ir manydami Vytautą tebuvus Lietuvoje garsingą, tuo tarpu 
panašių į Vytautą, gal net karingesnių už jį šioje Didžiojoje Lie- 
tuvos Kunigaikštijoje tūkstančių būta.“ 

Strikauskio kronika Lietuvos diduomenei atstojo „prastus 
metraščius ir kilniais praeities vaizdais: gaivino tautiškus jausmus. 

S 14. Sirvydas ir kiti. Vilniuje išgarsėja šv. Jono bažnyčios 
lietuvių pamokslininkas, pirmasis lietuvių žodyninkas, pasak kai 
kurių, net lietuvių kalbos mokytojas Vilniaus akademijoje, jėzavitas 
kunigas Kastantinas Sirvydas (1564—1631). Jo pamokslai (Pvnktay 
sakimu), išversti čia pat ir į lenkų kalbą, išėjo 2 dalim, 1629 m. 
(I d. nuo advento ligi gavėnios) ir 1644 m. (Il d. gavėniai). 1629 m. 
pasirodė jo D/etionarium trium Irngvarum (im usum studiosae 
iuventutis) — lietuvių kalbos žodynas, kuriame betgi lietuvių kalba 
sekė lenkų ir lotynų kalbom. Tas žodynas buvo reikalingas Vilniaus 
akademijos jaunuomenei, tad, rektoriams įsakant, buvo dar 5 karius 
išspausdintas (1631,.1642, 1677, 1713 ir 1718). 1630 m., sako, 
išėjusi jo lietuvių kalbos gramatika (Clavis linguae lithuanicae), 
kuri XVIII a. (1737) buvo pakeista nauju jos leidimu (Universitas 
linguarum Lituaniae), vėliau 1781 pakartotu !). 

Širvydo pamokslai yra pirmosios lietuvių kalbos knygos, kurių 
viena teksto dalis (evangelijos ir atskirų pamokslų turinys, pamokslų 
pradžioje) išspausdinta lotynų raidėmis. Prūsų spaudiniai ligi šiol te- 
bespausdinami daugiausia gotinėmis raidėmis, pirmieji katalikų leidiniai 
(Širvydo, Daukšos...) buvo irgi gotinėmis raidėmis spausdinami. 

Širvydas rašė rytų aukštaičių tarme, rūpindamasis, kad jo 
kalba „būtų visai taisyklinga, rimta, graži. Jo žodyne randame žodžių: 
nesung, adunt (idant), betayg (bet), kirptuwe, diewabaymis, Diebie- 
ganay (Dieve saugok), kasdienis, uzuolas, duotoias (davėjas), kiekas, 
knigos (lenk. ksiąžka), wireia, marszalka (tunciaus, pakasinu, swod- 
bos), mustau, mustis, mustimas, pele (pelė), lapakritis, lietuwnikas, 
darbo diena, giminė (= tauta), brolenas, tinay, mokitoias, mokitinis, 
welinas (velnias), unglinikas, lynkas (lenkas), kiemionis (valstietis), 
mužykas, Neris (upė), Ziemayčiey (lot. Samogitia), karieywis. 

Širvydo pamokslų kalbos pavyzdys: „Didžiunay, del sawo puotu, 
gierimu, ir pilwo apsunkinimo, kiti del brangiu ir prabangiu pasi- 


tė. 


15 Un. ling. Lit. XIX a. dar kartojama 1829 ir 1896 m. ,,„Sakymų punktų“ 
1 d. iš naujo spausdinta 1845 ir 1885 m. 

(Ienk.Jachnowicz 1589—1668), kuris vertė 


1605 m. pasirodė Ledesmos katekizmo vertimas, rytų 
aičiams. Sirvydui pasimirus 

į lietuvių kalbą dvasines giesmes (išleistas 1660 ir 1668 m.), 
rašė lietuviškus katekizminius pamokslėlius (išl. 1638) ir įvairias 
tikybines knygeles (pirmąsias lietuviškas maldų knygeles, skiria- 
mas katalikams, išleistas 1630 m. ir vėliau!) Kun. Pran- 
ciškus Šrubauskis (miręs 1680 m.) parašė katekizmą vaikams, 
įvairias žemaitiškas knygeles ir giesmes ir jas dykai dalijo 
žmonėms. Kiti to amžiaus rašytojai nė savo pavardėmis nėra 
žinomi. Paminėtini gal pirmieji pasaulinių, šiaip jau nežymių, 
lietuviškųjų eilėraščių autoriai: Vaclovas Labunauskas, 1599 m. 
Daukšos pastilėi išvertęs eiles Giedraičio garbei, — Benediktas 
Petravičius, 1638 m. Romoj išleistame kelių dešimtų eilė- 
raščių rinkinyje įdėjęs eiles apie Klaudijo mirtį, — nežinomas 
Vilniaus jėzavitų mokinys, kurs 1648 m. 18-ka kalbų eilėraščių 
rinkinyje karaliaus garbei parašė lietuviškai: 


Džiaugias žiedalay (,) kad iump ateio Karalay, 
Saulės iszwido („) meto nelaukia pražido. 


S 15. Reformatų raštai: „Londono Biblija“ ir kiti. Suskatus 
Lietuvos katalikų bažnyčiai ir pasaulinei vyriausybei sykiu stengtis, 
evangelikai turėjo nusileisti. Dabar protestantų bažnyčia, būdama 
viešpataujanti Maž. Lietuvoje, Didžiojoje Lietuvoje nedaug beturi 
bažnyčios šalininkų — daugiausia tiktai tarp įsikūrusių čionai vokiečiu, 
latvių ir Prūsų Lietuvos išeivių.  Reformatai buvo susikūrę ir įsi- 
galėję tarp Lietuvos didikų ir bajorų. Radvilų ir kitos diduomenės 
globojami ir naudodamiesi savo užsieniečių mokslingų kunigų dar- 
bais, jie buvo įstengę žymiai iškilti Lietuvos šviesuomenėje XVI ir 
iš dalies XVII amžiuje. Jų mokyklos buvo geresnės nekaip katalikų, 
ypačiai Kėdainių mokykla (1625—1824). Žinomi buvo ir lietuviški 
leidiniai — vilniškiai: lenkiškas ir -lietuviškas Merkelio Petkevičiaus 
katekizmas su giesmėmis (1598), Jokūbo Morkūno išspausdintas 
Rejo past//ės (1600) vertimas iš lenkų kalbos, ir kėdainiškiai: 1653 m. 
(Il leidimas, I-sis nežinomas) An/iga nabažnistes krikčšioniszkos 
su giesmėmis ir evangelijų aiškinimu (Ill leid. 1781), Kėdainių 
burmistro Stepo Jaugilio Teliegos išversta iš lenkų kalbos; Kunigų 
Samuelio Manvydo ir Jono Bažimauskio kaiek/zmas (1653), kurio 
1680 m. leidimas Vilniaus vyskupo įsakymu smarkiai buvo per- 
sekiojamas.  Ypačiai išgarsėjo vadinamoji „Londono Brb/ija“, kurią, 
reformatų bendruomenei pavedus, 1659 —1662 m. Edinburge spaus- 
dino Samuelis Bogumilas Chilinskis (miręs 1668 m.). Jos vertimas 
ir spausdinimo priežiūra nepatenkino Lietuvos reformatų, kurie 
patikrino spausdintąjį teksią, naudodamiesi ir Bretkūno vertimu, 
kelis kartus siuntinėjo parinktuosius kunigus į Angliją, kurie rinko 
aukų spausdinimui ir mėgino jį tęsti, bet Biblija nebuvo baigta 
spausdinti?.) | 








1) M. B-ka. Jono Joknavičios tekstelis (1923 m., „Vairo“ 7 Nr.) 
i ?) M. Stankiewicz, Wiadomošė o biblii litewskiej (1886). — H. Reinhold. 
Die sogenannte Chylinskische Bibelūbersetzung („Mitteilungen der Litauischen 
Literarischen Gesellschaft“, IV 105—163 ir 207—273). 

Tačiau priėmus Radviloms, reformatų globėjams, katalikų tikybą, 
Lietuvoje reformatų įtaka slūgsta, — įsigali katalikų bažnyčia. Nuo 
to laiko, kaip ir Mažojoje Lietuvoje po trumpo suskatimo antrojoje 
XVI amžiaus pusėje, Didžiojoje Lietuvoje menkėja lietuvių leidiniai, 
ir tas jų vertybės menkėjimas traukiasi ligi XVIII amžiaus galo (ligi 
Kr. Duonelaičio Prūsuose) ir dar toliau, ligi XIX amžiaus. 

S 16. XVII-jo a. Mažosios Lietuvos protestantų raštai. Kleinas, 
Hartknochas ir kiti. Mažojoje Lietuvoje vyriausybės globa lietuvių 
raštams ir kultūros gyvenimui XVII ir XVIII amžiuose nenustoja | 
darbo dirbusi, net didėja viešpataujant karaliui Pričkui Vilemui I 
1688—1740), kuris steigdino daug pradedamųjų mokyklų su lietuvių 
ir vokiečių kalbomis, įvesdino lietuvių kalbos mokslą apygardinėje 
Tilžės mokykloje. Tas karalius 1723 m. Karaliaučiaus ir Alės (Halės, 
1723 —1740) universitetuose įkurdino lietuviams teologų ir mokytojų 
seminariją, kurios auklėtiniai veikliai dirba paskui lietuvių raštuose 
ir pradedamajame lietuvių švietime, mokvdami žmones gimtąja kalba. 


Lietuvių raštai XVII ir XVIII amžiuose Mažojoje Lietuvoje 
augo, kaip augę, nė kiek nesustodami; tą ūgį betgi, kaip minėjome, 
turėjo savo rankose vokiečiai (vyriausybės žmonės ir kunigai), o 
lietuviai dirbo mažesnį darbą nekaip XVI amžiuje, ir toji raštų ūgio 
srovė, taip ištvinusi pradžioje, pagaliau visai nuslūgo ir sumenkėjo, 
kad ir kaip darbštūs ir sąžiningi buvo. kai kurie Prūsų veikėjai ir 
rašytojai. , 

XVII amžiuje išsiskiria Prūsuose vokietys Danielius Kleinas, 
Tilžės kunigas (g. apie 1610 m., m. 1666), kuris išleido pirmąją 
Mažojoj Lietuvoj //etuvių kalbos gramatiką (Grammatica litvanica, 
1653) ir /os kalbos vadovė// (Compendum Lituanico-germanicum, 
1654; yra ten ir garsingo Mažosios Lietuvos vokiečių poeto, Kara- 
liaučiaus univ. prof. Simano Dacho, Klaipėdiečio, 1605—1659, lotynų 
eilėraštis Kleinuij Tuodu raštu buvo reikalingu Maž. Lietuvoje 
ne tik, trūkstant lietuvių kunigų, vokiečiams kunigams pamokyti, 
bet ir lietuvių rašto kalbai, ligi tolei kiekvieno rašytojo Kas sau nu- 
statomai, suvienodinti. Savo darbui Kleinas pasinaudojo ne tik 
gyvąja kalba-ir raštais, ne tik kitų kalbos užrašais, bet ir kelių 
kunigų, lietuvių kalbos mokėtojų (viri linguae litvanicae peritissimi), 
prityrimu, prieš spausdindamas su jais pasitaręs. 

Įsidėmėtina ne tik Kleino raštams, bet ir šiaip Mažosios Lie- 
tuvos protestantų rašto darbams pagalba, kurią teikė rašytojams 
kunigams jų draugai kunigai. Pradedant Mažvydu ir Bretkūnu, 
baigiant XIX-jo am. pirmaisiais lietuvių raštais, verčiant Sventąjį 
Raštą, katekizmus, giesmes, rašant gramatikas ir žodynus, XIX a. 
renkant dainas ir pasakas — kiekvienam darbui padeda keli ar net . 
keliolika kunigų savo „žiniomis, pastabomis, medžiaga. Tatai vertė 
kunigus ne tik lietuvius, bet ir lietuvių bažnytinius reikalus rūpinančius 
vokiečius geriau pažinti ir išmokti lietuvių kalbą; kildavo ginčų, 
kaip kalbėti ir rašyti: ar bažnyčios sudarkyta, bet žmonėms suprantama 
kalba, ar gryna, įsibrovusias svetimybes išvalius, lietuvių kalba. Gum- 
binės kun. Mykolui Mėrlinui viešai pareikalavus pašalinti vokietybes 

iš lietuvių kalbos ir pasiūlius: sukviesti kunigų suvažiavimą (sinodą) 
tam išspręsti, buvo net kilęs (kun. Jono Keimelio) sumanymas įkurti 
Karaliaučiuje lietuvių draugiją, kuri rūpintųsi ir tirtų mūsų kalbą 
(societas lithuanico-philologica !). 

Kleino metu Maž. Lietuvos kunigai ėmė net sekti lietuvių 
kalbos kilmę; vieni ją vedė iš graikų kalbos, kaip seniau Mykelionis, 
kiti, Didžiosios Lietuvos šviesuoliai, iš lotynų, dar kiti net iš žydų 
(ebrėjų) kalbos. Kreipiama dėmesio ir lietuvio būro gyvenimui, 
būdui, įpročiams: kun. Teodoras Lepneris rašė (1690 m.) Der 
preussische Lithauer, kun. Matas Sulcas Pretorius (Praetorius, 
g. 1635, m. 1707) — Deliciae prussic2e, kurios iš dalies tėra 
išspausdinios (XIX a.). Plačiau pagarsėjo Prūsų istorikas Kristupas 
Hartknochas (1644—1687), autorius kelių rimtų veikalų: Prūsu 
istorijos (Alt- und Neu-Preussen oder preussische Historia, 1684), 
straipsnių apie Prūsų kilmę, senovės tikybą.  Selectae dissertationes 
historicae de  variis rebus Prussicis, 1679), rašto apie senovės 
prūsų kalbą (Dissertatio de lingua veterum Prussorum, 1679), 
Prūsų bažnyčios istoriją (Preussische Kirchen-Historie, 1686). 

Patsai Kleinas pasižymėjo ne tik kalbos tyrimo srityje. 1666 m. 
jis išleido Mavjas giesmių knygas, kurioms pasinaudojo senomis 
giesmėmis, jas ištaisęs ir antra tiek pridėjęs naujų vertimų — savų 
ir kelių kitų kunigų. Tos knygos buvo susilaukusios kelių leidimų 
ir virto pagrindu vėlesniems rinkiniams. Zmonėms taip pat įtiko 
jo „Naujos... maldų knygelės“ (1666), kurios dar šiandien Maž. 
Lietuvoje tebėra vartojamos. ž 

Sulyginus su Kleinu, kiti Maž. Lietuvos XVII a. lietuvių rašy- 
tojai nekuo tepasižymi. 


XVI-jo am. Mažvydo ir Bretkūno giesmynai nebeatitiko 
didesniems XVII-jo amžiaus tikinčiosios visuomenės reikala- 
vimams. 1612 m. Karaliaučiaus kunigas Lazorius Zengšiokas 
(vokiškai Sengstock, 1562—1621), dvigubai padidinęs savo 
pirmatakų Mažvydo ir Bretkūno rinkiniams giesmių skaičių 
(nuo 76 iki 151), išleido „Giesmes chriksizionischkas ir duchau- 
nischkas“ Zengštoko giesmyno kalba yra sudarkyta, eiliavimas 
šlubuoja, tačiau jo giesmės plačiai buvo giedamos ligi pat 
Kleino giesmynui pasirodžius. Tais pat metais jis parūpino 
naują Vilento „Enchiridiono“ ir „Evangelių“ leidimą. 

1625 m. Karaliaučiaus kunigas (po Zengštoko galvos) 
Jonas Rėza (1576—1629), atsirėmęs Bretkūno rankraščiu ir 
kunigų vyresnybės patikrintas (7 kunigų), išleido Dovydo psalmes 
(Psaiteras Dawido) vokiškai ir lietuviškai. 1673 m. kunigas 
Šulcas (m. 1673 m.) išleido kun. Kristupo Sapno (1589 —1659) 
gramatiką: Compendium gramaticae lithvanicae; pats Sulcas 
rašė lietuvių kalbos žodyną, bet jo nebaigė. II-jį Kleino 





„ 1) Palyg. M. Mėrlin. Guo guid magis accedit ad unitatem (1706). Ph. 
Ruhig. Das litauische Worterbuch (1747 m.. 3->me pusl) ir Betrachtung der 
littauischen Sprache (1745 m., 3-me pusl.) 

giesmyno leidimą 1685 m. parūpino, padauginęs nuo 229 iki 
265 giesmių, kun. Jonas Rikovius (1652—1703). 

Zengštoko, Rėzos, Kleino, Rikoviaus yra minimi kaip 
giesmių vertėjai ir šiaip kalbos jiems patarėjai — kunigai: 
Merkelis Svoba (vok. Schwaben, m. 1663), Jonas Urtelius (Hur- 
telius, m. 1666), Pričkus Pretoriuš (1624—1695), Kristupas Cin- 
tius (m. 1674), Vilius Liudemanas (m. 1661), Jonas Kleinas 
(m. 1662), Vilius Martinis (m. 1704), Mykolas Galius (Gaidys, m. 
1689), Jokūbas Perkūnas (1665 —1711), Ernstas Dycelius (vok. 
Diezelius, 1629—1692) ir kiti. Visi jie — Tilžės, Įsrutės, Ragainės, 
Stalupėnų, Valtarkiemio, Klaipėdos ir kitų Maž. Lietuvos para- 
pijų kunigai'). . | 
S 17. Šventojo Rašto ir Liuterio katekizmo vertimai. XVII-asis 

amžius baigiasi ir XVIII-asis prasideda senai laukiamu Mav/ojo 
Testamento vertimu, paruoštu „čyrų lietuvnikų“ — Maž. Lietuvos 
“ protestantų ir Didž. Lietuvos reformatų bendromis jėgomis ir išleistų 
Prūsų vyriausybės lėšomis. Dar 1700 m. baigiantis jis jau baigtas 
spausdinti, bet antraštėje pažymėta 1701 m. — Pričkaus I-jo Prūsų 
karaliaus vainikavimo dienai (1701 m. sausio 18 d.) pagerbti. Jis 
taip taikytas, kad visi lietuviai juo galėtų naudotis, „bet Maž. Lietuvos 
"žmonės skersavo į jį, vadindami Kėdainių vertimu. Tad vėliau 
(1727 m.) išėjo naujas Naujojo Įstatymo vertimas, taikytas vien 
Prūsų lietuviams ir todel buvo kartojamas (1735, 1755), net moky- 
kloms apdorotas (1740). Pagaliau 1735 m. išleistas rinktinis Prūsų 
kunigų - darbas — ištisas B/5///os vertimas (Il leid. 1755). 1719 m. 
kunigai apdorojo Liuterio Mažojo katekizmo vertimą (Enchiridioną, 
dar Vilento išl. 1579 m. ir antrą kartą Zengštoko išspausdintą 1612 m.), 
kurs kad ir liko nespausdintas, bet turėjo kiek įtakos vėlesniesiems 
tikybiniams leidiniams). 


1701 m. Naujojo Testamento vertėjų vyriausiasis buvo 
Biržų reformatų kunigas Samuelis Bitneris (m. 1710) „iš 
Didžiosios Lietuvos, kuriam padėjo Prūsų karaliaus pamok- 
slininkas Bernardas Zandas (vok. Sanden, m. 1721) Karaliaučiuje, 
parašęs prakalbą apie Sventojo Rašto vertimus į lietuvių 
kalbą, ir teologijos studentas, vėliau kunigas, Pričkus Susteris 
(1671 —1750), vertimo kalbos „prūsintojas“. 


Karaliaučiaus profesoriaus kun. Endrikio Liziaus (vok.Lysius, 
m. 1731) sumanytą išleisti Mažojo katekizmo vertimą 1719 m. 
skaitė ir taisė penkių bažnytinių apygardų — Įsrutės, Tilžės, 
Ragainės, Klaipėdos ir Labguvos — 62 kunigu, kurių tarpe 
buvo labiau pasižymėje tų laikų lietuvių raštijoje Įsrutės vysk. 
Jonas Berentas (vok. Berendt, 1667—1737), Valtarkiemio kun. 


——-- . 


15 Pagrindinis veikalas XVI -XVII a. Prūsų lietuvių literatūrai pažinti yra 





A. Bezzenberger, Beitrige zur Geschichte der litauischen Sprache auf Grund. 


litauischer Texte dės XVI. und des XVII. Jahrhunderts (1877). 
2) L. Rhesa, Geschichte der lithauischen Bibel (1816). 

Pilypas Rūgys, Papelkių kun. Adomas Šimelpenikas (vok. Schim- 
melpiennig, 1699—1763) ir kiti!). 

10. Endrikis Lizius. 


1727 m. Naujojo Įstatymo ir 1735 m. Biblijos išleidimu 
rūpinosi Karaliaučiaus profesorius, karaliaus pamokslininkas (po 
Zando galvos) ir Prūsų arkivyskupas (General Superintendent) 
kun. Jonas Kvantas (vok. Guandt, 1686—1772?), kuris buvo bent 
kiek ir lietuviškai pramokęs. Naujajam Įstatymui išversti dau- 
giausia pasidarbavo kun. Pilypas Rūgys (dar su 3 kunigais); 
jis dalyvavo su Adomu Simelpeniku ir kitais 11 kunigų viso 
Sventojo Rašto vertime. 





!) Jacoby. Zur Geschichte der litauischen Uebersetzung des kleinen 
Lutherischen Katechismus (,„Mitt. der Lit. Lit. Ges.“, Bd. I, H. III). 
") Plačiau apie Kvanta: A. Nietzki, D. Johann Jakob Guandt (1505), 


+ 

S 18. XVIII-jo a. Prūsų lietuvių giesmynai. Bę minėtųjų ir 
kitų tikybinio turinio Prūsų lietuvių knygų, čia reikia pažymėti eilė 
leidinių, turinčių ryšio su dailiąja literatūra, būtent, tikybinės to 
laiko g/esmės. XVIII-sis amžius pradedamas III-ju Kleino giesmyno 

11. Jonas Kvantas. 


leidimu (1705). Šiam išsekus, ligi XVIII amžiaus galo pasirodo 
keliolika leidimų giesmyno, taisyto, pildyto arba gadinto įvairių 
kunigų — giesmyno, žinomo vardu /sznaujo perweizdėtos ir 
pagerintos giesmių knygos (1732 ir vėliau). Tatai pačios prote- 
stantų Bažnyčios priimtas giesmynas, kuris betgi ne visus paten- 
kino, ir todel atsiranda naujų giesmynų, kaip antai: „Ae//0s nobažnos 
giesmės (1736 ir vėliau), sujungtos paskui su minėtuoju giesmių 
rinkiniu; Giesmės szwentos (1781), per kurias atsirado Senos 
ir naujos kriksczomiszkos giesmės (1806 m., bet paruoštos dar 
XVIII a.); tuodu giesmynu, eidamu su kits kitu rungtynių ir nega- 
vusiu bažnyčios vyriausybės pritarimo, nesiplatino. XVIII a. bai- 
giantis (1800) pasirodė ir XIX a. keliolika kartų buvo kartojamos, 
žmonėms įtikusios, ne kunigo, tik šiaip žmogaus surinktos W/sok/os 
naujos giesmės“. | 


inas 


1705 m. Kleino giesmyno III- jį leidimą peržiūrėjo kur, 
Pričkus Susteris. Rūpindamasis bažnytine lietuvių lieteratūra, 
kun. Jonas Kvantas pevedė Įsrutės vysk. Jonui Berentui pa- 
ruošti su kitais kunigais naują giesmyno leidimą, kuris pasi- 
rodė 1732 m. nauju vardu Išnaujo perveizdėtos ir pagerintos 
giesmių knygos. 1736 m. pasirodė Didlaukių kun. Fabijono 
Glazerio (vok. Glaser, 1688—1747) ir Kaukėnų kun. Jono Be- 
rento (m. 1749) paruoštos Kelios nobažnos giesmės. Dviem 
giesmynam ėmus tarp savęs varžytis, bažnyčios vyriausybė 
pavedė Papelkių kun. Adomui Simelpenikui juodu sujungti; 


1752 m. pasirodė jo sutvarkytas leidimas (Išnaujo perveiz- 


dėtos ir pagerintos giesmių knygos), kuriam Kvantas parašė 
raūsų giesmių istoriją. Sis leidimas, kad ir kartojamas, dau- 
gelio kunigų nepatenkino. Jurbarko (Įsrutės aps.) kun. Kris- 
tijonui Lovinui (1721 —1783) sumanius, keli kunigai ėmė 
ruošti naują giesmyną, kurį, Lovinui kitur persikėlus ir nuo 
darbo pasitraukus, ligi galo tęsė Trempų kun. Gotpridas Os- 

termejeris (vok. Ostermeyer,—tai buvo Giesmės šventos, 1781). 

Beruošdamas savo rinkinį, Ostermejeris įžeidė brolius Milkes: 

jų tėvo Petro (Mielkiemio kun., m. 1753) vertimus jis papeikė 

ir reikalavo ištaisyti. Petro sūnus, Pilkalnio bažnyčios moky- 
tojas (kanteris) Kristijonas Milkė (vok. Mielcke) parašė smarkig 

Ostermejerio giesmyno kritiką, kuri sukėlė visą polemiką su 

Ostermejeriu, išsitęsusią net 10 metų. Milkė su pasitrauku- 

siu nuo Ostermejerio kuopos Lovinu ir kitais ėmė ruošti „savc 

giesmyną, kuris betgi tepasirodė 1806 m. (Senos ir naujos 
krikščioniškos giesmės). Abudu giesmynu neįtiko žmonėms 

Jiems labiau patiko mokytojo, pasak kitų, kareivio Kristijono 

Martikaičic parinktos Visokios naujos giesmės (1800). 

Be Kvanto, dar Ostermejeris yra apsakęs XV — XVIII a. 
mūsu giesmių istoriją: Erste Littauische Liedergeschichte 
(1793)!). 

S 19. XVIII a. pasaulinio turinio knygelės Maž. Lietuvoje. 
XVIII amžiuje Maž. „Lietuvoje pasirodė pirmosios lietuviškos p a- 
saulinio turinio knygelės, turinčios pries akis mokyklų 
reikalą, būtent: 1706 m. Aisopo pasakėčių (Jono Sulco) verti- 
mas ir 1708 m. pirmoji, tikriau. sakant, antroji, lietuviška abė- 
cėlė (Skaitytines), nes pirmąją abėcėlę turime jau Mažvydo 


1) Palyg. dar Hoffheinz, Bericht ūber einen litterarischen Fund („Mitt. der 
Lit, Lit. Gesell.* Bd, I 263—275). J. Sembrzycki. C. G. Mielckes verschollenes 
ližauisches Gesangbuch („Altpreussische Monatsschrift,* 1889 m, 366—369). R. 
Schwede, Zur Geschichte der litauischen Gesangbūcher („Mitt, d. Lit. Lit, Ges,* 
Ed. III. 396 — 406). 

Šiaip žinių apie lietuvių rašytojus - kunigus XVI-XVIII a. Maž. Lietuvoje 
daug teikia D. K. Arnoldt,. Kurzgeiasste Kirchengeschichte des Kčnigreichs 
Preussen (1769) ir Kurzgefasste Nachrichten von allen seit der Reiormation an 
den lutherischen Kirchen in Ostpreussen gestandenen Predigern (1777) papildo 
lici 1834 m, L. J, Rhesa Kurzgefasste Nachrichten von allenseit 1775 an den 
evangelischen Kirchen in Ostpreusssen angesteliten Predigern (1834, be to, 
atskiras priedas ir pataisos). 

žaje 


1547 m. spaudinyje. Tie ir anksčiau minėtieji XVII ir XVIII a. darbai 


spausdinti Karaliaučiuje, kalbos ir idėjingumo atžvilgiu, tiek tiky- 


biniai, tiek-- pasauliniai raštai, yra žemiau už XVI-jo amžiaus 
leidinius, nors lietuvių kalbos tyrinėjimai vis daugiau ir daugiau 
dabar įsigali Prūsų lietuvių raštuose. 

Kunigas Pilypas Rūgys (vok. Ruhig 1675—1749) 1745 m. išleidžia 
savo lietuvių kalbos mokslo apytyrą (Beirachtung der litauischer 
Sprache in ihrem Ursprunge, Wesen und Eigenschaiten) ir lietu- 
vių vokiečių ir vokiečių lietuvių kalbų žodynus (išleistus 1747 m.). 
Lietuvių kalbos skambumui parodyti jis davė tris mūsų dainas: 
Anksti rytą rytužį saulužė tekėjo, Aš turėjau žirgužėlį, Aš atsisakiau 
savo močiutei, kurios atkreipė vokiečių poetų — Lesingo, Herderio 
ir Gėtės akis į mūsų dainas. Tuo padrąsinta lietuvių šviesuome- 
nė, kuri pirma jas niekino, ėmė jas branginti ir rinkti). Povilas Rū- 
gys, Pilypo sūnus, tuo pačiu laiku (1747), sykiu su savo tėvo darbu, 
išleido savo lietuvių kalbos gramatikos pagrindus (Antangsgrūnde 
einer litauischen Gramatik) 17914 m. kun. Gotpridas Osier- 
mejeris išleido savo Neue littauische Grammatik ans Licht gestellt. 
1800 m. Kristijonas Milkė išleidžia savo peržiūrėtą Rūgio žodyną 
su Karaliaučiaus universiteto prof. Emanuelio Kanto (sako jį buvus 
kilimo lietuvį) prakalba, kurioje garsingasis filosofas kalba apie 
lietuvių kalbos reikšmę — lietuvių kultūros plėtojimuisi ir tautų 
klajonės supratimui. Rūgys, Ostermejeris ir Milkė veikliai dalyvavo 
ir kituose lietuvių rašto darbuose — pirmasis, pav., dalyvaudamas 
leidžiamųjų raštų kalbą tikrinant, kitu du — giesmes verčiant ir 
leidžiant, Ostermejeris prisidėjo dar dalyvaudamas ir kitais raštais 
lietuvių ir vokiečių kalbomis. 

Mėrlino, Keimelio, Perkūno ginčas, kuris XVIII-jo a. 
pradžioje kilo del lietuvių kalbos, paveikė Karaliaučiaus universi- 
teto studentą, minėtąjį Pilypą Rūgį, kad rimčiau ta kalba užsiimtų. 
Kokių 35-rių metų jo darbų vaisius buvo tas jo lietuvių kalbos žo- 


dynas ir Betrachtung, kurio dainos sudomino Lesingą. Lesingas 


(1729 —178I) 33-ame savo literatūriniame laiške (1759) pa- 


kartojo jas, Rūgio verstas. 1762 m. įtakingas Karaliaučiaus 


literatas Hamanas (Jonas Jurgis Hamann, 1730—1788) pagyrė 
latvių dainas. Bene jo įtakojeKaraliaučiaus poetas, poezijos 
profesorių Kreicfeldas (Jonas Gotlibas Kreutzfeld, 1745— | 784) 
ėmė rinkti ir versti lietuvių dainas, kurių 7 iš jo gavęs ir pri- 
dėjęs prie jų 1 iš Rūgio, Herderis (Jonas Gotpridas Herder, 


1744—1803) 1778 ——1779 m. įdėjo į savo Volkslieder. Paskui po. 


vienas kito Prūsų vokiečių istorikai ir šiaip literatai verčia mūsų 
dainas ar jas mini: 1780 prof. Liūdas Bačko „Das preussische 
Tempel“ laikraštyje; 1782 prof. Priėkus Samuelis Bokas (Bock) 
— Versuch einer wirtschaftlichen Naturgeschichte von dem Kė- 
nigreich Ost- und Westpreussen; 1795 m. jas apibūdina Gumbi- 
nės valdininkas Gervais savo Notizen von Preussen; 1796 Berlino 


1) Apie XVI-XVIII a, šviesuomenės pažiūras į lietuvių dainas: M, Biržiš- 
kos Lietuvių dainų literatūros istorija, I d. (1919), 

kalbininkas ir pamokslininkas kun. Danielius Jenišas (Jenisch) 
deda 4 dainas į savo Philosophisch-kritische Vergleichung und 
Wūrdigung vonvierzehn alten und neuern Sprachen Europas, 
o 1800 m. Milkės žodyno prakalboje jas maloniai mini, ten pat 
ir Kanto bičiulis Heilsbergas jas prisimena, abudu palaikydamu 
Kanto nuomonę apie lietuvių kalbos svarbumą; 1780 Nankė 
(Karolius Eproimas Nanke) pėsčias apkeliavo Prūsus, ir savo 
Wanderungen durch Preussen duoda vieną dainą!). 


Halės universiteto docentas, mokęs ten lietuvių mo- 
kytojų. seminarijoje, paskui kunigavęs, Žakas (Haack, m. 
1754 m.) 1730 m. išleido Naujojo Įstatymo lietuvišką vokišką 
ir vokišką lietuvišką -žodyną (Vocabularium lithuanico - ger- 
manicum: et germanico - lithuanicum). Milkė savo žodynu 
naudojosi mokytojo Jokūbo Brodovskio žodynėliu. 


S 20. XVIII-jo a. katalikų raštai. Nors Prūsų lietuvių 
XVII-XVIII amžiaus raštai siaura tėkme tekėjo ir negalėjo paten- 
kinti raštingųjų visuomenės sluoksnių, kurie buvo palinkę į vokie- 
čių kultūrą ir traukė su savim rašto neprityrusius sluoksnius, tačiau, 
sudėjus su Didžiosios Lietuvos to meto raštais, jie rodosi įžymūs. 
Kada Maž. Lietuvoje matome ištisas eiles plunksnos darbininkų, 
Didžiojoje Lietuvoje nedaugelį tegalim tų darbininkų paminėti ir tik 
labai menkus; rusų (gudų), lotynų kalba, paskui lenkų kalba — 
kaip vokiečių kalba Prūsų Lietuvoje — čia viešpatauja išmokslin- 
tuose sluoksniuose (Zemaičiuose mažiau); lietuvių kalba nėr vyriau- 
sybės globojama ir paspiriama, ir daugiausia tiktai tikybos arba 
mokslo tikslai verčia kunigus ir vienuolius mokytis tos kalbos, var- 
toti ją susiduriant su savo vedamais žmonėmis. XVII a. antroje 
pusėje ir XVIII amžiuje Vilniuje spausdinami lietuvių raštai — jų ne- 
begaivino dabar Giedraičio, Daukšos ir Sirvydo idealai, kova su ne 
katalikais jų nežadino — ne auga, bet slinkinėja tų tautos švietėjų, 
tikybos darbuotoju numintu keliu, padaugindami mūsų spaudinių 
skaičių, bet toli gražu jų nepagerindami. Neberandame čia rink- 
tinių, būrelinių darbų, kaip Maž. Lietuvoje, panašių į kelių arba ke- 
liolikos Prūsų žmoniu Biblijos vertimą arba jų tikybiniu giesmių ra- 
šymą ir vertimą. 


XVIII amžiuje leidinių skaičius, rodosi, daugėja, jų atsiranda 
nemaža, bet kokybės atžvilgiu tie leidiniai yra labai menki. Jie 
buvo beveik išskirtinai tikybiniai menkiausio turinio raštai, pilni bai- 

siausių makaronizmu (svetimybiu), ;išpūsti jais; eina dabar Pede- 
lis miros Altorius duchaunas kwepanczio smilkimo ir kiti tos 


15 M. Biržiškos Lietuvių dainų literatūros istorija. I (1919 m.), 44—52 psl. 
Papildytina dar šiais raštais: J. Sembritzki. Die ostpreussische Dichtuną 
1770—1800 („Altpreuss. Monatschr.“ |908 m. 2 Heft) ir jo Nachtrūge zur 
Ostpreussischen Dichtung |770—1800 („Altpreuss. Monatschr.“ 1911 m., 4 Heit), 

Karaliaučiaus universiteto kultūros reikšmei Mažosios Lietuvos šviesuo- 
menės istorijai suprasti pasinaudotina dar D. H, Arnoldt. Historie der Kūnigs- 
berger Universitat (1746). . , 

rūšies raštai. Tų raštų pavyzdžiui minėtina Broma atwerta (ng 
wiecznast/ (1753), kunigo Mykolo Olševskio parašyta; ji susilaukė 
kelių leidimų ir paskui buvo pajuokiama mūsų šviesuomenės (vysk. 
Valančiaus ir kitų). Pasirodė kelerios (pora ar kiek daugiau) kny- 
gelės, kurios turėjo atstoti maždaug šių dienų knygas: Knuga Ju- 
zepa S(zwenta) apey wisokes broctwas (1734), kurias po ke- 
lių leidimų pakeitė 1752 m. Ba/sas szirdes pas Wieszpat/ Diewa, 
spausdintas dar ir pirmajame XIX amžiaus ketvirtyje. Plačiai ži- 
nomas buvo ir Avksa a/torius (1793 ir vėliau)... Pačioje pa- 
baigoje išeina Spasabas giedo/ma (per sumą, 1790), — pridėtos 
čia kelios giesmės, parašytos to paties kun. Ant. Strazdo, kurio dai- 
nelės (ir giesmelės) paskui buvo labai žinomos Lietuvoje. Išeina 
Tomo Kempiečio Maldų vertimas (1722), nežinomo jėzavito parašy- 
tas; vėliau (1766) — lenkų kalbos mokslas mažiems (lietuvių) vai- 
kams, dar vėliau (1781) — toks pat lietuvių kalbos mokslas. 

Visi lietuvių katalikų to meto leidiniai, išskyrus kelis, išėjo 
Vilniuje. Tiems leidiniams daugiau už kitus nudirbo ir pasižymėjo 
Lietuvos istorijos moksle ir kalbotyroje jėzavitų kunigai. Antroje 
: XVIII amžiaus pusėje kelerias lietuviškas tikybines knygeles parašė 
Zemaičių Kalvarijos damininkonų kunigai, kaip rodos, Zemaičių 
vyskupų raginami, bet rimtesnių darbų po savęs nėr palikę ir gi- 
Iesnės įtakos nėr padarę Lietuvos raštų istorijai. 

1794 m. Lietuvos sukilėlių vyriausybė paskelbė kelis atsišau- 
kimus lietuvių kalba, kuriais aiškino sukilimo tikslą ir ragino „kai- 
mo visuomenę jį palaikyti. Tais pačiais metais buvo išleistas lie- 
tuvių kalba lenkų kalbėtojo ir pamokslininko (buvusio tuomet Vilniuje, 
vėliau Seinų vyskupo), kunigo Mykolo Karpavičiaus (1744—1805), 
pamokslas, pasakytas po mišių atminimui piliečių, kurie buvo tuo- 
met žuvę, gindami tėvų žemę ir laisvę) Zemaičių bajoras Antanas 
Klementas rašo kurstomąsias eiles prieš Lietuvą puolusius rusus: 
„Klausyk tu, vaikuti mano“: Ejo per žmones ir nežinomųjų poetų 
dainos apie užėjusius sunkius laikus ir reikalą išvyti priešus iš tėvynės: 
„O bėda, vargai, trudningi čėsai, kas bus iš Lietuvėlės“, „Ten už 
girių ir girelių gyvena rusai, prūsai“, „Užgieda gaidžiai pusiau nak- 
ties, reikia žirgai balnoti“... 

S 21. Duonelaitis. Nuobodžioje, bespalvėje to laiko raštų 
dirvoje, kada buvo platinami Lietuvos žmonėse tiktai menki ar 
apymenkiai tikybos dalykų rašteliai ir šiokie tokie kalbotyros ir is- 
torijos dalykėliai, iškyla XVIII amžiaus lietuvių raštuose, kaip nepa- 
prastai didelė ir labai skaisčiai spindinti žvaigždė, ir ima šviesti 
mūsų kaimo genijas, Mažosios Lietuvos kunigas Kristijonas Duo- 
nelaitis (1714 m. sausio m. 1 d. — 1780 m.) Laisvojo nuo 
baudžiavų žemininko sūnus, gimęs Lazdynėlių kaime (keli kilomei- 
rai nuo Gumbinės), tėvui mirus, jis dideliu vargu teišėjo aukštuosius 
kunigo mokslus Karaliaučiaus universitete, kurį laiką buvo moky- 
tojas, o paskui apie 40 metų klebonavo Tolminkiemyje (keliolika 
kilometrų nuo Lazdynėlių). Jis rašė vokiškai ir lietuviškai. | lie- 
"tuvių kalbą jis vertė giesmes, kurių mes dabar niekur nebeužei- 


lie 
name, rašė pasakėčias, kurias pavadino pasakomis (Rudikis Jomar- 
kininkas, Suo Didgalvis ir kitas), „Pričkaus pasaką apie lietu- 
višką svotbą“, — kuri paskui įėjo į jo garsingiausią kūrinį — 
Metus, tas idilijas, kurias sudaro Pavasario linksmybės, Vasaros 

darba, Rudens gėrybės ir Žiemos rūpesčiai. „Metai“ tepasirodė 
1818 m., išleisti Karaliaučiaus prof. Liūdo Rėzos (antrą kartą Aug. 
Sleikerio 1865, trečią kartą prof. Neselmano 1869). Be moks- 
lingų leidimų, yra dar leidimų, skiriamų plačiajai visuomenei (J. 
Slapelio Vilniuje ir kitų); yra leidimų ir į kitas kalbas išverstų — į 
vokiečių (Rėzos, Neselmano, Pasargės), latvių (kun. Vatsono). Ien- 
kų (Akelaičio, Osovskio ir kitų). 


= 


„Metai“ gražiausiais Aeksametra/s (šešiapėdėmis eilėmis) vaiz- 
duojaPrūsų lietuvio (būro) gyvenimą, jo laimę ir nelaimę. Realizmas, 
vietomis lyg išėjęs iš krašto, perdėtas gamtos vaizdų gyvumas, įsigilini- 
mas į kaimo žmonių sielą, gilus jų gyvenimo, papročių ir būdo paži- 
nimas, dažnai lyties (formos) meistriškumas — žymi tą garsingąji 
Duonelaičio kūrinį. 

Duonelaitis, vaizduodamas savo kūrinyje kaimo žmonių gyvenimą, 
rašo jau visai „žmoniškai“ — artojų kalbos žodžiais ir posakiais. 
Tokios gražios, sveikos kalbos, tokio jos gyvumo ankstesniuose 
mūsų raštuose niekur, žinoma, nerandame; kad ir kiti anų laikų 
rašytojai buvo geri mūsų kalbos mokėtojai, bet, rašydami apie nekaimo 
„kultūros dalykus, turėjo prieš akis raštus svetimomis kalbomis (lotynų, 
enkų, vokiečių), iš ten paimtais žodžiais ir nusakymu teršė skaisčią 
mūsų žmonių kalbą. Duonelaičio kalboje irgi yra nemaža svetimy- 
„ bių, ypačiai iš vokiečių kalbos paimtų, kurių tuomet jau buvo įsi- 
brovusių ir į Prūsų žmonių kalbą, pasitaiko gudų ir lenkų kalbos 
sulietuvintų žodžių, tik jie jo raštų kalbos nesudarko, bet sveikai, 
nejučiomis yra /augę / jo tikrai „žmonišką“, lietuvišką mastymo 
1r sakymo būdą Jo kalba ligi šiol yra visai graži, paveikslinga, tur- 
tinga, vaizdinga. ' Jos skambumą daro daugybė vartojamų alitera- 
cijų („visi visur sumišai šokinėdami džiaugės“), tautologijų („būrą 
baudžiava baudžia“), sinonimų („daug dirbę bei trūsinėję“), epitetų 
(„Priškus išmintings šaltyšius“) ir visokių tropų: lyginimų („kregž- 
dės nei kulkos šaudė per orus“), metaforų (lietus žmonėms „šonus 
skalbti pradėjo“), prozopopėjų („žemė su visais pašaliais įmurusi 
verkia“), metonimijų („spateliai greiti“), sinekdochų („Krizas Kri- 
za prigauna“, iperbolių („arklys mano: žvengti pradėjo, ir tuojau 
tavo sparų viens nuo stogo nupuolė, o langų vienam perdėm skylė 
taip iškoliojau, kad šunės kaukti suniko“). Lengvai ir gražiai jis 
vartoja retorines figūras: kreipimąsi („o jūs vargdienėliai, jūs vyžoti 
nabagai“), šaukimą („tai buvo pons!“), klausimą („ak, kur dingo 
barzdota gadynė!“), pakartojimą („vislab, kas rudens biaurybėj numi- 
rė verkdamas, vislab, kas ežere gyvendamas peržiemavojo ar po 
savo keru per žiemą buvo miegojęs, vislab tuo pulkais išlindo va- 
sarą sveikint“), laipsniavimą („mūsų nenaudėlės dar nei riešutytį, 
ir nei vieną, nei mackiurninką riešutytį žiemai perkęst ir kramtyt, 
dar nenuskynė“), priešpriešą („Paikius ant lietaus, ant giedros ba- 
rasi Vauškus“). 

Lengvai, tiksliai ir gyvai visokiomis puošmenomis puošdamas 
savo kalbą, Duonelaitis ne tik žymiai palengvino savo vartojamą, iš 
graikų ir romėnų pasiimtą, sunkųjį heksametrą, kuris jo eilėse skam- 
bėte skamba, bet ir gyvų gyviausiai atvaizdavo mums gamtos ir 
žimonių gyvenimą. Pavasarį jam viskas juda kruta; skraido čiulba 
paukščiai, lakštingala („paukščių karalienė“) „devyniais balsais gieda“ 
— džiaugiasi linksminasi visa gamta. Vasarą — darbų darbai, ne- 
pabaigiami, po kits kito seka, trukšmingi, pilni ūžesio. Rudenį — 
vestuvės, puotos — visokios gėrybės. Ziemą — viskas susitraukia, 


slepiasi, tiktai vilkai subėga, staugia, baido vargina žmones. Garn- 
tos gyvenimui mainantis, keičiantis, turi prie to taikytis ir žmonės, 
ypačiai baudžiauninkai — būrai, kurių vargai, darbai ir džiaugsmai, 
jų pagirtini ir netikę pasielgimai yra svarbiausias „Metų“ turinys. 
Sunkus būrų gyvenimas darosi vis sunkesnis, ponams ir jų tarnams 
(vakmistrams ir kitiems) juos slegiant ir nežmoniškai su jais elgian- 
tis. Dainius nesigaili žodžių tokiems ponams savo pasipiktinimui ir 
pasibiaurėjimui išreikšti — „pilvotais išputėliais“, „bedieviais“, „ne- 
prieteliais“ juos ne kartą pagarbina. Taip pat puola jis ir ateivius 
kitataučius („šveisterius“ ir kitus Prūsų vyriausybės tarp lietuvių įgy- 
vendintus), kurie lietuvį „per paiką drimelį laiko“, bet negiria nė pa- 
čių lietuvių, kurie nusileidžia kitataučiams ir šiaip netikusiai elgiasi. 


Stoja prieš mus Lietuvos būrai — Vyžlaukio valsčiaus „viež- 
lybi gaspadoriai“ ir „nenaudėliai“, su „svotbiniais“ džiaugsmo klyks- 
mais ir vargo skriaudų dejavimais. Pirma vieta tenka Pričkui, „iš- 
mintingam šaltyšiui, mokyto Bleberio žentui“. Dosnus ir visų my- 
limas Krizas („tas širdingas žmogus, kaimynu mūsų bebūdamas, 
kožną vis lietuviškai mylėdavo sėbrą“) dainiaus sulyginamas su lak- 
lakštingala: „į vyžas įsinėręs ir savo skrandą būrišką viešėt užsi- 
movęs, po prastu savo stogu nei lakštingala čiauška, kai širdingai 
jis savo Dievą pradeda garbint“. Ypačiai yra „vertai pagirtinas“ 
Selmas („būras, rodos, nei ponas, ale viežlybas, mandagus būras“). 
Rimtas ir išmintingas yra Lauras pakamorė. Tačiau Enskys su savo 
garsingu „briedkriauniu stungiu“ dažnai nekaip pasirodo; tai apsuk- 
rus gyvo būdo būras. O jau visiški „nenaudėliai“ — tai išdykėlis 
Dočys, amžinai pusgirtis, trukšmadarys Plaučiūnas, perdaug vaišin- 
gas šeimininkas, kurio česnyse nuolat kyla vaidų ir peštynių, „nuo- 
perta pora“ — Slunkius ir Pelėda: du tinginiu, apsileidėliu, kuriuodu, 
savo tinginį kad teisina, remiasi tokių pat tėvų nuomonėmis (tokia 
jau visa Slunkių giminė). 


Kad ir turi „Metai“ ydų ir visokių netobulumų, vis delto jie 
yra kilniausias lietuvių poezijos ir. vienas žymiausiųjų visuotinės 
literatūros kūrinių. Lietuvių literatūros istorijoje „Metai“ baigia se- 
nąją ir pradeda naująją gadynę. Nors su senąja juos riša dar kai 
kurie rašto kalbos ypatumai, daugybė svetimybių, liaudies poezijos, 
ypačiai dainų, neigimas (Duonelaitis tegirdi „nešvankias dainas“ 
ir biaurisi jomis), bet savo turiniu, pasauliniu turiniu,—kad ir giliai 
tikinčio, net kunigo, sudarytu ir. turinčiu platesnės visuomeninės 
reikšmės, — ir nauja, iki tol lietuvių ' poezijoje nežinoma, forma 
„Metai“ yra neginčijamai nav/osios gadynės pradžia. Tai kad ir 
idiliška, bet yra favi/iška poema. Visuotinėje literatūroje jie turi 
tam tikrą, gan žymią vietą. Jie įeina į poemų istoriją, kuri prasi- 
deda Homeru, Hesiodu ir Vergiliju, kurie, kaip ir idilininkas Teo- 
kritas, buvo vyriausieji „Metams“ pavyzdžiai. Heksametru su jais 
susirišęs, Duonelaitis nesekė vėlesniųjų gamtą vaizduojančių poemų 
(anglo Tomsono, vokiečio Kleisto), kuriose tematome dirbtinį, ne- 
'ikrą gamtos ir jai artimų žmonių, kaimiečių, gyvenimą. Jis duoda 

tikrus gyvus žmones. Savo realizmu jo „Metai“ išsiskiria iš visų 
tos rūšies visuotinės „literatūros kūrinių, praneša savo gadynę. !) 

Be Duonelaičio, XVIII a. buvo ir daugiau mėginimų ne 
vien apie tikybinius dalykus lietuviškai rašyti. Minėtasis Papel- 
kiu klebonas Adomas Simelpenikas 1760 m. rašo eilėraštį 
„Ant svotbos čestningo pono Jurgio Kristupo Vielkio“ („Ar 
tinka vilkui avį duoti?“) ir kitus veikalėlius. Jaunesnis. už jį 
Auluvėnų klebonas Jonas Hertelis (g. 1769) verčia Gelerto 
pasakėčias — Musės bei uodo smertį („Aš musės smertį aprau- 
dosiu“), kurią kai kas ir kitam kam (Milkei, Simelpenikui) 
priskiria, ir Keleivį („Kaip kartą ans pagons keliavo“). Jis yra 
taip pat parašęs išgarsėjusią dainą „Kelkites vyrai, jau ziego- 
rius trys, spragilus reikia nutvert“, kuri pamėgo mūsų žmo- 
nėms; jis rinko, bent jau XIX a., ir liaudies dainų, kurias teikė 
Rėzai. Minėtasis Kristijonas Milkė taip pat vertė (laisvai) Ge- 
lertą: „Ansai kuliks su spragilu per žiemą prisivargt turėjo“*). 


S 22. XVI-XVIII a. lietuviškų raštų sąvada. Lietuviškųjų 
spaudinių ir. rankraščių skaičių bibliografija, suimdama tą skaičių 
apskritai, šiaip pažymi: XVI amžiuje jų yra buvę per 30, XVII — 
per 60, XVIII — per 160, trimis tais amžiais išleista ar paruošta 
spaudai per pustrečio šimto leidinių lietuvių kalba. Dar prieš 20 
metų (Baltrušaitis, 1904 m.) pusantro šimto lietuviškųjų leidinių 
teįstengė nurodyti, tad galima laukti, kad bendromis lietuvių rašto 
žinovų ir mėgėjų pastangomis pavyks vienas kitas mūsų senovės 
raštas dar surasti ?). 





1) Plačiau apie Duonelaitį M. Biržiškos: 1) Duonelaičio raštai ir 2) Duo- 
nelaičio gyvenimas ir raštai (1918 m. ir vėlesni leidimai) Be Rėzos, Šleike- 
rio ir Neselmano paskelbtos medžiagos, daug žinių apie Duonelaių ir jo kū- 
rinį duoda L. Passarge, Aus baltischen Landen (1878), to pat Christian Do- 
nalitius Litauische Dichtungen (1894), ypačiai Tetzner: Christian Donalitius, 
Die Tolminkemischen Kirchenbauakten ir Die Tautregister des Chr. Donali- 
tius (1896 m. „Altpreussische Monatsschrift“). 

2) Palyg. M. Biržiškos Adomas Simelpenikas (1925 m. „Lietuvoj“), 

3) Bendri XVI — XVIII a. lietuvių bibliografijos apskaitymai M. Stankie- 
wicz. Bibliografia litiewska 1547 — 1701 (1889). C. Banrpamaūruc», Cnucokt 
NHTOBCKMXb H APeBHE-npyCCKMX» KKK» (1904),Vac. Biržiška, Lietuvių literatūra 
XVI-XVIII a. (1924). 


II. 1801-1864 metai. | 
1801—1831 m. 


S 23. Vilniaus Universitetas. Istorijos raštai. Lietuvių 
raštai, ypačiai Didžiojoje Lietuvoje, subrūzda tiktai XIX amžiuje. 
Didžiulę reikšmę lietuvių kultūros istorijai turėjo Vilniaus Universi- 
tetas (1803-1832), kurs pakeitė jėzavitų akademiją ir, pakėlęs mok- 
slą, suspietė į vieną bendrą darbą Lietuvos ir Gudų mokslo pajė- 
gas, paragino jaunuomenę ir visuomenę susidomėti savo krašto pra- 
eitimi ir vadovavo jo švietimo ir mokslo dalykams. ; 

13. Pranciškus Ksaveras Baužas. 

Eilę istorinių praeities tyrinėjimų, kad ir už universiteto sienų, 
pradeda Tadas Čack/s (Ienk. Czacki, 1765-1813) savo darbu Ap/e L/e- 
tuvos 17 Lenkų teises (O litewskich i polskich prawach, išleista 
1801 m.), kurs atskleisdamas Lietuvos praeities lapus ir teikdamas 
„daugybę žinių, plačiai suinteresuoja mokslo žmones ir šviesuomenę 

14. Vilniaus universiteto aikštė XIXa. pradžioje. 
'Dar didžiau suinteresuoja, sukelia iš miego, o lietuvių kalbos mė- 
gėjus ir šalininkus visai iš vagos išvaro, nudžiugina, įsiūbuoja ir 
suragina dirbti del jos.ir su ja— kunigas Pranciškus Ksaveras Bavžas 
(Ienk. Bohusz, 1746-1823) savo protavimu, pasakytu 1806 m. gruodžio 
„mėnesį viešajame posėdyje Varšuvos Mokslo Bičiulių Draugijoje, 
Apie lietuvių tautos ir kalbos kilmę (O początkach narodu i 
języka litewskiego!). Lietuvių kraštą ir tautą tyrinėja Vilniaus uni- * 

versiteto profesoriai, nors daugelį savo darbų tiktai vėliau išlei- 
džia: Lelevelis, Onacevičius, Danilavičius, Jaroševičius ir kiti. 
Vokioje Prūsų ir Lietuvos istorijai dirba Jonas £0/cA/as (vok. Voiat, 
1786-1863), kurio Prūsų istorija (Geschichte Preussens, išleista 
1827-1839) turėjo įtakos ir to laiko istorikams. 


Jokimas /e/eve//s (1786-1861) kilo iš Loelhoefielių šei- 
mos, kuri iš Austrijos persikėlė į Prūsus ir apsigyveno Maž. 
Lietuvoje (Karaliaučiuje, Įsrutėje, Klaipėdoje). XVIIIa. vienas jųjų, 
išėjęs Vilniaus akademijos mokslus, apsigyveno Varšuvoje 
ir sulenkėjo; jo anūkas Jokimas, gimęs Varšuvoje, vadino 
save mozūru ir buvo didelis lenkų patriotas. Sis di- 
džiausias Lenkų istorikas rašė ir apie Lietuvos praeitį, ginčijo 
Baužo išvadas, vienu kitu mažmožiu padėjo mums aiškinti 
mūsų istoriją, giliai ir gražiai dėstydamas istorijos mokslą ne 
vieną studentą pakurstė tyrinėti savo krašto praeitį. 


Artimas Leleveliui Ignotas Onacev/č/us (1780-1845) ne ką 
tespausdino, bet savo žiniomis padėjo ne vienam istorikui, 
pavyzdžiui, Norbutui, Daukantui; jis paliko Lietuvos istorijos 
rankraštį (lenkų kalba); tos istorijos tiktai ištraukos tepateko 
į spaudą. Ignotas Dan//avičius (1789-1842), Lietuvos teisių 
ir istorijos tyrinėtojas, pirmas išspausdino Lietuvos metraštį 
(Latopisiec Litwy, 1827), Lietuvos teisių istoriją (Historyczny 
rzut oka na prawodawstwo litewskie, 1837), Lietuvos metraš- 
čių istoriją (O litovskich lietopisiach, 1840), Lietuvos isto- 
rijos diplomatinių raštų rinkinį (Skarbiec dyplomatėw papies- 
kich, cesarskich, krėlewskich, ksiąžęcych...do... dziejow Litwy, 
išspausd. 1860-1862). Juozapas Jaroševičius (1793-1860) pa- 
rašė Lietuvos kultūros istorijos paveikslą nuo žilos senovės 
ligi XVIII amžiaus pabaigos (Obraz Litwy pod względem jej 
ošwiaty i cywilizacji od czasėw najdawniejszych do konca 
XVIII wieku, išsp. 1844-1845). Ypačiai Danilavičiaus ir Jaro- 
ševičiaus darbai pasižymėjo atsargiu medžiagos naudojimu 
(kriticizmu), naujomis žiniomis, pažiūros gilumu; 76 kun/ga/k- 
ščių Žygiai ir garbė jiems rūpi iškelti, 5e/ visuomenės p/ė- 
to/imas:s suprasti ir išaiškinti. Juodu ir Onacevičius yra gimę 
Lietuvos guduose. Augustas Aocebė (vok. Kotzebue, 1761-1819) 
— dramų rašytojas vokiečių kalba, studento nudurtas del savo 
reakcingų raštų, Rusų valdžios valdininkas. XIX-jo amž. pra- 
džioje kelerius metus gyvendamas Karaliaučiuje ir priėjęs 
valstybinį, dar kryžiuočių gadynės, archyva, pirmas sunaudojo 
jo medžiagą senovės Prūsų istorijai (Preussens ūlteste Ge- 
schichte, 1808): Jo tyrinėjimas, ne istoriko parašytas, mok- 

1) Apie Baužo raštą palyg. Pr. Augustaičio Prelatas Bohušas ir jojo vei- 
kalas „O poczatkach narodu i języka litewskiego“ (1912 m. „Draugijos Nr. 62). 
Plačiai apie lietuvių pradmeną XIX a. lenkų literatūroj (ligi Mickevičiui pasiro- 
džius): Pr. Augustaitis. Pierwiastki litewskie we wczesnym romantyzme polskim 
(1911), tas pat lietuviškai: Lietuvybės elementai lenkų romantizme (1921). 


ME 


slui ne ką tedavė, bet gal ne vieną paragino užsiimti Lietuvos 


įstorija ir ypačiai tirti Karaliaučiaus archyvus (Onacevičiu, 
Daukantą, Foichtą) ir padarė įspūdžio Adomui Mickevičiui. ') 

15. Ignotas Onacevičius.. 


S 24. Žemaičių raštai apie lietuvių kalbą ir praeitį. Vilniaus 
universitetui tik ėmus tvarkytis, tuojau teko susidurti su Lietuvių 
kalba: Cackis lenkų patrioto Kolontajaus (1750-1812) pakurstytas 
(Kolontajus' 1802 m. ragino rinkti žinių apie kaimiečių gyvenimą, 
papročius, kalbą), 1804 m. pakėlė šį klausimą Varšuvos Mokslo Bi- 


19 Palyg. M. Biržiškos Lietuvių literatūra Vilniaus universito metu (1921): 
„Labai daug medžiagos Vilniaus akademijos ir universiteto gadynei nušviesti, 
žinoma, lenkiškai paaiškintos, yra J. Bielinskio Uniwersytet WileAski (1900-1902 


m., 3 tomei). 


čiulių Draugijoje, kuri ėmė rinkti žinias apie „lietuvių ir žemaičių“ 
kalbos savumus ir vartojimo ribas, remdamasi Sirvydo, Milkės žo- 
dynais, gramatikomis, tur būt, ir kalbos mokėtojų paaiškinimais. Drau- 
gija kreipėsi į Vilniaus universitetą, prašydama plačių žinių apie 
lietuvių tautą ir kalbą Universitetas tam reikalui paskyrė komisiją, 
kuri rinko prašomųjų žinių, bet ir pats universitetas dar 1803 m. 
buvo išsiuntinėjęs Zemaičių mokykloms patarimą rinkti žinias apie 
Žemaičių praeitį ir kalbą Tais pat metais, universiteto pasiųstas 
Zemaičių mokyklų lankyti, Baužas rinko medžiagą savo raštui apie 
lietuvių tautą ir kalbą, kurį paskaitė Varšuvoje 1806 m. ir išspaus- 
dino 1810 m. Cackis, bene universitetui tarpininkaujant, ieškojo 
Zemaičiuose Sirvydo žodyno. Petrapilio rusų šviesuomenė (ministe- 
ris Golicinas, kancleris Rumiancevas, akademikas Kėpėnas) taip pat 
ėmė domėtis lietuvių kalba ir kreiptis jos reikalu į žemaičius. Visa 
tai veikė žemaičių bajorus, kurie mažiau už kitus buvo sulenkėję. 
Vieni kiti jųjų (Poška, Klementas) dar XVIII am. mėgino šį tą lie- 
tuviškai (žemaitiškai) parašyti; dabar žinia, jog Vilniaus universi- 
tetas ir tokie mokslo vyrai, kaip Cackis, Baužas, Lelevelis ar Ke- 
pėnas, ėmę Lietuvos praeitimi ir lietuvių kalba rūpintis, įdrąsino že- 
maičius rimčiau užsiimti savo praeitimi ir kalba. Jie padėjo savo 
žiniomis ir kitiems (vysk. Giedraitis 1813 m- teikia žinių apie lietuvių 
kalbą min. Golicinui, Poška vėliau — Kepėnui). Daugiausia trečia- 
jame dešimtmety jie rašo lietuvių kalbos žodynus (Poška, Nezabi- 
tauskis, Stanevičia), gramatikas (Nezabitauskis, Stanevičia, Plioteris, 
Kasakauskas), Lietuvos istoriją (Nezabitauskis, Plioteris, Stanevičia), 
lietuviškųjų raštų apžvalgą (Nezabitauskis). 
Dionizas Poška, bene Nezabitauskio raginamas, rašo 
Sodiečio artojo mąstymus apie lietuvių tautas (Rozmyš- 
lania wiešniaka rolnika o narodzie i języku litewsko - žzmudz- 
kiem), kuriuos 1829 m. paskelbė Varšuvos laikraščiuose 
Kajetonas Nezabitauskis, prikergdamas jiems savo pastabų. ') 
1825 m. Poška ėmė rašyti lenkišką lietuvišką lotynišką žodyną, 
kurio liko 2 nebaigtu tomu (dabar yra Vilniuje Lietuvių Moks- 
lo Draugijoje); žodžių pavyzdžiams ten yra daug poezijos. 
Išėjęs Vilniaus universiteto mokslus, Kajetonas Mezabiiauskis 
“1800 —1876), kanclerio Mikalojaus Rumiancevo (1754 — 1826) 
„alaikomas (bene Vilniaus univ. profesoriui, rusui Jonui Lobai- 
kai, m. 1861, tarpininkaujant), 1823 m. rankiojo Zemaičiuose 
žinias apie lietuvių kalbą. Tais pat metais jis išleido lietuvių 
kalba (prie elementoriaus) rinkinį žinių apie lietuviškuosius 
raštus, vėliau paskelbdamas tai ir lenku kalba; rašė lietuvių 
kalbos žodyną ir gramatiką, Lietuvos istoriją. 1825 m. išsi- 
kėlęs į Varšuvą, kad ir apsilankydavo atostogų metu Zemai- 
čiuose, lietuvių darbuose nebedalyvavo. Jo draugas Simanas 
Stanevičia paliko nebaigto lietuvių kalbos žodyno ir gramati- 


— — 





" Palyg. Pr. Augustaičio „Dionizo Poškos raštai lenkų kalba“ (1912 m. 
„Draugijos“ Nr. 1). 

kos rankraštį, 1829 m. atspausdino Grammatica brevis lin- 
guae lithuanicae iš 1737 m. leidimo (Universitas linguarum). 
Kunigas Kalikstas Kasakauskas (m. 1866) 1832 m. išleido 
Kalbriedą liežuvio žiamaytiszko, Jurgis Plioteris (1810 — 
1836) yra palikęs lietuvių kalbos gramatikos rankraštį ir surink- 
tos medžiagos Lietuvos istorijai. Pas jį buvo žemaitiškai pa- 
rašyta Lietuvos istorija, kuri Didžiojo Karo suirutėje nežuvo 
ir pateko į Kauno rinkinius. Visi minėtieji Lietuvos istorijos 
ir lietuvių kalbos tyrėjai buvo Zemaičių bajorai ir, rašydami 
lietuviškai, vertėsi žemaičių tarme. 

Artimas Rumiancevui Petras Kepėnas (vok. Koeppen, 1793 
— 71864), Rusų vokietys Petrapilyje, domėdamasis slavių ir lietu- 
vių (mokslininkai tebemanė lietuvius esant slavius) dalykais, 
gavęs iš Poškos žinių, 1827 m. išleido savo rašinį apie lietu- 
vių kalbą ir literatūrą, apie jų kilmę (O proischoždenii jazy- 
ka ir literatury litovskich narodov), kurį Leonas Rogalskis 
(1806—1878) 1828 m. paskelbė lenkų kalba; 1829 m. šis raš- 
tas pasirodė ir vokiečių kalba, Leono brolis, studentas Adomas 
Rogalskis (1800 —1843), 1822 m. išvertė į lenkų kalbą Lasic- 
kio De diis Samogitarum — apie senovės lietuvių dievus. 


S-25. Rėza Sekdama Cackio, Baužo, "Vilniaus profesorių 
pavyzdžiu lietuvių šviesuomenė ima domėtis lietuvių kalba ir Lietuvos 
istorija, kiek vėliau ir žmonių kūryba; pastarąja ją sudomino pir- 
masis mūsų dainų rinkėjas Mažojoje Lietuvoje, Rėza. Liūdas 
Rėza (1777 — 1840) gimė pagal Kuršmares, Kopų Karvaičiuose, 
kurie ilgainiui smėlyje dingo. Zvejo sūnus, tėvo motinos nustojęs 
našlaitis, buvo žąsigoniu, bet vėliau, giminės padedamas, išėjo Karaliau- 
čiuje kunigo mokslus. Būdamas kariuomenės kunigas, 1812 —14 m. 
atsidūrė Rusuose ir Prancūzuose; šiaip jis 30 metų su viršum 
profesoriavo Karaliaučiaus teologijos fakultete, tuo pat metu (apie 
25 metus) buvo to paties universiteto lietuvių seminarijos direktorium. 
Jis uoliai dalyvavo Mažosios Lietuvos kunigų tikybos rašto darbuose, 
pranešdamas juos lietuvių kalbos ir jos raštų istorijos žiniomis. Jis 
tikrino Šventojo Rašto vertimą, kurio prie jo išėjo III-sis (1816) ir 
IV leidimai (1824). Vokiečių kalba jis išleido savo pastabas del 
vertimo kalbos (Philologisch - kritische Anmerkungen zur litthaui- 
schen Bibel, I d. 1816, II d. 1824) ir Sventojo Rašto vertimų isto- 
riją (Geschichte der litauischen Bibel, 1816 m.). Be to, surinko 
žinių apie rytinių Prūsų kunigus (nuo 1775 m.), kuriomis gerokai 
pastūmėjo pirmyn kitų pradėtąjį protestantų bažnyčios istorijos darbą 
(Kurzgeiaszte Nachrichten von allen seit 1775 an den evangeli- 
schen Kirchen in Ostpreussen angestellten Predigern, 1834). Ypa- 
tingai betgi pasižymėjo, 1818 m. išleisdamas ligi tol nežinomą 
Duonelaitį (Das Jahr in vier Gesangen) ir 1825 m. mūsų kaimo 
dainų rinkinį (Dainos oder litauische Volkslieder), kuriedviem 
sužavėjo lietuvių ir kitataučių šviesuomenę, rodydamas jai didžiojo 
mūsų poeto ir malonių liaudies dainų poezijos grožį. | dainyną 
įdėjo apie 90 dainų, savo ir kitų surinktų Mažojoje Lietuvoje. Ypa- 

tingai išgarsėjo jo rinkinio dainos, kurios mums primena senovės. 
saulėtus mitus: Mėnuo saulužę vedė, Aušrinė svotbą kėlė, 
Miela Saulytė, Dievo dukrytė, kur taip ilgai užtrukai, O vakar 
"vakaratyj prapuolė man avatė.. Pats Rėza išvertė šį dainyną į 
vokiečių kalbą, o kiti paskui, naudodamiesi tuo vertimu, vertė 
rinkinio dainas į čekų ir lenkų kalbas. Savo jaunystės jausmus 
išreiškė poezijos rinkiny Prutena oder preussische Volkslieder 
(I d. 1809, II d 1825). 


Vilniaus universiteto jaunuomenė ėmė sekti Rėzos pavyzdžiu, 
rinkti dainas, versti jas į lenkų kalbą ir skelbti spaudoj. Daugiausia 
čia pasidarbavo minėtasis Sim. Stanevičia, kuris surinkęs išleido 
Dainas žemaicziu (1829), o paskui (1833) ir jų gaidas (Pažimės 
žemaytyszkos gaydos); jo dainos dar gražiau parinktos negu Rėzos. 
Kiti studentai dar anksčiau už jį ėmė dainomis domėtis. 


1843 m. išėjo Rėzos dainyno II leidimas, jauno Pričkaus 
Kuršaičio paruoštas. 1827 m. pasirodė vertimas į čekų kalbą 
(Pjsnė litevskė narodnije), paruoštas Prano Celiakovskio. 
Į lenkų kalbą vertė vėliau J. J. Krašiauskis (1844), Zatorskis 
(1844). 

Be Sim. Stanevičios, dainomis buvo užsiėmę studentai 
Leonas Rogalskis (1819 — 1820), Emerikas Stanevičia (1819— 
1822) ir kiti. 


S 26. Adomas Mickevičius Lietuvoje (1799 —1824). Lietu- 
vos istorijos praeitis atkreipia į save akis ir tokių minties ir žodžio 
galiūnų, kaip Adomas Mickevičius (1799 5— 1855). Jo kūriniai 
kalbos atžvilgiu yra, žinoma, lenkų literatūros veikalai, bet savo turiniu, 
kilme ir mūsų tautos sielos supratimu jieyra mūsų tautos ir mūsų krašto 
padarai, kurie kilniausiai iškelia aikštėn Lietuvos šviesuomenės meilę 
savo praeičiai ir kraštu.  Penkeriais metais jaunesnis už Daukantą, 
o trejais vyresnis už Valančių, jis gimė paga/ Mavgard'ė/; ir užaugo 
pačiame mieste, kur ėjo ir gimnazijos mokslus. Rimvydų Micke- 
vičių giminė sakės/ kilusi /š L/etuvos kunigaikščių, pasak Sirikau- 
skio, net susigiminiavusi su Giedraičiais, vėliau betgi virtusi šiaip- 
jau neįžymiais bajorais. Dar XV//-/ame amžiuje Mickevičiai iebe- 
gyveno Lydos apskr. Modūnės par., kuri ir dabar tebėra lietuviška. 
Iš ten išsikėlė keliolika mylių toliau į Naugardėlio šalį, vadinasi, 
į tą gudų žemės sritį, kuri, dar nuo XIII-jo am. gyvendama bendrą 
Lietuvos valstybės gyvenimą, labiau už kitas gudų žemės buvo 
suaugusi su Lietuva ir net skyrėsi nuo kitų žemių Juodosios Ru- 
sies vardu (Gudų šalis yra dar vadinama Baltąja Rusimi). Nors 
ten, kaip ir kituose gudų kraštuose, žmonės tebekalba gudiškai, ir 
tiktai bajorai tėra sulenkėję, tačiau XIX-jo am. pradžioje Lietuvos 
praeitį jie dar tebeatsiminė ir tebebrangino. Net lietuvių kalba, kuri 
Lydos krašte tebebuvo girdėti, anoms apylinkėms nėra svetima. O 





1) Gimęs 1798 m. gruodžio 24 d. (senuoju kalendorium), gavo tos die- 
nos šventojo vardą (P. Chmielowski, Adam Mickiewicz, It. 1886 m., 18 pusl.) 


Kr 


pačiame Naugardėlyję Mindaugo kalnas gražiau nei kokie žodžiai 
pasakoja jaunuomenei kilnią Lietuvos praeitį!) Iš Juodosios Ru- 
sies yra kilę žymūs Lenkų ir Lietuvos patriotai: Naugardėlio atsto- 
vas Reitanas (Tadas, m. 1790), kuris plačiai išgarsėjo 1773 m. 
seime, narsiai gindamas Lenkų ir Lietuvos valstybės neliečiamybę 
prieš kaimynus, reikalaujančius jas išdraskyti, ir tų kaimynų papirk- 
tąją atstovu didžiumą; garsusis 1794 m. sukilimo vadas — „mu- 
žikų generolas“ Kasciuška (Tadas, 1747—1817, gimęs Slanimo 
aps.), tebežinomas lietuvių dainose krašto ir žmonių laisvės gynė- 
jas; XIX am. rašytojai Ignas Krašiauskis, Liūdas Kondratavičius ir 
kiti. Tad šitokiame krašte gimė ir užaugo Adomas Mickevičius. 


Jis, advokato sūnus, tebebūdamas dar gimnazijoje, 1812 m. 
nustojo savo tėvo. Tais pat metais matė per Naugardėlį traukian- 
čią Napoleono kariuomenę, kuri jam padarė didelio įspūdžio; Savo 
1spūdžius vėliau jis atvaizdavo „Konrado Valenrodo“ ir „Pono Tado“ 
kūriniuose. 1815 m. baigęs vienuolių damininkonų gimnaziją, kartu su 
savo draugu Cečeta (Jonu, m. 1847), kuris vėliau pasižymėjo rink- 
damas gudų dainas ir versdamas jas į lenkų kalbą, jis stojo į Vilniaus 
universitetą, kur 1815—1819 m. ėjo literatūros ir istorijos mokslus, 
"ruošdamasis gimnazijos mokytojo darbui. Tuo metu universitetas 
buvo pasiekęs didžiausią savo darbo išsiplėtojimo laipsnį, turėdamas 
garsingų profesorių ir 600 — 700 studentų, kurių tarpe buvo daug 
gabių, darbščių, apie savo kraštą ir žmonių laisvę svajojančių Jau- 
nuolių. Mickevičių mokė: vokietys Grodekas (vok. Groddeck, Ernestas, 
1762—1826) — graikų ir lotynų kalbos bei literatūros, sulenkėjęs 
gudas Borovskis (Leonas, 1784 — 1846) — retorikos ir poezijos, 
sulenkėjęs vokietys Lelevelis — istorijos. 

Universiteto profesoriai ne tik ragino jaunuomenę moksliškai 
dirbti, bet ir, kartu su kitais Vilniaus šviesuoliais, stengėsi veikti Lie- 
tuvos bajorų šviesuomenę, gyvu žodžiu ir raštu kovodami su jos 
silpnybėmis. Išgarsėjo „Gatvės žinios" („Wiadomošci Brukowe“, 1816 
— 1822), kuriose rašė, dažniausiai senovės lietuvių dievų vardais 
prasimanę, Menaudė/ių Draugijos (Towarzystwo Szubrawcow) na- 
riai. Tai draugijai, įsikūrusiai XVIII-jo am. masonų pavyzdžiu, pri- 
klausė žymiausieji Vilniaus šviesuoliai, jų tarpe keli žemaičiai (Jo- 
kūbas Simkevičia, Kazimieras Kantrimas, Zakarius Nemčiauskis)?). 

Vilniaus jaunuomenė ėjo vyresniųjų šviesuolių ir Vokios stu- 
dentų draugijų (buršenšaftų) pavyzdžiu. 1817 m. rudenį įsikūrė £/- 
/omatų (mokslo mėgėjų) dravg//a, kuri pasiėmė sau tikslą sujung- 
ti studentus tėvynės, mokslo, ir dorovės dėsniais. Filomatų iš pra- 
džios tebuvo keli, paskui keliolika; žymiausi buvo Mickevičius, su- 
lenkėjęs gudas Zanas (Tamošius, 1791 — 1855, iš Naugardėlio sri- 
ties), Cečeta ir kiti. Draugijos posėdžiuose jie skaitė savo eilėraš- 
čius, vertimus, mokslo straipsnius ir svarstė mokslo ir visuomenės 

1) Palyg. Konstancijos Skirmuntaitės Keli žodžiai apie Adomo Mickevi- 
čiaus giminę ir jos kilmę (1913 m. „Vilties“ Nr, 73), 

") Palyg. J. Bielinski Szubrawcy W Wilnie 1817 — 1822 (1910). 

gyvenimo klausimus, viešai nesirodydami susibūrę esą. Platesniąją 
jaunuomenę jie veikė, 1819 m. įkūrę F//arėiy (dorovės mėgėjų), 
o 1820 m. Spindulingųjų draugiją, kuriedvi apėmė geresniąją stu- 
dentų dalį. 'Zanu sekdami, spindulingieji filarėtai manė Žmogų su 
žmogumi akių spinduliais bičiuliuojantis; susirinkimuose, gegužinėse 
ir šiaip su kits kitu sueidami, kalbėjosi apie mokslą, tėvynės ateitį, 
visur kur palaikė kits kitą; Mickevičiaus, Zano ir Cečetos dainomis 
savitarpy kėlėsi nuotaiką, pasiryžimą dirbti, aukotis, rište rišosi prie- 
telystės ryšiais. Mickevičius, kai baigė universitetą, vyriausybės buvo 
paskirtas Kauno 6 klasių mokyklos ( = gimnazijos) mokytoju; čia 
jis mokė 1819 — 1823 m. (1821 — 1822 m. gyveno Vilniuje), karš- 
tai dalyvavo ne tik filomatuose, bet kad ir iš tolo, filarėtuose ir ki- 
tur. Jaunuomenei ypatingai pamėgo jo Kaune 1820 m. parašy- 
toji Jaunystės giesmė (Oda do mltodošci), kuria ragino draugus 
„siekti tai, ko vyzdys nepasiekia, laužti tai, ko protas nepajėgia“?), 
Tebebūdamas dar studentu, Naugardėlio apylinkėse (Tugano- 
vičiuose), jisai pasižino (1818) su savo draugų seserimi, pasiturinčių 
dvarininkų dukterimi Marija Vereščekaite. Juodu kits kitą pamy- 
lėjo, bet jos giminės privertė ją ištekėti (1821) už turtingo kaimyno, 
grapo Putkamerio. Universiteto mokslas, pasikalbėjimai su drau- 
gais, prietelystės jausmai, skaitomos knygos, Marijos meilė ir skau- 
dus, be vilties nusiminimas jai ištekėjus, — visa tai veikė Mickevi 
čiaus vaizduotę, kuri kūrė vieną po kito kilnius kūrinius. 
Dar prieš Jaunystės giesmę sukūrus, nuo 1817 m. jo daug 
rašoma kuriama filomatų draugijai. Iš tų pirmųjų mėginimų lietu- 
vių literatūrai įsidėmėtina 1817 m. „Meškus, Naugardėlio kunigaikš- 
tis“ (Mieszko, ksiąžę Nowogrėdka), iš prancūzų kalbos (Volterio) 
perdirbtoji ir poeto niekur neišspausdintoji eiliuotoji apysaka, kurioje 
randame naugardietę Zylę, virtusią Zyvile (Zywila) to pat vardo 
Lietuvos (Naugardėlio) praeities apysakoje, dar vėliau—(1822 Kaune 
pabaigta) garsingosios poemos Gražina (Gražyna). Dar Naugar- 
dėlyje jis stebėjosi Mindaugo pilies griuvėsiais, kurie jam priminė 
Lietuvos senovę. Vilniaus profesoriai kreipė į ją jaunuomenės akis. 
Būdamas Kaune, Mickevičius vaizdavosi sau kryžiuočių ir lietuvių 
kovas del Kauno ir, iš viso, del Lietuvos. Vilniaus, Sčersų Kknygy- 
nuose ir šiaip kur gaudamas, skaitė istorijos knygas (Strikauskį, 
Kocėbę, vokiečių kronikas ir kitas) apie Lietuvos praeitį — ir toji 
praeitis vis daugiau svėrė jo vaizduotei, sukeldama poetiškų vaizdų, 
kurie ilgainiui įkūnėjo istorinės poemos kunigaikščiu Liūtauriu, ku- 
nigaikštiene Gražina ir ištikimu tarnu Rimvydu. Bent kiek pasi- 
skolinęs iš Homero (Ilijados) ir Taso (Jeruzalės išvadavimo), Mic- 
kevičius betgi davė lenkų literatūroj dar neg'rdėto grožio poemą, 
kuri ir Lietuvos bajorų šviesuomenei pirmą kart parodė jos protė- 


1) Apie studentų organizacijas ir judėjimus palyg. H, Mošcicki. Wilno i 
Warszawa w „Dziadach“ Mickiewicza (1908). St. Pietraszkiewiczoėwna, Dzieje 
Filomatėw w zarysie (1912). Archiwum Filomatėw, cz. I. Korespondencya (1913 
m. 5 t.), cz II (1920) J. Kallenbach, Nieznane pisma A, Mickiewicza (1910). 

4 


— 50.:—- 


vius karžygius kilnios poezijos šviesoje, tuo kurstydama juose meilę 
savo praeičiai ir kraštu. Nors Varšuvos literatai, užaugę dirbtinių 
pseudoklasicizmo kūrinių literatūroje. piktinosi Lietuvos poetu, savo 
poemos karžygę pavertusiu, pasak jų, kažkokia „nešvaria Lietuvos 

16. Adomas Mickevičius „Gražinos“ metu. 


tarnaite“ (brudna pomywaczka litewska), bet Lietuvos bajorų jau- 
nuomenė pamėgo ir gynė savą Gražiną. | | 
Kilnus dvasios gyvenimas, karšta meilė savo kraštui, draugams. 
filomatams ir idealu laikomai „Marilei“ (Vereščekaitei), įkaitintų 
jausmų bangavimas (kilimai ir puolimai), pagaliau, skaitymas sve- 
timų poetų (Silerio, Bairono), ieškančių naujų poezijos kelių, — visa 

tai veikė Mickevičių ir stūmė jo poeziją naujais keliais žengti. 
Kaip ir kitų tautų romantikai, jis nevaržė savo vaizduotės dirbtinė- 
mis pseudoklasicizmo taisyklėmis, leido savo jausmui laisvai reikštis 
poezijoj, klausėsi žmonių pasakojimų, padavimų ir net dainelių. 
Iš Rėzos jis pažino Duonelaitį, ne vien jo vokiškąjį vertimą, bet ir 
lietuviškąjį originalą, taip pat ir tas lietuviškas daineles, kurios Vil- 
niaus studentų buvo paskelbtos laikraščiuose ir kurias jis, sako, se- 
natvėje tebedainavęs. Vilniuje ir Kaune jam esant, net Palangoje 
apšilankius ir apsipratus su lietuvių kalba, ji jam nebebuvo svetima, 
ir savo poezijai jis kai kuo iš jos pasinaudojo. Sekdamas Vakarų 
poetų pavyzdžiu ir semdamas pasakojimų iš savo krašto Žmonių, 
jis 1820—1821 m. parašė kelioliką ba/adž/ų /r romansų, 1822 m, . 
išspausdintų ir padariusių didelio įspūdžio. Vienoje jujų, Romantin- 
gume (Romantycznošė), jis prikiša įsisenėjusiai, vien sveiku protu 
ir prityrimu tesivaduojančiai, kritikai, jog ji tikro jausmų gyvenimo 
nesuprantanti: „jausmas ir tikėjimas daugiau man. taria nei išmin- 
čiaus stiklas ir akis“ (czucie i wiara silniej mėwi do mnie, niž 
mędrca szkielko i oko). Ir jis pataria jai: „turėk širdį ir žiūrėk į 
širdį“ (miej serce i patrzaj w serce). Baladėse Svytės (Switež), 
Švytietė (Switezianka), Žuvytė (Rybka) ir kitose sujaudinto po- 
eto vaizduotė remiasi vietos žmonių (Naugardėlio apylinkių) pasa- 
kingais padavimais, o Lelijose (Lilje) net seka ligi šiol tebeži- 
noma lietuvių, gudų ir lenkų daina, kaip ponia poną nudaigojusi, 
jo kapą lelijomis apsėjusi ir taisiusis ištekėti už vieno iš dvieju 
jos vyro brolių, bet to neleidęs iš kapo prisikėlęs velionis—jo bro- 
liai, našlė ir bažnyčia, kurioje turėjo įvykti jungtuvės, visa že- 
mėn įsmigę!). 

Kai kurioms (vėlesnėms) baladėms atsiliepė gilus Mickevičiaus 
liūdesys, sužinojus Marilę už kito ištekant, paskui ir ištekėjus. Ne- 
laimė jį prislėgė, kuone pražudė, ir jis teišsigelbėjo, nelūžo, įžeis- 
tuosius karštos širdies jausmus išleisdamas 1821—22 Vė//nėse 
(Dziady). Vėlinių //-// ir /V-// da//s*) pasirodė 1823 m., ne- 
baigtosios |-sios dalies teliko nuotrupos, nesuprantamai spragai 
tarp II-sios ir IV-sios dalies užkišti; anom jau esant išspausdintom, 
poeto parašyta dar Smėkla (Upiėr). II-ji dalis pasemta iš po- 
eto kūdikystės atsiminimų, vaizduoja sodiečių slepiamas senovės 
apeigas vėlinių vakare, burtininko iššauktąsias vėles, kurių tarpe 
didžiausio įspūdžio daro kankinantis baudžiauninkų kankintojo vėlė: 
žmonės, kurie kitoms vėlėms padėjo rimti, jai negali padėti, nes 
nukankintųjų vergų vėlės neleidžia to daryti: „kurs nė karto žmo- 
gumi nebuvo, žmogus jo gelbėti negali“ (kto nie byt ni razu 
cztowiekiem, temu cztowiek nie pomože). 

IV-je dalyje vėlė jaunuolio Gustavo, nusižudžiusio del jam neiš- 
tikimos mergaitės, kasmet gauna kartoti savo žudymosi kančias. 

1) Apie liaudies kūrybos įtaką Mickevičiaus poezijai pal. St, Zdziarskį, 
Pierwiastek Iudowy w poezji polskiej XIX wieku (1901), 23—143 pusl, 

2) Į lietuvių kalba išvertė Iv, Jonas. 

Tamsios, nebaigtos Vėlinės Varšuvos literatų buvo pajuokiamos. 
Sodiečių pritarimą buriant — „tamsu visur, tylu visur: kas gi bus, 
kas gi bus“ (ciemno wszędzie, glucho wszędzie, co to będzie, co 
to będzie) — Varšuvos pseudoklasikai pasityčiodami iškreipė — „tylu 
visur, kvailu visur, nieko nebuvo, nieko nebus“ (cicho wszędzie, 
glupio wszędzie, nic nie bylo, nic nie będzie). Tačiau Lietuvos ba- 
jorų jaunuomenė buvo sužavėta savo vado poeto kilnia liepsnojančių 
jausmų poezija. Vaizdavimo nevaržoma poezija, Vakarų romantiz- 
mas įveikė pseudoklasicizmą ir įsiviešpatavo Lietuvos ir Lerikų 
poezijoje.!) | 

„Gražina“ ir „Vėlinės“ darė II-jį Mickevičiaus poezijos raštų 
tomą, kuris išėjo iš spaudos 1823 m. pavasarį. Poetui ėmus vis 
plačiau garsėti, įvyko nuotykių, kurie susmogė jam naują smūgį ir 
dar greičiau nustatė jo kūrybos krypsnį. Vasarą Rusų vyriausybė 
iš vieno kito moksleivio neatsargaus išsišokimo pajuto jaunuomenę 
brūzdant, ėmė tyrinėti ir iš silpnesniųjų išgavo žinią apie filarėtų 
veikimą. Rudenį ji ėmė juos visur gaudyti ir kišti į Vilniaus kalėji- 
mą. Kalėjime atsidūrė Zanas, Cečeta, iš Kauno atvežtas Mickevi- 
čius ir kiti. Sunkus tardymas, kurį vedė caro atsiųstasis senatorius 
Novosilcevas, nuolatinis tarpusavis kalinių bendravimas sustiprino dar 
anksčiau jų su kits kitu filarėtų užmegztus prietelystės ryšius, kurstė 
juos kits kitam aukotis, galvoti ir svarstyti del bendrojo likimo, tė- 
vynės vargų ir ateities. Zanas prisiėmė sau visą filarėtų kaltę, ir 
tuo palengvėjo kitų likimas; kitiems pavyko daug kas nuo vyriau- 
sybės nuslėpti. Bet vis delto daugeliui teko sunkiai nukentėti. Nors 
1824 m. pavasarį didžiuma (Mickevičius ir kiti) buvo iš kalėjimų 
išleisti, tačiau rudenį 20 filarėtų (Zanas, Cečeta, Mickevičius ir kiti) 
buvo ištremti iš Lietuvos į Rusiją, 4 profesoriai (Lelevelis, Danila- 
vičius ir kiti) prašalinti iš universiteto, universiteto veikimas suvar- 
žytas. Mickevičius, lygiai metams suėjus nuo jo suėmimo, buvo 
išvežtas iš Vilniaus ir jau niekados nebegavo Lietuvos pamatyti*). 


$ 27. Mickevičius Rusuose (1824.—1829). Apie penkerius 
metus Mickevičius išbuvo gilioje Rusijoje: Petrapilyje, Odesoje, Maks- 
voje, vėl Petrapilyje, pagaliau buvo apsilankęs ir Kryme. Iš pra- 
džios vengė rusų draugystės ir lankėsi tik lenkų šviesuomenėje, 
kurioje ne kartą linksmai leisdavo laiką, del ko nuo vieno kito savo 
draugo tremtinio gaudavo pabarti. Savo linksmąjį gyvenimą jis 
įvertino atsisveikinime: „Lėkim! Laimei liko sparnai pargrįžti, lėkim 
ir jau niekados žemyn nebenusileiskim“ (Lečmy! Szczęšciem zostaty 
skrzydta do powrotu: leėmy i nigdy odtąd nie znižajmy lotu). Cia jis 
parašė, bene iš Palangos kelionės atsiminimų, Sustojimą Upytėj 


1) Apie Vėlines palyg J. Kallenbach, Tio obrzędowe „Dziadėow“ (knyg. 
Czasy i ludzie, 1905). — Z. Wasilewski, Mickiewiczowski motyw grobu (knyg. 
Mickiewicz i Slowacki, 1921). ( 

2, Apie filarėtų bylą ir Mickevičių Lietuvoje palyg. dar J Lelewel, 
Nowosilcow w Wilnie (1831). J. Tretiak. Mlodošė Mickiewicza (1898, 2 t) ir 
jo Adam Mickiewicz w šwietle nowych zrėdet (1917). | 

(Popas w Upicie), kuriame gyvai pakartojo žinomąjį žmonių pasa- 
kojimą abie bajorų seimų ardytoją Sicinskį. Odesos ir Krymo įspū- 
džius jis išreiškė savo sonetuose, ypač Arymo sonetuose (Sonety 
Krymskie, išl. 1826 m. Maksvoje!, kurie atkreipė į jį ne tik lietuvių 
ir lenkų, bet ir rusų šviesuomenės akis. Sonetuose !) reiškėsi ne tik 
jo poezijos galia, bet ir ilgesys Lietuvos, iš kur norėtų jis bent gan- 
do išgirsti, bet veltui: ,„Važiuokim, nieks nešaukia“ (Jedžmy, nikt 





17. Adomas Mickevičius „Valenrodo“ metu, 


wola). Jis susipažino su garsiaisiais rusų poetais, su Puškinu ir 
kitais, kurie suprato ir jautė jo poezijos kilnumą ir viešai tai reiškė. 
Didelio įspūdžio jam padarė jo kelių gerų pažįstamų, svajojančių 
apie laisvąją Rusiją (Rilejevo, Bestuževo ir kitų) karininkų poetų 
žuvimas, 1825 m. gruodžio mėn. nepavykus sukelti kariuomenės 
prieš carą (garsieji dekabristai).?) Vėliau, rašydamas apie Rusiją, jis 
jiems skiria savo „Draugams maskoliams““ (Do przyjaciėt moskali), 
nes, girdi, jo „svajonėse jie savo vietą turi“ (mają obywatelstwa 
prawo w mMych marzeniach). 





1) Į lietuvių kalbą M. Gustaičio išversti. 


2 Palyg. H. Mošcicki. Mlodziež litewska i dekabryšci (knyg. Pod zna- 
kiem Orla i Pogoni, 1921). 

Kilnus, bet nepavykęs: dekabristų pasiryžimas jam priminė 
Lietuvos jaunuomenės pakilimą tilarėtų metu ir liūdną jos darbo 
pabaigą, įtikinamai rodė caro galybę ir jo priešų silpnumą, atvirai 
„prieš jungą kovojant, vertė ieškoti kitokių priemonių tėvynės ir 
žmonių laisvei laimėti. Prisiminė ir sunki Lietuvos karžygių kova 
su kryžiuočiais, mūsų priešų vokiečių metraščių apsakytieji tos kovos 
nuotykiai. Kilo ir brendo troškimas širdies skausmą ir keršto norą 
suslėpti- praeities vaizduose. 1826 — 1827 m. Maksvoje jis sukūrė 
savo Konradą Valenrodą ') (Konrad Wallenrod), kuris pasirodė 
1828 m. Petrapilyje ir tuoj sužavėjo lietuvių, lenkų ir rusų švie- 
suomenę. | 
Dar kūdikis patekęs į kryžiuočių nagus, lietuvis Alpis (Alf) 
užauga Valteriu, kuris nepamiršęs savo krašto, kartu su seniu Al- 
boniu (Halban) mūšyje -bėga į-lietuvius, veda Aldoną Kęstutaitę, 
bet, matydamas lietuvius neišsilaikysiant prieš kryžiuočius, apleidžia 
Lietuvą. Kiek laiko praėjus, kryžiuočiai renka mistru išgarsėjusį 
karžygį Konradą Valenrodą, kuris betgi juos apvylė: užuot puolęs 
lietuvius, pats paniuręs kelia puotas, girtas keikia visus, tik gėdą daro 
kryžiuočiams svečių akyse, atsiskyręs valandomis kalba pro langą su 
bokšte užsidariusa vienuole. -Puotoje, seniui kanklininkui savo gies- 
„mėmis jį įerzinus, jis veda kryžiuočius į Lietuvą, bet pasirodė esąs 
nevykęs, dargi neištikimas vadas: traukia pamažėl, iškrikusiai, leis- 
„damas lietuviams pasiruošti puolimą atremti, net susižino su pabė- 
gusiu iš kryžiuočių kunigaikščiu Vytautu. Ziemą kryžiuočių likučiai 
grįžta namo, Lietuvos laukus prikloję geriausių savo vyrų, kaip 
kad vėliau (1812) prancūzų kariuomenės likučiai iš Rusijos per 
Lietuvą traukė. Slaptasis teismas susekė Valenrodą esant tą patį 
Alpį, kryžiuočiams keršijusį už savo tėvynės kančias, vienuolę esant 
Aldoną, kanklininką — Albonį. Teismui nusprendus Alpį Konradą 
nužudyti, jis pats nusinuodija kryžiuočiams į akis šūktelėjęs: „Taip, 
didis esu ir puikus, tiek hidros galvų vienu kirčiu nukirtęs, kaip 
Samsonas vienu krustelėjimu rūmus sugriovęs ir pats po tais rū- 
mais sugriuvęs“ (Jakem wielki, dumny, tyle glow hydry jednym 
šciąč zamachem, jak Samson jednym wstrząšnieniem kolumny 
zburzyč gmach caly i runąč po amachem). Albonis jam pasižada 
eiti per Lietuvos miestus ir kaimus, . giesmėmis kelti jo garbę: 
„kur tik nueisiu, giesmė ras kelią, dainius karaliams pakartos 
jąją, vaikams močiutė giedos namie ją, kils ateityje tos giesmės 
vyras, kuris atkeršys už mūsų kaulus“ (Gdzie nie dobiegę, piešti 
moja doleci, bard dla rycerzy w bitwach,- a niewiasta będzie ją 
w domu špiewač dla swych dzieci, bedzie ją špiewač, i kiedyš w 
przysztošci z tej piešni wstanie mšciciel naszych košci). 

Vaizdas Nemuno, skiriančio lietuvį nuo kryžiuočio, Neries 
dainelė ( „Vilija, mūsų upelių močiutė“ — Wilia naszych strumieni 
rodzica), Vaidilos giesmė apie giesmę, tą „šventą sandaros skrynią“ 
„(arka przymierza), kuri „vis sveika per žmones skrenda“ (piešn 





1) Į lietuvių kalbą išvertė Dagilis 

ujdzie calo, ttum ludzi obiega), „žmonių nesuprasta“ į kalnus bė- 
ga, griuvėsiuos pritūpia ir iš ten senus pasakoja laikus“ (ucieka 
Ww gėry, do gruzėw przylega i stamtąd dawne opowiada czasy); 
o dainius svajoja karštais vylingais savo giesmės žodžiais pataiky- 
siąs į savo klausytojų širdis: kad „nors tą vieną, vienintėlę valan- 
dėlę, tėvų giesmelės paremti galybe, pajustų širdies senovišką 
dunksmą, kilniai praeitų jiems tas mirksnis vienas, kaip jų tėveliams 
visos amžiaus dienos“ (možeby jeszcze w tej jedynej chwili, kiedy 
ich piosnka ojczysta poruszy, uczuli w sobie dawne serca bicie i | 
chwilę jedną tak gėrnie przežyli, jak ich przodkowie niegdys cate 
žycie); vaidilos apysaka apie Konrado jaunystę, Konrado pagiedo- 
toji. baladė Alpugara (Alpuhara) apie Grenados maurų vado kerš- 
tą Ispanams, — visa tai dar vaizdžiau iškelia Alpio Konrado žygį, 
daro jį kiekvienam, kurs dar nėra sustingęs ir nėra jausti nustojęs, 
taip artimą, brangų ir aiškų, jog karštas dainiaus noras, kad jo 
nebaigtą giesmę „jautrusis klausytojas savo sieloj baigtų (czuly 
stuchacz w cercu swym došpiewa), tikrai įvyko. Jaunuomenė kar- 
tojo poeto žodžius, karščiavosi, degė noru, kaip Konradas, tarnauti 
tėvynei. Kai kas betgi skersavo, jog Mickevičius mokęs jaunuo- 
menę išdavimo ir žudymo. Laikraščiams vyriausybė neleido apie 
„Konradą Valenrodą“ rašyti, bet ką manė Varšuvos literatai, rodo 
vieno iš jų nuomonė: „Dar niekam į galvą neatėjo eilėmis kelti 
beprotis (warjat), girtuoklis, dar dižiau jį iškeliant, padaryti jis (prieš 
istoriją) be kokios dorovės (bezecny) išdaviku, paversti jis lietuviu, 
kad įsivaizduotume, kokiuo doru būdu lietuviai myli tėvynę... 
Prityręs šnipas Novosilcevas, išgarsėjęs filarėtų byloje, vėliai atsi- 
liepė, įskųsdamas vyriausybei „Konradą Valenrodą“ kurstant „dabartinę 
kartą“: lape pasivertus, ateityje liūtu prabilti — sukilti prieš Rusiją. !) 


S 28. Mickevičius Vakarų Eiropoje. Mickevičiui ankšta 
buvo Rusijoje. Atvirai pasisakyti negalėdamas, be „Valenrodo“ dar 
vienu kitu eilėraščiu (pavyz, Trys Budriai —— Trzech Budrysow -- 
apie senį Budrį ir tris jo sūnus, kurie visi lenkes vedė) atsiliepęs, 
jis vargais negalais teišsirūpino leidimą važiuoti ir 1829 m. apleido 
Rusiją. Važiavo jaunas, kilnus, garsingas jaunuomenės mylimas 
„poetas. Su jaunesniuoju filarėtu Odiniu (Ienk. Odyniec) per dvejus me- 
tus aplankė ir pažino Vokią, Sveicarų šalį ir Italiją. Veimaro mieste 
viešėjo pas garsųjį Vokiečių poetą Gėtę (1749 — 1832). Italijoje 
sekė garsiuoju Gėtės „Kennst du das Land“, rašydamas savo puikų 
„Ar pažįsti tą šalį, kur limonai bręsta, o apelsinais gegužės medžiai 
žėri“ (Znasz li ten kraj, gdzie cytryna dojrzewa, pomarancz blask 
majowe zloci drzewa). Alpiuose prisimena Lietuvą ir Marilę (szu- 
kam Litwy i domku twojego i ciebie?). 


 Palyg. W. Spasowicz. Konrad Wallenrod („Pamiginik Towarzystwz 
Literackiego im. Ad. Mickiewicza*, Ut, 120 p.) A. Prochaska, Konrad Wallenrod 
MW poezyi i dziejach (knyg. Szkice historyczne, 1884). A. Mickiewicz. Konrad 
Wallenrod (w opracowaniu Bruchnalskiego -leidin. Bibljoteka Polska. 1923). 
2) Apie kelionės įspūdžius palyg. A. E. Odyniec. Listy z podrėžy (1875. 
1878, 4 tomai) ir jo Wspomnienia z przesztošci, opowiedziane Deotymie (1884). 


=" 564— 


1830—1831 m. lietuvių ir lenkų sukilimas kad ir paveikė jį, 
bet jis prie sukilėlių neprisidėjo, nors kai kas del to jam prikaišiojo 
ir jis pats tuo graužėsi. Vis delto, apleidęs Italiją ir po kelis mėne- 
sius gyvendamas Paryžiuje, Poznanės krašte (Prūsuose, dabar Len- 
kuose) ir Saksų Dresdene, sekė sukilimo įvykius, suėjo su išbėgu- 
siais iš Lenkų ir Lietuvos sukilėliais ir šiaip išeiviais, kurių tarpe 
atsidūrė jo brolis, Odinis ir kiti. Iš jų pasakojimų jis sukūrė kelis 
įspūdingus eilėraščius: „Nakvynę“ (Nocleg), apie sukilėlių vadą 
Matusevičių, kuris Kaugėnuose (netoli Vilniaus) sumušė rusus 
(„Mūsų vadas Trakų paežerėje, Kaugėnuose laimėjęs, nakvoja“ — 
Nasz naczelnik nad Trockim jeziorem, po kowganskiej potyczce, 
nocuje), „Pulkininko mirtį“ (Smierė pulkownika), apie „lietuvaitę, 
karžygę mergaitę, sukilėlių vadę—Emiliją Plioteraitę“ (to litwinka 
dziewica — bohater, wėdz powstahcėw — Emilia Plater), „Klajū- 
no dainą“ (Piešh pielgrzyma: „Tik pražydę tie medeliai saldžiu 
kvapu apsvaigina“ — Te rozkwitle šwiežo drzewa upajają slodką 
wonią), kurs tiek jautęs, tiek kentėjęs, linksmam pavasariui atėjus 
neturi su kuo savo liūdnomis, nuo tėvynės atskirto našlaičio daino- 
mis pasidalinti... 

Sukilime nedalyvavęs Mickevičius tik keliais graudžiais maž- 
možėliais į jį teatsiliepė, bet įgraudintoji vaizduotė iškėlė jam kitus 
kilnius vaizdus — jo praeities: Vė//ymiy /// da//' (1832), kuriai 
turinį davė Vilniaus kalėjimo įspūdžiai filarėtų bylos metu. Nebe 
II-IV dalies savimyla Gustavas, kankinąsis del paniekintos meilės, 
tik del savo tautos kančių sunkią kančią kenčiąs Konradas, kuriuo 
virto Gustavas patekęs į kalėjimą; draugų kalinių pasakojimais ir 
dainomis sujudintas, jis čia kuria „Improvizaciją“, kuri pagilina kil- 
nią „Jaunystės giesmę“. Jis jaučiasi esąs dainų galiūnas, didesnis 
už visus poetus, pranašus ir išminčius; poezijos sparnais pakilęs 
lig pat Dievo, vardu tautos, kurios milijonų žmonių kančias jis savyje | 
kenčia, reikalauja iš Jo sau valdžios sieloms, šiaip jis žadastoti prieš Jį. 
Jį apalpus; priglobia kunigas Petras — kalinys, kuris karštai melsda- 
masis mato regėjimą: „iš svetimos motinos, iš tėvo — didvyrių 
giminės“ užauga tautos atgaivintojas, kurio vardas — keturiasdešimt 
keturi (Z matki obcej: krew jego — dawne bohatery, a imię jego 
*będzie czterdziešci cztery). Išleistas iš kalėjimo, kun. Petras pa- 
tenka į senatoriaus (Novosilcevo) balių, kuriame drąsiai rėžia jam tiesą į 
akis. Konradas kartu su kitais jaunuoliais yra vežamas į giliąją Rusiją“). 

Tais pačiais (1832) metais Mickevičius parašė „Lenkų tautos 
ir keleivių knygas“ (Księgi narodu i pielegrzymstwa polskiego), ku- 
riose stengėsi pritaikinti evangelijų mokslą išeiviams sukilėliams, 
teikdamas jiems kilnų tikslą išlikti tikrais krikščionimis tautų sūku- 
ryje, virsti joms pavyzdžiu ir vadovu“). Sios knygos kėlė išeivių 


1) Į lietuvių kalbą ją išvertė Kudirka, jos „Improvizacija“ -- M. Biržiška. 
*) Apie Improvizaciją ir Petro regėjimą palyg A. Gėrski. Monsalwat 
(1919). A. Niemojewski. Dawnošč a Mickievicz (1921). 


3) Palyg. St. Pigon. O księgach narodu ipielgrzymstwa polskiego A. Mic- 
kiewicza (1911). | 


dvasią ir įtraukė Mickevičių, jau persikėlusį į Paryžių, į jų ginčus, 
kuriuose jis visiškai nutolsta nuo Lietuvos, kad ir nenustoja ją my- 
lėjęs. Dar Dresdeno Vėlinėse jis duoda nors Vilniaus nuotykių 
paveikslą; tačiau tiek laiko nuo Lietuvos atskirtas ir būdamas ne vien 
Lietuvos lenkų ir lietuvių draugystėje, bet ir pačios Lenkijos ar kitų 
jos buvusių kraštų lenkų draugystėje, įjudintas bendra Lenkų ir 
Lietuvos kova prieš carą ir bendra juos prislėgusia nelaime, vaiz- 
duoja tuos nuotykius vien lenkų tautybės atžvilgiu. „Knygose“ jis 
ragina „lietuvį“ ir „mozūrą“ nesiginčyti, nes juodu abudu esančiu 
broliu; nors vienas būtų Vladas, o kitas Vytautas, tačiau abiejų pa- 
vardė esanti viena — lenkiška. Jis nenumatė ateities, neabejoda- 
mas, jog lietuvis su Jenku nesiginčys del Nemuno sienų, Gardino 
ir Balstogės (albož ktėci się litwin z polakiem o granice Niemna, 
i o Grodnie, i o Bialystok). Straipsniuose, kurių daug rašė lenkų 
ir prancūzų spaudoj, taip pat kėlė Lenkų kraštą ir lenkų tautos 
reikalus, Lietuvą kai kada teprimindamas. Lietuvos savarankiš- 
ko atgijimo nenumatė, išeivių ginčams pajuokti (1833 m. birželio 
2 d.) duodamas neva ištrauką iš „1899 m. Siaulių vaivadijos laik- 
raščio“ („Gazeta Wojewėdztwa Szawelskiego roku panskiego 1899“), 
lyg Lietuva tuo metu turėjus virsti paprasta Lenkų provincija; tuo tarpu 
1899 m. tiktai mirė Vincas Kudirka, savarankiškos, nepriklausomos 
nuo Lenkų Lietuvos kovotojų vadas... Mickevičius gerai žinojo, jog 
lietuviai nėra lenkai ir pats save laikė lietuviu, tačiau jam, nuo pat 
jaunystės gavusiam lenkų bajorų kūltūros ir:ją sustiprinusiam išei- 
vystėje, juo vėliau, juo daugiau svėrė lenkybė ir nyko lietuvybė. O 
vis delto ligi pat mirties jame reiškėsi lietuvis! 

Lenkų šalies jis nepažino, tik Lietuvą vis matė. Jau išleidęs 
„Vėlinių“ III dalį ir ,„Knygas“ ir pasinėręs lenkų politikos ginčuose, 
nusišypsojęs Horacijo „„Exegi monumentum“ odę sau taikydamas, 
jis (1833) savo garbės sritį terodo Lietuvą, ją plačiau negu mūsų 
metu suprasdamas (,,nuo Panerio kalnų ir artimų Kaunui vandenų aš 
vis garsyn einu ligi pat Pripeties“— od Ponarskich gėr i bližnich Kowna 
wod szerzą się stowa me až do Prypeci brėd); Lenkų jis čia nemini. 


Kad ir tebėra karštas Lenkų patriotas, tačiau ne Lenkus, tik 
Lietuvą jis dainuoja savo didžiausioje ir garsingiausioje poemoje (histo- 
rja szlachecka Zz r. 1811 i 1812) Ponas Tadas (Pan Tadeusz), 
kurio 12 giesmių (księgi) per kelioliką mėnesių (1832 — 1834m.) 
parašė. Ją rašydamas sakėsi gyvenąs Lietuvoj, jos giriose, dvaruose 
ir dvareliuose, daugiausia tarp bajorų; sakėsi norįs pabėgti nuo ne- 
pabaigiamų išeivių ginčų ir pasimiršti tėviškės atsiminimuose (kra; 
lat dziecinnych). Savo ilgesį poemos pradžioje aiškiai ir graudžiai 
išreiškė: „Lietuva, mano tėvynė, esi kaip sveikata; kiek tave bran- 
ginti reikia, tas tik temato, kurs tavęs yr nustojęs; štai visą tavo 
gražumą regiu, dainuoju, nes tavęs ilgiuosi“ (Litwo, ojczyzno moja! 
ty jesteš jak zdrowie!l Ile cię trzeba cenič, ten tylko się dowie, kto 
cię stracit.  Dziš pieknošė twą w catej ozdobie widzę i opisuję, bo 
tęsknię po tobie). Ilgesio ir meilės akimis jis žiūri į Lietuvos girias, - 
pievas ir laukus, į jos žmones, daugiausia į tuos, kuriuos geriausiai 

yra pažinęs — į bajorus: vaizduoja vyresniąją kartą, užaugusią ir 
nusistačiusią dar XVIIla. gyvenimo sąlygomis („lenkų laikais“) — bro- 
lius Soplicas, Gervazus ir Protazus, „vaiskius“, „voznius“, Dabrinės 
„akalicos“ bajorėlius, ir naujosios kartos šviesuomenę — studentą 
Tadą Soplicėlį ir jo sužadėtinę Zosę, sentimentalius Grapą ir Teli- 
meną. Bajorai puotauja, medžioja, bylinėjasi, net mušasi, daugelis 
jų gauna net į Užnemunę bėgti ir dėtis į legijonus, kurie 1812 m. 
į Lietuvą atvyksta: kartu su prancūzų kariuomene, visų karštai pri- 
imami. Puikūs vaizdai, gyvi tipai, tragingas Jackaus Soplicos (kuni- 
nigo Kirminėlio — ksiądz Robak) asmuo, kurį nustatyti poetui pa- 
„dėjo jo paties meilės atsiminimai, nykstančios senovės papročiai ir 
visa ką derinąs dainiaus graudumas Poną Tadą iškėlė į pačią 
literatūros viršūnę, statydamas jį greta pačių kilniausiųjų pasaulio poe- 
zijos kūrinių. Nieko nuostabaus, jog jį išsivertė vokiečiai, prancūzai, 
italai, anglai, ispanai, čekai, chorvatai, rusai į savo kalbas, iš dalies 
ukrainiečiai, gudai, bulgarai, o 1922 — 23 m. jį išvertė ir lietuviai 
(Valaitis, Sakenis— išl. 1924).!) 

Parašęs Poną Tadą, tais pačiais metais (1834) Mickevičius 
vedė, dar Petrapilyje pažinęs, Simanauskaitę. Susikūręs šeimą, 
buvo priverstas rūpintis jos išlaikymu ir ne kartą gaudavo vargo 
patirti. 1839 — 1840 m. jis gyveno Sveicarų Lozanoje, skaityda- 
mas universitete lotynų literatūros istoriją. Ir ten jo mintys skrido 
į tolimąją Lietuvą. Susigraudinęs prisimindavo jis nekaltą kūdi- 
kystę ir kilnią jaunystę (Polaty się 1zy me) ir vadino save lavonu 
tarp gyvųjų (Gdy tu mėj trup w pošrodku was zasiada), nes siela 
klaidžiojanti tolimoje Lietuvoje, kuri jam gražesnė už Sveicariją. 
1840 — 1844 m. skaitė prancūzų kalba slavių literatūras aukšto- 
joje mokykloje Collėge de France Paryžiuję. Tomis paskaitomis 
jis plačiai išgarsėjo. Vieną iš jų (1843 m. kovo 21 d.) paskyrė 
Lietuvai: lietuvių kalbai, senovės tikybai (mythologie), istorijai, tautos 
būdui“). Jis susipažino (1844) su dvarininku, atvykusiu iš Lietuvos, bu- 
“ vusiu Vilniaus studentu Andrium Tovianskiu (1800 —1876), kuris jo ir 
daugelio kitų, ypačiai iš Lietuvos kilusių, išeivių gyvenimui turėjo 
griežtos įtakos, skelbdamas savaip aiškinamą krikščionių mokslą 
ir teikdamas slaviams vyriausią vietą tautų tarpe. Kilo vadinamoji 
slavių „mesionizmo“ (mesjanizm - nuo Mesjasz, Mesija) srovė. 
Ir Mickevičius ėmė ją vis aiškiau reikšti savo paskaitose, kuriose 
"Prancūzų vyriausybė pagaliau pastebėjo negeistinos sau pakraipos, 
ir jas uždraudė. Mickevičius betgi, kad ir ne universitete, savo 
naujaji įsitikinimą skelbė toliau, turėdamas su Tovianskiu būrelį 
ištikimų, įsitikinusių draugų („brolių“). Diduma išeivių su juo ne- 
sutiko ir į jo skelbiamas mintis žiūrėjo „kaip į kokį nuklydimą; 
kunigai jį peikė ir stengėsi jį atitraukti nuo Tovianskio. 1848 m. 
Eiropoje prasidėjus revoliucijos bruzdėjimui, jis nuvyko į Romą, 
norėdamas padėti italams nepriklausomybę išgauti. 1855 m. pavasarį 

11 Apie Poną Tadą palyg. H. Biegeleisen. „Pan Tadeusz“ A, Mickiewicza 
- (1884). W. Gostomski. Arcydzielo poezji polskiej (1893). 
2, Palyg. Adam Mickiewicz, Les slaves (1914), 123—131] pusl. 

mirė jo žmona, o rudenį, prasidėjus Rusų karui su Pracūzais, 
Anglais ir Turkais (Krymo karas), jis nuvyko į Kastantinopolį veikti 
prieš Rusiją. Tačiau po dviejų mėnesių, apsirgęs kolera, jis mi- 
rė. Jį palaidojo Paryžiuje, o paskui (1890) perkėlė į Lenkų 
Krokuvą ir palaidojo Vavelio pilyje, greta Lenkų karalių ir žymiau- 
sių veikėjų, toli nuo taip jo pamylėtos Lietuvos. 





18. Adomas Mickevičius senatvėje. 


Gimęs gudų krašte, bet iš lietuvių giminės, subrendęs Lietu- 
vos sostinėje, visa širdimi pamylėjęs Lietuvą, didžiavęsis esąs 
lietuvis, bet kartu ir lenkų didelis patriotas, Mickevičius yra lygiai 
brangus lietuviams ir lenkams; pagaliau ir gudai jį laiko saviškiu. D 


1) A. Mickevičiaus raštai pilniausiai išleisti Lvove „Adomo Mickevičiaus 
vardo literatūros draugijos“ rūpesniu. Geri leidimai: Petro Chmieliovskio pa- 
ruoštasis Varšuvos leidimas 4 t. ir pilnesnis, naujai surastais raštais papildytas, 
Juozo Kalenbacho paruoštas, Hasklerio leidimas (4 t). Svarbi yra taip pat 
Korespondencya Adama Mickiewicza, kurios IV leidimas išėjo 1883 - 1885 m. (4 t). 

Svarbiausi Mickevičiaus gyvenimui ir raštams nagrinėti veikalai: P. Chmie- 
Ilowski. Adam Mickiewicz (1886. 2 t). Wt. Mickiewicz. Žywot Adama 
Mickiewicza (1890 - 1895, 5 tomai). J. Kallenbach. Adam Mickiewicz (1918, 
2 t). M. Konopnicka: Mickiewicz, jego žycie i duch (1899). 

Naudinga taip pat M, K(rid)l. Mickiewicz Adam Bernard („Wielka Ency- 
klopedya Powszechna illustrowana“, 45 - 46 t.. 1911). 

S 29. Bernotavičius ir kiti. Mickevičius savo baladėmis 
ir poemomis pakreipė poetų dėmesį į Lietuvos praeitį ir į 
jos senovės tikėjimus, pasakojimus, kūrinius liaudyje išlikusius. 
Tiesa, ir anksčiau vienas kitas poetas savo kūriniuose buvo kiek 
Lietuvą palietęs, bet tiktai Mickevičiaus poezija parodė šviesuome- 
„nei Lietuvos senovės palikimo nepaprastą grožę ir praskynė kelius. 
tai senovei kelti, gražinti, idealinti. Kurį laiką kuone kiekvienas, 
kuris valdė plunksną, mėgino iš lietuvių ar gudų liaudies, dažnai 
gerai nenugirstų, pasakų ir dainelių, o kartais ir iš 'savo galvos 
rašyti balades ir daineles. Geriausiai sekėsi dviem Mickevičiaus 
draugam — filarėtam, Od/n/u: (Antanas Edvardas Odyniec, 1814 — 
1884) ir Bare/ka/ Chodzka/ (Aleksandras Borejko-Chodžko, 1804-- 
1891), kurių pirmasis davė Trijų Budrių sekimą Lietuvio belais- 
vę (Branka litwina: Na, na, lenke, gana vaitoti - no, no, laszko, 
došė jęku) ir vertė lietuvių dainas, o antrasis pagarsėjo sekimu 
tuo metu Lietuvoje liaudies tebedainuojamos (lietuviškai, gudiškai ir 
lenkiškai) dainos pasakos Avietės (Maliny: Per Lietuvos laukelius 
joja ponelis - przez litewski tan jedzie, jedzie pan). Kai kurie 
taip nevykusiai kūrė savo balades, jog davė progos naujosios poe- 
zijos srovės priešininkams labiau tą srovę pulti; net pats Mickevi- 
čius purtėsi del įsivyravusios baladžių manijos (mados). 

Jo poemos įvedė Gražinos ir Aldonos vardų madą ir, ypačiai 
vėliau, 40 — 50- aisiais metais veikė poetus (Krašiauskį, Kondrata- 
vičių), jiems kuriant „Anapilio“ ar „Margio“ karžygius. Nežinia, 
ar babus Gražinos įtakos gavęs Peliksas Bernotavičius (Berno- 
tas, 1786— 1836), gimęs Kaune, užaugęs Prienų par. Mariampolės 
aps., mokęsis Vilniuje ir Kremenčiuje, sekretoriavęs kunigaikščiams 
Cartoriskiams Ukrainoje, išėjęs iš proto ir pasimiręs pas brolį 
Lomžoje. Daugiausia Valterio Skoto istorijos romanų įtakos gavęs 
jis parašė garsią lenkų literatūroje ir mums minėtiną Lietuvos pra- 
eities istorinę apysaką Pa/avtą (Pojata, išl. 1826). Tą apysaką jis 
rūpestingai paruošė, tam tyčia išnagrinėjęs XIV -jo a. mūsų istorijos 
medžiagą ir apžiūrėjęs tas vietas, su kuriomis jungė savo apysaką: 
Vilnių, Kauna, Trakus, Kernavę, Krėvę. Daug kas Pajautos isto- 
rijoje yra atsilikę nuo dabartinių mokslo žinių, apysaka parašyta 
mūsų gadynei nebe „madniu“, pasenusiu būdu, ištęstai, tačiau pa- 
sakojimas įdėmus, gražūs XIV a. lietuvių tipai —Pajauta, Lizdeika, 
Davaina ir kiti; ji ne tik kelioms XIX-jo a. Lietuvos šviesuomenės 
kartoms priminė, šiaip jų pamirštamą, senoves Lietuvą, bet ir mūsų 
gadynės jaunuomenei tebeduoda malonių valandų skaitant, 

Dar jėzavitų metu Lietuvos istorija įėjo į mūsų mokyklų 
dramą, kuri XVII-XVIII a. mėgino atvaizduoti Vytenį, ' Valsti- 
ninką, Gediminą ir dar vieną kitą mūsų senovės karžygį, ži- 
noma, nesiskaitydama nei su istorijos matu, nei su kitais isto- 
rinės dramos savumais. Zinomojo Varšuvos knygyno steigė- 
jas, vysk. Juozas Zaluskis (1702—1774), 1751 m. parašė 
dramą „Witenes albo tragoedia o pomscie Boskiej nad zel- 
žycielem Najšwietszego Sakramentu“, kartodamas XVII a. jau 

naudotą Strikauskio pasakojimą apie Vytenio prasižengimą. 
Jo plunksnos darbas ir ,,Trojden, tragedja w 5 aktach“. 
Ona Radvilaitė Mostauskienė 1806 m. išleido ,„Zemaičių apy- 
saką“ (powiešč žmudzka) Matildą ir Danylą (Maitylda i Da- 
nito), kurioje betgi ne kas žemaitiško bebuvo, o 1807 m. — 
didesnę ir istoriškesnę apysaką Astoldą, Palemono giminės 
kunigaikštytę (Astolda, księžniczka z krwi Palemona). Vilniaus 
universiteto profesorius Eizebius Slovackis (1772 —1814) parašė 
Mindaugo tragediją (1808), kuri, „kaip ir Jono Stičinskio „is- 
torinis romanas“ Mindaugas Lietuvos karalius (Mendog krėl 
litewski), atsiliepė Eizebiaus garsingojo sūnaus, Juliaus Slo- 
vackio (1809—1849), vienoje pirmujų tragedijų -— Mindauge 
(Mindowe, 1829). Juliaus Mindaugui dar didesnės įtakos 
padarė Konradas Valenrodas. Nieko bendro su Lietuva 
neturįs Dizma Bončia Tomaševskis (1749—1825) 1818 m. 
mėgino eilėmis sukurti Lietuvos ir Lenkų susijungimo epo- 
pėją „„Jagiellonida“, kurią Mickevičius apsvarstė filomatų susi- 
rinkimuose; iš to ji ir tėra žinoma. Teklė Vrubliauskienė 
1820 m. davė 5 veiksmų tragediją Narimantą (Narymund), 
apie tą laiką ir senis Julius Ursinas Nemcevičius (1758—1841, 
Mickevičiaus, „jauno lietuvio, senas prietelis— lietuvis“) parašė 
ir savo 5 v. tragediją Kęstuųį (Kiejstut). Net tolimas Lie- 
tuvai poetas, vienas trijų lenkų poezijos didžiausiųjų kurėjų 
(Mickevičius, Slovackis, Krasinskis), Zigmantas Krasinskis 
(1812—1859), pačioje savo kūrybos pradžioje duoda ,„žemai- 

čių apysaką“ Goštautą (Gastold, išl. 1833). 1) 


S 30. Vyskupo Giedraičio ir kunigų raštai lietuvių kalba. 
Lietuvių, ypačiai žemaičių, šviesuomenės gyvesnis susirūpinimas 
ietuvių kalbos reikalu atsiliepė lietuvių raštams, leidžiamiems mūsų 
kunigų stiprinti dorovei ir bažnyčios mokslui žmonėse. Tiesa, 
jie tęsė savo pirmatakų pradėtąjį darbą, net kartojo XVIII- jo am. 
leidinius (Balsą širdies, Pavinastį krikščionišką, Altorių duchauną, 
pavertę jį Aukso altorium, net Eroma, atverta ing viečnastj), sten- 
gėsi betgi tų knygų kalbą pagerinti ir mėgino paruošti pagrindinių 
tikybinių raštų literatūrą. 

Apie 40 metų (1801 — 1838) Žemaičių vyskupiją valdė kuni- 
gaikštis Juozapas Arnulpas G/edra/tis (1754 — 1838), padedamas 
kun. Bonaventūros Gailevičios (1752—1835), knygelių „Mokslo kri- 
kščioniško įstatymo“ (1821) rašytojo, lygiai kaip XVI a. vysk. Merkelis 
Giedraitis, kun. Daukšos padedamas. Lietuvių kalbos mėgėjų ir univer- 
siteto raginamas giriamas, vyskupas ikalbina ir savo pavyzdžiu įra- 
gina mokytesnius lietuvius į darbą, rūpinasi, kad kunigai steigtų parapi- 
nes mokyklėlės, -- virsta lietuvių kalbos ir rašto globėju. Dar 1806m. 
jis išleidžia ,,Lietuviškas evangelijas. iš naujo perveizėtas... ir su 
paženklinimu žodžių įvairių arba ne vienokiai visoj Lietuvoj išsima- 





1) Palyg. F. Augustaitis. Pierwiastki litewskie we wczesnym romantyz- 
mie polskim (1911), 

nančių“; XVIII a. nei evangelijų nei šiaip kurių raštų kalbos pageri- 
nimu niekas nesirūpino... Carui įsakius, kartu su kitais katalikų 
vyskupais įskaitytas į Petrapilio įsteigtą (garsiosios Anglų draugijos 
Šventajam Raštui platinti pavyzdžiu) Rusų Draugiją biblijai žmo- 
nėse platinti, Giedraitis kartu su Gailevičia ir kitais kunigais paruošė. 
Naujojo Įstatymo vertimą, kuris išėjo Vilniuje 1816 m. („Naujas 
statymas“). Vyskupas jį išdalino kunigams ir liepė iš jo žmones 

19. Juozas Arnulpas Giedraitis. 


mokyti; platino jį ir dvarininkai, bajorų vadai (maršalkos) ir kiti. 
Nors tos gadynės šviesuoliai del gana grynos vertimo kalbos į Ji bran- 
gino, bet vėlesniosios kartos kunigai ilgainiui jį atėmė iš žmonių, 

nes išrado jį turint protestantiškojo vertimo o ir kataliku 
visuomenei nederant. 


Vyskupui padeda, leisdami įvairias knygeles, visa eilė jo vys- 
kupijos kunigų, kurie verčia Tomo Akviniečio „Kristaus sekimą“, 
Augustino „Sielos. pasikalbėjimą su Dievu“, renka ,Žemaitiškas 
kantiėkas“ ir kitus raštus ruošia. Kai kurie kunigai, universiteto 
žadinami, nebesitenkina vien tikybiniais raštais; jiems darbe. padeda 
studentai, ruošdami tikybines ir šiaip knygeles žmonėms pasiskaityti: 


apie valgio darymą, apie bites, elementorių... Ypač 1823 — 24 m, 
vadinasi, paskutiniaisiais tilarėtų gyvenimo metais (filarėtų bylos metu), 
pastebimas didžiausias šioje srityje studentų darbavimas. Iš tų 
studentų ir kunigų paruoštų knygelių ypačiai pažymėtinas Jono Ba- 
reikos Chodzkos (1777 — 1851) Jonas /š Svis/uočės (Pan Jan 
ze Swistoczy, 1821). Jį išvertė (1823) kun. Juozas Rūpeika (m. 1854) 
iš lenkų kalbos, o Vilniaus jaunuomenė uoliai žmonėse platino para- 
pijų mokyklas išėjusiuose. Tai mūsų pirmoji, kad ir ne originali 
pamokomoji apysaka, praskynusi kelią paskesniems Valančiaus, 
Akelaičio, Dovydaičio „kelionėms“ po Lietuvą — pamokymams ap- 
sakymo lytimi. 

Mažosios Lietuvos tos pat "gadynės raštai nerodo, kad jie 
būtų ruošiami tam tikru planu. Nematyti, kad jų rašytojai, išskyrus 
tik Rėzą, kalbos dalykais būtų labiau susirūpinę negu XVIII a. auto- 
riai. Be tikybinių raštų, pasirodo betgi ir kitokio turinio knygelių. 
Anksčiau minėtasis Rėza ne tik davė mums Duonelaičio raštų ver- 
timą ir pirmąjį. dainų rinkinį, bet dar išvertė ,„Aisopą“. Kiti vertė 
vaikams pasiskaityti knygeles (Kūdikių prietelius, išk 1807 ir 
1821), rašė „bičių knygeles“ (išl. 1801 ir 1820), apie prancūzų 
karą (1814). 
Žemaičiuose pasižymėjo kunigai: Antanas Savickis, kuris 
vertė Akvinietį (1828) ir Augustiną (1829), be to, ir eiles: rašė; 
Kazimieras Vizgirdas (m. 1861), anai gadynei nepaprastai gera 
kalba parašęs „Biblije del mažų vaikų“ (1823); Vincentas 
Vilmikas (Valmikas), kurio surinktos „Kantičkos žemaitiškos“ 
(1823 ir kt.) pakeitė „nabažnas giesmes“ ir Žmonėms didžiai 
pamėgo, bet raštų kalbai garbės nedarė. — Nežemaičiuose- 
darbavosi pirmiau minėtas kun. Strazdas ir mažiau už |jį 
žinomas Svedasų klebonas Mykolas Smolskis (1751—1826), 
kelių knygelių autorius !). 

Reformatų tikybines knygas Mintaujoj leido 5 kun. 
Mykolas Cerauskas. 

Mažojoje Lietuvoje savo knygelėmis buvo žinomas kun. 
Krištupas Hasenšteinas (vok. Hassenstein, 1756—1821), kuris pa- 
rašė reformacijos ir prancūzų karo istorijas: „Kaip krikščioniška 
viera bei bažnyčia žmonių pagadinta, Dievui maloningai be- 
valdant, per Liuterį ir kitus nobažnus vyrus atnaujinta“ (1818), 
„Nusidavimai švento karavimo“ (1814). Jis buvo taip pat 
vienas iš didžiausių Rėzos padėjėjų dainas renkant?). 


S 31. Žemaičių bajorų poezija. 1801—1832 metai yra laiko | 
tarpas, kuriuo garsėjo pražydusi lietuvių (žemaičių) poezija. Tėvy- 
ninko Baužo ir kitų šauksmus išklausė ir įsidėjo į širdį tiktai že- 
maičių bajorai, arčiau su žmonėmis susigyvenę, kuriuos lenkų 


11 Palyg. M. Biržiškos Lietuvių literatūra Vilniaus universiteto metu 
(1921 m), 32—43 pusl. 
| 2 Palyg. Probočių Anūko Mažosios Lietuvos buvusieji rašytojai ir žy-- 
mesnieji lietuvių kalbos mylėtojai (1920 m), 49 pusl. 

kultūra, kad ir smarkiai ji Zemaičiuose savo darbą dirbo, tačiau 
mažiau nekaip kitur prie lenkų kalbos rišo. Lenkiškas patriotiškas 
subudimas, 'kurs augo dabar smulkiųjų ir vidutiniškai pasiturinčių 
Lietuvos bajorų tarpe, — tarp tų bajorų, kurie subusdami jau apie 
savaimingą, nepriklausomą gyvenimą svajojo, — mažiau patraukė 
į savo pusę visuomenės ir kultūros atžvilgiu subundančius žemaičių 
bajorus, dar daugeliui jų sužadino lietuvišką arba, tikriau, žemaitišką, 
patriotizmą. Zemaičių bajorai ne vien rašo lietuvių kalbos žodynus 
ir gramatikas, Lietuvos istoriją ir šiaip prozos raštus. Jiems rūpi 
lietuvių (žemaičių) kalbos ir praeities garbė eilėmis pakelti, sukurti 
sava lietuvių poezija. Jų pirmieji eilėraščiai siekia dar XVIII-jo a. 
paskutinį dešimtmetį, kai vienas kitas jųjų paleido į žmones kur- 
stančias eiles prieš rusus arba su kits kitu juokdamies susirašinėjo 
eilėmis, kartais maišytomis, lenkiškomis lietuviškomis. Kuo tolyn, 
tuo eina rimtyn jų eilėraščiai, kurių pryšakin stoja Poškos Mvž/kas, 
Valiūno Byrutė ir Stanevičios Zema/c/y š/ovė. Zemaičių poetų 
pavyzdžiai — XVIII-jo a. antrosios pusės ir XIX-jo pradžios lenkų 
poezija (Krasickis, Naruševičius, Karpinskis ir kiti); paskesniuosius 
poetus ima veikti ir romantinė Vilniaus poezija. Savo poezijai 
imdami formą iš pasenėjusio, subruzdusią Lietuvos šviesuomenę 
vis mažiau bepatenkinančio lenkų literatūros krypsnio, — tuo 
atžvilgiu ne kartą atsilikdami nuo išsiplėtojančių Vilniaus poezijoje 
naujų formų, turinį Zemaičių poetai sau ėmė iš visuomenės ir 
asmens reikalų, jausmų, nuotaika ir nusistatymu darydamiesi arti- 
mesni naujajai Vilniaus šviesuomenei. Ne del savo kūrinių krypsnio 
ir lyties, tik del įkarščio, kuriuo žemaičiai gyrė ir aukštino visa, 
kas ėjo iš Zemaičių ar reiškėsi žemaičių kalba (jų darbai buvo 

žemaitiškai rašomi), Vilniaus universiteto laikų žemaičių darbavimasis 
yra vadinamas Žžema/čių romantizmo laikotarpiu. | 

Vyskupas Giedraitis, Poška ir kiti gauna iš kits kito žemai- 
tiškus eilėraščius, kuriais keliami jų nuopelnai „žemaičių lijžuviu“ 
pagarsinti, duodami patarimai, aukštinama lietuvių kalba, ruošiant 
tos kalbos žodyną patariama, kaip tat geriau atlikus, taikinami 
žemaičiai su aukštaičiais, nes, girdi, aukštaičiai be reikalo aukščiau 
už žemaičius nešąsi... Tatai XVIII jo a. ir XIX-jo pradžios lenkų 
poezijos mėgiamosios rūšies sekimai — ///feratūriniai laiškai 
(„gromatos“, „gromatėlės“, „donys“ ). 

Iš lenkų paimta ir kita žemaičių poezijos mėgiamoji rūšis: 
odės („viršiagijsmės“, arba „aukštadainės“). Vienos jųjų yra origi- 
nalios, kitos verstos iš lenkų kalbos, deja, iš nepuikiausių pavyzdžių. 
Kai kurie dabar jau pamirštųjų lenkų poetų kūriniai, kaip antai 
odė Vilniaus katedrą pašventinus, yra net ne vieną kartą verčiami 
(minėtoji odė išversta Poškos ir Klemento). 

Versdami odes, kiti žemaičiai mėgino ir ką didesnio išversti. 
Sako, Poška vertęs iš lotynų kalbos Vergilijo Eneidą, Giedraitis — 
Torkvaią 7asą iš italų kalbos, nežemaitis Baužas Verg////o Geor- 
gikas ir O/s/dijo Metamorfozas. Tų vertimų vieną kitą eilutę 
težinome. 

Mėgiamiausia betgi žemaičių poezijos lytis — „niekeliai“, 
epigramos: 2, 4, 6, kartais daugiau eilučių eiliuotieji posakiai — 
pajuokimai („grabraščiai“ ir k.), pamokymai, priežodžių išaiškinimai, 
nauji priežodžiai. Daugelis jų yra vertimai iš lenkų kalbos. 

Kai kas dar tebemėgo lenkų poezijos XIX a. pamirštąją lytį — 
saldutes /0//1/as: apie dabartinį „piemenų ir piemenių“ gyvenimą, 
„apie „gražias dieneles“, „jaunus metelius“, „paukštelius“, „gerus 
rugelius“, „krikštolinius upelius“, „Auroros raselę“ ... 

Pamylėję savo krašto senovę, žemaičiai mėgino išreikšti savo 
jausmus /storinėmis dainomis („dainos historinės“, „dumojimai“). 
Versdami odes, jie pasirinkdavo tas, kuriose toji senovė, bent seno- 
vės Lietuvos didvyrių vardai, yra minimi. Viena kita tų dainų, 
pavyz. Birutė, yra išlikusi; kitų ištraukas ar tik antraštes težinome. 
Tačiau yra žinių, jog Poška rašęs Lietuvos istoriją eilėmis. Lyg 
čia būtų Juliaus Nemcevičiaus, iš Lietuvos gudų krašto kilusio, 
įtakos: Nemcevičius 1816 m. Varšuvoje išleido Istorines giesmes 
(Spiewy historyczne), kuriose mėgino iškelti lenkų praeitį, apgiedo- 
damas jos karalius ir šiaip didvyrius, pasiekė Lietuvą ir gal paska- 
tino Zemaičių bajorus panašiomis giesmėmis, tik apie Lietuvos 
senovę, gaivinti savo tautiečių jausmus. Ne Zemaičiuose, tik Už- 
nemunės Aukštaičiuose išgarsėjo nežinia kieno iš Nemcevičiaus 
išverstoji „Smierė Jėzefa Poniatowskiego“ („Iš didžių vainų ir plecių 
kruvinų pagrįžia broliai iš šalių telimų“). 

Nors Zemaičių poetai užjautė baudžiauninkus, sunkiąsias 
baudžiavas einančius, ir tuos savo jausmus aiškiai išreiškė Poškos 
Mužiku, tačiau baudžiauninkų kūryba pati savaime buvo jiems 
svetima. Ne iš tos kūrybos, kad ir tos pat kalbos, bajorų poetai 
sėmėsi sau įkvėpimo ir ėmėsi pavyzdžių, tik iš Baužo ir Sirvydo, 
iš lenkų poezijos raštų. Bajorų raštų kultūra bei literatūra baudžiau- 
ninkams irgi buvo svetima, bajorų eilėraščiai retai pasiekdavo jų 
aryčias. Jie ta's raštais nesidomėjo, ir net Mužikas, kad ir už- 
tardamas baudžiauninkus („mužikus“), kalbas prieš ponus, labiau 
buvo žinomas bajorams necu kaimiečiams. Ne Mužikas, tik iš 
jo (perdirbtoji) Mužikėlio giesmė, kuria bene Vilniaus studentai 
baigė „Jono iš Svisluočės“ vertimą, paplito žmonėse; tai garsi 
daina — „Vos aušra švinta, vištos pradeda kargti, 0 man varg- 
dieniui reikia dirbti, reikia vargti“. 

Tiktai Vilniaus universiteto ir šiaip naujųjų, iš vakarų atplau- 
kiančių kultūros srovių, Mickevičiaus poezijos, iš dalies Rėzos raštų 
įtakoje jaunesnioji, nebe Poškos ir nebe Giedraičio, Zemaičių bajorų 
karta ima krypti gryčios linkui.  Zmonių - dainos suinteresuoja stu- 
dentus, kurie jas renka ir skelbia, rašo kaimiečiams knygeles, svajoja 
„apie platųjį švietimo darbą. Ką jautė ir manė jaunieji žemaičių 
poetai, rodo pastaraisiais filarėtų veikimo metais (1823) Stanevičios 
parašytoji Zemaičių šlovė, kuri karštai skelbia lietuvių praeitį ir kalbą 
(„garbė tėvų ir liežiuvis“) esant atgijusią „šauniame Vilniaus mieste““!), 
i 1 2 L Biržiškos Lietuvių literatūra Vilniaus universiteto metu (1921 m.), 

S 32. Poška, Žemaičių bajorų rašytojų pryšakyje stoja 
Barzdžių (Girdiškės apylin.) dvarininkas ir Reseinių aps. bajorų 
pastatytas teisėju Dionizas Poška (Paškevičius, 1760—1831). Jis 
buvo Baužo (gim. 1746) ir vyskupo Giedraičio (gim. 1754) kartos, 
užaugęs dar XVIII a. ir išėjęs senąją Kražių jėzavitų mokyklą. Lie- 
tuvai prarandant savo nepriklausomybę ir patenkant Rusų valdžiai, 
turėjęs jau 35 metus, tad buvo XVIII-jo am. antrosios pusės vyras. 
XVIII-jame am. jis ne tik nepasirodė savo raštais, bet nei lenkų 
nei kitų literatūros nebuvo pažinęs: „nugyvenau savo jaunystę prie 
sunkumų ir darbų, nežinojau, kas yra Krasickis, Vengerskis ar 
Naruševičia, kas Dmuchauskis, Vibickis, Cackis ar Nemcevičia...“ 
Vėliau betgi minštuosius senovės ir lenkų klasikus jis ne tik pažino, 
bet ir ištraukas iš jų vertė į lietuvių kalbą. Gal dar XVIII-jo am. 
pabaigoje, o jau nebeabejojamai XIX-jo am. pirmajame dešimtmety 
jis ėmė lietuviškai (žemaitiškai) rašyti, iš pradžių neturėdamas sau 
rimtesnių tikslų (rašęs „ne garsinti norėdamas savo vardą, bet į 
senatvę aplušęs, geisdamas su savimi pasibastyti“), netrukus betgi, 
Cackio ir Baužo knygomis padrąsintas, svajojo „žemaitiško liežuvio“ 
garbę savo raštais atgaivinti. 

Jis ėmė rašyti Mickevičiaus kartai poezijoje dar nepasirodžius, 
tad ta poezija jį rado jau nusistačiusį savo poezijos kryptį ir lytį, 
liko svetima jo XVIII-jo a. kultūrai, jos neveikė. Senovės klasikų 
pavyzdžiais taisyklėmis nusistačiusi, rami, blaiva, „sveikaprotė“ Var- 
šuvos lenkų literatūra, kad ir svetima lietuvybei, veikė Pošką, bet 
ne audringa, XVIII-jo a. kultūros žmonėms taip keista ir nesupran- 
tama naujoji Vilniaus poezija, nors, rodos, jos susidomėjimas Lie- 
tuva, Lietuvos praeitimi, Lietuvos žmonėmis būtų turėjęs žemaitį 
patriotą patraukt į save. Liaudies vaizduotės kūriniai, net ir dainos, 
kurios domino Vilniaus jaunuomenę (1815 1830), Poškai mažiau 
tarė negu nudailintieji (saloniniai, poniškieji) Varšuvos eilėraščiai, 
lygiai kaip Varšuvos klasikininkams prasta ir nekultūringa atrodė 
Mickevičiaus Gražina, baladės, Vėlinės, tiek sulčių iš liaudies 
vaizduotės pasėmusi genijo poezija. 

Poškos poezijos tik vienas kitas kūrinėlis, dažnai tik jo ištrau- 
ka, jo amžiuje gavo spaudą išvysti — buvo išspausdintas jo straips- 
niuose, kurie buvo dedami Varšuvos ir Vilniaus laikraščiuose. Siaip jie 
ėjo iš lūpų į lūpas, dažniausiai per bajorus, retai tepasiekdami kaimie- 
čius. Tiktai vėlesnės mūsų šviesuomenės kartos tepasirūpino juos surink- 
ti ir paskelbti; kiti jųjų, greičiausiai, bus žmonių užmiršti, neišspausdinti. 

Daugiausia Poškos raštų medžiagos duoda jo žodynas, kurio 
jis surašė daugiau kaip pusę ir kur, žodžių reikšmei pavyzdžiais 
paaiškinti, davė daugybę savo eiliuotujų dvieilių ir ketureilių kūri- 
nėlių. Daug taip pat Poškos kūriniu vėliau (50 —- 60 m.) surinko 
pagarsėjęs kalendoriaus leidėjas Ivinskis, bet paskelbė jų tiktai dalį. 
80-jų metų „Aušra“ davė naujai bundančiai Lietuvos šviesuomenei 
pažinti ligi tol nežinomus jo veikalėlius!). 

2) Poškos raštai: Ir, Jono Lietuviški dainiai pradžios XIX a. (1899), 
M. Biržiškos Iš Poškos raštų („Lietuvių Tautos“ II, 329 —375). 

Žemaičių bajorų tarpe jis garsėjo savo epigramomis ir sali- 
romis, kartais net skaudžiomis, kurių daugybę parašė ir paleido 
pasižmonėti. Daugelį jų jis sekė ar vertė iš lenkų poetų, kai ku- 
rioms pasinaudojo kaimo priežodžiais ir patarlėmis, didumą betgi 
pats originaliai parašė; kitos jųjų žmonėms virto naujomis patar- 
lėmis ir priežodžiais. Iš dabar pamirštųjų lenkų poetų jis vertė. 

20. Poškos Baublys. 


odes Vilniaus katedrai, Gedimino pilies griuvėsiams pagerbti, kitas 
jųjų patsai rašė, pavyz., paskutiniajam Lenkų karaliui Poniatovskiui 
ir carui Aleksandrui skiriamas. Eilėmis susirašydavo su vysk. Gie- 
draičiu ir kitais žemaičių literatūros mėgėjais. Sename, plačiai iš- 
garsėjusiame ąžuole, Baublyje, padarė Zemaičiu retenybių krautuvę 
(muziejėlį), duris jame ir jį patį priraižė eilučių, pavyz.: „Kur kitą 
kart pagonys piovė ožką, ten dabar gyvena Dionizas Poška“. 


„Mano darželyje (1811) jis vaizduoja jį veikiančią gamtą — 
gražų daržą, pilną medžių, krūmų, uogų, gėlių, garsujį  Baublį 

(„visuose Žemaičiuose toks nepasirodys“), seną liepą, klevą, sodintą 
savo jungtinėms paminėti („klevas dabar yr jaunas, o mudu pase- 
nom“)... Gromato/ pas. Tadeušą Čackį (rašyta tarp 1810 ir 
1813) džiaugiasi garsingam mokslininkui susidomėjus lietuvių kalba 
ir ieškant Sirvydo žodyno. Eilėse į Baužą ir Lelevelį (1810, „Mūsi, 
verksmų valandoj retai gera diena“) ragina kaimynus: „žemaičiaų 
pažinkit išmintingas kningas, kurias rašė mozūras (Lelevelis) ir 
mūsų kuningas“ (Baužas); juodu „tėvystės mūsų rodo pradžią 
krašto“. Poetas prisimena, kad lietuviai „kitą kartą mušė rymionis, 
skitus, gudus, kryžiokus, totorius... mylėjo savąją tėvystę“; piktinasi, 
jog kiti „nekalba tikrai lietuviškai“, nors garsūs Lietuvos kuni- 
gaikščiai „visados lietuvišku liežuviu bylavo“, ir šaukia „lietuvius“ ir 
žemeičius meilės ir vienybės. 

Tačiau garsingiausias Poškos kūrinys — Žemaičių ir Lietuvos 
mužikas (ne anksčiau kaip 1816 ir ne vėliau kaip 1823 m.), ku- 
rio vertimas į lenkų kalbą ar, priešingai, lietuviškojo vertimo lenkiš- 
kasis originalas Poškos metu jau buvo išspausdintas, nenurodant 
autoriaus, nei spausdinimo vietos nei metų. Lietuvių kalba jis buvo 
išspausdintas tiktai pabudusios Lietuvos šviesuomenės „Aušroje“. 

Poškos ranka rašyto Mužiko tėra žinomi 22 eiluti, 
išlikusi jo žodyno pavyzdžiuose. Ivinskis 50-aisiais metais 
nurašė visą tekstą, tepadaręs rašybos atmainų ir gramatiką 
išlyginęs. Ivinskio išlygintąjį nuorašą 1886 m. išspausdino 

„Aušra“, deja, patį tekstą savaip pakeisdama. „Aušrininkai“ 

ir „varpininkai“ keliolika metų vertėsi šiuo tekstu, šiaip ar 

taip, neperdaug tenutolusiu nuo Poškos rankos. Tačiau vė- 
lesnioji karta buvo suklaidinta kun. Jono Žiliaus Žilinskio (Ir. 

Jonas), kuris 1899 m. „Lietuviškuose dainiuose pradžios 

XIX šimtmečio“ įdėjo Mužiką, taip jį „pertaisė pagal lietuvišką 

kalbą, literatūroj dabar vartojamą“, jog iš pirminio teksto 4 ei- 

lučių teliko sveiki 5 žodžiai. Per penkiolika metų mūsų švie- 
suomenė 'Mužiką skaitė tik iš Ir. Jono; tiktai 1914 m. „Lie 
tuvių Tauta“ paskelbė Ivinskio nuorašą, kuris yra Lietuvių 

Mokslo Draugijoj Vilniuje. 

Šis Poškos kūrinys, atsiradęs filaretų metu, bajorams susirū- 
pinus baudžiavų likimu, sujungė seną žemaičių poetą su universi- 
teto jaunuomenės užuojauta baudžiauninkams, kuri poezijoje ypačiai 
apsireiškė Mickevičiaus Vėlinių II dalyje. Poška nesitiki savo 
raštu „mužiko“ vargus sumažinsiąs, nebent jo „širdies sopulius“ 
pasauliui apreikšiąs. Mužikas — „pasaulio geradėjas“, turi sunkiai 
dirbti ištisus metus: dirba ūkyje, prie kelių, namus ir bažnyčias 
statant, kitiems teikdamas „Žemčiugus, auksus, sidabrus“, o pats te- 
turėdamas „žemės pusrėžėlį“, kurį „šuo didis uodega užklotų“, ken- 
čia vargą ir priespaudas, skundžiantsi jį muša ponas ir „urėdas“, 
nieks jo neužtaria („Viešpats didžiai aukštai, o ciesorius toli gy- 
vena“). Net Poška, mužiko prašomas vyriausybei pranešti apie 
žmonių vargus, atsisako, „nes bajorui ant ponų piktas žodis nedoru“; 
Poška jį vien tik ramina: „Viešpats Dievas tesusimyli ant jūsų“. 

„Mužikas“ tiktai bajorams buvo žinomas. Baudžiauninkai pa- 
žino ir pamėgo“ kitą Poškos kūrinėlį — Mužikė//0 giesmę, kurią 
bene Vilniaus studentai bus prikergę 1823 m. „Jono iš Svisluočės“ 
vertimui, neįvardiję dainiaus. Toji „giesmė“ — „Vos aušra švinta, 
vištos pradeda kargti“ — veikiai paplito žmonėse ir klaidino dainų 
rinkėjus, kurie manė ją esant liaudies kūrinį. Ji trumpai suglaudžia 
„Žemaičių ir Lietuvos mužiko“ vyriausias mintis, tik dar griežčiau 
jas išreiškia, vaizdžiau iškeldama nelygybę tarp ponų ir mužikų: 
„ponas turi auksą ant kojų, -ant pirštų, aš be skatiko gyvenu ir 
mirštu; meluoja kas sako, jogei žmonės lygūs,— bajoras be prekės 
(kainos), mužikas didžiai pigus“. Lietuvių poezija neturi smarkes- 
nio kūrinio darbo žmonių vargams iškelti !). 

Poška, sako, vertęs į lietuvių kalbą Eneidą, tačiau to jo ver- 
timo vieną kitą ištrauką težinom. 


S 33. Klementas?) ir kiti Poškos kartos vyras, Telšių 
aps. bajorų teisėjas, Antanas A/ementas (1756—1823) nepa- 
sižymėjo nei poeto gabumais nei lietuvių kalbos mokėjimu, 
bet anksčiau už kitus bajorus, gal net už patį Pošką, ėmė 
lietuviškai (žemaitiškai) eilėmis rašyti ir apie pusantro tūks- 
tančio lietuviškų eilučių (ligi 1811) yra palikęs. Jaunystėje 
po pasaulį pasitrankė, pažino Lietuvą, Gudus, Lenkus ir Uk- 
rainą, $į tą matė pastebėjo, apsiskaitė lenkų literatūros raš- 
tuose. Vėliau, neperdaug turėdamas tarnybos priedermių, kaip 
sakėsi, „liuosas būdamas ir turėdamas laiko“, jaunystės ir vė- 
lesniuosius įspūdžius apie 1790 m. Jis ėmė lenkiškomis eilė- 
mis rašyti, daugiausia rašydamas jas savo dienorašty, kurio 
trejos storiausios knygos (60.000 eilučių) yra išlikusios ligi 
mūsų laikų (Lietuvos Mokslo Draugijoj Vilniuje). Jos yra su- 
rašytos ligi 1811 m., tad, greičiausiai, jis daugiau jų bus pri- 
rašęs 1811—23 m., tik to meto raštų nebus išlikusių. 

Lietuviškai jis iš pradžių rašė „juokaudamas“, kartais 
tyčiomis maišydamas žemaitiškus žodžius su lenkiškais, kaip 
kad kiti bajorai buvo įpratę kalboje ir raštuose maišyti lenkiš- 
kus ir lietuviškus žodžius (mūsų makaronizmas). 1794 m. 
sukilimui prasidėjus jis parašė, žmonėms prieš rusus sukurstyti, 
Zemarčių dainelę („Klausyk tu, vaikuti mano“), kurioje jis 
ragino „už ginklo imtis spierai, ratavoti savo vierą“. Tame 
pat (pastarajame) XVIII-jo a. dešimtmety, sekdamas lenkų lite- 
ratūros mada, parašė (lenkų kalba) keliolika neva iš piemenų 
ir piemenių gyvenimo saldučių dirbtinių idilijų, vieną jųjų iš- 
vertė į lietuvių kalbą: „Reikals mylėtis, graži Rožele, pakol 
nepereis jauni meteliai“. 

Tolesniame dešimtmety, kitiems pradėjus raštuose kelti 
lietuvių kalbą ir lietuviškai rašyti, pral. Baužui ir vysk. Giedrai- 
čiui ėmus apie tą kalbą teirautis, kokių 50 metų turįs Kle- 
1) Paiyg. K. Puidos Mūsų dainiai (1913 m.), 17—33 pusl. 

*) Palyg. M. Biržiškos Antanas Klementas (1910), 

mentas nepanorėjo nuo kitų atsilikti, ir eidamas lenktynių su ki- 
tais, stengėsi dauginti žemaičių poeziją odėm/s (vertimais), 
„giesmelėmis“ (/d//1/0m:s), „niekeliais“ (ep/gramom/s), „grab- 
raščiais“ ir kt. Surinkęs keliasdešimt savo žemaitiškų kūri- 
nėlių, jis siųsdavo juos vyskupui Giedraičiui, vardinėms (Juo- 
zapo — kovo 19 d.), pabrėždamas, jog „kaip vyskupui Zemai- 
čių, taip prider mūsiškai duoti duonę tikrą, bet ne jau lenkiš- 
kai“. Iš šių vyskupui nusiųstujų eilėraščių aukščiau už kitus 
iškyla idilijos, kurias jis vertė iš savo dar XVIII-jo a. lenkiš- 
kųjų kūrinių (,,jaunikiu būdamas ką dirbo lenkiškai, senis at- 
minė dabar žemaitiškai“). Be anos XVIII-jo am. idilijos, jis jų 
davė dar 10 (Labas rytas, Gojelis, Miškelis, Kalnelis, Upelis 
ir kt.). 

Siusdamas vyskupui savo eiles, jis palydimuose, prie jų 
pridėtuose, eilėraščiuose (,,už čieso parašytuose“) kėlė Gied- 
raičio nuopelnus „žemaičių liežuvį“ palaikant ir aiškino savo 
rašymo tikslą. Viename jujų pasisako esąs mažai mokytas, 
žemaitiškai tegalįs susišnėkėti, o rašydamas turįs „knygelėje 
žodžių ieškoti“. 0 

Kitame (//feratūrimame /aiške) prisipažįsta, jog užaugęs 
Guduose ir ilgai gyvenęs Reseiniuose, o paskui Telšiuose, ne- 
gavęs įsidirbti sau dailios, tikrai literatūrinės kalbos (,,pats nė- 
juntu, nelygius kaip žodžius maišau“).  Zemaičiams nereikią 
„vieniems antruosios par žodžius niekinti“, o tiktai atminti, 
„jog visi mes žemaičiai esam“, ir stengtis kaloėti ir rašyti ne 
„lietuviškai“, bet ,,kaip priguli, mūsiškai, tikrai žemaitiškai“, 
kelti „senų dienų kalbą žemaitišką mūsų“, kuri „nuo pagadi- 
nimo nepaliko liuosa“, nes „lenkiškų žodžiu žemaičiai prikaišo““. 
Kaip ir kiti žemaičiai, jis aukštai kėlė Sirvydo žodyną. 

Be Klemento, paminėtini dar keli mažai žinomi savo 
raštais Zemaičių poetai bajorai. Vysk. Giedraitis mėgino versti 
Torkvatą Tasą iš italų į lenkų ir lietuvių kalbas; lietuviško ver- 
timo, atsiųsto Poškai ištaisyti, pradžia teliko. Nežinomasis 
Šimkevičia „iš Danijos karalystės krašto“ siuntė Poškai lietu- 
višką „gromatą“, kurioje skundžiasi del savo „tokios dalies“, 
jog turįs „po svietą valkiotis kas dieną“, ne kartą „sausą bul- 
velę valgyti kailį nusismaukus, ant plynų šiaudų karčiamoj 
blogoj nakvoti“, ir pavydi Poškai („šaukiu po: šimtą kartų: 
Poškus yr laimingas!“), kuris esąs „galvoj, mygoj, kišenėj visa 
“ko turtingas“, „kavos atsigėręs ir dešrų pasiėdęs, kepurę pasi- 
kreipęs ir dvare atsisėdęs“, „Susikeitęs kojas“ rašąs „nedu- 
mojęs gražias pasakėles, dainas ir giesmeles, galvos nekasy- 
„damas, plunksnos nekramtydamas“. Telšių bajorų teisėtas, 
Jonas Kobeckis, šiuo tarpu tėra Žinomas savo lietuvišku eilė- 
raščiu „Pilsudskių vestuvės“, vyskupui parašytu. Ir anksčiau 
minėtasis tikybinių knygų vertėjas, kun. Antanas Savickis, yra 
lietuviškai sueiliavęs pusantro tūkstančio eilučių, tame skaičiuje 
Keturias metų dalis: Rašydamas Pri Dijonizo Poškos, jis 

peikia, kam šis, kad ir „triobą turįs“, ąžuole (Baubly) gyvenąs 
(„tenai sėdi, dumoji, rašai ir guli“) ir „Ššiokius tokius senovės 
daiktus“ laikąs tenai sudėjęs; jis prieteliškai ragina Pošką: 
„kitaip gyvenimą vesk“, nes „Jei pabengsi taip gyvenimą nelio- 
vęs, kaip Diogenas ateisis ant tos šlovės“ !). 


S 34. Valiūnas. Poškai ir jo kartos žemaičiams pažiūros 
į gyvenimą susidarė tada, kai dar aukštoji Vilniaus mokykla nebuvo 
viriusi universitetu, tad ir vėlesnysis universiteto darbas jų veikimo 
nepakreipė, nebent juos padrąsino viešai pareikšti savo nusistatymą 
visuomenės ir kalbos atžvilgiu. Valiūnas priklausė tai kartai, kuri 
mokslus ėjo atnaujintame, bet dar Mickevičiaus filarėtų krypties 
neįgavusiame universitete, ir vėliau universiteto įtaka jis nesikratė. Sil- 
vestras Va//ūnas (Valenavičia, 1790 — 1831) kilęs iš neturtingų mies- 
tiečių netoli Reseinių, mokslus išėjęs Varnių seminarijoje ir vyriau- 
sioje Vilniaus seminarijoje prie universiteto, 1812 m. jį apleido ir 
stojo į Napoleono kariuomenę; rusams ją nuveikus, išstojo ir arįžo 
Į savo kraštą. Kurį laiką draugavo su dvarinirkais, pagarsėjo savo 
linksmumu ir sąmoju, bet paskui pasitraukė nuo jų ir apsigyveno 
tėviškėje; Mirė visų apleistas. | 
| Jis rašė lietuviškai ir lenkiškai. Būdamas Vilniaus Nenaudė- 
lių Draugijos narys, savo apylinkėje jis rėmė vilniečius, kovojančius 
su bajorų prietarais ir ydomis. Zemaičių šiaurės bajorams „Telšių 
pliumpiais“ išgarsėjus, Jis rašo (1817)satirą prieš jų girtavimą — lie- 
tuviškai - Paremono kontuberni/ą; ją težinome iš vėlesniojo ver- 
timo į lenkų kalbą. Tos ilgos, turinčios daugiau kaip tūkstantį 
eilių satiros pradžioje jis kreipiasi į girtuoklių d.evaitųį Bachų, pasakoja 
jam apie įsikūrusią 1816 m. Telšiuose ir Plungėje girtuoklių draugiją 
(kontuberniją), pajuokia jos veikliausius dalyvius — teisėjus. advokatus, 
valdininkus, kunigus, vienuolius, kiekvieną jųjų pakeldamas šio 
„Senato“ žymiu nariu— pirmininku, jo padėjėju, patarėjais ir šiaip 
aukštavaldžiais vyrais. Pirmoji dalis baigiasi girtuoklių mirtimi, 
iškilmingomis laidotuvėmis ir joms tinkančiu pamokslu. 

Lenkų kalba jis parašė 24-rių giesmių istorinę poemą Sobies- 
kiadą (XVII a. karaliaus Sobieskio laiku) ir Pomirtinio laiškus 
(Listy Pošmierckiego); tuodu veikalu jo gadynės bajorams labai patiko, 
bet musų juodu nėra pasiekusiu. Valiūnas, kaip rodos, bus ir 
Arto/ją lietuviškai parašęs, o gal tik jį į lenkų kalbą išvertęs. 
Toji žmonėms pamėgusi dainelė vaizduoja „šarpaus kožnam darbe 
žmogelio“ laimingą gyvenimą („Vis man pagal noro klojas“,- „aš 
visuomet linksmas“, „nemainyčiau savo vargo pono didžia nauda“), 
tuo skirdamasi nuo sunkaus baudžiauninkų gyvenimo vaizdų, kurių 
mums davė Mickevičius ir Poška bajorai. 

Rašančiam lietuvišką žodini Poškai, „kursai jau skęstantį 
nuo prapulties krašto nori gelbėt žemaičų liežuvį per raštą,“ jis 
(1826) pataria laikytis „tikros žinios kelio išmintingo“, neiti „pėdomis 

1) Apie kun, Ant, Savickio poezija: K. Griniaus Kunigas Antanas Savic- 
kis („Lietuvių Tautos“ I kn I d. 254—258 p.) 

- kunigo Širvydo“, bet atsargiai parinkti vartotinus žodžius, atmetus 
vokietybes ir lenkybes. Jis ragina „žodininką“ nenusiminu, kad 
„tuose tamsybės ir nelaimės laikuose matyti ne kartą iš tėvų čydi- 
jančius vaikus“: „mes del balso pustburnių savo keliu bėkim ir, 
Jog gimėm žemaičiais, neišsižadėkim“. 

Matyt, iš Nemcevičiaus lenkiškųjų „istorijos giesmių“ įspūdžio 
gavęs, Valiūnas sukūrė (prieš 1828 m.).savo „dainą historinę: 
Dumojimą seno žemaičio ant kalno Birutos“. Tai garsioji B/rutė: 
„ant marės krašto, ties miestu Palangos“ gyveno Birutė, „viežlyba, 
skaisti, kaip rožė ir rūta“ kurią pamatęs ir pamylėjęs Kęstutis, 
„Kursai žemaičius valdė ir Lietuvą“ ir pro Palangą „jojo kryžiokų 
naikinti“; jis prašo: priimki „šird; tau (Birutei) atvirą ir visus turtus, 
kurie didi yra“; Birutė „žemyn mėlynas akeles nuleido, atsiduksėjo“ 
ir — sutiko už jo tekėti Tą savo dainą Valiūnas davė Poškai 
ištaisyti; šiam ją išlyginus, Birutė pasklydo žemaičiuose, kurie 
veikiai pamiršo, kas ją sukūręs, ir dainuoja kaip savą dainą!) 


i S 35. Stanevičia. Vilniaus universiteto meto, filarėtų gadynės 
jauniausiąją žemaičių bajorų kartą, jos patriotiškas nuomones ir 
svajones karščiausiai ir vaizdžiausiai reiškė Simanas Stanevičia. 
Apie jį nedaug . težinome. Gimęs Zemaičiuose Reseinių pusėje, 
mokslus ėjo Kražiuose ir Vilniaus universitete, paskui bene mokė 
dvaruose. Dar universitete tebebūdamas, kartu su kitais studentais 
(1823—24), susimetusiais į žemaičių jaunuomenės draugiją, jis daug 
dirbo lietuvių kalbai literatūroje pakelti. Jauni žemaičiai, Stanevičios 
vedami, paruošė ir išspausdino kelerias knygeles Žmonėms pasi- 
skaityti; /pais Stanevičia davė ar du vertimu, kurių vienam pridūrė 
dar -lietuvišką lenkišką žodynėlį. Tuo pat metu jis tyrė Lietuvos 
praeitį, senovės lietuvių tikybą (mitologiją), rašė lietuvių kalbos žodyną 
ir gramatiką; tie raštai nežinia, kur yra dingę. Jis iš naujo iš- 
spausdino vieną kitą senąjį lietuvių raštą (Daukšos ištrauką, XVIII a. 
gramatiką). . 

Nesitenkindamas vyresniosios kartos susidomėjimu vien tik 
praeitimi ir kalba, bet eidamas kartu su filarėtais ir su Prūsų Rėza, 
Stanevičia karštai domėjosi ir liaudies kūryba, ypačiai dainomis. Jo 
dainų rinkinys (išl. 1829) parodo jų rinkėją esant nepaprastai jautrų 
jų grožiui. Iš pusantro šimto užrašytų dainų, išrinkus pačias gra- 
žiausias, jo paskelbta tiktai 30 dainų, nes kitos jų rinkėjui atrodė 
esančios „perdaug naujos ir svetimais žodžiais perpildytos“, kitos — 
„jog be rokundos ir bylos iš dviejų ir trijų dainų sudėtos rodės, 
kitos del savo statumo nieko sumaningo neturinčios, kitos, ant galo, 
del tūleriopų kitų priežasčių.“ 

r Karštas lietuvių kalbos mėgėjas, jis džiaugėsi, matydamas 
Zemaičių bajorus vis labiau ja domintis: „tame laike... daugumas 
žemaičių, vieni iš meilės kalbos tėviškos, kiti iš noro viską žinoti, 


1) Palyg. M. Biržiškos Lietuvių literatūra Vilniaus universiteto metu 
(1921 m), 52-56 pusl L. P(otocki). Pamiętniki pana Kamertona (1869), III. 
236—240. J. Bielihski, Szubrawcy w Wilnie (1910), 189 - 192 pusl. 

mokėti, skaito ir rašo lietuviškai ...“ Savo džiaugsmą jis karščiausiai 
ir kilniausiai išreiškė 1823 m. odėje („aukšta daina“) Zemarčių 
Š/ovė. Matydamas Vilniaus „šauną miestą... nuo žemaičių be- 
apsėstą ir jų tikrą sutarimą“ „gera tėviškei daryti“ ir norą „sutaisyti, 
ką amžiai pagadino“, jis džiaugiasi, jog žemaičių (studentų) tarpe 
atgyjanti „garbė tėvų ir liežuvis“. Sveikina Ringaudą („mūsų tėvą“), 
Mindaugą „karaliūną“, „seną“ Gediminą, Algirdą „galingiausį“, „minė- 
tiną“ Kęstutį, kurie buvo „ikšiol užmiršime del daugumo neprie- 
telių“, bet dabar jų „šlovė prisikėlė štai žemaičių surinkime“. Džiau- 
giasi Lietuva, matydama savo „Sūnų uolumą („gerumą“) vaduojant 
ją „Iš nevalios pražuvimo“. „Šviesi saulė užtekėjo“; „rankas ant 
akių uždėję, išsisklaidė neprieteliai“, ir per pasaulį „šimtabalsis garsas 
lekia, ilgus sparnus plasnodamas“ ir skelbdamas „nusiminusiam“ 
(nustebusiam), „svietui“, jog „Lietuvos senos giminės pražuvime 
sveikos liko“. 

„Žemaičių šlovė“ tenka karščiausiam žemaičių jaunuomenės 
veikimo metui, tad joje, be abejo, bus apsireiškę ne vien Stane- 
vičios, bet ir jo kartos jausmai. Stanevičios odė žemaičiams buvo 
tas pat, kas filarėtams Mickevičiaus „Odė jaunystei“. „Slovės“ para- 
šymo metui tenka ir kiti Stanevičios eilėraščiai, kurie (1829 m.) 


pasauliui pasirodė „Sešių pasakų“ vardu. Kitos tų „pasakų“, mūsų“ 


gadynės žodžiu tariant, — pasakėčių, ilgainiui plačiau pasklydo 
Zemaičiuose. Ark/ys 17 meška („Kur Nevėža nuo amžių pro 
Raudoną Dvarą čystą vandenį savo į Nemuną varo“), politinė satira — 
pasakėčia, rodanti liūdną Žirgo (Aukštaičių) ir Meškos (Žemaičių) 
likimą — rusų jungą („man lenciugas ant kaklo, tau pančiai paliko“); 
dar „Aušros“ metu ji tebebuvo bajorų kartojama ir net kaimą buvc 
pasiekusi, tik ten ji savaip buvo perdirbta: „Ten kur sriaunas Ne- 
vėžėlis“ ... Zinomi buvo ir jo Avivara: („Aitorai“), „kurie viską 
gera gyvenime daro“ — darbo įrankiai, kuriais darbštusis žemaitis 
tokį gražų sau įsitaisęs ūkį, jog kaimynai jį ėmę įtarinėti, esą, 
aitvaras jam padedąs. . 

Pasakėčios ir daug kitų, dabar nebežinomų, eilėraščių Stane- 
vičią plačiai išgarsino, suteikdami jam malonaus, graudaus, gražiai 
savo kalbą (žemaičių tarmę) mokančio dainiaus vardą. 

Be Simano Stanevičios ir kitų, jau nurodytų, dar buvo 
daugiau žemaičių, kurie, išėję Vilniaus universitetą, pasižymėjo 
savo lietuviškais raštais: Daukantas, Valančius, Jucevičia ir 
kiti. Tačiau jų rašto veikimas ima reikštis tik Vilniaus uni- 
versitetą uždarius, o kurie (Daukantas) ir anksčiau rašė, kitiems 
savo raštais dar nebuvo žinomi. Tolesniam laikotarpiui pri- 
klauso ir Jurgio Pabrėžos raštai; nors jis buvo 30 m. vyresnis 
už Stanevičią ir 20 m. už Daukantą, bet, kaip rodos, daug 
vėliau už juodu ėmė rašyti. 


S 36. Strazdas. Žemaičių bajorai turėjo savą kultūrą, turėjo 
darbščių veikėjų ir gabių rašytojų. Daugelis kunigų dėjosi prie ju 
kultūriško patriotiško judėjimo. Bajorai sukūrė dailiąją žemaičių 

literatūrą. Išėję iš nebajorų, pasauliniai ir bažnytiniai šviesuoliai 
pasigavo tos bajorų kultūros, bent dar nemėgino prieš ją ką nors 
savo pastatyti, net iš jos išsiskirti. 

Aukštaičių bajorų ryšys su kaimo žmonių kultūra buvo silpnesnis 
negu žemaičių. Tuodu visuomenės luomu Aukštaičiuose buvo daugiau 
palaikę savyje senovės, labiau įėję į bendrą Lietuvos ir Lenkų bajorų 
gyvenimą, vertėsi bendrais jų kultūros reikalais. Aukštaičių bajorai 
tuo Metu nieku nepasižymėjo lietuvių literatūroje, nebent vienas 





21. Antanas Strazdas. 


kitas kunigas (Svėdasų klebonas Mykolas Smolskis, 1751—1826) 
parašė žmonėms tikybinio turinio knygeles. 

Sunkesnėmis baudžiavomis negu Žemaičiuose prislėgtųjų 
Aukštaičių žmonių tarpe užaugo ir jiems pamėgo, išgarsėjęs varg- 
dienių dainius, Antanas Strazdas (1763 —1833), kuris mūsų žmonių 
paprastai buvo vadinamas Strazdeliu, pats betgi tesirašydavo tik- 
tai Drazdauskiu. Gimęs Dusetų Kamajų apylinkėje, pagal Sartų 
ežerą, netoli kurio vėliau gimė Antanas Vienažindis (Vienažinskis), 
išėjęs mokslus pas jėzavitus ir Varnių seminarijoje, netrukus su- 
grįžo į Vilniaus vyskupiją ir keliasdešimt metų kamendoriavo, o 

paskui buvo altaristu savo gimtinei artimose parapijose, mirė Kama- 
"juose. Gyvas, nesusivaldąs kunigėlis plačiai garsėjo savo griežta 
kalba, sąmojingais, žmonių mėgiamais pamokslais ir daugybe šposų 

kurių jis iškirsdavo ypačiai dvarininkams, bajorams kunigams, net 
patiems vyskupams. Ponai jo nemėgo, nes jis jiems tiesą į akis 
pasakydavo, prikišdamas neteisingą jų elgimąsi su savo žmonėmis, 
ir vis lietuviškai su jais kalbėjo. Kunigai piktinosi jo savotišku 
kunigo laisvės supratimu; sudaręs šeimą, jis nė nesislėpė. Kiti net 
ėmė abejoti, ar. jis beturįs teisės kunigauti, ir net raštu jį vertė 
pasiaiškinti. Tačiau šiaip žmonės, baudžiauninkai, tematė jį esant 
jiems artimą, iš jų kilus; žmogų, saviškį, savo užiarytoją; jie jam 
atleido silpnybes ir ligi šiol jo nėra pamiršę, nors jau apie 100 metų 
yra išėję nuo jo mirties. Tą žmonių meilę jam palaiko ne vien 
senių pasakojimai apie jį, bet ir žmonėms pamėgusios jo dainos. 


Dar XVIII a. jis parašė ir išleido kelias bažnytines giesmes 
(1790 m. Spasabas giedoimo nobažnai miszes szwętas), vėliau 
(1808, II leid. 1819) — Kryžiaus kelią arba Kalvariją, paskui 
išvertė iš lenkų kalbos katekizmą (Pamokslas krikszczioniszkas!), 
tačiau žmonėse labiausiai išgarsėjo savo Gresmėm/s svretiškomis 
17 šventomis, kurių keliolika išleido 1814 m. Diduma jo ne- 
spausdintų dainų paplito iš pradžių Kamajų Dusetų apylinkėse, o 
vėliau ir šiaip rytiečiuose, plėsdamosios į pietus ir į vakarus, siek- 
damos Užnemunę ir Zemaičius.  Dainuodami Strazdo dainas, žmonės 
ne visados moka jas išskirti iš savo dainų, ir dažnai jiems labai 
mėgiamas kitų poetų (Aleknos, Vienažindžio) parašytas dainas jie 
klaidingai vadina „Strazdelio dainomis“. 

Strazdo dainoms turėjo įtakos ne vien mūsų žmonių dainos, 
kuriomis jis užaugo ir kurių pobūdis, jo kūryboj prigijęs, taip yra 
priartinęs jo dainas kaimui. Jis pats sakėsi mėgstąs knygas, lite- 
ratūrą, ir iš jo dainų matyti, jog jam ir kai kurie lenkų poetai bus 
padarę įtakos. Iš Kochanovskio (XVI a. lenkų poeto) perdirbęs, 
jis duoda savo linksmąjį Kišk:: „Sėdi kiškis pilkas paežių, paežių, 
priėdęs lig davaliai sau miežių, sau miežių“. Ypatingai žymi yra 
Karpinskio (XVIII a. lenkų poeto) įtaka, kurio sentimentalinė lirika 
veikė jautrią Strazdo sielą ir visą jo gadynės lenkiškai išauklėtą 
kartą, siekdama Lenkuose net kaimiečius. Karpinskio ir kitų XVIII a. 
lenkų poetų įtakai tenka didžioji Strazdo idilijų (dainelių) dalis: „Jau 
atėjo rudenėlis, atais unt man Jonelis“, „Jau saulelė šviečia“, 
„Linksma diena, linksma ana“, „Pasvydo, pasvydo“ ir k. Jis gavo 
ir Ukrainos dainų įtakos, kurios ir lenkų poezija turėjo ne tik XVIII, 
bet jau ir XVI a. Strazdo poezijos sentimentalumas mūsų žmonėms 
patiko, neatrodė dirbtinis ir svetimas senosios ju poezijos lyčiai, 
kurią jie ligi tol vieną tepažino. 

Savo dainų dainelėse Strazdas šnekasi su žmonėmis, verkia, 
dejuoja, juos guodžia, ramina, kartais juokiasi ar linksminasi. Kad 
jis sau būtų turėjęs platesnių tautiškų tikslų, jo dainos nerodo; jo 
lietuviškumas buvo tvirtas, bet toks pat paprastas, nesąmoningas, 
kaip ir Kaimo žmonių. Tačiau, žiūrėdamas į sunkią jų būklę ponų 


1) 1824 m. S išleido lenkų kalba eilėraštį „Kant na pochwalę miasta 
Rygi“ (giesmė Rygos miestui pagerbti). 

valdžioje, jis buvo tikras „Dievui lygumą padėjus, kai tik svietas: 
prasidėjo“, bet velnias jiems ponus uždėjo, kurie „paskutinį kraują 
traukia“; vis delto „ateis tokia ir jiems diena“ („jau prikalta daugel 
plieno“), kada žmonės bus laisvi; Poška, bajoras, tokios dienos lyg 
nenumatė. Tokios dainos tvirtino žmonių valią, padėjo lengviau 
kelti sunkią baudžiavų naštą. 


Žymi Strazdo dainų dalis yra skiriama gamtos gyvenimui, 
ypačiai pavasariui ir vasarai, metų laikų atmainoms ir atitinkantiems 
ūkio darbams: „Jau saulelė teka, gaili rasa krinta“, „Jau saulelė 
šviečia, žiemos sniegą varo“, „Morčiaus mėnuo stojas, pradžia pa- 
vasario“, „Jau sniegelis ir nubėgo, žalią, laisvą žemę rėdo“ ir k. 
Yra linksmų piemenų dainų („Linksma diena, linksma ana“, „Pas- 
vydo, pasvydo“), yra ir šiaip žmogaus būdo ar gyvenimo savumus 
vaizduojančių dainų: „Nepaimti Dievo cūdai“, „Oi tu, Dieve visa- 
galis? WML L | 


Labiausiai išgarsėjo Strazdas 2 dainom: Syratos gresme („Ei, 
dienos mano klapatų, kur pasidėsiu be turtų“) ir S/razde/wv („Ei 
tu, tu, tu, strazdeli, tujan mandrus paukšteli“), kuriose vaizdžiausiai 
apsireiškė jo liūdnas, graudus jautrumas ir kuriose jis arčiausiai 
yra priėjęs liaudies kūrinių lytį. Iš jo bažnytinių giesmių aukščiausiai 
iškilo Pu/kim ant kelių, visi krikščionys; ta giesmė gal grau- 
džiausiai mūsų bažnytinėje poezijoje išreiškia tikybinius kaimo kata- 
likų jausmus. 

Iš viso žinome apie 50 Strazdo dainų ir giesmių. „Lenkų 

'pusės“ aukštaičiuose, Suvalkų, dabar dažnai Sudavų vadinama- 
me krašte, toje pat gadynėje buvo žinomas poetas Slavikų 
klebonas. damininkonas Rapolas Aleknavičius (miręs 1827), ku- 
rio dainos buvo dainuojamos iš užrašų, bet tarp žmonių ne- 
siplatino  Aleknavičių mini Poška, teikdamas Kepėnui žinių. 
apie lietuvių rašytojus. 


Jau Vilniaus universiteto gadynėje žmonėse (Žemaičiuose 
ir Aukštaičiuose) sutinkame, be jau minėtųjų poetų dainų, dar 
dainų, kurios aiškiai yra iš pradžių rašytos, o tik vėliau kaime 
dainuotos ir pamėgtos. Kai kurios jų bus minėtų rašytojų 
sukurtos, tik mes dar nežinome kurios ir kieno, o kitos—kitu, 
mums dar nežinomų poetų parašytos. Iš šitokių dainų, kurių 
autoriai nežinomi, bet kurios neabejojamai ne kaimiečių su- 
kurtos, šiai gadynei pirmiausia tenka dar prieš 1820-uosius me- 
tus parašytoji, gal tik Vilniaus krašto nepasiekusi, Z/nksmo 
pavasario daina („Aušta pavasaris, tai linksmos dienos“), ne 
tik viena iš ilgiausiųjų dainų, mūsų kaime dainuojamų (apie 
200 eilių), bet ir stebinanti mus tiksliu, smulkiu gamtos gyvi- 
jos pažinimu, vaizdžiu jos gyvenimo judrumo iškėlimu, gražių 
veiksmažodžių parinkimu. 


$ 37. 1801 — 1832 m. lietuviškųjų raštų sąvada. 1801 — 
1832 m. lietuviškų raštų yra pasirodę apie 160. 


78632--18655 metai. 


S 38. Uždarius universitetą. Nelaimingas kraštui 1830 — 
1831 m. sukilimas žymiai pakeitė kultūriško gyvenimo sąlygas. 
Lietuvos Statuto ir bajorų savivaldybės įstaigų panaikinimas buvo 
mirštamas smūgis krašto teisių ir jo valdymo savaimingumui, ku- 
riuo „Lietuva vis dar kiek naudojosi ir atsidūrus Rusų valdžioje. 
Rusų vyriausybės represijos, ypačiai smulkiesiems bajorams, kurie 
daugiausia, rodėsi, buvo palinkę tuomet švietimo dalykui, mokyklų, 
o labiausiai Vilniaus universiteto, uždarymas staiga pertraukė savai- 
mingą krašto šviesos ir kultūros srovę. Vyriausybinės, administra- 
cinės kontrolės sustiprinimas ir mokyklų dalyko atidavimas į rankas 
kraštui svetimos biurokratijos, kuri darbe vadovavosi išskirtinai Pe- 
„rapilio centralistų nurodymais, padarė negalimą platesnį savaimingą 
(OS srities darbą. . 2 


Neatlyginamas nuostolis buvo ypačiai uždarymas universiteto, 
kuris buvo suspietęs visą tą darbą, jį kreipė ir, galima sakyti, darė 
galingą. Universiteto įtaka, kad ir susilpninta, tačiau buvo kiek 
- laiko žymu: ją patūrinėjo likę Lietuvos buvusieji universiteto prote- 
soriai ir mokiniai, iš dalies ir medikų chirurgų akademija (1842 m. 
perkelta į Petrapilį), kuri, laikydama krašte ir spiesdama draugėn 
studentiją, šiek tiek atstojo uždarytąjį universitetą. 


Politikos sąlygų atmaina atsiliepė ir krašto raštijai tiek len- 
kiškai, tiek lietuviškai. Panaikinimas universiteto, kuris betarpiš- 
kai ir per kunigus, išėjusius Didžiąją Seminariją, daug įtakumo tu- 
rėjo lietuvių literatūrai, suvaržymas vyskupo Giedraičio, kuris Ze- 
maičiuose spietė aplink save šviesos ir tautos sąjūdį ir jam vado- 
vavo, atėmimas iš jo vykdomosios valdžios, priverstinis išėjimas iš 
krašto daugelio gabių šviesuolių, ypačiai iš profesorių ir universi- 
teto jaunuomenės tarpo, rumirimas kelių įžymesnių literatų lietuvių 
(Poška, Valiūnas, Strazdas mirė tuoj po sukilimo) ir pasitraukimas 
į pašalį kelių kitų (Simano Stanevičios, Kaj. Nezabitauskio) — ne- 
galėjo nieko nereikšti lietuvių raštijoje ir Lietuvos praeities ir da- 
barties tyrinėjimuose. 


Nei perdaug speciali medikų chirurgų akademija nei jau at- 
skirta nuo pasaulinio mokslo įtakos kunigų akademija (Vilniuje 
1834—1842, paskui Petrapily) nebeturėjo tos reikšmės lietuvių raš- 
tams, kokią turėjo universitetas. Darbas administratorių, valdžiusių 
po Giedraičio mirties Zemaičių vyskupija, išskirtinai tenkino Žmonių 
tikybinius „reikalus.  Nebebuvo to plačiojo, būrelinio, suspiesto Vil- 
niu,e darbo Lietuvos praeičiai tirti. Išsklaidyti po visą Lietuvą tos 
praeities tyrėjai dirbo kiekvienas ką ir kaip galėdamas, kitų ne- 
padedamas. 

S 39. Norbutas. Darbas, kad ir išsklaidytas ($ 38), tačiau 
palengva plėtojasi. Panaikinus universitetą, pasirodo didieji Jaro- 
ševičiaus ir Danilavičiaus Lietuvos istorijos tyrinėjimai, įdirbti dar 
universiteto atmosferoje (palyg. $ 23). Toje srityje darbuojasi ir jų 





22, Teodoras Norbutas. 


mokiniai, kurie tiria Lietuvos sostinės istoriją (Krašiauskis, Mykolas 
Balinskis 1794—1864), Lietuvos praeitį (tie patys), aprašo jos apskri- 
tis (Bušinskis, Gadonas, Griškevičius), senovės miestus ir miestelius 
(Balinskis 1846 m. Lipinskio Senoviniuose Lenkuose — „Starožytna 
Polska“, Sim. Stanevičios padedamas, aprašė Lietuvą). Lietuvos 
šviesuomenei daugiausia įtakos padarė su universitetu nesurištas 
Lydos aps. (Nočios par.) dvarininkas, istorikas Teodoras Norbutas 
(1784—1864). 

Vilniuje išėjęs aukštuosius mokslus. (1799 —1803), prieš pat 
aukštajai mokyklai virtus universitetu, jis kurį laiką tarnavo Petra- 
pilyje, paskui kelerius metus (1804 —1807) kaipo karo inžinierius 
dalyvavo Rusų vyriausybei tvarkant Nemuno tėkmę. Sužeistas ru- 
sams su prancūzais susirėmus (1807), jis (1808—1809) Suomijoje 
ir Estijoje tvirtino rusų uostus, paskui (1810 —11) Guduose statė 
tvirtovę (Bobruiską, kur visai apkurto), dalyvavo (1812—1813) 
žygiuose prieš Napoleoną. Gavęs kapitono laipsnį, išstojo iš kariuo- 
menės ir grižo į tėviškę. 

Dar tebetarnaudamas kariuomenėje, 1804—05 susidūręs su. 
Panemunės piliakalniais ir šiaip senovės atminimų vietomis, aplinkinių 
bajorų ir kunigų ėmė teirautis apie tų vietų praeities padavimus, 
skaityti Lietuvos istorines knygas, rinkti istorijai medžiagą. Iš Lie- 
tuvos ir kitų kraštų metraščių, iš ivairių senų rankraščių, kurių jam 
pavyko pririnkti, iš senųjų Strikauskio ir Kojelavičiaus, naujųjų Baužo, 
Rėzos, vokiečių (Kocebės, Foichto! istorijos veikalų, pagaliau, iš 
savo pažintųjų mūsų žmonių papročių, prietarų, pasakų, dainų jis 
stengėsi išskaityti Lietuvos senovę. Dar Vilniaus universiteto metu 
(1817—18) vieną kitą savo tyrinėjimo raštą jis išspausdino lenkų 
laikraščiuose, bet tik universitetui žlugus tepasirodė su savo didžiausiu 
veikalu lenku kalba Lietuvių tautos įvykiais (Dzieje narodu 
litewskiego, 1835—1841). 

Šio veikalo istorijos medžiagai ruošti ir tirti Norbutas paskyrė 
30 gražiausių savo amžiaus metų, nesigailėdamas nei trūso, nei 
sveikatos nei pinigu. Neišėjęs rimto istorijos mokslo, lengvai pasi- 
tikis gaunamais šaltiniais ir, mylėdamas senovės Lietuvą, pasiryžęs 
jos garbę palikuonims iškelti, jis kad ir davė plačiausią ligi šiol 
Lietuvos istoriją (9 tomai po 400 -500 puslapių), tačiau daug kur 
neištikimą, klaidingą.  Ypačiai klaidingi, dažnai pasakingi yra pirmieji 
jo istorijos tomai (I- senovės lietuvių tikybos mitologija, II - lietuvių 
tautos protėviai, III - lietuvių istorija VI—- XIII a). Tačiau jie labiau 
už kitus, ištikimesnius tomus (IV—IX t. Lietuvos istorija baigiant 
Liublino unija) 40—50 - aisiais metais veikė ir darė įšpūdžio mūsų 
šviesuomenei, įrodydami jos protėvius buvus kilimo nepaprastos tau- 
tos, kuri turėjusi kilnią, gilią ir vaizdžią pasaulėžiūrą, apsireiškusią 
kultūroje, ypačiai tikyboje. Norbuto veikalas vienus pakurstė užsi- 
imti Lietuvos istorija, kitus paragino eilėmis vaizduoti mūsų pamirštą 
senovę ir šiaip tvirtino šviesuomenės pagarbą ir meilę Lietuvos 
praeičiai, savo senajai kalbai ir kraštui. 

Pats Norbutas, kilęs iš senos lietuvių bajorų giminės, užaugęs 
lietuvių kalbos dar nepamiršusioje apylinkėje, jautėsi ir sakėsi esąs 
lietuvis („litwin z urodzenia“), nors lietuviškai ir nepergeriausiai 
mokėjo. Jis nesislėpė prieš lenkus nusistaięs: „Lietuva galėjo 
amžinai gyvuoti, ir mūsų akys ją laisvą būtų galėjusios matyti, kad 
ji nebutų susidėjusi su svetima gimine — tauta, kuri gyvendama 
amžinoje netvarkoje, tos naštos prislėgta griūvo ir savimi prislėgė 
su ja sujungtus kraštus“ (Litwa mogta sobie rokowač byt wiekuisty, 
i zapewneby to rokowanie nieptonnem widziaty oczy nasze, gdyby 

nie polączenie się z inoplemiennym narodem, wiecznym bezrządom 
oddanym, pod ktėrych upadając w koncu brzemieniem, ruiną swoją 
przywalit potączone z sobą krainy“). 


Išleidęs Lietuvos istoriją, Norbutas 20 metų ją taisė, 
perdirbinėjo: mat, nors visuomenė jo veikalui karštai pritarė, 
tačiau istorikai daug ko jai ėmė prikaišioti. Paruoštasis antra- 
sis leidimas po Norbuto galvos atsidūrė Viešajame Vilniaus 
Knygyne. Iš kitų jo raštų minėtinas jo surastasis ir išspaus- 
dintas „Bichovco metraštis“ (1844) ir istorijos straipsnių rin- 
kinys (1856). 


Jo pusbrolis Justinas Norbutas (1776—1845) Vilniuje 
išėjo aukštuosius mokslus, paskui tarnavo lenkų kariuomenėje 
ir, gavęs pulkininko laipsnį, kaip ir T. Norbutas, grįžo į tėviš- 
kę (Lydos apskr.), kur užsiėmė Lietuvos istorija. 1818 išlei- 
do savo trumpą Lietuvių tautos istoriją (Rys pierwiastkowy 
narodu litewskiego), o paskui (1842) plačią — Lietuvių tau- 
tos vidaus įvykius Sobieskio 17 Augusto //-;0 metu (Dzie- 
je wewnętrzne narodu litewskiego z czasėw Jana Sobieskiego 
+ Augusta II.) 


40. Krašiauskis. Kilęs iš mozūrų bajorų, atsikėlusių į Lietu- 
vos gudus (Gardino kraštą), -Juozapas Ignotas Araš/auskis (1812 
—71887) nuo pat kūdikystės gyveno Lietuvos ba,orų gyvenimą. Išė- 
jęs gimnazijos mokslus, (1829) stojo į Vilniaus universitetą, kurio 
betgi nebaigė, 1831 m. rusų vyriausybei jį uždarius. Kelerius me- 
tus gyveno Vilniuje, paskui (1835—1838) gudų krašte, dvidešimt 
metų (1839—1859) Valuinės rusėnų (ukrainiečių) tarpe, kai kada 
išvažiuodamas tai į Lenkus tai; užsienį. 1859 m. buvo apsigyvenęs 
Varšuvoje, o ir 1863 m. sukilimui prasidėjus, Rusų vyriausybės iš- 
tremtas į užsienį, ne tik Lietuvos, bet ir Lenkų krašto nebegavo 
pamatyti. 


Lenkų literatūroje jis išgarsėjo daugiausia savo - apysakomis, 
kritikomis, istorijos tyrinėjimais ir kitais veikalais, kurių per 60 me- 
tų prirašė 800 knygų. Pirmaisiais savo veikimo dešimtmečiais la- 
biau surištas su Lietuvos gyvenimu negu su Lenkų, jis karštai Lie- 
tuvą mylėjo, giliai pažino jos Žmones, praeitį, ir Žymią savo raštų 
dalį jai paskyrė. Dar tebebūdamas Vilniuje iš senovės raštų sekė 
Lietuvos sostinės praeitį, kurią iš pradžių atvaizdavo keliose apysa- 
kose, o paskui (1838 - 1842), jau į sodžių persikėlęs, plačiai apsa- 
kė tam tikru istorijos tyrinėjimu. Tai — V//nivs nuo /0 pradžios 
Irgi 1750 m. (Wilno od począikėw |ego do roku 17£0), 4 tomai; 
I-sis, sulaukęs smarkios kritikos, paties Krašiauskio buvo sunaikin- 
tas ir iš naujo parašytas. 


Dar svarbesnis buvo jo vėlesnis veikalas, (1847 — 1850) išė- 
jęs dviem tomais, Z/etuva (Litwa), kurio antrasis tomas apsako 
Lietuvos praeitį ligi Vytauto (Vytautui Krašiauskis paskyrė atskiras 

knygas: Lietuva Vytauto metu — Litwa za Witolda, 1850). Pirma- 
sis tomas paskirtas lietuvių kalbai, senovinei jų tikybai ir gyvenimui, 
papročiams, dainoms, priežodžiams ir padavimams; daugiausia rin- 
kinys sulasytas iš Rūgio, Milkės, Rėzos, Norbuto ir kitų veikalų. 


- . m —-——— 

23. Juozas Ignotas Krašiauskis. 


Tam darbui Krašiauskis net lietuviškai buvo kiek pramokęs. Pirmą 
kartą skaitančioji lietuvių visuomenė (bajorų ir kunigų šviesuomenė) 
gavo susipažinti su plačiu, karštai nupieštu Lietuvos senovės vaizdu 
ir daugybe jos žmonių kūrinių, kuriuos pateikdamas Krašiauskis toli 
prašoko Stanevičią ir kitus Vilniaus universiteto gadynės lietuvybių 
rinkėjus. Ypačiai straipsnis, lietuvių dainoms paskirtas, kad ir ne 
ką daugiau duodąs už Rėzos rinkinį, traukte traukė mūsų šviesuo- 
menės akis į skaisčią kaimo poeziją. 

-Krašiauskio „Lietuva“ teikė mūsų šviesuomenei žinių apie savo 
kraštą ir Žmones, tuo duodama jai lyg lietuvybės žinyno (enciklo- 

pedijos) reikšmės ir kėlė jos tradicinius, lietuviškus jausmus. Dar 
labiau jos jausmus veikė Krašiauskio poezija. Pirmaisiais 10— 12 
metais jis ne kartą savo jausmus ir mintis reiškė eilėmis, kurias 
leidėjai dėjo į literatūrinius rinkinėlius; tie rinkinėliai ėjo Vilniuje 
įvairiais vardais, daugiausia imtais iš Lietuvos praeities („Znicz“ — 
Žinyčia, „Biruta“, „Linksmine“). Savo poeziją surinkęs, Krašiauskis 
skyrium ją išleido (1838). Joje randame ir istorinių kūrinių (poe- 
mėlės „Gerhard Ruda“, „Biruta“, „Kiejstut“, „Ryngala“), net iš pada- 
vimų sukurtų („Dziewieč pokolen Litwy“ —Devynios Lietuvos giminės). 


Jau tuomet jis svajojo sukurti didelį Lietuvos praeities poezijos 
veikalą, kuris, kad ir lenkų kalba parašytas, virstų lietuviams tautišku 
epu.  Šitokį veikalą jis per šešerius metus (1838—1844) parašė, 
pavadinęs jį iš Norbuto paimtu, nelietuviškai skambančiu vardu 
„Analie/as“, kuris, pasak Norbuto ir Kriašiauskio, turėjęs reikšti 
paslaptingą vėliu kalną. „Anafielią“, kai kurių lietuviškai Anapiliu 
verčiama, sudarė trys atskiri dideli veikalai: „Witolorauda“ (Vytuo//0 
rauda, 1840), „Mindows“ (Mindaugas, 1842) ir „Witoldowe boje“ 
(Vytauto kovos, 1844). „Vytuolio rauda“ buvo skiriama Lietuvos 
padavimų pusdievio Vytuolio nepaprastiems žygiams ir pasakingai 
lietuvių tautos pradžiai. Iškeldama senovės lietuvių tikybą, duodama 
padavimų, raudų, dainų, ji žavėte žavėjo Lietuvos šviesuomenę, bet 
istorikai Krašiauskiui prikišo abejotinos medžiagos naudojimą, o 
poezijos kritikai — perdidelį kūrinio ištęsimą ir vienodumą. Jie 
aukščiau už ją laikė „Mindaugą“, bent atskirus istorijos vaizdus, 
bet ir tai išrasdavo jam trūkstant reikiamo gadynės apibūdinimo 
(istorijos perspektyvos), perdaug karo įvykių esant prigrūstą. Gal 
visų silpniausios bus „Vytauto kovos“, tačiau poetas, kaip ir visa jo 
aadynės Lietuvos šviesuomenė, nusilenkdamas prieš lietuviškąjį 
Didžiojo Vytauto geniją, yra karščiausiai tą veikalą rašęs. Ne tik 
ten yra gražių, tikros poezijos vaizdų, bet ir gryno, tikrai lietuviško 
nusistatymo Lietuvos ir Lenkų istorijos santykių atžvilgiu, ku- 
ris mums „Vytauto kovas“ daro brangias, o lenkus nuo jų 
atstumia; mūsu metu ne lenkai, bet lietuviai iš naujo jas atspau- 
sdino. Ypatingo įspūdžio daro Vytauto mirtis, jo pranašavimas, jog 
„Lenkų siurbėlė“ įkibs į Lietuvos kūną ir siurbs jos kraują, iki 
visai išsiurbus pames jį, kaip nereikalingą lavoną. 

Kuo buvo Anaiielio poezija anos gadynės šviesuomenei, rodo 
ne tik tų laikų atsiminimai, bet ir garsingo Lietuvos muziko, Vil- 
niaus vargoninko Stanislovo Mon/uškos, Vytuolio raudos turiniu 
- paremtoji kantata Milda (1848), kuri Vilniuje buvo atlikta su 
dideliu pasisekimu. Be Mildos, Moniuška (g. 1819 Guduose, 
mirė 1872) parašė dar kantatą Smėk/as (Widma) iš Mickevičiaus 
Vėlinių, muzikos dainas gudų ir lietuvių kaimo motyvais, įvairias 
operas (ne iš Lietuvos gyvenimo) ir kitus muzikos kūrinius. Vė- 
lesniais laikais atgimstančios Lietuvos jaunuomenė Anafieliu gaivino 
savo jausmus. 1880 m. „Vytuolio rauda“ pasirodė lietuvių kalba, 
Vištelio išversta; anksčiau (1841) ji buvo išversta į rusų kalbą, o. 
„Mindaugas“ į vokiečių. į 


Tag“ 


Nuo 1850 - jų metų, tad VI dešimtmety nutrūksta artimesnieji 
Krašiauskio ryšiai su Lietuva. Iš pradžių įėjęs į Ukrainos bajorų 
gyvenimą ir vis labiau krypstąs į Varšuvos pusę, paskui (1859) net 
išsikėlęs į ją, jis įaugo į bendrus lenkų literatūros ir politikos rei- 
kalus. Lietuva jo „Ienkiškosios gadynės“ apysakose eina tik atsi- 
tiktinai, kaipo lenkų visuomenės kraštas; pirminis „lietuviškasis“ jo 
nusistatymas jau yra išdilęs. Tačiau jam užsieny atsidūrus ir, kaip 
Mickevičiui, kartkartėmis gaunant prisiminti apleistąji kraštą ir jo 
žmones, jaunystės įspūdžiai vėl ima jam sverti. Iš jo daugybės to 
meto apysakų ir dramos veikalų gyviausiai yra parašyti tie, kurie 
vaizduoja senovės Lietuvą, prieš keliadešimt metų jo taip ištirta 
(1881 Kunigas), arba jos praeities bruožus pritaiko Lenkų senovei 
(1876 Senovės pasaka — Stara bašn); pagaliau, kiti jo veikalai 
yra pasemti iš Lietuvos bajorų pasakojimų apie XVIII a. gyvenimą 
ir nuotykius — apie garsingąjį kunigaikštį Karolį Radvilą (1876 
Paskutinės valandos vaivados kunigaikščio — Ostatnie chwile ksiecia 
wojewody). Radvilai jis yra ir komedijų skyręs: Mano Geruti 
— „Panis Kochanku“ (1867), Radvila svečiuose — „Radziwilt ww 
gošcinie“ (1872). 

Kilus naujos gadynės lietuvių judėjimui, Kraušiauskis jam reiškė 
savo pritarimo. Jam leidus, Vištelis išvertė (1880) jo „Vytuolio raudą“!); 
tą vertimą patsai Krašiauskis yra išleidęs. Tuo metu jis yra parašęs 
ir savo garsingąją Lietuvos istorijos apysaką Avn/igą (1881), mūsų 
metu išverstą į lietuvių kalbą. Bene apie ją klaidingai pasakojama, 
jog Krašiauskis, parašęs apysaką ir davęs ją lietuviškai išversti, 
sunaikinęs lenkiškąjį originalą. Jis, pagaliau, sako, raginęs Vištelį, 
gal ir kitus „aušrininkus“, leisti laikraštį lietuvių kalba, kuris netrukus 
pasirodė garsingosios „Aušros“ vardu?). | 

. Ukrainos didikas, iš jotvingių savo kilimą vedąs Enrikas 

Ževuskis (lenk. Rzewuski, 1791—1866) minėto Karolio Radvilos 

(„Panie Kochanku“) gadynės bajorų Lietuvai paskyrė savo 

garsingiausius apsakymėlius (25), parašytus 1830, bet išleistus 

1839, Sop//cos atsiminimus (Pamiatki Seweryna Soplicy). 

„Kad ir iš Lietuvos bei Gudų bajorų praeities pasemti, jo apsa- 
kymėliai beveik neišskiria Lietuvos iš Lenkų istorijos, tad 
mūsų šviesuomenės lietuviškiems jausmams sutvirtinti jie ne 
ką tepadėjo. 

Mums daug už jį svarbesnis Ašmenos apskr. dvari- 
ninkas, išėjęs Vilniaus universitetą, Ignotas Bareika Chodzka 
(1794—1861), kurio apysakose ir apsakymėliuose meilė Lie- 
tuvai apsireiškia gražiais ir graudžiais gamtos, praeities, žmonių 
gyvenimo vaizdais. Dar 1835 m. jis parašo savo pirmąjį 
Lietuvos paveikslą (Obraz litewski), kurį paskui įtraukia į 


15 Antrąjį vertimą paruošė Faustas Kirša (išl 1924). 
*) Apie Kr. palyg. Ksiažka jubileuszowa dla uczczenia piečdziesięciolet- 
niej dzialalnošci literackiej J. I. Kraszewskiego (1880). P. Chmielowski. —J. I. 
Kraszevski—zarys historyczno-literacki (1888). 2 
(* 


nas 


kitų savo „paveikslų“ tarpą. Lietuvos paveikslų rinkiniai ėjo 
serijomis.  |-ji serija pasirodė 1840 m., duodama, be kito ko, 
Borūnus (Boruny), gyvus atsiminimus iš mokyklos. II-ji serija 
išėjo 1842: Neries krantai (Brzegi Wilti), puikūs Lietuvos 

24. Ignotas Barcika-Chodzka. 


vaizdai ir žmonės. III-ji serija išspausdinta 1844: Kvestoriaus 
atsiminimai (Pamiętniki kwestarza, lietuv. sutrumpinti „Kves- 
toriaus užrašai“, 1924), pasemti iš Napoleono ir Radvilos 
gadynės. IV-ji serija atsirado 1845; pagaliau, V-ji serija išėjo 
1850, davusi tos pat gadynės Antakalnio dvarelius (Dworki 
na Antokolu). Paskui jis leido savo L/ežuvos padavimus 
(Podania litewskie, 1852—1860), kurių tarpe (1854) išleido 


—— NES 


Žemaičių bajorų XVIII a. gyvenimo apysaką — Ignotą Milia- 
nausk; Zegota z Milanowa Milanowski)) Kad ir dalyvau- 
damas lenkų literatūroje, jis betgi susilaukė lenku priekaištų, 
jog perdaug apsiribojęs Lietuva ir jos senos kartos bajoru 
tradicijomis !). 


$ 41. Jucevičia. Krašiauskį praneša lietuvių kalbos mokėjimu 
ir Lietuvos, ypačiai Zemaičių, pažinimu Liūdas Adomas Jvcevyči/a 
(1813—1846). Bežemio žemaičio bajoro sūnus, gimęs Pakievio 
dvare (jo tėvas čia turėjo kažkokią vietą), Vaiguvos parapijoj, netoli 
Kražių, gimnazijos mokslus išėjo išgarsėjusiuose Kražiuose (1823— 
„ 1829), kurių mokykla mums davė Pošką, Stanevičią ir kitus žę- 
maičius patriotus; tuo atžvilgiu šios mokyklos reikšmė Lietuvai ligi 
1840 m., kol ją perkėlė į Kauną, buvo panaši į tą, kokią antroje 
XIX-jo amž. pusėje ir vėliau turėjo Siaulių gimnazija (Vileišiai, Vi- 
šinskis ir kiti), o ypačiai Mariampolės gimnazija (Basanavičius, Ku- 
- dirka, Jablonskis ir kiti). Aukštuosius mokslus Jucevičia ėjo Vil!- 
niaus universitete tuo pat metu, kaip ir Krašiauskis (1829— 1831). 
Vyriausybei uždarius universitetą, jo nebaigęs Jucevičia, kiek laiko 
praėjus, stoja į Vilniaus kunigų seminariją (1834), kurią baigęs 
(1838) kelerius metus kunigauja mūsų rytuose (Svenčionyse, Svė- 
" dasuose). Pamylėjęs kaimyno dvarininko dukterį, jis ją vedė priš- 
męs pravoslaviją (1843). Apleidęs Lietuvą, jis dar kelerius metus 
mokė guduose (Liepelyje, Vitebsko gub.) 

Dar jo tėvas (Daminykas), sulaukęs 112 metų, kurį laiką be- 
ne gyvenęs Varšuvoje ir ten pažinęs karalių Poniatauskį ir jo mė- 
giamus literatus (bent iš Lietuvos kilusį Bohomolcą, žemaitį Virvy- 
čią), surašė Lietuvos žmonių papročius. Sūnus nuo pat kūdikystės 
mėgo klausytis pasakų. Tebebūdamas gimnazijoje, jis ėmė versti 
į lenkų kalbą rusu poetus (1834 iš Puškino, Zukovskio ir, kitų). 
Bestudentaudamas susipažįsta su Poška. Beklierikaudamas, bene 
savo mokinėms parašė lenkų kalba trumpą Lietuvos istoriją (1836), 
kurią lenkai pavadino „nieku“ (banialuki) ir senai pamirštų plepa- 
Id (brednie) rinkiniu. Tuo pat metu jis -vertė Mickevičių (Trys 
Budriai, Svytietė) ir kitus (1837), rinko ir vertė į lenkų kalbą mū- 
sų kaimo dainas (surinko jų kelis šimtus), kurių dalį paskelbė lai- 
kraščiuose ir vėliau atskiru rinkiniu (1844), bet diduma jų jam žu- 
vo besitrankant po Lietuvą m 

Skersai ir išilgai išvažinėjęs Žemaičius, pažinęs ir Aukštaičių 
šalį, savo įspūdžius reiškė (lenkų kalba) poezijos raštais ir straip- 
sniais, kuriuos ir skyrium surinko, papildęs istorijos žiniomis (1842 
Žemaičių atsiminimai — Wspomnienia Žmudzi). Tuo pat metu 
jis renka žinias Lietuvos rašytojų biogratijoms, kuriu betgi kelias 
tepaskelbė laikraščiuose (1841 apie Sirvydą, Pošką, Valiūną, Strazdą), 
o diduma liko rankraštyje (Vilenovo archyve Varšuvoje, kur Jucevičia 
jas nusiuntė spausdinti). Apie 10 metų rinko medžiagą, dalimis ją 


1) Apie Ch. palyg. W. Z. Košciaikowska, — Ignacy Chodžko — szkic lite- 
racki (1884); Wact. Borowy.— Ignacy Chodžko —artyzm i umyslowošė (1914). 


spausdindamas laikraščiuose, savo svarbiausiam raštui, kurį 1846, 
prisidengęs Pakievio Liūdo slapyvardžiu (matyt, savo pavarde ne- 
norėjo žeisti katalikų visuomenės jausmų), išspausdino antrašte 
Lietuva ir jos senovės liekanos, papročiai ir įpročiai (Litwa pod 
względem starožytnych zabytkėw, obyczajėw ir zwyczajėw). Cia 
jis„duoda daug žinių apie mūsų senovės tikybą, kaimo pasakojimų 
apie gyvulius, paukščius, medžius, papročių, šokių ir drabužių apra- 
šymą ir šiaip pastabų apie žmonių būklę, naudodamasis ir savo 
tėvo paliktais užrašais. 

Savo pirmuose raštuose nusistatydamas lenku, jis greit susiprato 
esąs lietuvis ir pasididžiuodamas ėmė save lietuviu vadinti. Jis 
prikišo šviesuomenei, jog retas kuris lietuviškai suprantąs, o dar 
rečiau ta kalba kalbąs; net Lietuvos poetai ėmę rašyti nelietuvių 
kalba; metas būtų, esą, nusikratyti tuo kenksmingu prietaru ir imti 
kalbėti ta kalba, kuria mūsų protėviai kalbėję. Karšto savo krašto 
ir žmonių, ypačiai valstiečių kalbos mėgėjo ir gynėjo, Jucevičios 
raštai ne tik Lietuvos mokslui daug yra padarę, bet ir nemažai 
parėmė mūsų šviesuomenę tautiškai nusistatant !). 

Žemaičių bajoras ir, kaip ir Jucevičia, išėjęs Kražių 
mokyklą, Pranas Zatorskis (m. 1849) iš pradžių mokė Lie- 
tuvoje, paskui (nuo 1832) Lenkuose. Lietuvoje tebebūdamas, 
lenkų kalba rašinėjo eiles, į tą kalbą vertė mūsų dainas, pasi- 
ėmęs jų iš Rėzos rinkinio. Suėjęs su Daukantu ir remda- 
masis jo Lietuvos istorijos rankraščiu, lenkiškai rašė „istorijos 
giesmes“ apie Erdvilą, Ringaudą, Mindaugą, Mantvilą, Zivi- 
bundą, Sventaragį,, Vaišelką, Utenį, Gediminą ir Vytautą; tų 
giesmių betgi nepaskelbė. Varšuvoje bemokydamas, pasižino 
su Kaj. Nezabitauskiu ir naudojosi jo rankraščiais. Per 50 
savo išverstų dainų įdėjo į rinkinį Vytautas Pavorkslyje 
(Witold nad Workstą, 1844), kur, be dainų ir žemaičius ke- 
liančios prakalbos, dar yra nuobodi eiliuotoji apysakėlė apie 
nepasisekus; žygį prieš totorius. Svarbiausiu savo kūriniu 
Zatorskis laikė ilgą, iš Norbuto ir Krašiauskio raštų medžiagos 
nemaža pasiskolinusią, eiliuotąją apysaką — poemą apie že- 
maičių pakrikštijimą „Panevėžės žinyčia“ (1845 Znicz nad 
Niewiažą). Nei poezijos atžvilgiu nei savo reikšme lietuvių 
šviesuomenei, kuri jos neskaitė, šis ilgas, apie 500 puslapių 
eilėraštis negali lygintis su Krašiauskio „Vytuolio rauda“ arba 
su „Vytauto kovomis“. 


Karolis 8žozoysk/s (Ienk.Brzozowski, 1821-1904) ėjo mok- 
slus Seinuose ir Suvalkuose, kur, sueidamas su lietuviais, pra- 
moko lietuviškai. Apie 40 -uosius metus gyvendamas Varšuvoje, 
Įėjo į lenkų jaunuomenės kuopelę („literatūros čigonus“), kuri, 
karštai pritardama liaudžiai ir stengdamasi geriau ją pažinti, ėjo 
į ją ir rinko dainas, pasakas, padavimus.  Bžozovskis rinko jas 
lietuvių tarpe Aleksoto apylinkėje ir vėliau, jau atsidūręs už- 


—————— 


1) Apie J. palyg. A. Janulaičio „L. A. Jucevičius“ (1910). 


sieny, išleido surinktųjų dainų vertimus — Aleksoto apylinkės 
panemuniečių dainas (1844, Piešni ludu nadniemenskiego Z 
okolic Aleksoty); ten yra įdėmių dainų ir padavimų. Už- 
sieniuose jis daugiausia gyveno Turkų šalyje, paskui Lenkų 
Galicijoje, lenkų literatūroje pasižymėdamas savo „turkiškais“ 
poezijos kūriniais. Senatvėje buvo atsiminęs ir jaunystės 
įspūdžių, kurdamas Dusios ežero (Jezioro Dusza) legendą !). 


S 42. Daukantas. Ne lenkiškai, kaip Norbutas ir Krašiauskis, 
bet lietuviškai rašė Lietuvos istoriją, ir ne bajoras, kaip jie, tik 
valstybinio (karališkojo) medininko (eigulio) sūnus, Simanas Dau- 
kantas (1793—1864). Gimęs Pakuršės Zemaičiuose, Linkimų par. 
(Kalvių sodoje), mokslus ėjo netolimoje Kretingos pradedamojoje mo- 
kykloje, Zem. Kalvarijos keturklasėje mokykloje ir Vilniaus gimnazijoje 
(vėliau virtusioje I Vilniaus, 1915 — Vilniaus lietuvių, 1921 m. — 
Didžiojo Vytauto gimnazija). Vilniaus universitete (1816—1821, 
vadinasi, Mickevičiaus filarėtų metu) išėjo teisių ir istorijos mokslus. 
Baigęs universitetą, užsieniuose rinko medžiagą Lietuvos istorijai; daug 
jam jos suteikė Karaliaučiaus archyvai. Apie 10 metų (1825-1834) 
tarnavo Rygos generalgubernatoriaus raštinėje, archyvuose tęsdamas 
savo istorijos tyrinėjimus. 15 metų dirbo Petrapilio senate, kur 
buvo Lietuvos valstybinis archyvas, garsingoji Lietuvos metrika; ji 
davė jam labai daug istorijos medžiagos. Jo prieteliui, kunigui 
Valančiui, virtus Žemaičių vyskupu, šio kalbinamas persikėlė kartu 
su juo į Varnius (1850), kur betgi po kelerių metų, del ne visai 
išaiškintų priežasčių su juo susibaręs, persiskyrė (1855) ir ėmė 
gyventi tai pas vieną, tai pas kitą savo pažįstamą dvarininką ar 
kunigą Zemaičiuose ir Latvijoje. Mirė pas kun. Vaišvilą Papilėje 
be kokio turto, visai suvargęs. 

Mokytas, darbštus, entuziastas, siela ir kūnu pasiskyręs myli- 
majai savo Lietuvai, daug turėjo įtakumo savo amžininkams ir stūmė 
pirmyn lietuvių raštus, pats daug jiems nudirbdamas. Ypačiai Pe- 
trapily jo raštų veikimas buvo labai įvairus: rinko, susidaręs sau 
būrelį bendradarbių, žmonių patarles, pasakas (tų pasakų neišleistą 
rinkinėlį turi mūsų Mokslo Draugija Vilniuje), dainas, kurių pirma 
rinkinėlį išleido 1846 m., tyrinėjo Lietuvos praeitį ir išleido istorijos 
veikalą vardu Būdas senovės //ietuvių ir žemaičių (1845). Ran- 
kraščių paliko du tomu Žemai/tiškos istorijos, parašytos prieš 
1838 m. ir vėliau išleistos Amerikoje (kaipo Lietuvos istorija) 1893 m. 
(I toma) ir 1897 m. (Il toma), ir Pasako//imus apie veikalus lie- 
tuvių tautos senovėje, parašytus 1850 m. mokyklos reikalui ir 
šiaip jaunuomenei, bet jų tiktai dalis teišspausdinta Prūsuose 1893 m. 
Parašė ir išleido lotynų kalbos gramatiką (1846), vertė Fedro pasa- 
kėčias (1846), parašė lietuvių (žemaičių) kalbos vadovėlį (1842), 
išvertė iš lotynų kalbos Korneliaus Nepo Didžiųjų karavedžių 
gyvenimus (1846), paliko kaimiečiams šviesti daug spaudai pa- ' 
ruoštų rankrasčių, kaip štai: aritmetikos pradžią, vokiečių rašytojo 


1) Apie B. palyg. V, Sakavičiaus str. 1921 m. „Nowiny Wilenski“ laikr. 

Kampės. apysakų sekimą -— Rubinačio Peluzės gyvenimą ir Palangos 
Petrį. Išleido, be to, dar knygeles apie ūkio dalykus, daržų dir- 
bimą, rašė bičių knygeles ir t. tt Paliko nebaigtą didelį lenkų ir 
lietuviu kalbos žodyną, Lietuvos Statuto ir Kojelavičiaus garbyno 

25. Simanas Daukantas. 


(bajorų garbės ženklų — herbų rinkinio) nuorašus, daug išrašų iš 
Lietuvos Metrikos. Jo paruoštų knygų išspausdinta 15 ir antra tiek 
liko rankraščių. 


Daukantas buvo nepaprasta mūsų tautos „darbo pelė“; taip 
jį vadino ir gerai jį pažinę jo amžiaus tautiečiai. Kad svetimieji 
manytų, jog lietuvių rašytojų yra tikrai daug, pats, leisdamas savo 
raštus, rašydavosi keliais slapyvardžiais (Laukys, Mylė, Sauklys, 


— 89 — 


Devynakis, Girdenis, Ragaunis, Zeimys, Vaineikis, Einaras), atsi- 
sakydamas tuo būdu nuo darbais įgytos šlovės. Daug rašinėjosi 
tiek su Valančiumi, Norbutu ir kitais Didžiosios Lietuvos dalykų 
mėgėjais, tiek su Prūsų žmonėmis (Kuršaičiu ir kitais), kuriems 
rūpėjo Lietuvos dalykai; svajojo (1848) su Valančium apie lietuviu 
akademijos įkūrimą, senovės lietuvių raštų perspausdinimą (bene 
Valančiaus raginamas, Sedos klebonas Leonas Mantvydas (m. 1850) 
1845 išleido Sirvydo „Punktay sakimu nu adwenta iki gawienes“). 


Nedidelę algą turėdamas, Daukantas ne ką galėjo, pinigų įsisko- 
lindamas, išleisti. Jam padėjo pažįstamieji, lietuvių rašto mėgėjai 
ir šiaip geradariai, norį mūsų žmones pakelti. 

Žymiausias, ligi šiol savo reikšmės mums nenustojęs, prie 
Daukanto gyvos galvos išleistasis jo raštas buvo Būdas, kuriame 
jo apibūdinta senovės Lietuva ir lietuviai („Krašto vieta, jos priva- 
Iumai, oras, tautos manta, darbas ir įpročiai, namai ir kiti trobesiai 
apdarai, darbai ir knebiniai, puotos, svodbos ir viešės“), mūsu pro- 
tėvių tikyba („Nuomonė apie Dievą ir įvairius jo privalumus, apie 
daugybę dievų, jų žinyčios, žiniai, arba kunigai, aukos ir aukurai, 
šventės ir vietos, gyvi ir negyvi daiktai, šventais vadinami, budinė, 
laidojimai, ilgės arba mirusiųjų atminimas“), senosios visuomenės 
tvarka („Ūkio rėda, vyresnybė, kuopos, suėjimai, svieto luomai iš 
jo veikalų, visų vyriausio kunigaikščio valdžia, duoklės ir mezliavos, 
sudės ir teisybė, įstatytojai ir išminčiai“), krašto apsauga („Karo 
būdas, vyresnybė, kariavimo būdai savo krašte ir svetimame, karo 
įrankiai, pabuklai ir ginklai, pilys ir jų gynimas, kare mirusiųjų didybė 
bei guodas ir jų minėjimas“), senovės prekyba, pinigai. Kitaip 
pasakius, Daukantas mums mėgino atvaizduoti senovės lietuvių 
kultūrą. 

Tam raštui jis sunaudojo daug istorijos medžiagos, pasirėmė 
jame savo geru lietuvių, ypačiai Pakuršės žemaičių, kalbos mokė- 
jimu, kuriuo pralenkė visus kitus Lietuvos istorikus (Norbutą, Jaro- 
ševičių, Krašiauskį). Tas veikalas parodo Daukanią karštai ir giliai 
mylintį savo kraštą, jo gamtą, praeitį ir žmones, iš meilės ne kartą 
perdaug keliantį visa, kas lieiuviška, bet ir karštai, tikrai poetiškai 
vaizduojantį senovės Lietuvą ir jos gyvenimą. Lyg vaikas mylimą 
motiną, Daukantas čia vaizduoja savo tautą, „jau gilioj senovėj 
perkentėjusią didei didelius ūkio ermiderius“, — turinčią „sau. 
ypatingą kalbą, būtinai įvairią nuo kitų kalbų, o aiškesnę ir skaisiesnę 
už visas šiandien kalbamas, kuriuose vis gal permanyti ir vis ap- 
reikšti“, — turėjusią „savo ypatingą tikybą, rėdą, vyresnybę ir diduo- 
menę, beje, savo viešpačius, rykius ir kunigaikščius, kuri vienoj 
kalboj su svietu yra kalbėjusi“, — „plačiai gyvenusią ir dides pažines 
turėjusią su tolimais kraštais“... „Viso to šiandien nebėra, kaip gi 
pati aptvinusi svetimomis kalbomis, jos viešpačiai, karaliai, kuni- 
gaikščiai ir patys jos kunigai kalbantys jau svetimoj kalboj, svetimą 
rėdą, svetimą tiesą sekanti, trumpai sakant — savo pavasario žalių 
lapeliu nieko nebturinti, tiktai vienus minavojamus savo veikalus 
senovės raštuose, it giria žiemos laike savo, žagarus, rodanti, tarp 


- 


"kurių tiktai viena pati jų kalba, it žalia bruknelė nuo speigų apšar- 
miusi, lig šiai dienai tebžaliuoja, kaipo ženklas viso to buvusio...“ 


Slėpiningos buvusios senovės Lietuvos girios, kurios „be kokių 
tarpkrūmių, vienu laiku, it jūra, niuksojo“ ir kurių vaizdas „Būde“ 
mus veikia ne mažiau už Mickevičiaus girią Pono Tado poemoje 
ar Barono Anykščių šilely. Tų girių teikiama visokeriopa nauda 
ir globa medžiais, paukščiais, žvėrimis, bitėmis, uogomis -už auksą 
ir deimantus buvusi brangesnė. Stiprūs buvę tų girių gyventojai 
(„ne taip dideli, kaip augaloti, stovylos stačios ir gašios, augumo 
skaistūs, kalbos drąsios ir sukrios,“ „kūno didžiai balto“, „povizos 
drąsios ir malonios: kiekvieno veide narsybė ir kantrybė žydėjo, 
o artimo malonė kiekvieno širdyje klestėjo“, „kare narsybė, ūkyje 
dorybė ir teisybė per amžius tarp jų klestėjo, nors jų namų durys 
ant medžio kašku girgždėjo“). Jų būdas ir įpročiai ne tik gražiais 
vaizdais mūsų akims pasirodo, bet ir pagauna, veikia mūsų jausmus, 
versdami ilgėtis žilos, nebesugrąžinamos senovės ir liūdnai su ja 
lyginti sunykusią dabartį Tad Būdas jau 40 — 50-siais metais, 
kaip ir Norbuto, Krašiauskio veikalai, Lietuvai lenkė mūsų šviesuo- 
menės širdis, 70—80 metais kaitino „aušrininkų“ jausmus, o mūsų 
metu, Daukanto svajojamai nepriklausomai Lietuvai vėliai atgijus, 
davė kilnių senovės vaizdų mokyklų skaitymams, stiprindamas 
mūsų jaunuomenės meilę tėvynei ir jos senovei. | 


Karšta meilė savo šaliai neleido Daukantui šaltai, kritiškai 
tyrinėti jos praeitį Nors jis buvo išėjęs universitetinius istorijos 
mokslus, pats pirmuosius istorijos šaltinius priėjęs ir jais naudo- 
jęsis, pažinęs akyliausiųjų Vilniaus universiteto profesorių, Danila- 
vičiaus ir Jaroševičiaus, Lietuvos istorijos veikalus, bet jais nesekė, 
nepritardamas jų permažam, anot jo, Lietuvos praeities savumų 
įvertinimui. Jis buvo artimas Norbutui, ir, kaip ir šis, įsikarščiavęs 
ne kartą suklydo, perdaug pasakė. Taip pat ne visur jis ištikimas 
savo Žemaitiškoje istorijoje ir Pasakojimuose. Tad dar pačiam 
Daukantui ne kartą tekdavo išgirsti skaudžių, pergriežtų priekaištų. 
Būdą į lenkų kalbą išvertęs (1848) Podbereskis Daukanto rašymą | 
vadina „seno lietuvio plepalais“ (gadulstwo starego litwina), o 
vyskupas Valančius, kritiškas, ramus, nesikarščiuojąs veikėjas, rašy- 
tojas ir istorijos tyrinėtojas, nepritardamas Daukanto karščiavimui 
praeitį aiškinant, sako, šiaip jam prikišęs: „Ar tu girtas buvai, kad 
tą istoriją rašei“! O delto tas pats Valančius buvo jam pasižadėjęs 
jo istoriją savo lėšomis išleisti ir net, Daukantui pasimirus, išreika- 
lavo iš jo karšintojų paliktąjį istorijos rankraštį, suprasdamas didelę 
to veikalo reikšmę lietuvių tautai. Lietuvių spaudos draudimas ne- 
leido Valančiui savo sumanymo įvykdyti, o vėlesnieji Istorijos ir 
Pasakojimų leidimai, kalbos ir rašybos atžvilgiu, neatatinka Dau- 
kanto originalo ir nėra pilni. 


Daukantas rašė žemaitiškai savo stiliumi, stropiai jį valydamas 
nuo visokių įsibrovusių į raštų kalbą svetimybių, kartais lyg be 

reikalo arba perdaug sunkindamas jos supratimą. Ypačiai pirmieji 
raštai pasižymėjo sunkia, neprieinama kalba. Valančius, kurs puikiai 
mokėjo mūsų „kalbą ir rašė lengvai, įmanomai, ragino Daukantą 
rašyti lengvesne kalba; vėlesniuose Daukanto raštuose jis išranda 
„nesulyginamai lengvesnę kalbą negu pirmesniuose raštuose“. Pasa- 

26. Daukanto kapas. 


kojimų kalba, jų rankraštį tyrinėjusiųjų nuomone, esanti „lengvesnė, 
labiau apdirbta, ne labai žemaitiška“. Del apysunkės kalbos Dau- 
kanto raštai net Žemaičiuose, kuriems jie buvo suprantamesni, ne 
labai tesiplatino, nebent juos skaitė bajorai ir kunigai, kuriems jie 
kėlė tautišką sąmonę. Tačiau svarbiausi Daukanto veikalai, Isto- 
rija ir vėlesnieji Pasakojimai, kuriuose Daukantas dar griežčiau 
negu Būde nusistato prieš Liublino unijos padarinius Lietuvoje, 
nesislėpdamas lenkų neapkenčiąs, — gulėjo rankraščiuose, plačiau 


== [pj 
nebuvo žinomi. mūsų šviesuomenei ir nepadėjo jai griežčiau ir 
aiškiau tuo atžvilgiu nusistatyti, greičiau pusiKraNI svetimosios kul- 
tūros įtaka!). 


S 43. Valančius. Tikybiniai raštai nuo Giedraičio mirties 
igi pat iškylant Valančiui beveik neaugo, visai netarpo, rašytojai 
tenkinosi daugiausia tiktai vertimais. Tiktai įsėdus į Žemaičių vyskupų 
sostą kunigui Valančiui, matome to darbo didesnį planingumą ir 
susirūpinimą raštų -kalbos grynumu ir minties aiškumu, rašant dau- 
giau noro prisitaikyti prie to supratimo laipsnio, su kuriuo žmogus, 
rašydamas liaudžiai, turi skaitytis. Cia daugiausia buvo nusvėręs 
artimas Daukantui veikėjas, Valančius, jo pavyzdys ir įtaka. 

Garsingas „Vyskupas mužikas“, Motiejus Kazimieras Valančius, 
įsisenėjusiu mūsų žmonių įpročiu virtęs Volončevskiu (1801—1875;), 
„laisvųjų žmoniu“ kilimo, gimė, kaip ir Daukantas, Pakuršės Žemai- 
čiuose, Salantų apyg. Nastrėnų sodžiuje. Mokslus ėjo tenykštės Kalvari- 
jos mokykloje, jau virtusioje šešiaklase (1816—1821; tuo metu Dau- 
kantas, taip pat kalvarietis, jau ėjo universiteto mokslus), kunigų 
seminarijoje: Varniuose (1822—1824; Daukantas — užsieny) ir 
vyriausioje kunigų „seminarijoje prie Vilniaus universiteto (1824-1828; 
Daukantas — Rygoje), kuri atatiko vėlesniąją akademiją arba teo- 
logijos fakultetą. Įšventintas kunigu, gavo tikybos mokytojo vietą 
Guduose (Moziriuje, 1828— 1834; Daukantas — Rygoje), paskui 
Žemaičiuose (Kražių gimnazijoje 1834— 1840; Daukantas — Peira- 
pily). Atostogų metu lankydavo įvairias Žemaičių apylinkes, norė- 
damas geriau pažinti kraštą ir žmones. Kražiuose radęs jėzavitų 
gadynės (XVII -- XVIII a.) išlikusį mokyklos knygyną, iš jo šaltinių ir 
iš įvairių bažnyčių ir mokyklų senųjų raštų rinko medžiagą Ze- 
maičių aprašymui, istorijos ir skaitmenų (statistikos) atžvilgiu.  Pa- 
kviestas (1840) profesoriauti į Vilniaus kunigų akademiją, kuria virto 
uždarytojo universiteto vyresnioji seminarija, jis kartu su ja netrukus 
(1842) buvo perkeltas į Petrapilį. Ten jis suėjo su 8 metais už jį 
vyresniu Daukantu, kuris jau buvo išleidęs kelerias knygeles, turėjo 
parašęs istoriją ir spaudai ruošė Būdą. Daukanto pavyzdys dar 
daugiau paveikė Žemaičių istorija užsiėmusį Valančių, o Valančius, 
kuris puikiai kalbėjo žemaitiškai, buvo Daukantui naudingas, ragin- 
damas jį rašyti lengvesne, žmonėms prieinama kalba. Tačiau jie- 
dviem šiuo tarpu neilgai teko kartu darbuotis, nes Petrapilio oras 
kenkė Valančiaus sveikatai, ir jis buvo priverstas (1845) grįžti 
į Žemaičius, kur netrukus buvo paskirtas Varnių seminarijos rektorium. 
Berektoriaudamas (1845—1849) baigė (1847) Zemaičių istorijos 
dešimties metų darbą ir išleido ją Vilniuje (1848) antrašte „Žemaitių 
viskupystė“. Netrukus savo gabumams Valančius gavo platesnę 
dirvą. 1850 jis buvo pašvęstas Zemaičių vyskupu ir, apsigyvenęs 


1) Apie Daukantą palyg. A. Janulaičio Simanas Daukantas (1912, iš 
„Lietuvių Tautos“). M. Davainiaus-Silvestraičio Medžiaga S. Daukanto biogra- 
fijai (1898). A. Janulaičio Daukanto laiškai (1922 m. „Mūsų senovės“ 4/5), 
G. Rutenbergo Simanas Daukantas, lietuvių atgimimo pranašas (1922); tas pat 
rusų kalba. 

Varniuose (1864 Rusų vyriausybė jį perkėlė į Kauną), per 25 metus 
energingai ir sumaniai valdė savo vyskupiją. Trijų Lietuvos vysku- 
pijų istorijoje Valančius, kilimo pirmas valstietis mūsų vyskupas, 
pakeitęs keliasdešimt vyskupų didikų ir tuo pradėjęs naują Lietuvos 
Bažnvčios gyvenimo laikotarpį, ligi šiol tebėra žymiausias Bažnyčios. 
vadovas. 





27. Motiejus Kazimieras Valančius. 


Būdamas darbštus, smarkus, bet teisingas, išmintingas, jis 
pažino ir mylėjo žmones ir buvo patsai žmonių mylimas, gerbiamas 
ir branginamas. Jo įtaka kunigams buvo be galo didelė. Zinojo jį bu- 
driai dirbant ir rūpinantis visais vyskupijos reikalais ne tiktai Zemai- 
čių, bet ir Aukštaičių apskričių kunigai; mat, ligi 1849 m. Zemaičių 
vyskupijai tepriklausė Lietuvos vakarai, o nuo 1849 -— ir Aukštaičių 

apskritys buvo atskirtos nuo Vilniaus vyskupijos ir priskirtos prie 
Zemaičių. Valančius pakėlė mokslus, dėstomus seminarijoje, įsteigė 

dekanatų bibliotekas, pats egzaminavo jau vyresnius kunigus, ragino 
juos steigti parapines mokyklėles ir platinti žmonėse knygeles. 
Gyvendamas liaudyje (Zemaičių gilumoje, Varnių miestelyje) ir kas 
metai važinėdamas po vyskupiją, turėjo išganomos įtakos ir žmonėms, 
. ne tik kunigams. Sviesesnioji dvarininkų ir šiaip bajorų dalis, ypačiai 
toji, kuri buvo palanki lietuvių kalbos ūgiui ir plėtojimuisi, turėjo 
daug užuojautos jam, ne kartą paremdavo jį, ypačiai mokyklų darbe, 
bet platesniajame jo veikime dažnai daug kas tematydavo „chlopo- 
manijos“ arba noro pirmiausiai iškišti baudžiauninkus ir šiaip val- 
stiečius, nustumti bajorus į užpakalį. Tad bajorija į jį žiūrėjo ne- 
pasitikėdama, kartais kaip ir su baime. Vyskupas to nebojo, turė- 
damas prie savęs iš pat pradžių iš Petrapilio atkviestąjį draugą, 
sekretorių. Daukantą, ir kiek pasiduodamas jo įtakai, apsisukęs 
įžymesniais savo vyskupijos kunigais (broliais Juzumais, rektorium Do- 
vydaičiu, pralotais Račkauskiu, Kasakauskiu, kanauninku Praniauskiu, 
dekanu Skrodskiu ir kt), vis daugiau ir daugiau spietė į darbą 
kunigus ir organizavo visų tikybinio darbo, ypačiai raštų, srovę... 
Plačiausiai ir vaizdžiausiai ji gavo apsireikšti viešpataujant Alek- 
sandrui II, palengvėjus visuomenės gyvenimo ir darbo sąlygoms, 
1855—1864 m. 1864—65 m. Rusų vyriausybei uždraudus lietuvių 
spaudą ir ėmus vyskupą persekioti, jis nenusileido ir toliau dirbo 
savo darbą, gindamas Bažnyčią, Prūsuose slaptai spausdindamas 
savo raštus, kuriais kurstė žmones priešintis priespaudai !. 


S 44. Valančiaus raštai. Plačiau kelti visuomeniškas Valan- 
čiaus veikimas—ne literatūros istorijos uždavinys. Tačiau jis ir raštų 
srityje ne mažiau pasižymėjo negu tiesioginėje kunigo ir vyskupo 
darbo dirvoje. Greta Daukanto ir Barono, XIX a. priešaušrio ga- 
dynėj jis buvo įžymiausias iš lietuviškai rašiusiųjų rašytojų. 

Sako, savo „Zemaitių vyskupystę“ iš pradžių jis lenkiškai 
parašęs, tačiau to jo lenkiškojo rašto niekas nėra matęs. Priešingai, 
lenkai ne kartą spaudoje jam prikišdavo, kam istorijos veikalą lietu- 
viškai parašęs, nes tuo, girdi, mūsų žmonėms davęs „nereikalingų“ 
raštu, o mokslininkams užkirtęs kelią juo naudotis; tai kliūčiai pra- 
šalinti dar prie Valančiaus gyvos galvos jo knygos buvo išverstos 
į lenkų kalbą (Griškevičiaus, apie 1860 m.) ir vėliau (1898 Kroku- 
voje) išleistos. Tad, greičiausiai, jis savo Vyskupystės lenkiškai 
nebuvo parašęs ir tikrai buvo nusistatęs lenkiškai nerašyti, nes sakė: 
„Lenkai ir be to turi daug rašytojų, kurie gali jiems lenkiškai rašyti“. 
Lenkiškai terašė sau dienoraštį (Zinia apie Motiejaus Valančiaus 
vyskupo veikimą — Wiadomošė o czynnošciach pasterskich biskupa 
Macieja Wotonczewskiego), kur be pertrūkio diena iš dienos už- 
rašinėjo, kame ir kiek dirmavojo, ką konsekravo ir tt, — atsiminimus 
iš savo gyvenimo (Naminiai atsiminimai — Pamiętnik domowy) ir 
šiaip įvairias žinias (Wiadomošci rozmaite). Sitų užrašų dalis, 
Valančiui mirus, po 25-rių metų tebuvo išleista, bet jau į lietuvių 


I) Apie Valančių palyg. kun. A. Aleknos Žemaičių vyskupas Motiejus 
Valančius (1924). di 2 

kalbą išversta. Šiaip visa, ką vyskupas pats savo raštų yra išleidęs, 
jo yra lietuvių ir šis tas latvių kalba parašyta. Lietuviškųjų (žemai- 
tiškųjų, bet be didžiųjų žemaičių tarmių ypatumų) Valančiaus knygelių 
bus apie 30 išleistų. 

Tik vienos jųjų, tiesa, pačios svarbiosios (Vyskupystė) tebuvo 
parašytos ir išleistos jam dar nesant vyskupu, o visos kitos tenka 
jo vyskupavimo metams. Tuo metu, kai kiti literatai ieško sau 
atilsio, jis, kaip ir Poška, darosi literatu.  Gilus savo svarbaus pa- 
šaukimo ir priedermių supratimas pavertė senį rašytoju. Jo raštus 
skaitydami, jaučiame jų autorių esant gyvenimo prityrusį, žmones 
pažinusį senį, bet kartu gėrimės lengva, gyva, malonia tų raštų 
kalba, gyvu pasakojimu, gyvais vaizdais, nustebę klausiame: nejau 
visa tai 50--60 metu, net 70—75 metų senis būtų parašęs? 


Jau pats pirmasis raštas, Žema/iiy vyskupystė (1848), 
pasižymi gražia ir lengva kalba, pajvairinta vykusiais paties 
Valančiaus ar iš Daukanto imtais naujadarais. Tasai veikalas 
duoda ne tik išsemiamą, kiek tik galima iš raštų pasemti, Ze- 
maičių vyskupijos istoriją ir vyskupijos būklę skaitmenų švie- 
soje (1841 m. žinios apie vyskupijos bažnyčias, jų įsteigimo 
metus, kuiigus ir kit), bet ir įdėmų istorijos vaizdą vyskupijos 
švietimosi (Kražių ir kitų mokyklų istorija), jos literatūros 
(„Mokyti lietos vyrai“), vienuolynų, žmonių kultūros ypatumų 
(„ĮIsidėjimai arba niektikėjimai žemaičių“). Valančius ir apie 
nekatalikus (protestantus ir reformatus) nesibardamas atsiliepė 
ir katalikams nemalonių įvykių neslėpė, paduodamas visa taip, 
kaip rado senuose raštuose; Vilniaus cenzūra net išbraukė 
jam straipsnelį, kuriuo jis priminė įtakingai tuo metu didikų 
šeimai (Pšeciševskiams) jos nemalonų praeities įvykį (XVIII a. 
jie sužeidė bažnyčioje kunigą ir už tai buvo vyskupo iškeikti). 
Tasai veikalas yra ne tik pats svarbusis Valančiaus raštas, bet 
ir šiaip vienas iš tų kelių vyriausių Lietuvos praeities tyrinė- 
jimų, kuriuos davė mūsų mokslui Vilniaus universiteto gadynės 
žmonės (Norbutas, Jaroševičius, Valančius, Daukantas). Mums 
jis yra ir del to svarbus, jog daugelis Valančiaus sunaudotos raštų 
medžiagos, pavyzdžiui, įvairūs „bažnyčių raštai“, jau yra žuvę. 

Sis Valančiaus veikalas platinosi daugiausia tarp kunigų 
ir bajorų, kuriems, rodos, labiausiai buvo skiriamas. Kaimiečiai 
pamėgo jiems skiriamus tikybinius vyskupo raštus: Sventąją 
istoriją (1852 Istorija šventa senoje istatima, 1853 Zivatas 
Jėzaus Kristaus Viešpaties mūsų arba istorije naujoje istatima), 
šventųjų gyvenimus (1858 Zivatai šventųjų), katalikų bažnyčios 
istoriją (1862 Pradė ir išsiplėtimas katalikų tikėjimo), gar- 
singą Davatkų kningą (1863) ir kitas, kurių kitos susilaukė 
net kelių leidimų. Kai kas joms prikiša, jog „vietomis jose. 
pasitaiko išsireiškimų, netinkančių knygų rimtam turiniui“ 
(Alekna; panašiai ir Račkauskis, Maironis ir kiti), kaip antai: 
„cipė kepdamies mučelninkai“, „sūnui pasimirus, miauzgė visa 
giminė, it katės žuvį matydamos, 0 negaudamos“, „ligonė, 

priėmusi švenčiausį, it popietavusi, rasdavos linksma“, „budelis 
paguldė į roges zokanikus ir vežė it paršus į turgą“, „mučel- 
ninkas nuo kartuvių bimpt nukrito“, „duktė tavo ar yra kata- 
likė? — o ką dirbs nebuvusi!“, „dailiai sudegino šventąjį, it 
senovės žemaičiai nekaltas bobeles raganomis pramintas“... 
Vis delto net šitokie pasakymai ir prilyginimai nuostabiai 
pritinka prie Valančiaus knygelių gražios, vaizdžios, tikros 
„Žmonių kalbos“, ir mūsų kalbos mėgėjas ne kartą jais tikrai 
pasigėri. 

Tose knygelėse gražiai pasirodė Valančiaus sugebėjimas 
liaudžiai rašyti, bet šiaip jos yra ne taip originalios, kaip jo 
vėlesnieji (po 1863 m.) pasaulinio turinio veikalėliai: ne tik 
vaikams, bet ir suaugusiems patikusi Vaikų knyge/ė (1864), 
Paaugusių žmomų knygelė (raš. 1865, išsp. 1868), ypačiai 
Palangos Juzė (1869) ir Pasakojimas Antano Tretininko 
(par. 1872, bet išsp. tiktai 1891). Jau pirmudu veikalėliu turi 
daug apsakymėlių, dažniausiai pamokomų, gyvai papasakotų, 
kitų net tikrų atsitikimų ar šiaip žmonių pasakojimų. Kiti 
apsakymėliai, kaip antai Mikė melagėlis ar Guvus Vencė, 
del savo gražumo net į mūsų mokyklos skaitymus yra patekę. 


Palangos Juzė — tai gyvas Lietuvos, bent Zemaičių, 
vyskupijos atvaizdavimas. Siuvėjas Juozapas Viskanta pasakoja 
tėvams Palangoje apie savo keliones po Lietuvą per ketverius 
metus. Aplankęs daugybę vietų, jis pasakoja apie jų ypatumus, 
žmonių papročius, rodo jų apdarus, žaislus ir šiaip gyvenimą, 
kartoja girdėtas dainas, nupasakoja aukštaičių (Kupiškio) ir 
žemaičių (Viduklės) svotbu rėdą (kiek anksčiau už garsingąją 
„Juškos Veliuonos rėdą). 

Palangos Juzė ne tik įdėmu žmonėms pasiskaityti, bet 
ir lietuvių senovės ir jos liekanų tyrinėtojams dabartyje duoda 
svarbios medžiagos. Pasako//mas Antano Tretyninko, kaimo 
daraktoriaus, lyg papildo Palangos Juzės žinias apie Lietuvą, 
duodamas visokių nuotykių, anekdotu, legendų, žinių apie 
piliakalnius ir padavimų apie juos, Lietuvos istorijos pasako- 
jimu (kai kur iš Norbuto). Mokslui Tretininkas daug mažiau 
duoda už Juzę, bet žmonėms pasiskaityti davė įvairesnės 
medžiagos. Tačiau spaudoje po 20 metu, ir tai tolimoje Ame- 
rikoje, tepasirodęs, Valančiaus tikslo jis nepasiekė. Mokslui 
svarbus yra jo „sulasytos“ ir išleistos Zema/čių palar/ės 
(1867), kurių jis pririnko ligi 1200; ligi šiol tatai yra mūsų 
didžiausias patarlių rinkinys. Žmonėms įdėmesnės buvo paties 
vyskupo sugalvotos patarlės („prižodėi“) apie Lietuvos (Že- 
maičių vyskupijos) miestelius, kaip antai: „Aluntoj viską boba 
rėdo, argi vyrams ne gėda“, „jei nori baloje pražūti, važiuok 
į Babtus“, „Pašilis su Jonapoliu yra tai du tikru broliu: vienas 
plikas, antras netur nieko“ ir kitos; tas patarles jis leido iš- 
spausdinti. 1876 — tiesiems metams „Zemaitiškame kalen- 
doriuje“ (spausd. 1875). 

Patarlės apie miestelius lyg būtų paskutinis vyskupo darbas. .. 
Jos dažnai yra eiliuotos, kaip eiliuotos yra ir jo „giesmės apie apašta- 
lus“ jo paties ištaisytose Kantičkų knygose, Dovydo psalmių vertimai 
ir šiaip viena kita giesmelė. Tos eilės ir giesmės tiko mūsų žmo- 
nėms ir net kai kam (Račkauskiui) davė pamato pavadinti vyskupą poe- 
tu, tačiau tikros poezijos jų turinyje ar formoje nedaua tepajusime, 
nebent ir čia rasime įgimto Valančiaus sąmojo. S:zip ar taip, 
ne eilėse, tik prozoje jis „paliko savo kalboje tokius turtus, kad 
dabar, tyrinėdami stilistiką, aukščiausioj vietoj turime pastatyti jc 
knygutes ir knygas“. (Ciurlionienė). | 

Rusų vyriausybei (1864 — 65) uždraudus lietuvių spaudą, Va- 
lančius slaptai spausdino savo raštus Tilžėje, tarp jų kelerias kny- 
geles tikėjimui ginti (1868). Tos kurstomosios knygelės praskynė 
kelią į žmones mūsų slaptajai, Prūsuose parūpinamai spaudai, tai- 
gi „Aušrai“, „Varpui“, „Tėvynės Sargui“ ir visai Rusų vyriausybės 
persekiojamai lietuvių literatūrai. Taip pat nemažai del spaudos 
jam teko kovoti, vyriausybei spiriant jį pasirašyti, jog sutinkąs, kad 
jo ir kitų lietuvių raštai būtų spausdinami rusų raidėmis. Iš pai 
pradžių, Muravjovui tik numalšinus žiauriomis priemonėmis 63-jų 
metų sukilimą, vyskupas buvo nusileidęs, bet tuojau susiprato ir 
ne tik ėmė nebesutikti, bet ir pirmas nurodė kelią žiauriam spau- 
dos uždraudimui nusikratyti — Prūsų spaustuves. 


S 45. Ivinskio kalendoriai. Daukanto ir Valančiaus nuo- 
pelnai mūsų raštų srityje negali nustelbti trečiojo, kad ir nebe taip 
mokyto kaip jie, žemaičio Ivinskio rašto darbavimosi reikšmės. 
Plikbajoris Laurynas /v/nsk/s (1811—1881) ėjo, bet nebaigė Ko- 
lainių gimnazijos mokslų (gimnaz. uždar. 1835). Įgijęs namų mo- 
kytojo, o paskui mokyklos mokytojo teisę, mokė dvarininkų vaikus 
Kuršėnų parapijoje ir kitur. 1845—1860 vedė išgarsėjusią Ogin- . 
skių Rietavo mokyklą, paskui persikėlė į Joniškėlio mokykla, ją 
dvejus metus (1864— 1866) apleisdamas, nes, Rusų vyriausybės pa- 
šauktas, gavo Kaune rusų raidėmis lietuviškuosius raštus perraši- 
nėti. Nuo 1868 grįžęs į Zemiaičius, kurį laiką jis vėl mokė Ogin- 
skių dvaruose (Plungėje, Rietave) ir pas kitus dvarininkus, baigda- 
mas savo dienas toje pat Kuršėnų par., kurioje prieš 40 metu pra- 
dėjo mokytojo darbą. 

Jis ne tik vaikus mokė geru žodžiu, bet ir suaugusius — mūsų 
kaimo žmones švietė savo raštais, išreikšdamas jais savo didelę 
meilę gimtajam kraštui, jo žmonėms ir kalbai. Ypatingai išgarsėjo 


jis savo „ūi/ška/s kalendoria/s“ (iš pradžių — „Metu skajtlus uki- 
niszkas“, paskui, 1847, cenzūrai pareikalavus suprantamiau pava- 
dinti, — „Kalendorius arba metu skajtlus ukiszkas“, galų gale — 


tiesiog „Kalendorius ukiszkasis“), kuriuos pradėjo leisti dar 1845 m. 
(1846 metams), iš pradžių Rietavo kunigaikščio Ireno Oginskic 
(1863 m.) lėšomis padedamas, ir ligi 1864 m. jų išleido 17. Ne- 
išėjo tik 1853-iems ir 1854-iems metams, tur būt, del pabiurusių 
cenzūros sąlygų, nes ir 1855 -iems metams kalendorius -yra žymiai 
nususęs, palyginti su anksčiau pasirodžiusiais, Tie kalendoriai ne 

tik yra pirmieji visoje Lietuvoje (pirmosios Mažosios Lietuvos lie- 
tuvių mokytojo Tilžėje Erdmono Sesnako „Prūsiszkos kalendros“ 
pasirodė 1846 m. Klaipėdoje), bet ir, gražiai sumaniai Ivinskio ve- | 
dami, mūsų žmonėms gavo atstoti dar neėjusius tuo laiku Didžio- 

joj Lietuvoj laikraščius. Mažojoj Lietuvoj nuo 1832 m. ėjo „Nu- 
sidavimai apie Evangelijos praplatinimą tarp žydų ir pagonų“, nuo 





= TTT TSS TIE VKT 
MA na V S a aina Ural Ki TIA e SA a 
a Aa LIT ž. M 44 Mai e La + Os 4. r "aa, T G 
k G AS Aind . Ria S r da SA ar 
M a L LA 222 „ms AT 
T B , ma A “ -- AR Ai > 
- + m 1:A > vėlų S D ag - Ja š 7 o P š < ra 
“1 E <. “02 ai a As „3 S a kai i . 
a m ' se ai aid 7, 
r 2 „Vo 


28. Laurynas Ivinskis. 


1848—49 —ir kiti- laikraščiai, bet jie, rodos, lietuvių tautiškos są- 
monės nekėlė. 

Ivinskio kalendoriai nesitenkino vien paprastomis kalendoriaus 
žiniomis, kaip antai: „šventės Rymo katalikų pagal senovės su die- 
nomis -naujosios gadynės“, „atmainos mėnesio ir oro“, „karališko- 
sios dienos“, „nekurie atpuskai ir jomarkai Zemaičių šalies“, „ro- 
dyklas saulės tekėjimo ir užsileidimo“, „atsitikimai ant žemės gar- 
sesnieji“... Ivinskis stengėsi pajvairinti savo kalendorių turinį, duo- 
damas patarimų ūkininkams, tikybinio turinio straipsnelių, dorina- 


mųjų apsakymėlių ir pamokymų. Tuo jis ne tik buvo brangus 
mūsų žmonėms dideliai jo kalendorius pamėgusiems, bet ir ne 
kartą jis buvo giriamas lenkų laikraščiuose, kurie jį ėmė pavyzdžiu 
savo švietėjams. Jam rūpėjo, be to, pakelti Lietuvos žmonių, kaipo 
tautos, susipratimas. Tuo tikslu į kalendorius jis dėjo žinių apie 
Lietuvos ir kitų kraštų praeitį, apie lietuvių mitologiją („Dievaičiai 
lietuvių ir žemaičių pirm krikščionystės amžiaus“ — apie pusantro 
šimto vardų), lietuvių tautos statistiką („Suskaitymas Lietuvos gi- 
minės“, prie kurių Ivinskis priskaitė „lietuvius, latvius, ir žemaičius“, 
kartu jų 2 milijonu suskaitydamas); dėjo į savo kalendorius lietuvių 
raštų bibliografiją („Surinkimas visokių raštų lietuviškų, žemaitiškų 
ir prūsiškai - lietuviškų“, kurių duoda per 100 antraščių), mūsų 
žmonių priežodžius ir patarles, pasakas, dainas, pamirštuosius eilė- 
raščius Poškos (Gromata pas Tadeušą Cackį, Mano darželis) 
ir Valiūno (Rašančiam lietuvišką žodyną Poškai), savo vertimais 
(iš Jungo Sūdnos dienos), Barono (Anykščių ' šilelis ir kit.), Pra- 
niauckaitės (iš Vytuolio raudos vert.) ir kitų poeziją. 

' Rietavo redakcija (Ivinskis) stengėsi sutraukti į darbą „visus 
Zemaičių šalies raštininkus“, šiaip ragindama (1861 m. kalendo- 
riuje): „Kalendorius ūkiškasis gesdams kiek galint naudos atnešti 
ano skaitytojams, apsiėmęs yra talpinti savyje, rinkdams visokius 
reikalingus dalykus del gyventojų ūkininkų, ir del to tai pakviečia 
visus raštininkus Zemaičių šalies, idant teiktus prisidėti, atsiųsdami 
ant rašto naudingesniuosius pamokymus dedamus į pridėjimus, o 
labiausiai datirtus būdus naminių pritaisymų prie gydymo sugadnių, 
o taipogi pasakas ir dainas pas ūkininkus girdėtas. Prie to dar 
atmainas oro, o labiausiai per vasarą atsitikusias šelstas oro, bangas, 
perkūnus ir nuo jo gaisrus, krušas ir visokias pragaištis. Zinias 
senovės gadynės kokio miestelio, vietos, kaimos, padėjimo, kalnų, ak- 
mens, upės, ežerų ir kas tiktai minavotina rodos“. Ir iš tikrųjų, ne 
tik žemaičiai, bet ir aukštaičiai (Baronas) buvo Ivinskio korespon- 
dentai ir bendradarbiai, Net kalbos atžvilgiu jo kalendoriai toli ne 
vieniems žemaičiams priklauso. Savo sklandžią, lengvą kalbą Ivinskis 
iš pradžių vadina „lietuviška“, paskui „žemaitiška“, bet ji, vengdama 
griežto Daukanto raštų žemaitiškumo ir būdama artimesnė Valan- 
čiaus kalbai, kad ir gausiai turėjo ryškių žemaičių tarmės savumų, 
„aukštaičiams nebuvo svetima. Kai kuriais aukštaičių raštais (Baro- 
no Anykščių šileliu), kuriuos davė kalendoriai, kiti žemaičių tar- 
mės gerbėjai (Ugianskis) net buvo pasipiktinę ir prikaišiojo Ivinskiui, 
kam jis juos dėjęs. 

Tas naudingas Ivinskio darbavimasis, praplėtęs Daukanto ir Va- 
lančiaus darbo sritį, gavo nutrūkti, nors jis ir 1865-ie4ms metams 
jau buvo paruošęs kalendorių (bent dalį). Rusų vyriausybė uždrau- 
dė lietuvių raštuose vartoti lotynų raides, o pats Ivinskis buvo priverstas 
(1864—66 Kaune) sudaryti kelis rusiškus lietuviškus kalendorius 
rusų raidėmis (,„Pycnuikali - neTyBKUIKaCHC» RaneKgopioc»“ 1865, 
1866 ir 1867-tiems metams, vėliau Ivinskį pavadavo Jonas Krečin- 
skis), kuriuose jo senųjų „metskaitlių“ /yt/s, ne krypsnis, teliko. 


"i 
i > J 

Tuo pat metu jis gavo vyriausybei versti į lietuvių kalbą ir perrašinėti 
rusų raidėmis kelerias knygeles. Neiškentė jis kiek vėliau (1869) 
savo kalendoriaus—,Kanennopiocb ap6a MeTCKaKTNIOCb YkMUIKacHCb 
HYOrb YXrMMMMa Beunarec» 1870“,—kad ir rusų raidėmis ir nu- 
sususio, neišleidęs. Tiktai valdžios siautimui prieš lietuvių raides 
kiek laiko šiek tiek atslūgus, 1877 m. jis išleidžia Petrapilyje pas- 
kutinįjį „„metskaitlių“ lotynų raidėmis („Kalendorius ukiszkasis 1878 
metams“), kaip ir 70-jų metų, nebeduodantį taip įvairaus turinio, 
kaip senieji Ivinskio kalendoriai kad duodavo. Ateinantiems me- 
tams sudarytasis kalendorius Biaian jam nebepavyko— vyriausybė 
neleido. 

Sekdamas lenkišku vertimu, Ivinskis vertė iš anglo Jungo 
(1681 — 1765) sentimentalinės poemos „Sūdnos dienos“ arba „Nak- 
ties mąstymų“ ir vertimus kalendoriuose dėjo; Ivinskio vertimas, 
Iršų Jono ištaisytas, skyrium išspausdintas 1897. Jis išvertė, taip 
pat iš lenkiško vertimo, dalį garsingos Miltono poemos „Pragai- 
šintas rojus“. Mėgino ir pats dainelę kitą parašyti, bet eiliuodamas, 
kaip ir Valančius, nepasirodė gabus. 

Be kalendorių, jis brangus mūsų kaimui savo vertimu iš len- 
kiško vertimo (1844) Smido (1768—1854) vokiškai (1804) parašy- 
tos, „vienos tarp gražiausių ir verksmingiausių pasakų“, Genava/- 
tės (1858 ir k.), „apie jos vargus, rūpesnius ir stebuklingus Die- 
vo parėdymus, kaip geriems užmoka geru, o piktiems atiduoda 
piktu.“ 

Nenustojęs ligi mirties dirbęs, jis paliko dar neišspausdintą 
didelį lenkų ir lietuvių kalbos žodyną, medžiagą lietuvių kalbos gra- 
matikai, surinko daugybę mūsų tautosakos pavyzdžių, iš dalies teiš- 
spausdintų kalendoriuose (mįslių, priežodžių, dainų, pasakų, šokių). 
Pamėgęs mūsų krašto gamtą, rašė augmenų, „gyvūnų“ ir „kietinių“ 
vardus (botanikos, zoologijos ir mineralogijos nomenklatūrą). Ypačiai 
gražiai pažino mūsų grybus ir kerpes, kurių atvaizdus piešė * 
akvarėlėmis; Lietuvių Mokslo Draugijoje Vilniuje, be kitų Ivinskio 
rankraščių, yra dar gražių Lietuvos augmenų piešinių. 

Gražaus darbo pavyzdį mūsų Ua as paliko šis Rietavo 
darbuotojas!). 


S 46. Pabrėža. Viena karta vyresnis už Daukantą ir Valančių, 
o dar daugiau už lvinskį, žemaitis Pabrėža gal nemažiau už kiek- 
vieną iš jų rašė, bet nė vieno savo rašinio spaudoje negavo pamatyti. 
Jurgis Pabrėža (1771 —1849), bajoras iš Skuodo par., ėjęs gamtos 
ir medicinos mokslus Vilniuje, Vyriausioje Lietuvos Mokykloje, ku- 
rią žmonės iš senovės akademija tebevadino, „taip ne vien akis 
atkasęs. bet ir dar daug ko gera išmokęs“, Valančiaus žodžiais 
betariant, ją apleido ir išėjo Varnių seminariją (1794 — 1796). 
20 metų ėjęs kunigo priedermes Žemaičių parapijose ir išgarsėjęs 


1) Apie lvinskį palyg J. Tumo Lietuvių literatūros paskaitos... Laurynas 
Ivinskis (1924). K. Griniaus Medžiaga rai Ivinskio biografijai („Lietuvių 
Tautos“ I knygoj, II dalyj, 1908), 


= 


savo pamokslais (1816) įstojo į bernardinų vienuolyną Kretingoje, 
priimdamas Ambrazo vardą. Toje pat bernadinų mokykloje, kurioje 
kadaise pats mokėsi, jis dabar kurį laiką (ligi 1839) moko vaikus 
ir bažnyčioje sako pamokslus, kurių „žmonės, kaipo Kokio apaštalo, 
su didžiausia atida klauso ir nemaža gauna pelno išganingo; kad 
jis kozelnyčion įlipęs „Tėve mūsų“ tesukalbėtų, ir ta jo malda ne- 
būtų be dvasiškos naudos žmonių, nes taip yra už šventą turimas, 
jog tarsi pats jo pasirodymas jau draudžia žmones ir veda ant 
gera“ (Valančius). | | 

Šis išgarsėjęs pamokslininkas parašė apie 10 knygų tikybos 
reikalu, daugiausia pamokslų, kurių betgi tik viena (Parkratimas 
sąžinės) tebuvo vėliau (Valančiaus 1868) išspausdinta; nežinia, kur 
dabar yra likę jų rankraščiai. Kartais rašinėjo daineles, kaip antai 
Pypkelę (Nėr man didybės, didžių vyresnybės), kurios ėjo į žmo- 
nes. Tačiau susipratusios lietuvių šviesuomenės (Daukanto, Valan- 
čiaus ir kitų) ypatingai buvo branginamas kaip; mokytas žemaitis 
(botanikas), kuris savo žiniomis ne vien mokslui tarnavo, susižino- 
damas su Vilniaus universiteto mokytaisiais botanikais (prof. Sta- 
nislovu  Jundyla, 1761—1847, ypačiai su prof. Jonu Volfgangu, 
1775—1859), bet ir svajojo jų suteiksiąs saviesiems, žemaičių ūki- 
ninkams, jų gimtąja kalba. Nuo pat mažų dienų pamėgęs augme- 
nis, sakosi ne kartą galvojęs: „Oi, kaip tai būtų labai gerai, kad 
žemaičių ūkininkai pažintų bent įvaiskesnes augimes, o dar ne 
abejotingai, ale tikrai. Tuo kart galėtų sugadlyviausias prie kokio 
vartojimo del savęs rinkti ir ant reikalo kavoti, o vodijančių sergėtis. Ta 
tatai destis, ta buvo priežastis, jog pradėjau geisti žemaitiškame 
liežuvyje parašyti augminyčią. .. Bet oi, kaip tai vargus daiktas iš- 
duoti kokį veikalą tokioje kalboje, kurioje niekas iš žemaičių ligi 
šiol anei mislyti nepamislijo tame daikte rašyti... Prie visų vargu 
reikėjo dar nekurių asabų šiderstvas išturėti, kaipo būčiau niekų dar- 
bą ėmęs, kurį kožnas norintis gali aplam rasti liežuvyje lenkiškame, 
norint tas liežuvis po visam jau baigias mūsų žemėje“ .. 

Pabrėža atsidėjęs sėjo ir sodino vienuolyno sode augalus ir žoles. 
Kas vasarą, pradėjęs gegužės mėnesiu, važinėjo po gimines ir pa- 
žįstamus ir rankiojo visokias žoleles. Tuo būdu ištyręs plačius 
Zemaičių vakarus ir žiemius (nuo Palangos ligi Zagarės, Zarėnų, 
Lauksodės, Kvėdarnos, Naumiesčio), jis, Valančiaus liudijimu, pa- 
žinęs „kožną žolelę mūsų pusėj augančią, kožnos žinojęs vardą ir 
pavardę, numanęs, kam kuri deranti“. Tas savo žinias surašė tu- 
rėdamas 60 m. savo amžiaus (1832—1847) keleriose knygose (Va- 
lančius: „be galo darbus tas zokaninkas, vos atkalbėjęs poterius ir 
kitus apėjęs žygius, dieną iš dienos rašo“), kurios, deja, nesu- 
siradus „turtingam ponui, kurs parašytas knygas išspausdinęs Žžmo- 
nėms apskelbtų“, kaip kad Valančius jam linkėjo, prie Pabrėžos 
gyvos galvos spaudos nesulaukė ir tik mūsų metu padeda mūsų 
botanikams nustatyti augmenų ir jų privalumų vardus. Jo žolynas 
(herbarius) ilgainiui pragaišo, bet rankraščiai, botanikai skiriami, liko 
„vienuolyne. Kai kurie raštai apie ligų gydyma, sako, patekę į Kre- 

tingos pelčerių rankas ir žuvo. Iš jo raštų Botanika, „arba taislius 
auguminis“, pabaigta 1843, mūsų atminimu pasirodė Amerikoje 
(1900). *) 


S 47. Juzumai ir kiti. Po 31-jų metų suirutės ilgą laiką kuni- 
gai ne ką teduoda raštų tikybiniams žmonių reikalams patenkinti. 
Prislėgimo dvasia, Zemaičių vyskupo Giedraičio senatvė ir vyskupi- 
jos valdytojų siauras savo pareigų supratimas, nesirūpinimas lietu- 
vių kalbos reikalu nepastūmė pirmyn Vilniaus universiteto metu gra- 
žiai pradėjusios skleistis Zemaičių vyskupijos tikybinės literatūros, 
ir leido jai sustingti: keliolika metų kartojami senieji leidiniai. Pa- 
brėža tėra čia išimtis, bet savo pamokslų nespausdindamas, kitiems 
įtakos padaryti negalėjo. 

- Dalykai eina geryn tik antroje 40-ųjų metų (V-ojo dešimtmečio) 
pusėje, Daukantui jau apie 10 metų Zemaičių kunigams savo raš- 
tus rašant ir Valančiui persikėlus į Varnius rektoriauti.. Kasmet 
ima rodytis naujų žemaitiškųjų raštų — maldaknygių, katekizmų, 
elementoriu, šiaip tikybinių knygelių. Atsiranda naujų rašytojų kle- 
bonų ir kamendorių tarpe, ima rašinėu.ir vienas kitas vienuolis, jog 
net 1848 m. Valančius ima svajoti apie žemaičių akademijos įstei- 
gimą. Valančiui virtus vyskupu, jo įtaka kunigams. ne tik padidėjo, 
bet ir pasiplėtė po Vilniaus vysk upijos dalį, kuri dabar buvo pri- 
skirta Zemaičių vyskupijai; kunigai žemaičiai ir aukštaičiai, vyskupo 
kilnojami į įvairias vyskupijos parapijas, įpranta į bendrą jos gyve- 
nimą, vieni ir kiti labiau ar mažiau imasi Varnių krypsnio. 

Nors šiaipjau tikybinių raštų autoriai ne kiek begauna origi- 
"nalumo pareikšti, dažnai pasitennkindami vertimu iš lenkų kalbos, ' 
vis delto kai kurie jųjų labiau Už kitus sugebėjo pasižymėti, kaip 
antai broliai Juzuma/ (Sedos par. žemaičiai) ir kiti. Juzumų (Ju- 
zumavičių) buvo net trys broliai kunigai (Tadas, 1809—1851, Vin- 
centas, 1818—1901, ir Antanas, 1822—1871) ir vienas gydytojas, 
Varšuvos universiteto prolesorius (Juozas, 1827— 1877), kuris moks- 
lui eiti įsigijęs bajoro popierius, išsižadėjo savo vardo ir pavardės 
(Juozas Juzumas virto Polikarpu Girštautu). Vyriausiasis Tadas, 
Varnių seminarijos profesorius (nuo ' 1838) ir inspektorius (1845— 
1851), kreipė savo auklėjamos jaunuomenės akis į reikalą kurti 
parapijose mokyklas ir platinti Žemaičių raštus, pats laisvomis va- 
landomis juos rašydamas. Tačiau pats, sako, vien tiktai „Seną 
aukso altorių“ (1848 maldaknygę) teišleidęs, kitų (kun. Jeronimo 
Račkauskio) padedamas. Jo raštų leidimu vėliau rūpinosi broliai, 
iš kurių Vincentas, spausdindam as Tado raštus, sako, savo vardą 
po jais padėjęs. Kun. Vincento pasirašytos šios knygeles: Pasku- 
tinė gyvenimo valanda (Paskutinė valanda gyvenimo žmogaus 1856), 
Klebono aplankymas savo parapijos (Aplankymas parakvijos per jos 
kleboną, 1860) ir Krikščionies gyvenimas (Gyvenimas žmogaus 
krikščionies, 1861). Jos kartu su elementorium ir katekizmu, ku- 


Šo, Apie Pabrėžą palyg. kun. K. Šaulio Kun, Jurgis Ambraziejus Pabrėžas 
ir jo raštai („Draugijos“ Nr. 53, 1911 m.). ' 

riuodu yra išspausdintu Tado vardu (Didesis elementorius ir kate- 
kizmas, 1855), pasak Juzumų biografo kun. Tumo !), sudarą 
Tado rankraštyje paliktą pilną teologijos kursą. Tačiau kun. Vin- 
centas leido ir savų raštų, kurių vienas, Šventas /zidorius arto- 
“as (1854), buvo žmonių didžiai mėgiamas. Vincentas, be to, už- 





29, Vincentas Juzumas 


siėmė Žemaičių vyskupijos istorija ir aprašinėjo jos parapijas ir jų 
ypatumus; to aprašymo rankraštis (ligi M) yra Lietuvių Mokslo 
Draugijoje. Trečias brolis (Antanas), sako, tepasirūpinęs išspaus-. 
dinti Tado elementorių, o ketvirtasis (varšuviškis) nubraižęs Zemai- 
čių vyskupijos žemėlapį. 

Tuo būdu visa Juzumų giminė, šiaip ar taip, kėlė žemaičių 
vardą ir raštiją. Sako, pirmas sumanymas leisti žemaičių laikraštį ki- 
Ięs Juzumuose, vasarą jiems į tėviškę (į Sedos par. Rubikus) suvažiavus. 


1) J. Tumo Broliai Juzumai-Juzumavičiai ir Kazimieras Skrodskis, 1924. 


Kūlių (apie Kretingą) klebonas, Kazimieras Skrod'skis 
(žemaitis, 1797—1874), per 40 metų švietė žemaičius, ge- 
ruoju ir varu nenuilstamai versdamas parapiečius mokytis 
rašto ir palikdamas žmonėms, kaip Strazdas, gražų atminimą. 
Mūsų raštijoje jis vėlokai pasirodė, bet pasirodė labai geru 
„Trumpu katekizmu“ (1856)!). 

Kun. Kazimieras Pralgauckas (žemaitis, m. 1856) davė 
„Naują altorių“ (1847), kuriuo į mūsų maldaknygių raštiją įnešė 
kiek įvairumo. Tuoj kitais metais (1848) pasenterėjęs Aukso alto- 
rius pasirodo naujos (kun. Tado Juzumo ir kun. Jeron. Rač- 
kauskio)redakcijos,net gavęs naują vardą —Senojo aukso altoriaus. 

Rygos vienuolis (damininkonas) Simporionas Mieleška 
(1846) parašė ir išleido pirmas žemaičių knygeles apie girtybę 
(Petrapilyje) — „Knygelė apie žinias draugystės nusiturėjimo arba 
pamokymas, kaip reikia girtybę pamesti ir nuo arielkos gėrimo 
atsipratinti“. 

Buvo ir daugiau žemaičių kunigų ir vienuolių (dami- 
ninkonų, bernardinų, karmelitų ir kitų), kurie žmonėms leido 
knygeles, rašė jiems „dainuškas“ arba, giliai pamėgę jų kalbą, 
rašė žodynus, gramatikas. Pastarieji liko rankraščiuose; kiti 
jųjų nežinia kur yra, dar kiti, be abejo, bus jau žuvę. 

Kun. Petras Gomalevskis (žemaitis, 1819— 1868) parašė 
žmonėms patikusį Seniuko aplankymą (Aplankymas seniuko; 
1853). 

Žemaičiams vis dažniau ėjo talkon ir tos pat vyskupijos 
aukštaičiai, kurie dar Vilniaus universiteto metu, tebebūdami dar 
Vilniaus vyskupijoje, buvo davę Strazdą, Smolskį ir dar vieną 
kitą lietuviškai rašiusį kunigą. 


S 48. Tatarė. Sudavija („suvalkiečiai“) labiau negu žemai- 
čiai ar net Vilniaus kraštas XIX-jo a. pirmoje pusėje buvo pasida- 
vusi lenkų įtakai, bet ir ji ėmė judėti. Ir čia ima rastis rašytojų, 
kurie šviečia žmones jų gimtąja lietuvių kalba. Tiesa, pirmutinės 
knygos, kurios buvo skiriamos „Augustavo vaivadijos“ (Sudavijos) 
lietuviams, ne jų kalbos reikalą turėjo galvoje, tik stengėsi jiems 
padėti pramokti lenkų kalbos. Tai mokytojo (Motieiaus Marcinsko), 
kuris kelerius metus lietuvių vaikus mokė lenkų kalbos, jiems pa- 
skirta tos kalbos gramatika (Gramatyka polska dla litwinow uczą- 
cych się języka polskiego, 1833). Tą „Gramatiką arba spasabą 
išsimokinimo lenkiškos kalbos“ apie 30 metų vėliau iš naujo ištai- 
sęs, papildęs pasikalbėjimais lenkų ir lietuvių kalbomis, išleido 
(1861) autoriaus broliasūnis (Varšuvos kun. Antanas Marcinskas) 
šiaip aiškindamasis: „Jūsų tėveliai labai nori, kad jūs mokėtumėt lenkiš- 
kai skaityti ir kalbėti... Ir aš dideliai džiaugsiuos, kad jūs mokėsit 
lenkiškai kalbėti: ba kad ir jūsų kalba lietuviška yra labai graži ir 
giesminga, vienok lenkiška yra daug bagotesnė žodžiuose ir pra- 
minimuose, ir del jūs šiandien labai reikalinga. Prie viso gražu- 


1) Apie Skrodskį palyg. auksčiau minėtas kun. Tumo knygeles, 

mo kalbos lietuviškos, negali su ja apie viską taip šnekėti ir rašy- 
ti, kaip su kalba lenkiška... Deltogi sakau jums tiesiog, jog šian- 
dien be kalbos lenkiškos esate ant svieto visai akli ir nebyliai... 
Neapleiskit savo kalbelės prigimtos ir nesigėdykit jos, kaip nevie- 
nas iš jūsų daro, nenorėdamas beveik prisipažinti, jogei lietuviškai 
šnekėti moka, ale iš čielos širdies pasidabokite kalboje lietuviškoje, 
kurioje rasite naudą dideliai brangią, tai yra mokslą gražų ir viso- 





30. Antanas Tatarė. 


kias žinias jums reikalingas“... Kitas kunigas (Pilviškių kamendo- 
rius Motiejus Brunza), kuris paragino aną gramatiką pakartoti, iš- 
Iesido elementorių (Lamentorius lietuviškas del mažų vaikų, 1862 
ir vėliau 1878, kontrafakcija) ir „Rymo mokslą“ (1862). i 

Tad vargingai atrodytų Suvalkų žemės raštija.su keleriomis, 
kartais neaiškios vertės, lietuviškomis knygelėmis, išėjusiomis per 
trisdešimt metų, kad ne kun. Tatarė, kuris savo raštais ne tik pa- 
didino šį skaičių, bet ir paivairino visą mūsų literatūrą, ligi tol jai, 
bent Didžiojoje Lietuvoje. nežinoma lytimi. | 

Kilęs iš Griškabūdžio par., iš to pat Rygiškių kaimo, kuris 
mums davė vėliau garsingą lietuvių kalbos mokytoją Joną Jablon- 

ski („Rygiškių Joną“), zanavykas Antanas Tatarė!) (Totoraitis arba, 
kaip žmonės dažnai jį vadino, Totorius, 1805—1889), išėjęs Seinų 
kunigų seminariją (1834) ir trumpai kamendoriavęs vienoje kitoje 
parapijoje, keliolika metų (ligi 1855) ėjo kamendoriaus pareigas 
Lukšiuose ir kelerius metus (1855— 1863) klebonavo netolimuose 
Sintautuose. |maišytas į 1863 m. sukilimą, buvo ištremtas į giliąją 
Rusiją (Penzos gubern.), iš kur tegavo grįžti 1871 — nebe į Lie- 
tuvą, tik, tiesa, į netolimą Lomžos miestą. 

Nesitenkindamas tiesioginių bažnytinių priedermių pildymu, 
jis daug laiko skyrė dar vaikų mokymui -ir raštų darbams. Ypačiai 
pirmaisiais, laisvais nuo klebono ūkio rūpesnių, 20 metais jis daug 
pasidarbavo mūsų raštijoje, išleidęs porą tikybinio turinio knygelių 
(vertimą iš lenkų kalbos „Ziburį rankoje dušios krikščioniškos“, 
1848, ir savo parašytą „Tiesiausią kelią į dangaus karalystę“, 
paraš. 1849, išl. 1853), ir apie 130 pamokomų apsakymėlių, pamoky- 
mėliu, pasakėčių rinkinį — Pamoks/a/ išminties 17 tersybės (išsp. 
1836 ir vėliau kartoti). Kito, 13-0s apysakėlių rinkinio (1849), 
spaudai paruoštų Gražių žmonių pamokslų jis nebegavo pama- 
tyti išspausdintų (išsp. tik 1900). Vėliau dar rašė eiles lenkų kal- 
ba arba iš tos kalbos eilėmis vertė į lietuvių kalbą (iš Krasickio ir 
kitų autorių), bet tų savo raštų nespausdino. Jo lietuviškieji eilė- 
raščiai yra dingę, kaip ir daugelis kitų raštų. 

Jo eilėraščiai lenkų kalba, kad ir neblogi, mums nėra svar- 
būs. Tačiau lietuviškomis knygomis, ypačiai „Pamokslais“, jis pla- 
čiai išgarsėjo: „Nebuvo namų, šeimynos, kur jų neturėtų; jas skai- 
tė maži ir-dideli, ne tik kaimiečiai, bet ir inteligentai“ (Gustaitis). 
Sekdamas Aisopu, Fedru, Lafontėnu, Krasickiu, Krylovu ir kitais 
pasakėčių rašytojais, jis rinkosi iš jų tokius veikalėlius, kurie labiau 
tiko lietuviams, ypačiai „Lietuvos vaikeliams“', ir jų tiktai mintį pa- 
ėmęs, taikė ją lietuvių gyvenimui. Jis davė ir visai originalių pa- 
sakėčių, ne kartą virtusių ilgesnėmis moraliomis apysakėlėmis. Jo 
pasakėčios gana vykusios, parašytos gyvai, vaizdingai, bet kitos 
perdaug ištęstos, nuobodžios. Jis rašė, žinoma, ne žemaitiškai, 
bet suvalkietiškai (zanavykiškai). Jo kalba lengva, bet ne gryna, 
nes perdaug joje lenkiškų žodžių ir net posakių. Jis, mat, buvo 
didelėje lenkų įtakoje, lietuviškai rašė ne kaipo susipratėlis lietuvis, 
bet kaipo švietėjas, kurs supranta, jog žmones tikrai šviesti tega- 
iima ju gimtąja kalba. Susilaukęs ne tik baudžiavų panaikinimo, 
bet ir lietuvių atgijimo — „Aušros“, jis naujo judėjimo nesuprato, 
prie jo prisitaikyti nesugebėjo. Net į Lietuvą iš Lomžos nebegrįžo. 
Lietuvai liko svetimas. . 


S 49. Eiliuotojai ir dainuotojai. Vilniaus universiteto gady- 
nei pasibaigus skaudžiu 1831 m. sukilimu, žemaičių poezijai lyg kas 
gerklę užėmė iš skausmo. Mirė Poška, Valiūnas ir kiti; nutilo 
Stanevičia. Daukantas eilių nerašo. Valančiaus kantičkos ir Ivins- 


-—— 


į 1) Apie Tatarę plačiai kun. M. Gustaitis. Kunigas Antanas Tatarė (jo 
gyvenimas, charakteristika ir raštaij. 1915. 

kio eiliuotieji vertimai nesusilygina su Birutėmis, Aitvarais ir Ark- 
liais bei meškomis. Kiti Zemaičių eiliuotojai taip pat ne kuo tepa- 
sižymi. 

Vienuolis (karmelitas) kun. Karolis (Bruno) Rimavičius 
(1808 — 1874) patiko žmonėms savo Ubagų baliumi: „Daugel 
buvo tokių dienų, kad ubagai baliavojo“. Rašė ir daugiau 
eilių bei dainų, originalių ir verstų iš lenkų kalbos. 


Kun. Pranas Stanskis (1813 — 1904), iškunigavęs 65 
metus (nuo 1839) ir Lygumuose išklebonavęs 50 metų (1853 — 
1904), yra parašęs Karčiamos pašventimą, Pamokslą gir- 
tuoklio laidotuvėse ir kitus eilėraščius. Daug savo dainelių 
išmokė lygumiečius. Jis pritarė naujam lietuvių judėjimui. 
Aukštaičiai, turį jau Strazdą, poezijoje ima kilti, užkėsdami 

žemaičius. Vilniaus kraštas duoda Alekną ir kitus, Kauno krašto 
rytiečiai savo -dainių pryšakyje stato Ažukalnį. Merkinės klebonas 
Kajetonas A/ekna (Olechnovičius, g. 1803, m. po 1863) iš pradžių 
pasirodė geru „Elementariu“ („arba lengvu mokslu skaityt raštą 
šventą“, 1848, II leidimas 1858), kur jau pasireiškė poetu. Surinkęs 
savo eiliuotuosius pamokymėlius ir daineles, jis išleido pusantro 
šimto puslapių storoką poezijos rinkinį, keistokai jį pavadinęs: Pa- 
sakos, pritikimai 1r veseli/jos su dainomis (1861, II leidimas 1907). 
Nors Alekna savo Pasakoms duoda tokį pat tikslą, kaip ir elemen- 
toriui — pamokyti žmones, ypačiai vaikus, ir todel ne kartą duoda 
skystos eiliuotosios prozos, tačiau jo rinkinyje yra nemaža ir links- 
mos, skambios, žmonių dainuojamos poezijos. | mūsų gadynės 
mokyklų Skaitymus jau yra patekę ar dar pateks „Vaikas, senis ir 
pūpos“ (Sumindytos, sudraikytos pūpos, pūpos nuraškytos), nuo- 
baigų daina („giesmė “: Piauti linksma, piauti gera, kai rugeliai gerai 
dera), „Bitinėlis“ (Tai gražiai siaudžia trake bitinėlis, tai gražiai 
Joja raitųjų pulkelis), „Muzikontas“, (...... šokit gėrę ir negėrę, 
vienas kito nusitvėrę) „Buvom buvę miške“ (Prašom prašom 
paklausyti, ką mes turim pasakyti... Gražus miško, miške būdas 
— visi groja savo dūdas). 


2: Kun. Alekna, kaip ir diduma mūsų tos gadynės kunigų ir ra- 
šytojų, buvo kilęs iš valstiečių. Ne kunigas ir ne valstietis, tik zara- 
sietis bajoras buvo Valerijonas Zagurskis (lenk. Zagėrski), kuris savo 
raštuose Ažvka/n/u save vadino. Savo 1835 — 1856 m. rinkinyje 
Tikros rankos raštai (Raštai tikros rankos, išguldymai ir sekioji- 
mai) duoda poezijos vertimų iš lenkų kalbos — iš Mickevičiaus 
(Pono Tado pradžia, Svytietė, „Vilija, Lietuvos upių motina“ ir k.), 
iš Krasickio (pasakėčių), iš maldingojo Karpinskio (bažnytinės gies- 
mės) ir kitų. Yra ten ir keliolika jo originalių eilėraščių, kurių ge- 
riausi — Vasaros rytas (Gražus rytas, nematytas) ir Draugėj 
s Išj (Vir, Vir, Vir, vir vėverseli, tu su manim giedok 

artu). 


„ Ažukalnio rinkinys ligi šiol nėra išspausdintas. Ne tik nepaskelbta, 
bet ir visai dar nesurasta jo satira ponams, kurios težinomas vienas, 

bet Poškos Mužiką prilygstąs posakis: „Ponas turi po savim tūks 
tantį dūšių (baudžiauninkų), o savyje nė vienos“. 

Vilniaus krašto valstietis Antanas A/kvi/s (1804 — 1857), 
stodamas į mokyklą, kaip Daukantas ir kiti, virto Kitkevičium 
bajoru. Išėjęs Troškūnų gimnaziją, Vilniaus vyskupijos semina- 
riją ir vyriausiąją seminariją prie Vilniaus universiteto, kelerius 
metus kamendoriavęs ir klebonavęs, taip pat kiek profesoriavęs 
Vilniaus kunigų akademijoje, kurį laiką jis buvo Vilniaus semi- 
narijos rektorium; del nesveikatos pasitraukęs iš tos vietos, pa- 
baigė savo amžių Nemenčino klebonu. 

Rektorium būdamas, jis išvertė (išl. 1848) iš lotynų į 
lenkų kalbą (181), iš dalies ir į lietuvių kalbą (14) bažnyčios him- 
nus („Jau saulės žiburį“, „Sveika, žvaigždė šviesi“ ir kt). Pra- 
kalboje lietuviškajam vertimui jis giria lietuvių kalbą, pabrėž- 
damas jos senoviškumą ir žodžių turtingumą, ir peikia tuos, 
kurie skolinasi žodžių iš lenkų kalbos; tatai, esą, del to darą, 
jog jie, kalbėdami ir rašydami lietuviškai, galvoją lenkiškai. 


S 50. Lietuva ir lietuvių kalba Vokios, ypačiai Prūsų mok- 
sle ir poezijoje. Vokiečių poetai Lesingas ir Herderis dar XVIII a. 
atkreipė vokiečiu šviesuomenės akis į mūsų dainas. XIX a. antra- 
jame ir trečiajame dešimtmety Rėza savo paskelbtuoju  Duonelai- 
čiu (1818) ir liaudies dainomis (1825) dar labiau pagarsino kita- 
taučiams lietuviu poeziją ir kalbą. Ta pat kalba ypatingai ėmė 
domėtis vokiečių kalbininkai, kurie XIX a. pradžioje susipažinę su 
senovės indų rašto kalba, sanskritu, ir veikiai pastebėję didelį lie- 
tuvių kalbos panašumą į jį, ėmė ją tirti indų ir europiečių kalbų 
bendrosios, lyginamosios gramatikos reikalu. 


Viliaus Humbolto (vok. Humboldt, 1765 —1835), brolių pro- 
fesorių Grimų (Jokūbo, 1785 —1863, ir Viliaus Grimm, 1786 
—1859)entuziastingi palyginamieji kalbų tyrinėjimai neneigė ir lie- 
tuvių kalbos bendroje tautų kalbų šeimoje. Slegelis (Pričkus, 
.Schlegel, 1772—1829) savo veikalu „Ueber die Sprache und 
Weisheit der Indier“ (apie indų kalbą ir išmintį, 1808) kėlė sanskri- 
to reikšmę lyginamajam kalbų mokslui. Sanskritu atsirėmęs, 
Berlyno prof. Bopas (Pranas Bopp, 1791 — 1867) griežtai ir 
negrįžtamai įvedė lietuvių kalbą į lyginamąją gramatiką savo 
išgarsėjusiu veikalu „Vergleichende Grammatik des Sanskrit, 
Send, Armenischen, Griechischen, Lateinischen, L//avischen, 
Altslavischen, Gotischen und Deutschen“ (1833). Bopo mok- 
slą pagilino Alės prof. Potas (Aug. Prič. Pott, 1802—1887), 
lietuvių ir giminiškoms (prūsų, latvių) kalboms išaiškinti skir- 
damas ir tam tikrus tyrinėjimus — „De linguarum letticarum 
cum vicinis nexu commentatio“ (aiškinimas letiškųjų kalbų 
sąryšio su kaimynėmis kalbomis, 1842), dar anksčiau — „De 
Borussico — Lithuaniae tam in slavicis guam letticis linguis 
principatu“ (apie prūsų lietuvių pirmenybę slaviškųjų ir Ietiš- 
kujų kalbu tarpe, 1837—1841). 

Garsingų kalbininkų susidomėjimas senovės prūsų ir lietuvių 
kalbomis vertė Prūsų šviesuomenę atkreipti į jas ypatingą dėmesį. 
Toji vokiečių šviesuomenė didžiavosi savo „Preussenlandu“, brę- 
stančios Vokios pagrindu, sakėsi esanti „geborner Preusse“ (prūsų 
kilimo), nesikratė, net didžiavosi mokslininkams giriant senovės 
prūsų ir lietuvių kalbas, domėjosi Prūsų praeitimi, lietuvių kalba ir 
tautosaka. Senoje Prūsų sostinėje, Karaliaučiuje prie universiteto 
spietėsi eilė "mokslo vyrų ir šiaip entuziastų, kurie rinko ir tyrė 
kalbotyros ir tautosakos medžiagą, spausdino ją periodiniuose mok- 
slo leidiniuose (1829—1845 „Preussische Provinzial - Blaetter“, 
1846 —1866 „Neue Preussische Provinzial- Blaetter“). Krašto 
istorijos, prūsų ir lietuvių kalbos tyrinėtojai ir tautosakos rinkėjai 
būrėsi į tam tikras moks/o draugi/jas („Prussia“ ir kitas), kurios 
nemažai patarnavo mūsų mokslui. Tam sąjūdžiui vadovavo profe- 
sorius Neselmanas (Jurgis Endrikis Ferdinandas Nesselmann, 
1811—1881), -kurs yra parašęs ir išleidęs lietuvių vokiečių kalbos 
žodyną (1850 m.), surinkęs dainų rinkinį (1853 m.), išleidęs naują 
Duonelaičio veikalų leidimą (1869 m.). Ypačiai svarbus yra jo dai- 
nynas, kuris, suėmęs ir senesnius Rėzos, Stanevičios, Daukanto 
rinkinius, ligi pat Juškos dainynui pasirodžius (1880 —1883), vadi- 
nasi, per 30 metų buvo vyriausias ir plačiausias rašto šaltinis mū- 
sų dainoms pažinti; del jo svarbumo jis net „dainų enciklopedija“ 
ne kartą buvo vadinamas. 

Karštas lietuvių kalbos ir dainų mėgėjas buvo sanskrito 
kalbos tyrinėtojas Petras 80/ėnas (vok. Bohlen, 1796— 1840), ku- 

+ ris savo gyvenimą pradėjęs tarnu, išėjo gimnazijos ir univer- 
siteto mokslus ir 15 metų (1825 —1840) profesoriavo Kara- 
liaučiaus universitete. Kaip kiti lenkai, atsidūrę Lietuvoje, 
ne kartą virsdavo karščiausiais Lietuvos reikalų gynėjais ir 

nesikratė net lietuvių vardu, taip neprūsas Bolėnas, patekęs į 

Prūsų sostinę ir jos šviesuomenės prūsišką atmosierą, kad ir 

vokišką kalbos ir politikos atžvilgiu, bet palankią šalies seno- 

vei ir jos gyventojų senos kultūros savumams išlaikyti, virsta 
mūsų kalbos ir tautosakos gerbėju. Foichto raštuose „Ge- 
schichte Preussens“ yra jo straipsnis, skiriamas senovės prū- 
sų kalbai (1827 m. Ueber die Sprache der alten Preussen), 
bet dar karštesnį raštą jis išleido apie lietuvių kalbą, jos grožį, 
senovę ir sąryšį su sanskritu (parašytą 1823 m., bet išspau- 
sdintą 1830 Ueber die Verwandschaft zwischen der Litaui- 
schen und Sanskritsprache). Ypatingai pamėgęs mūsų dai- 
nas, jis jų surinko apie pusantro šimto, pažymėjęs ir jų gai- 
dą. Jo rinkinio dalį paskelbė „Neue Preuss. Provinz Blaet- 
ter“ (1857, 1861, 1865: Sammlung litauischer Volkslieder); 
tuo rinkiniu naudojosi vėliau Kristijonas Barčas, išleisdamas 
(1886—1889; savo „Dainų balsus“. Bolėnas yra palikęs savo 
autobiografiją (išl. 1841—1843). 


Lietuvių kalba parūpo vokiečių mokslininkams, o tautosaka — 
poetams. Dar Lesingo, Herderio ir Gėtės metu išgarsėjusios 


J 


mūsų dainos traukė į save romantikus savo skaistumu ir senoviš- 
kumu. Karaliaučiaus (Jordanas), Berlyno (Samiso, Gaudyj, net. 
dar tolesnių, su Prūsų Lietuva ne ką bendra turinčių, kraštų (Dau- 
meris) universitetinė ir šiaip jaunuomenė, ne iš pačių Žmonių, tik 
iš Rėzos dainyno (iš vokiškojo vertimo) pažinusi lietuvių dainas, 
jų turinį ir įvaizdžius, ketvirtame XIX a. dešimtmety mėgino savaip 
jomis sekti. Daugelis jų tenkinosi keliomis mūsų dainomis, kurias 
jų poezija davė greta kitų tautų poezijos sekimų (Samiso ir kiti); 
kai kurie betgi mūsų dainomis buvo ypatingai susidomėję ir dau- 
giau jomis pasinaudojo (Jordano poezijoje yra daugiau kaip !5 Rė- 
zos dainų sekimų). Tuo pat metu 4—5 dešimtmety ir Didžiosios 
Lietuvos ir Lenkų poetai buvo lietuvių dainomis susidomėję, ypa- 
čiai Rėzos dainynu (Krašiauskis,- Jucevičia, Zatorskis). 

Suprūsėjęs prancūzas Šamiso (Adalbertas Chamisso, 
1781 — 1838) išgarsėjo poetiškąja fantazija apie Žmogų, 
kurs nustojo savo šešėlio (1814 Peter Schlemihls wunder- 
bare Geschichte); čia jis vaizdavo savo padėjimą — prancūzų 
kilmės žmogaus vokiečių visuomenėje, įtemptų prancūzų ir 
vokiečių santykių metu. Jo „Gedichte“ (išl. 1838) duoda 4 
lietuviškųjų dainų sekimus: Familientest (Seimos šventė), Die 
Waise (Našlaitė), Treue Liebe (Ištikimoji meilė) ir Der Sohn 
der Witwe (Našlės sūnus). 

Škotų kilmės Gaudys (Pranas Gaudy, 1800 — 1840), ilgą 
laiką buvęs prūsų kariuomenės karininku Rusų pasienyje, o 
vėliau (1833) apsigyvenęs Berlyne, yra lengvų poemų ir lirikų 
autorius. Artimas Samisui, kartu su juo į vokiečių kalbą vertė 
prancūzo Beranžės (Beranger) daineles. Pažinęs lenkų kal- 
bą, vertė Mickevičių. Gavęs ir su lietuvių dainomis (verti- 
mais) sueiti, mėgino jomis sekti. 

Bavarietis Daumeris (Jurgis Daumer, 1800—1875)—-fi- 
losofas ir poetas, vpatingai pamėgęs rytų pasaulį, vertė perso 
Hafio (Hafis) poeziją, bet ir iš lietuvių poezijos ėmėsi sau temų. 

Lietuviškiausias, bent prūsiškiausias iš visų tų poetų, ku- 
rie domėjosi ir mūsų dainomis, buvo Vilius Jordanas (vok. 
Jordan, 1819 — 1904). Jis kilęs iš Lietuvos kunigų gi- 
minės, kuriai rūpėjo ir lietuvių kalba: Viliaus senolis — Valtar- 
kiemio klebonas, paskui vyskupas (superintendentas) Jonas 
Gotpridas (1753 — 1822), Duonelaičiui jo globai pavedus sa- 
vo raštus, davė juos išspausdinti Rėzai, rinko dainas, kurio- 
mis irgi Rėzai teko pasinaudoti; Viliaus tėvas, kun. Karolis 
Augustas, bendradarbiavo „Neue Preuss. Provinz. - Blatter“, 
vertė Šiierio eilėraščius į lietuvių kalbą. Užaugęs Mažojoje 
Lietuvoje, Vilius Jordanas universiteto mokslus ėjęs (Karaliau- 
čiuje ir kitur) tuo metu, kai jaunuomenė karštai domėjosi liau- 
dies kūryba. Jis, vėliau plačiai išgarsėjęs vokiečių poetas, 
1844 m. išleidžia „Litauische Volkslieder: und Sagen“. 
Be 32 dainų, paimtų iš Rėzos vertimų, čia dar yra lietuvių 
protikybės dalykų ir šiaip senovės atsitikimų, kiek jų davė 

dainos ir pasakos, ir poetiškai išplėtotas ilgas padavimas Ra- 

gaina; nuo 1832 m. kartu su tėvu gyvendamas Ragainėje, 

jis, mat, mėgino pagarsinti jos kilimą. 

Lietuvių kalba įėjo į kalbų mokslą, mokslininkų ir poetų buvo 
branginama. Tačiau daugelis, net tų pačių mokslininkų, ima į ją žiū- 
rėti kaip į mirštančios tautos kalbą, kurios palaikai bent mokslui turį 
patarnauti. Prūsų mokykla šviesdama ir nutautina, nors neven- 
gia ir lietuvių kalbos. Taip pat nutautina daugelį lietuvių ir karei- 
viavimas. Net bažnyčia gauna žymėti kasmet mažėjant lietuviškųjų 
parapijų ir parapiečių skaičių. Nuo pietų ir vakarų pusės lietuvių 
kalbos plotas eina vis siauryn. 1814 m. Gumbinės mokyklų virši- 
ninkas spaudoje rodinėjo, jog metas, esą, pašalinti iš mokyklų lie- 
tuvių kalba; tuo sumanymu Rėza ir kiti labai pasipiktino. Keliolikai 
metų praslinkus, kitas mokytojas (Lazdėnų precentorius Sulcas 
1832 m. rankraštyje) džiaugiasi kaip „apsišvietęs Lietuvos gyven- 
tojas", matydamas lietuvių kalbą vis labiau nykstant ir turint visiš- 
kai išgaišti, nes ji, neturėdama literatūros, nepriaugusi naujybinei 
kultūrai priimti ir kliudanti žmonėms valstybines pareigas eiti. Tas 
pats betgi mokytojas čia pat prisipažįsta, jog jam esą graudu, lie- 
tuvių tautos savumams ne tik gyvenime, bet ir žmonių atmintyje dylant. 

Ir vis delto Prūsų šviesuomenės tarpe buvo svajotojų, kurie 
kad ir matė lietuvių vis daugiau nutautėjant, tačiau tikėjo šviesesne 
lietuvių ateitimi. Pavyzdžiui, ne kuo tepasižymėjęs kunigas rašyto- 
jas Augustas Gotpridas Krauzė, vėlai tesuėjęs su lietuviais (g. 1787 
toli nuo Lietuvos, tik 1828 gavo lietuvius pažinti, atkeltas į Nebūčių 
parapiją), iš naujo perdirbęs Rūgio raštą apie lietuvių kalbą, rašo 
šiuos nepaprastus žodžius (1834 m. Litauen und dessen Bewohner 
in Hinsicht der Abstammung der volksthūmlichen Verwandischaft 
und Sprache). 

„Atrodo, lyg mūsų lietuvių kalba anaiptol nėra kultūrai netin- 
kanti, nes Duonelaičio Metai, daugybė dainų ir ypačiai Jesajos 
pranašo vertimas lietuvių Sventajame Rašte rodo, jog ir lietuvių 
kalba tinka vis labiau kilti, ir /e/ //etuvių tauta (Volk) kada nors 
virstų nepriklausoma (selbstandig), toji kalba, be abejo, pasiektų 
tokį pat išsilavinimo laipsnį, kaip graikų kalba kad yra pasiekusi. 
Dabar nelemta jai šitokio gražaus likimo pasiekti. Ne? Ne? del- 
ko gi ne? Graikams teko daugiau kaip pusę tūkstančio metų būti 
prislėgtiems, ir štai kyla nauja graikų karalystė. Kodel gi negali 
būti, jog štai kariunta paky/a iš dulkių nauja lietuvių karalystė, 
visos tos pačios kalbos giminės jungiasi į vieną, naują tautą ir, 
pryšakyje turėdamos išmintingą kunigaikštį, gyvena naują tautos 
gyvenimą, įgyja naują garsą (Ruhm)“- 


S 51. Gizevius. Tikras lietuvių kalbos ir lietuvių tautos en- 
tuziastas, kilimo bene tik mozūras, bet vokiečių kultūros, buvo 
Eduardas Gizevius (1798—1880) *). Prūsų teisėjo sūnus, pirmuo- 


*) Apie Gizevių palyg. Eduard Gisevius, 1881. — O. Glogau, Littauen 
und die Littauer (1869). 


a 


sius devynerius metus savo amžiaus jis gyveno Seinuose, kurie tuo 
metu, kartu -su visa Sudavų žeme, priklausė Prūsų valstybei. Gim- 
nazijos. mokslus ėjo Gumbinėje, universitetą — Karaliaučiuje (1817-— 
1821). Kelerius metus ten pat privačiu mokymu užsiėmęs (1821— 
1825), vėliau 50 metų (I825—1876) mokė Tilžės gimnazijoje. 
Užaugęs ir prisirišęs prie Lietuvos krašto, jaunas gavo susipažinti 
su Rėzos raštais, jo išleistomis dainomis ir Duonelaičiu. Tilžėje 
bemokydamas, jis laisvomis valandomis karštai tyrė lietuvių praeitį 
ir jos liekanas, kalbą, gyvenimo savumus. Tirdamas kraštą ir jo 
žmones, rinkdamas medžiagą jiems pažinti, kelerius metus (1836— 
1842) jis kas vasara ėjo per Mažąją Lietuvą iš kaimo į kaimą ir | 
vėliau ne kartą atostogų metu šią ar kitą apylinkę aplankydavo; ta- 
tai buvo tikslios, planingos kelionės kraštui pažinti („antiguarisch- 
historische Wanderungen“). Tos kelionės ne tik jam davė daug 
medžiagos ir žinių, bet ir progos susipažinti su daugeliu mūsų 
žmonių, kurių tarpe jis veikiai išgarsėjo kaipo karštas lietuvybės 
mėgėjas; del tų kelionių jis ne kartą spaudoje Keliauninku pasi- 
rašydavo. Tų kelionių įspūdžių jis daug išreiškė įvairiuose apylin- 
kių paveiksluose, kurių daugybe buvo gražiai išpuoštas jo butas. 
Jo kambarys virto Lietuvos paveikslų, knygų, įvairių senovės rete- 
nybių ir medžiaginių liaudies kūrinių rinkiniu - muzieju, įvairesniu 
už Poškos Baublį. Lietuvos vaizdai ir padavimai, žmonių papro- 
čiai ir dainos — štai kuo gyveno visų gerbiamas senelis. 


Meilė lietuvybei ne kartą jį vertė susiremti su Prūsų švie- 
suomene, ypačiai su valdininkais, kurių tarpe buvo smarkių lietu- 
vybės priešų, vokietintojų; jam tekdavo būti ir pajuoktam.  Ketu- 
riasdešimtųjų metų pusėje vokiečiams ėmus lietuvių kalbą iš mo- 
kyklų varyti, girdėdamas dažnus lietuvių nusiskundimus, žinodamas | 
Prūsų karalių (jo įsakytas, jam buvo 1835 m. aprašęs Rambyno su- 
griuvimą) viešai gyrus lietuvių dainas ir išreiškius reikalo jas rinkti, 
Gizevius surašė dainoms gaidas ir paruošė apie jas raštą, aprašė 
Lietuvos piliakalnius su jų padavimais, pridūrė dar savo surinktų 
senovės liekanų vaizdelius ir, visa tai surinkęs, nusiuntė karaliui, 
nuolankiausiai prašydamas neleisti išnykti lietuvių kalbai, šiai „mir- 
štančios tautos gulbės giesmei“. Gavęs jo raštą, karalius liepė 
grąžinti lietuvių kalbą pradžios mokykloms, įvedė ją į Tilžės gim- 
naziją ir jos mokyti pastatė patį Gizevių, leidęs jam per metus 
prisiruošti. 

Paragintas Rėzos pavyzdžiu ir karaliaus palankumu mūsų 
dainoms, karštas muzikos ir ypačiai mūsų dainų mėgėjas, Gizevius 
rinko dainas ir keliasdešimt jų laikraščiuose paskelbė. Jis taip pat 
uoliai dirbo Lietuvos istorijai ir senoviniams krašto dalykams, ypa- 
čiai padavimams, kurių daug išspausdino vokiečių laikraščiuose. 
Įdėmūs yra jo Prūsų lietuvių gyvenimo vaizdai (Szenen aus dem 
Volksleben der preussischen Littauer, 1838). Sekdamas daino- 
mis ir padavimais, jis yra sukūręs vokiečių kalba eilėraščių, iš ku- 
rių įsidėmėtina 1838 m. poemelė „Neringa, die Strandriesin“ (Ne- 
ringa, pajūrio milžinė); jos turinys yra paimtas iš mūsų padavimų. 

Gizevius nemaža yra nuveikęs, kreipdamas vokiečių šviesuc- 
menės dėmesį mūsų tautosakai ir praeičiai. 


$ 52. Kuršaitis. Švietimo, mokslo ir raštų dirvoje įžymiau- 
siu Prūsų lietuviu ne tiktai tuo laikotarpiu, bet ir apskritai XIX šim- 
tamety buvo Rėzos mokinys kunigas Pričkus Kuršaitis (1806 — 
1884). Būdamas Prūsų konservatistas ir Iegalistas, ne tiktai ne- 

31. Pričkus Kuršaitis. 


bandė sukelti tautybės atžvilgiu savo tautiečius, bet ir nesuprato jų, 
net buvo priešingas tai tautybės srovelei, kurią, baigdamas savo 
amžių, matė kiek judant Prūsų Lietuvoje. Būdamas lietuvių ka- 
reivių pamokslininku, rašė jiems tikybinių valdžios giesmių rinki- 
nius (I d. 1857, II d. 1862, III d. 1866). Paragintas ir palaikomas 
vyriausio valdžios atstovo rytų Prūsams, generolo Plėvės, kurs 


troško išlaikyti lietuvių žmones ištikimus ir klusnius Prūsų vyriau- 


sybei, leido įmanomą, žmonių mėgiamą savaitraštį „/fe/e/v/“ (1849— 
1880), kuriuo steigėsi tiksliai vykdyti valdžios paliepimus. 
8 


ra 

Jis paruošė Rėzos dainų rinkinio antrąjį leidimą (1843). Bū- 
damas lietuvių kalbos profesorium vadinamoje Lietuvių Seminari- 
joje (prie teologinio skyriaus Karaliaučiaus universitete), kurios, po 
prof. Rėzos, buvo direktorium (1841—1883), Kuršaitis gerokai iš- 
mokė tos kalbos visą eilę pamokslininkų ir kunigų, kurie paskui 
galėjo, šiaip ar taip, sakyti žmonėms pamokslus ir reikiant kalbėti 
su jais gimtąja kalba. Tuo būdu jis šiek tiek pritūrėjo vis dau- 
giau žmonėse įsigalintį vokietėjimą, ko taip troško vokiečių vyriau- 
sybė. Tačiau pats vengė su vyriausybe susidurti ir nesistengė lie- 
tuviams padėti del savo teisių kovoti. 

Kuršaitis parašė ir išleido visą eilę pagrindinių lietuvių kalbo- 
tyros darbų, ypačiai moksle branginamus Potyrius lietuvių kalbos 
mokslui (Beytrūge zur Kunde der littauischen Sprache, 1843 — 1849), 
lietuvių kalbos gramatiką (Grammatik der littauischen Sprache, 
1876) ir, pagaliau, 35 metų darbo vaisių „Woerterbuch der littaui- 
schen Sprache“ (vokrečių /retuvių kalbos Zodyną, 1870 m, ir 
liet. vok. kalbos žodyną, 1883 m.). 

Tie darbai yra paremti geroku autoriaus įvairių kalbos 
tarmių mokėjimu (Kuršaitis kelis kartus važinėjo kalbos reikalais 
į Didžiąją Lietuvą) ir turi ne tiktai didelės vertės mokslui, bet dar, 
išrodydami kalbos turtingumą, buvo ir ligi šiol tebėra, ypačiai gra- 
matika ir žodynas, patriotiško įkarščio šaltinis lietuvių kalbos mė- 
gėjams Mažojoje Lietuvoje. Ir jo „Keleivis“, kad ir neturėjo tikslo 
platinti tautybės sąmonės žmonėse, bet šviesdamas Žmones per 
30 metų lietuvių kalba, yra taip pat padėjęs tarpiškai palaikyti 
lietuvių tautybę Prūsuose. 

Kuršaitis turėjo pažinties su Didžiosios Lietuvos veikėjais: 
Daukantu, su kuriuo jis 50-aisiais metais rašinėjosi knygų 
ir dokumentų reikalais, Valančium ir Ivinskiu, kuriuodu jis 
70-siais m. aplankydavo, ieškodamas medžiagos tarmėms tirti. 
Jis turėjo taip pat pažinties su rusų slavistu, surusėjusiu 
vokiečiu Preisu (Petras Preiss, 1810 — 1846), kuris, Petra- 
pilio universiteto siunčiamas į užsienį slavių kalbų ruoštis 
mokyti, 1839 — 1843 Vokioje ir Vakarų slavių šalyse 
tyrė tas kalbas Ir vėliau jas dėstė Petrapilyje. Zinodamas 
lietuvių kalbos reikšmę slaviu kalbų senovei išaiškinti, 1839 m. 
jis vyko į Karaliaučių tos kalbos pramokti ir pasinaudoti 
išgarsėjusio prof. Rėzos žiniomis. Pasenęs Rėza tepadėjo jam 
savo gražiu knygynu ir nurodė lietuvių kalbos mokytoją — 
studentą Pr. Kuršaitį, kuris Preisą greitai jos pramokė, ir šis 
pasidarė pirmutinis tos kalbos mokėtojas slavių mokslininkų 
tarpe. Į Rusiją pargrįžus, jam vis teberūpėjo gražiausios 
(prekrasnyj), pasak jo, lietuvių kalbos likimas. 

Jo santykiai su Kuršaičiu nesutrūko — šis klausdavo 
jo patarimų. 1844 m. Preisas laišku paragino Kuršaitį kelti | 
nykstančią lietuvių kalbą ir džiaugėsi gavęs iš jo žinią, jog kara- 
lius atmainąs 30-ųjų metų uždraudimą (mokykloms mokyti 
lietuvių kalbos) Kuršaičio klausiamas, Preisas jam patarė 

leisti savaitinį lietuvių /a/kraš//, kuriame būtų vyriausybės įsa- 
kymų, tikybinių ir šiaip pamokomųjų straipsnelių, istorijos, ūkio 
ir kitokių žinių (1849 m. Kuršaitis ėmė leisti tokį „Keleivį“), 
ir patarė įkurti //etuvių draugiją, kuri tirtų lietuvių tautos 
praeitį ir dabartį, kalbą, literatūrą. Tokia draugija tik daug 
vėliau, 70-siems metams baigiantis, tebuvo Prūsuose įsteigta. 
Pasenusio Kuršaičio jos steigėjų tarpe nesutinkame, nors savo 
žiniomis jis plačiai buvo išgarsėjęs, o ir vyresnis už jį Gizevius 
buvo steigiamajame draugijos atsišaukime pasirašęs. 

Preisas vienas pirmųjų ragino Prūsų lietuvius (Kuršaitį) 
spausdinti savo raštus ne vokiečių gotiku, bet lotynų raidėmis. 


Be visų minėtųjų darbu, Kuršaitis ištaisė kelis lietuviškus leidi- 
nius, taip pat ir kelis tikybinius raštelius patis išvertė iš vokiečių 
kalbos. 

Visų tu ir kitų Kuršaičio darbų švietimo ir raštų dirvoje 
negaivino gilesnė politikos ir tautos mintis, jų tikslas buvo tiktai 
mokslo arba vyriausybės ir tikybos reikalai, todel jie nesudarė pla- 
tesnės srovės Maž. Lietuvoje — nei visuomenės gyvenime, nei 
raštuose. 

S 53. Kelkis ir kiti. Žmonių švietimo dirvoje ir raštijoje, 
Mažojoje Lietuvoje, be Kuršaičio, darbuojasi ir kiti kunigai, kaip 
ir XVI-XVIII a. XIX a, ypačiai pradedant 30-aisiais metais, kai 
Prūsų vyriausybė ėmė vis labiau plėsti mokyklų tinklą, kunigams 
eina talkon mokytojai; kai kurie iš jų mato vyriausybę ar atskirus 
valdininkus skaudžiant lietuvius, mėgina juos skriaudžiamus ginti, 
kartais net išsitaria prieš įsivyravusią reakcinę valstybės tvarką. 
Pasiskaitę Sventojo Rašto, vieni kiti ūkininkai ne tik savaip ji ima 
aiškinti ir tuo patraukia savo kaimynus, bet ir bažnytines giesmes 
ima kurti, tikybines knygeles rašinėti; tai įvairūs „svs/r/inkimininkai“*) 
kurie ėmė kovoti su senaisiais lietuvių papročiais ir dainomis. Dar 
prieš „Keleiviui“ pasirodžius ima rodytis laikraščiu, kalendorių. 

Švietimo rašymo darbe žymiai išsiskyrė susirinkimininkas 
Pričkus Kelkis (vok. Kelch, 1801-1877), pradžios mokyklų mokytojas 
(precentorius), nelyginant Didžiosios Lietuvos Ivinskis. Nuo 1832 m. 
jis leido pirmąjį lietuvišką laikraštėlį „Mus/davima/ apie Evangelijos 
prasiplatinimą tarp žydų ir pagonų“. Laikraštėlis išsilaikė beveik ligi 
mūsų laikų, duodamas kartais žinelių apie užsienio politiką ir Prūsų 
lietuvių gyvenimą. Kelkis išvertė taip pat kelerias tikybines knygeles, 
išleido giesmių rinkinius, kuriems ir pais vertė giesmių. Rašė ir 
eilėraščių („Vienas Kretingos žmogus“: „Aš iš Kretingos esmi, 
"ponai netur dyvyti )— ir dvejus metus prieš mirtį jis gynė lietuvių 
kalbą, kurią vyriausybė tada jau pradėjo iš mokyklų varyti, ir leidi- 
nėjo meldžiamus laiškus (peticijas) į krašto aistovus, ministerius 
ir Prūsų karalių, prašydamas sugrąžinti lietuviams iš mokyklų 


*» Apie susirinkimininkus palyg. V. Gaigalaičio Die evangelische Ge- 
meinschaltsbewegung unter den preussischen Litauern (1904) arba liet. 
Ewangeliški susirinkimai Lietuwoje (1$05). 

atimtas lietuviškas tikybos pamokas. Jis neatsisakė žmonių užtarti; 
tai ne Kuršaitis, kurs aiškinosi neturįs teisės kištis į vyriausybės 
darbus. Mūsų žmonės Kelkį labai mylėjo. i 





32. Pričkus Kelkis, 


Dar Rėzos metu pasižymėjo lybiškių klebonas Zigpridas 
Ostermejeris (1759-1821), XVI a. išgarsėjusio lietuvių kalbos 
tyrėjo Gotprido sūnus, kuris į lietuvių kalbą vertė tikybinius 
raštus ir rašė giesmes, bet labiausiai mums įtiko savo 
1817 m. rašteliu „Ist es anzurathen, die littauische Sprache 
zu verdraengen und die Littauer mit den Deutschen zu 
verschmelzen?“ (ar patartina išstumti lietuvių kalba ir lietuviai 
sulieti su vokiečiais?). Tuo raštu jis atsakė į 1814 m. vokie- 
tintojo mokytojo spaudoje paskelbtą sumanymą prašalinti lietu- 
vių kalbą iš mokyklų, iškeldamas žilą lietuvių tautos ir jos 
kalbos senovę ir patardamas ją niekinantiems vokietintojams 
iš Lietuvos išsinešdinti. 

Piktupėnų klebonas Krikštupas Hasenšteinas (vok. Hassen- 
stein, 1756-182) taip pat buvo „lietuvninkų viernas prietelis“. 
Kaip ir Ostermejeris, jis teikė Rėzai liaudies dainų, rašė lietu- 
viškas knygeles, kurių paminėtinos yra apie Prūsų ka- 
rą su Napoleonu: „Nusidavimai švento karavimo“, 1841 m. 

Pilupėnų precentorius Endrikis Budrius (1783-1852) dar 
Rėzos metu rinko dainas, o vėliau parašė jų gaidas. 

Rudolpas Cipelis (vok. Zippel, 1813-1894), būdamas Klai- 
pėdoj kunigu, 1849 m. leido savaitraštį „Lietuvninkų Prietelį“. 

Tilžės mokytojas Erdmanas Sesnakas Klaipėdoj 1847 m. 
išleido pirmąjį lietuvių kalendorių „Prūsiškas kalendras“, kurias 
rašė ligi pat 1861 m. Išvertė kelerias knygeles. 


S 54. 1832-1855 m. lietuviškųjų raštų sąvada. Nors turiniu 
ir kalba 1832-1855 Prūsų lietuvių raštai negali lygintis su Didžiosios 
Lietuvos lietuvių raštais, tačiau to meto Prūsų lietuvių raštų skaičius 
buvo nemažas: iš 300 su viršum raštų, išleistų per 1832-1855 m. 
Mažoji Lietuva yra išleidusi apie 100 raštų, vadinasi, trečdalį visu 
lietuviškųjų raštų. 


"J655 — 1664 metai. 


S 55. Baudžiavų naikinimo dešimtmetis. 1855 — 1864 m. 
dešimtmetis Rusijos gyvenimo įvykiuose pasižymėjo reformomis, 
kurių buvo priversta griebtis caro vyriausybė, Vakarų Eiropos pri- 
slėgta Krymo kare (1853 — 1855). Žiauriajam carui Mikalojui 
"I-jam nusižudžius del Rusų valstybės garbę žeidžiančių karo ne- 
sėkmių ir visuomenei ėmus prieš vyriausybę bruzdėti, naujasis caras 
Aleksandras II suprato, jog, nesuteikus visuomenei šiokios ar tokios 
laisvės, valstybė negali būti tvirta, ir mėgino įnešti į valstybės gy- 
venimą daugiau teisėtumo, asmens savarankiškumo. Jis labiausiai 
buvo susirūpinęs tuo, kaip baudžiavas panaikinus, tardamas rusų 
bajorams, jog geriau esą jas panaikinti iš anksto negu susilaukti 
baudžiauninkus pačius jas naikinant. Nesitikėdamas Rusų bajorus 
priversiąs geruoju nusileisti baudžiauninkams ir žinodamas Lietuvos 
bajorus Vilniaus universiteto metu reiškus noro baudžiauninkams 
laisvę duoti, caras leido (1857) mūsų ponams vėl tą klausimą iš- 
kelti; tuomet ir rusų ponai buvo priversti tą pat paskelbti. Bau- 
džiava panaikinta 1861—64 m., baudžiauninkai gavo ne tik laisvę, 
bet ir dalį jų dirbamųjų ponų žemių; tatai neatatiko daugelio bajo- 
rų noro — paleisti žmonės be žemės. 

Ypačiai baudžiavų panaikinimu atmintinas dešimtmetis Rusi- 
joje ir Rusų Lietuvoje apsireiškė visuomenės bruzdėjimu ir raštų 
gyvumu, bet visa tai pasibaigė nepasisekusiu 1863 m. sukilimu. 
Vyriausybės suragintas valstiečių žemės nuosavybės dalykas atkrei- 
pė bajorų visuomenės dėmesį į kaimo žmones, į jų gyvenimą, pa- 
pročius, kalbą...  Ypačiai vienintelis Lietuvoje dienraštis „Kurjer 

Wilenski“ (Vilniaus Kurjeris), kitados vadinęsis „Kurjer Litewski“ 
(Lietuvos Kurjeris, įsteigtas dar 1759 m.), šiuo metu (1860 —63) 
pavirtęs rimtu bajorų visuomenės organu, gyvai svarsto baudžiavų 
dalyką ir galinčias susidaryti del valstiečių susavinimo (žmonių išva- 
davimo su žeme) atmainas visuomenės santykiuose, įvertindamas 
ias, žinoma, bajorų dvarininkų atžvilgiu. 


Zmonių laisvės dalykas buvo remiamas, bet kartu buvo bijo- 
masi, kad nesutrūktų tos ekonominės ir kultūrinės sąvaržos, kurios 
pirmiau rišo žmogų, arba „dūšią“, su dvaru, kad „geras, bet tam- 
sus mužikėlis“ visai neišsprūktų iš bajorų įtakos. Dvarininkai rė- 
mė kunigų (žemaičių) švietimo darbą, Valančiaus raginami steigė 
mokyklėles, kai kas (Oginskis) parėmė kaimui skiriamus raštus 
(Ivinskio kalendorius). Tuo būdu jie vis dar tebeturėjo įtakos dva- 
ro aplinkoje, bet ir su baime žvalgėsi į karštesniuosius baudžiau- 
ninkų užtarytojus, kuriuos jie vadino „chlopomanais“ (mužikininkais, 
liaudininkais). „Chlopomanų“ būta tarp studentų (pav. Maksvoje, 
Tartuje, Kijeve, Petrapilyje), kunigų ir net dvarininkų. „Chlopo- 
maniją“ ir demagogiją prikišdavo dvarininkai ir vysk. Valančiui, 
taip pat ir daugeliui jo bendradarbių.  „Chlopomanai“ atsikirsdavo 
šiems. „pelėsininkams“ (plešniowcy) demokratiškais šviesuomenės 
įrodymais ir stengėsi susiartinti su baudžiauninkais, juos šviesti, 
kartais ir prieš ponus kurstyti. 


Siaip ar taip, bajorai gavo susidomėti kaimo žmonėmis. Ne 
tik rietavietis Oginskis parėmė Ivinskio, Daukanto leidimus, bet ir 
kai kurie Gudų, net Ukrainos dvarininkai sumeta Akelaičiui lėšų jo 
knygelėms išleisti. 


“ S 56. Blaivybė. Dovydaitis. Akelaitis. Laikraščio klausimas. 
Ypačiai žemaičių žmonių švietėjai pajuto švietimo darbo sąlygas 
pagerėjus ir susiprato jas reikiamai sunaudoti. Ivinskio kalendoriai 
kasmet darėsi įvairesni ir turiningesni, vis labiau buvo žmonių 
skaitomi. Vyskupo Valančiaus rašto ir šiaip švietimo darbas padi- 
dėjo. Jis vis labiau vertė kunigus darbuotis, steigti mokyklas, 
rašyti. 

Sekdamas Lenkų kunigų pavyzdžiu, 1858 m. jis ėmė smar- 
kiai ir plačiai kovoti su girtybe, pristeigė vyskupijoje D/a/vybės 
brolijų iv išleido tam reikalui knygelių; rašinių „Apie brostvą blai- 
vystės“ ir kitų to turinio buvo išspausdinta bene 40.000 egzemplio- 
riu, nors valdžia juos gynė pardavinėti. Valdžia vyskupą už tokius 
darbus bemaž kuo į Sibirą neištrėmė (1860). Valdžia ir daugelis 
dvarininkų, kurie turėjo pelno iš karčemų, jam visaip tą darbą 
kliudė, bet vyskupas vis delto savo tikslą pričjo: kiek laiko bent 
Žemaičiuose ir net visoje vyskupijoje (su Aukštaičiais) buvo nu- 
stota gerti degtinė, ir tuo būdu visas tas Lietuvos kraštas buvo 
paruoštas platesniam švietimo darbui. Vyskupas blaivybės dalykais 
rūpinosi atsidėjęs ir labai plačiai; rūpinosi, kad visose parapijose 
būtų įsteigtos žmonėms mokyklėlės. Mokytojai, dirbdami švietimo 
darbą, ir su vaikais kalbėdavo apie blaivybės reikalingumą. 

Mūsų žmonių tuomet buvo labiausiai skaitomi vyskupo Va. 


iančiaus, kun. Račkauskio (Jeronimo Račkauskio, 1824—1889, — 


Munka Viešpaties Jėzaus, 1858, ir kitos) ir kitų Valančiaus tal- 
kininkų tikybinės knygelės. Ypatingai išgarsėjo kun. Juozo Dovy- 
daičio (1825 — 1882) Š/au/ėniškis senelis, kurio tuo metu išėjo 





33. Juozapas Dovydaitis. 


3 dalys (1860—1864) ir jau buvo paruošta, del spaudos uždraudi- 
mo vėliau (1895) teišėjusi, 4-ji dalis — Stepo Raudnosio gyveni- 
mas. Sitos knygelės ne vien bendrai pamoko, kaip kad ir kitos 
tikybinės knygelės paprastai daro, apie dorą, teisingą žmogaus gy- 
venimą, bet pamokymą taiko savo gadynės įvykiams. Zemaičių 
Panemunėj ėmus blaivybei plėstis, Siaulėnų parapijos senelis plati- 
na ją toliau, ypačiai Zemaičių Pakuršėje, eidamas nuo bažnyčios 


prie bažnyčios ir mokydamas žmones. Giria Siaulėnų parapiją, . 


kurioje „nei vieno nėra akyse geriančio“, ir peikia kitas parapijas, 

jog ten „atsiranda tokie bedieviai, kurie da geria, norint pasikavoję 
kaip vagys“; „už Nemuno ko ir bekalbėt, tegul Dievas saugoja, pa- 
/eidę visi“. Baido girtuoklius, pasakodamas baisius degtinę ge- 
riančių nuotykius; rodo merginą gėrus degtinę ir gavus už tai nuo 
vaito „dvidešimt plegų“ (rykščių) prie visų, o įkaušusį berną žmo- 
nių — esant pažadėtą „į rekrūtus atiduoti“. Ragina žmones susi- 
dėjus prisipirkti knygelių, laikyti jas pas vieną kurį ir šventomis 
dienomis jas visiems suėjus skaityti. Pamoko šeimyną, kad „savo 
gaspadorių šenavotų“, „klausytų“, „tamsta“ jam sakytų. 63-čių metų 
sukilimui prasidėjus, 3-je dalyje jis mato šį esant nelaimę, „koronę 
už mūsų griekus“ — girtybę, pasileidimą ir... giminiečių vedimą. 
Nusistatęs prieš sukilimą, pasigauna Valančiaus laiškų („gromatas“), 
kuriais vyskupas ramino žmones. — „Svisluočės Jono“ pavyzdys 
yra aiškiai atsiliepęs šiam veikalui. i 

Panašiai sugalvotas Mikalojaus Akelaičio (1829 — 1887) Ave- 
storius (Kvestorius po Lietuvą važinėdamas žmones bemokinąsis, 
1860): bernardinų (vienuolių) kvestorius, kur patekęs, gražiai ir 
suprantamai, su dainelėmis ir ciesmelėmis, pamoko žmones, kal- 
bėdamas apie tai, kas dora ir nedora, duodamas gydytojo patarimų, 
pamokymų apie gamtos dalykus (kaip saugotis: perkūno ir t. t), 
apie Lietuvos praeitį (Algimantą, Rincaudą, Mindaugą ir kitus) ir 
geografiją (Lietuvos gubernijų, apskričių, miestų, upių vardus, baž- 
nyčių skaičių, kame ir kurios yra pačios gražiosios bažnyčios)... 
Nelyginant Ivinskio kalendorius. „Siaulėniškis senelis“ ir „Kvesto- 
rius“ praskynė kelią vėliau pasirodžiusiems, už juodu garsesniems, 
Valančiaus „Palangos Juzei“ ir „Antano Tretininko pasakojimui“. 

„Kvestoriaus“ autorius ne kunigas ir net ne žemaitis, kaip 
Dovydaitis ir kiti mūsų tų laikų rašytojai kad buvo. Jis gimė už- 
nemunėje, Mariampolės apsk., del to vėliau savo raštus pasirašy- 
davo „Mariampolės mužiku“ (Chtop z marjampolskiego). Tėvas 
ūkininkas buvo prisidėjęs prie 1831 m. sukilimo ir, ištremtas į Si- 
birą, anksti pasimirė; po kelerių metų mirė ir motina. Mikalojui iš 
pradžių teko dirbti visi ūkio darbai, gimnazijos mokslą ėjo vėlokai 
(Mariampolės apskrities mokykloje), tečiau jam nepasisekė jo baigti. 
Kelerius metus mokė dvaruose ponų vaikus, pats iš savęs toliau 
mokydamasis, skaitydamas Knygas; kurį laiką gyveno Varšuvoje ir 
rašinėjo lenkų laikraščiams. Daukanto ir Valančiaus darbo ragina- 
mas, atsidėjo lietuvių kalbai ir raštijai. Apsigyveno Zemaičiuose,. 
susipažino su Daukantu, Valančiumi, mūsų raštų rėmėju Oginskiu, 
tyrė lietuvių kalbą ir ruošė spausdinti kaimui knygeles (Kvestorių ir 
kitas), kurių 5, dvarininkų paremtas, vėliau ir išleido. Jis gyvendavo 
tr Vilniuje. 

Dvarininkams daug ko laukiant iš Rusų vyriausybės Aleksandrui 
įsiviešpatavus, jis net eiles carui pagarbinti lietuviškai buvo parašęs, 
bet vėliau, bajorams ėmus ruošti sukilimų prieš valdžią, ir jis pasi- 
davė smarkėjančiai visuomenės nuotaikai, rašydamas kaimiečiams 
lietuviškus atsišaukimus, versdamas iš lenkų kalbos kurstomąsias 
giesmes ir slaptomis jas spausdindamas Vilniuje ir Prūsuose (Klai- 


t Laniė 

Lėdoje). Prūsų vokiečiams jį užrodžius Rusų vyriausybei, gavo bėgti 
į užsienį (1861). 1863 m. sukilimui prasidėjus, buvo į Lietuvą slap- 
tomis pargrižęs, bet vėl buvo priverstas bėgti ir apsigyveno Pary- 
žiuje. Ten būdamas, vis dar tebetyrė lietuvių kalbą, parašė jos gra- 
matiką. Kad ir buvo gerokai į lenkų politiką įsitraukęs, bet susi- 


r " - 





31. Mikalojus Akelaitis. 


laukęs „Aušros“ laikraščio (1883), kuris lietuvių šviesuomenę nustatė 
savarenkišką, lenkų nepriklausomą, Akelaitis „aušrininkų“ ne tik ne- 
pasmerkė, bet dar juos net parėmė vienu kitu rašteliu. Dar Lietu- 


„voje tebegyvendamas, išvertė Duonelaičio metus į lenkų kalbą.*) 


Vyskupo, Dovydaičio ir Akelaičio knygų taip daug ėjo į mūsų žmo- 
nes, jog įgarsėjęs ir pralobęs iš lietuviškųjų raštų leidėjas Zavadskis (VIl- 
niuje) turėjo įsisteigti savo knygyno skyrių žemaičių gilumoje, vyskupo 





į *) Apie Akelaitį skaitytina A, Janulaičio Mikalojus Akelaitis (1920 m. „Švei- 
timo darbo“ Nr. 11 ir 12), 

sostinėje, Varniuose. Bet tos knygelės jau nebegalėjo atstoti jiems 
to viso dvasios peno, kurio dabar taip troško įblaivėję kaimo žmonės. 
Net vis turiningesni Ivinskio kalendoriai, metuose kartą tepasirody- 
dami, jų jau nebepatenkino. Tad mūsų švietėjai jau ima galvoti 
apie lietuvių laikraštį kaimo žmonėms. Ivinskis manė leisti savaitinį 
savo laikraštį „Aitvarą“ (1856); vyskupas (1859) padavė prašymą 
laikraščiui, turėdamas galvoje nužiūrėtą Akelaitį, bet leidimo negavo, 
ir sumanymas niekais išėjo. 

S 57. Kašarauskas ir kiti. Lietuvos praeitis, lietuvių senovės 
tikyba, kalba, tautosaka nuo Vilniaus universiteto laikų turėjo 
Lietuvoje daug įsikarščiavusių tyrinėtojų. Dabar, kada baudžiavų 
naikinimas suragino domėtis visais dalykais, kurie kiek lietė kaimo 
žmones (baudžiauninkus), jau nebe atskiri mėgėjai, bet, gali sakyti, 
beveik visa bajorų šviesuomenė buvo tais dalykais susirūpinusi, 
del jų galvojo. Vilniaus ir Varšuvos laikraščiai buvo pilni korespon- 
denciju ir straipsnių, kuriuose įvairūs, dabar daugiausia jau pamiršti, 
lietuvių kalbos mėgėjai (Akelaitis ir kiti) karštai protavo apie ją, 
ne kartą smarkiai tarp savęs susiginčydami. Vilniuje įsikūrė mokslo 
draugija Lietuvos senovei tirti (Archeologų komisija), kuri stengėsi 
suspiesti išsklaidytus Lietuvos mokslo darbuotojus, rinko Lietuvos 
senovės. dalykus (muziejuje), domėjosi lietuvių kalba ir šiaip mėgino 
tęsti uždarytojo universiteto darbą. 

Be Akelaičio, daugiausia už kitus tuo metu buvo išgarsėjęs 
savo raštais apie lietuvių kalbą kun. Ambrazas Kašarauskas (lenk. 
Kossarzewski, 1820-1880). Net tremiamam. į Sibirą (1865), iš kurio 
nebegrįžo, jam labiau rūpėjo lietuvių kalbos dalykai negu jo paties 
"likimas. Jis rinko mūsų žodžius, padavimus, pasakas, patarles, 
mįsles, dainas, vietų ir asmens vardus; jam rūpėjo mūsų gamta 
(rašė apie Dubysą, augalus, kaip antai paparčius) ir Žmones. 
Trumpai pasakius, visi Lietuvos ir lietuvių dalykai jam buvo bran- 
gūs. Nebūdamas mokslininkas, nesugebėdamas savo dėmesio nu- 
kreipti vienam kuriam klausimui iš panagių išaiškinti, bet išsiblaškęs, 
kaip pats prisipažįsta, tarp daugelio dalykų, nesvajojo ko svarbaus 
atliksiąs, tik rinko medžiagą, kurią mielu noru kitiems teikė; jos 
dalis yra išlikusi („Litvanica“). Apie lietuvių kalbą lenkiškai teparašė 
du straipsniu, kuriuodu padarė šviesuomenei didelio įspūdžio, 
— vieną trumpą: Lietuvių kalbos reikšmė moks/o atžvilgiu 
(Znaczenie języka litewskiego we względzie naukowym, 1858) 
ir kitą piatų (80 pusl): Lietuviškųjų Žodynų dalykas ir bendra 
pažvalga į Lietuvos kraštus (Rzecz o slownikach litewskich 
i ogėlny pogląd na kraje litewskie, 1862). 


Tie jo raštai atatiko bajorų šviesuomenės nuotaiką, jos s meilę 
"savo kraštui. Sekdamas Baužo taku, jis“ vaizduojasi sau Lietuvą ir 
jos žmones, jų būdą ir kalbą, esant nepaprastus, ne tik skirtingus 
nuo savo kaimynų, bet ir kur kas juos pralenkusius, išlaikiusius 
kilnią skaisčios senovės grožį. Lietuvių ir lenkų šviesuomenė nesirū- 
pinanti lietuvių kalba, net ją niekinanti, lyg ji tai šviesuomenei būtų 
totorių ar kalmukų kalba; "tuo tarpu vokiečiai ir šiaip Vakarų Eiro- 

pos mokslo vyrai (Šleikeris ir kiti) tyčiomis vykstą į Lietuvą pa- 
žinti doros, pagarbios lietuvių tautos ir jos senovinės kalbos. Toji 
alba senesnė esanti už graikų ir lotynų kalbas, artimiausia pirmi- 
nei, tad visoms esančioms kalboms esanti šventoji senovės kalba. 
Kitų tautų kalbose, net pavardėse tebesą girdimi lietuvių kalbos 
garsai; italų Petrulli — mūsiškis Petrulis, Visconti — Viskanta, 
vokiečiu Mūller — Mylius, rusų Katkov — Katkus, Butkov — Butkus, 
turkų Skinder — Skinderis, graikų  Zaimis, Kairis, prancūzų 
Daumont — Daumantas, anglų Vilimas, švedų Bystrom — Bistra- 
mas, danų Klimius — Klimas, lenkų ir vokiečių Kopernik—liet. 
Kepurininkas, net kinų Lao Tse — Laucius, Ven Tse — Vencius, 
Koung Tseu — Koncius (Končius), arabų Jakutt — Jakutis, Gironis, 
medėnų Arbaces — Varbakis, aigiptėnų Ramesses (liet. Ramusis?). 
Tas pat, girdi, esą ir geografijos varduose. Vilniaus Archeologų 
Komisijos esanti priedermė pasirūpinti šnekamosios lietuvių kalbos 
žodynu, taip pat paruošti asmens vardų bei pavardžių ir žemės 
vardų (upių, kalnų, miestų, kaimų) žodynų. 

Norint kalbą pažinti, reikią būt artimam kaimiečiams, pamylėti 
kaimo žmonės, kurie, kitataučių pripažinimu, kalbą nuostabiausia 
Eiropos kalba („ce sont Ies paysans de la Lithuanie gui parlent 
la langue la plus admirable de V'Europe“), senovėje gyvenę kuone 
visą Vakarų ir Rytų Eiropą: nuo Suomių įlankos ligi Bretanijos, 
kai kur susimaišę su kitomis giminėmis, naujokynėmis išsimėtę 
net Anglijoje, Prancūzijoje, Italijoje, Vokioje, Balkanų šalyse ir pa- 
gal Uralo -kalnus. Bepigu pamylėjus: „jei buvo pasaulyje kuri tauta 
labai dora, teisinga, dievobaiminga, vaišinga, švelni ir artimą mylinti, 
nė viena jųjų, be abejo, neprilygo lietuvių tautos“. Kas besakyti 
apie žmones, kai pati mūsų šalis, istorijos ir grožio atžvilgiu, nenusi- 
leidžianti garsingoms graikų ir romėnų šalims... Palyginus visa, ką 
moką ir ką turį lietuviai, su tuo, kuo didžiuojančiosios kitos tautos, 
drąsiai reikią pripažinti, jog Lietuva esanti „pienu ir medum per- 
tekusi šalis“ (Mlekiem i miodem plynaca); tai Kalifornija ir 
Australija, tikras Eldorado kraštas. 

Sitokio gražaus ir turtingo krašto senovinė, garsingos kilmės 
kalba reikią ne tik mokslo tyrimui pavesti, bet ir paversti literatūros 
kalba Nebūsią reikalo ji tobulinti, nes ji esanti nepaprastai graži, 
puiki ir tobula. 

Vilniaus mokslininkai, tikriau, mekslo mėgėjai, kad ir niekc 
nėra padarę lietuvių kalbai ištirti, ka,» kad Kašarauskas juos yra 
prašęs, vis delto daugelis šviesesniųjų Lietuvos ir net Lenkų žemės 
bajorų žinojo, iš jo ir iš laikraščių patyrę, lietuvių kalbos reikšmę 
kalbų mokslui ir nesistebėjo, girdėdami karštus Kašarausko Lietu- 
vos, lietuvių ir jų kalbos pagyrimus. Kiti jųjų, kai kurie dvarininkai, 
kunigai, vienuoliai, rinko lietuvių žodžius, dainas ir šiaip senovės 
liekanas; kai ką tuo reikalu ir parašė Vilniaus ir Varšuvos lenkų 
laikraščiuose. „Kiti jųjų, ypačiai jaunuomenė, pritarė ir Kašarausko 
raginimui sukurti savą literatūrą. Lietuvos ir net Gudų dvarininkų 
sūnūs, bestudentaudami Maskvos ir Tartų universitetuose, svajojo 

Mickevičių ir kitas lenkų literatūros garsenybes išversti į lietuvių 
kalbą. 

Vienas jujų (Maksvos studentas Enrikas Bukauskis) pranašavo, 
jog XX-ame amžiuje Kaune būsianti lietuvių opera, kuo nencrėjo 
tikėti jo -draugai nebajorai (Jonas Koncevičia, Pranas Lipštas), kurie 
sekė Valančiaus, Ivinskio, Akelaičio pavyzdžiu ir, užuot svajonėmis 
maitinęsi, rūpinosi paruošti kaimui tinkančių raštų. Kai kurie lietuvių 
kalbos gerbėjai (Maksvos ir Tartų stud. Jokūbas Daukša) net buvo 
sako, net Vilniaus miestui viešai demonstravę lietuvių kalbą (Kondra- 
tavičiaus laidotuvėse). Kai kas mėgino net lenkų raidėmis kratytis, 
sekdamas čekų raidynu 

Lenkai ne kartą reiškė baimės, kad nekiltų lietuvių separatiz- 
mo (noro atskilti nuo lenkų), ir nepritarė Kašarausko ir kitų ragini- 
mui sukurti lietuvių literatūrą. „Suprantu, rašo Varšuvos literatas 
(Kaševskis), moksliškąji lietuvių kalbos tyrimą, pripažįstu tą kalbą 
esant naudingą liaudžiai net raštu šviesti, bet nesąmonė (utopija) 
būtų ji paversti šviesuomenės ir literatūros kalba (językiem towa- 
rzyskim i literackim), nes Lietuva jau visą savo dvasios ir jausmo 
kilnumą (catą wielkoščė ducha i uczucia swego) yra išreiškusi Mic- 
kevičiaus kalba“, kuri (Ienkų kalba) ir lietuvių šviesuomenei privalu 
esą kelti; pagirtina esanti malda už numirusius (lietuvių kalba), bet 
daug naudingesnis darbas gyvųjų (lenkų kalbos) naudai (jakkolwiek 
chwalebną jest modliiwa za umarlych, nierownie požyteczniejszą 
jest praca dla žywych). Iš tikrųjų betgi lietuviškojo „separatizmo“ 
tuo metu nedaug tebūta, bent lenkų politikai Lietuvoje jo nedrasūs 
apsireiškimai dar nebuvo pavojingi. Tikras separatizmas, tautiškas 
ir politiškas, lietuvių tautoje plačiau ir giliau apsireiškė tiktai bau- 
džiavoms išnykus, sustiprėjus Lietuvos valstiečiams ir nusmukus dva- 
rininkams, atsiradus gausingai šviesuomenei iš liaudies. 


Mikalojus Akelaitis rašė apie lietuvių dievus (Stowko o 
bogach litewskich, 1853), apie lietuvių tautos senovę (Rzut 
oka na starožytnošč narodu litewskiego, spausd. 1885.), apie 
lietuvių kalbos gramatiką (Gramatyka litewska, „sp. 1890); 
rankraštyje paliko lietuvių lenkų kalbos žodyną. 

Stanislovas Mikuckis (1835— 1890), nežinia, lenkas ar lie- 
tuvis, neišėjęs aukštojo, gal net ir aukštesniojo, mokslo, bet, 
mokėdamas kalbotyrai parūpusią lietuvių kalbą, būdamas lan- 
dus, sugebėjo įsisprausti į Varšuvos universiteto docenitus; 
1864 — 65 m. padėjo Rusų vyriausybei įvesti rusų rašmenis į 
lietuvių raštą, remdamas vyriausybės žygį „mokslininko“ prita- 
rimu. Surinko gerokai medžiagos lietuvių kalbai ir sunaudojo 
ją straipsniuose ir straipsneliuose. 

Kazanės universiteto prof. žemaitis Andrius Ugenskis 
(1816 — 1860) paliko rankraštyje lietuvių lotynų rusų kalbos 
žodyną. 

į Dar 1848 m. vienuolis damininkonas Daminykas Sutkevičius 
„su dideliu vargu ištaisė“ „Zodiniką lietuviškai — lotyniškai —- 

lenkišką“, kuris liko nespausdintas. Kiek vėlėliau Kėdainių re- 
formatu kunigas Karolis Nerlichas (miręs 1860) parašė lietuvių 
kalbos gramatiką. Biržų mokytojas Kristupas Daukša rašė 
žodyną. Be minėtųjų, dar vienas kitas dvarininkas, kunigas ar 
šiaip šviesuolis ruošė lietuvių kalbos žodynus ir gramatikas, 
kurių kiti rankraščiai tėra žinomi mūsų kalbos tyrėjams, o kiti 
nė jų nėra prieiti, gal net žuvę. Tuo metu ir Juškų (Juškevičių) 
Jonas (1815 - 1886) jau buvo žinomas iš kelių savo rusiškųjų raš- 
telių lietuvių kalbos reikalu. Jis parėmė savo nurodymais brolį 
Antaną Jušką (1819 — 1880), kuris tuo metu jau ėmė rinkti 
lietuvių žodžius ir dainas, bet savo darbais tik vėliau, 80-siais 
metais, teišgarsėjo, kada pasirodė jo dainų rinkinys, o 
90 —900-aisiais metais ir pirmieji jo žodyno tomai. | 

Kaipo lietuvių kalbos ar Lietuvos istorijos mokėtojai, pasi- 
žymėjo savo kaimynų tarpe, kiti — ir vienu kitu straipsneliu 
lenkų laikraščiuose, šie dvarininkai: Peliksas Kantrimas, Leonas 
Uvainius, Ignotas Bušinskis (miręs 1873; išleido kelis savo 
raštus apie Reseinių aps. Dubysą, Nevėžį, Kražius), Jonas 
Prekeris (rašė istorijos straipsnius valdžios leidžiamoje „Pa- 
miatnaja knižka Kovienskoi gubernii“) ir kiti. 

Daugiausia tai buvo žemaičių šalies gyventojai; bet ir 
Aukštaičių, net Gudų dvarininkai ir šiaip rašytojai ne tik tęsė 
universiteto darbus Lietuvos istorijos srityje, bet ir tyrė gyvąja 
Lietuvą, savo raštuose karštai pritardami lietuvių liaudžiai, jos 
būdui ir kalbai. Vilniaus muziejaus steigėjas, grapas Eistakius 
Tiškevičius (1814 — 1873) parašė kelerias knygas apie Lietuvos 
archeologiją, Biržų istoriją ir k. Jo brolis Kastantas Tiškevičius 
(1806 — 1868) tyrinėjo piliakalnius, 1857 m. išiyrė Nerį ligi 
pat Kauno ir gražiai ja aprašė, taip pat paupio kaimus ir 
miestus, gyventojus, jų papročius, kalbą (Wilija i jej brzegi, 
1871). Poetas Liūdas Kondratavičius ne kartą keliavo po 
Lietuvą, ieškodamas įspūdžių ir istorijos atminimų, savo ke- 
lionių knygose aprašydamas savo gimtinę Guduose (Wędrowki 
po moich niegdyš okolicach, 1854), išgarsėjusias Vilniaus 
praeities krašto vietas (Wycieczki po Litwie w promieniach 
od Wilna, 1857 — 1860), Nemuną ir jo krantus (Niemen 
od žrodet do ujšcia, 1861). | 

Girininkas Aleksandras Polujanskis (1814 — 1868) aprašė 
Lietuvos girias kartu su Lenkų miškais (Opisanie lasėw Kro- 
lestwa Polskiego i gubernji zachodnich, 1854) ir Suvalkiją 
(Wędrėwki po gubernji augustowskiej, 1859). Vilniaus ra- 
šytojas Adomas Kirkoras (1812 — 1886) sakėsi nuolat dirbąs 
Lietuvai jau nuo 1839, parašė visą eilę didesnių ir mažesnių 
nagrinėjimų (lenkiškai .ir rusiškai), daugiausia surinktų iš kitų 
autorių, iš Lietuvos istorijos, mitologijos, archeologijos, etno- 
grafijos, statistikos. 

Į Lietuvą atkreipia savo akį garsingas rusų istorikas, 
ukrainietis Mikalojus Kostomarovas (1817 — 1855). Jis rašo 

apie lietuvių tautą ir jos santykius su mūsų istorija (Litov- 
skoje plemia i otnošienije jevo k russkoj istori, 1864), apie 
lietuvių dainas (Litovskaja narodnaja poezija, 1860 m.). 


$ 58. Kondratavičiaus gyvenimas ir raštai“). Kaip Micke- 
vičius ir Krašiauskis, Liūdas Kondratavičius (1823—1862) buvo 
Lietuvos gudų krašto bajoras, kuris savo kūriniuose galingai reiškė 
lenkų kalba karštą meilę Lietuvai. Gimė tolimuose Guduose, ana- 
pus garsingo Lietuvos praeityje Slucko miesto (Smalave, gud. 
Smolhou), neturtingo matininko, dvarelių nuomotojo šeimoje ir ke- 
lis kartus su tėvais kilojosi į naujas vietas. Del neištekliaus ne- 
įstengė baigti gimnazijos mokslo, kurį ėjo „Radvilų sostinėje“ Ne- 
svyžiuje, ypačiai išgarsėjusiame XVIII a. Karolio Radvilos „Panie 
Kochanku“ (taip jį vadino del jo nuolat kartojamo pertaro) metu. 
Ligi 21-rių metų amžiaus (1840—1844) Kondratavičius tarnavo 
Radvilų įpėdinių dvaru valdyboje. Naudodamasis senu knygynu, 
kuriame buvo daug Lietuvos ir Lenkų istorijos raštų ir senosios 
lenkų literatūros, jis stengėsi papildyti savo mokslo trūkumus. Gyvi 
praeities atsiminimai, paremti knygų žiniomis, veikė šį gabų vaiki- 
ną, ir jis, surinkęs žinių, parašė Nesvyžiaus istorijos vaizdą (1844). 
Dar anksčiau (1842), sekdamas kai kurių savo bendradarbių -pa- 
vyzdžiu, ėmė lenkiškai eiles rašinėti. Tai buvo linksmi eilėraštėliai 
draugams ir pažįstamiems, vardinių pasveikinimai, pajuokimai. Dar 
tėvo namuose gavęs pažinti, kad ir ne visą, Mickevičiaus poeziją 
(balades, Vėlines, Valenrodą, sonetus), jis gauna jos įtakos jau pir- 
miesiems savo kūrinėliams, pavyz., 1843 m.+ „Z palacėw sterczą- 
cych dumnie“ — Iš savo puikių rūmų, 1844; „Wspomn:enie Nie- 
šwieža“ — sonetai Nesvyžiui paminėti, rašyti jau Nesvyžių apleidus. 
Toji įtaka ir vėliau jam yra žymi. | 

Eidamas 21-sius metus (1844), jis vedė ir, metęs tarnybą, 
tarp Nesvyžiaus ir Naugardėlio išnuomojo, kaip ir tėvas, Radvilų 
dvarelį (Zalučią), kuriame išgyveno 8 metus, kai kada išvažiuode- 
mas į Vilnių ar šiaip kur į apylinkes. Cia gyvendamas, jis jau rim- 
tai kūrė, savo kūrinius laikraščiuose spausdino ir po metų kitų ne 
vien savo pažįstamiems buvo žinomas iš savo eilėraščių, bet ir 
Lietuvos bei Gudų bajorų visuomenėje ėmė garsėti S/rokoml/ės 
vardu, pasiėmęs jį iš savo giminės garbės ženklo (herbo). Pasi- 
rodo keletas rinkinių, jo išverstų į lenkų kalbą iš lotynų kalbos 
(iš lenkų poetų, XVI-XVII a. ta kalba rašiusių) ir keletas Lenkų 
istorijos veikalų, jo iš lotynų kalbos išversių. Geriausiai jam vyko 
versti kūriniai, kuriuose buvo daug jausmo, graudingumo, nes tatai 
atatiko jo talento vyriausią ypatybę — gailingą liringumą. Todel jo 
lirika stipriai veikė plačią skaitytojų visuomenę, kuriai buvo artimi 
gryni, graudūs, bet ne aistringi jausmai — meilė Lietuvai ir jos 
žmonėms, užuojauta varguomenei, pagarba garsingai šalies praei- 


+) Palyg. A. Drogoszewski. Wiadystaw Syrokomla (1905). Poezye Lud- 
„ika Kondratowicza (1872). Wybor poezyj — opracowat Ludwik Bielak (|922, 
Prakalba), Wybėr poezyj — przygotowai Stanistaw Cywinski (1923. Syrokomla 
cztowiek i twėrczošė). M. Zdziechowski. Wiadyslaw Syrokomla (1924) 

čiai, — ir lengva, paprasta kūrinių kalba. Tarnauti kaimo visuo- 
menei, tikriau sakant, smulkiesiems bajorams, — nes nei gudų nei 
lietuvių kaimiečiai lenkiškų eilėraščių ir dainelių nepaskaitė, — grau- 
džiomis dainelėmis veikti toji visuomenė, lengvinti jos gyvenimas — 
štai Kondratavičiaus poezijos uždavinys. Tą uždavinį jis išreiškė 
Sodžiaus kanklininku (Lirnik wioskowy, 1852): „Liro ty moja 
špiewna, z czarodziejskiego drewna“ — Mano kankliai skambieji, 
“medžio stebuklingo), eilėraščiu „Ne aš dainuoju“ (1845, „Nie ja 
špiewam“, bet Dievo dvasia, Lietuvos gamta ir žmonės, kartu mei- 
lė Dievui, gamtai ir žmonėms) ir kitais. Ne kartą jis lygindavo 
save su vėversėliuų, kuris linksmina artoją (1849, Peranksti, — 
„Zawczešnie“; 1851, Artojas vėversėliu — „Oracz do skowronka“). 
Nuvykęs į Vilnių, aukštino muziką Stanislovą Moniušką (W imien- 
niku Stanistawa Moniuszki, 1849), jog jis, visas Lietuvai atsidavęs, 
savo dainelėmis, artimomis bajorams ir valstiečiams, pasieksias jų 
savitarpio susiartimo („litwini ulegną piešniowej potędze, zbližą się 
z rodzinną szczerotą, i litwin we ztocie i litwin w  siermiędze 
w braterskich ušciskach się splotą“). Kaip Mickevičius Vėlinėse 
kilniai išreiškė savo pasipiktinimą ponų žiaurumu, taip Kondratavi- 
čius Zė/ė/je (Lalka, 1851), skaudžioje satiroje, juos pasmerkė; 
kilus baudžiavų naikinimo reikalui, bajorų jaunuomenė baudžiavų 
šalininkams ne kartą kartojo Lėlę. į 

1848 m. Vakarų Eiropoje kilus revoliucijai, Kondratavičius 
gudų kalba net ją sveikino eilėraščiu „Geros žinios“ („Dobryja 
wiešci“: „Zachodzič sonce pahodnaho leta“ — Ramios vasarėlės 
leidžiasi saulutė), jog „robiač wolnych ludziej z mužykou“, ir reiškė 
vilties sulaukti, kad ir Lietuvoje „mužyk i szlachcic na konia uš- 
siadie kasič kasoju, rubič taparom“ ir „zhiniec maskal“, būsianti 
laisvė, valstiečiai būsią lygūs bajorams. 

Audringi, aistringi Mickevičiaus ir kitų romantikų vaizdai 
Kondratavičiaus poezijoje virto paprastesni, suprantamesni. Ro- 
mantikų baladės, kurių turinį sudarė žmonių pasakojimai ir senu 
knygų minėjimai, istorijos raštų žinios apie nepaprastus, nuostabius 
nuotykius, čia virto graudžiomis Kondratavičiaus šnekom/s (gawędy) 
ir poemėlėmis to, kas buvo žuvo, daugiausia iš XVI-XVIII a. Lie- 
tuvos istorijos. Mickevičiaus mirusiojo jaunuolio mergaitė visur tą 
jaunuolį matanti ir žmonės tuo nesisiebį; Kondratavičiaus senis, 
grįžęs į savo kaimą, sėdasi kapuose ir geria, ramiai šnekučiuoda- 
mas su tylinčiais draugais — vėlionimis.  Kondratavičiaus šnekos 
bajorų buvo mėgiamos, bet veikiai pamirštos, nes paprastai buvo 
ištįsusios, neturėjo ryškių vaizdų ir asmenu, jų pasakojamasis epi- 
nis turinys perdaug praskiestas lirika, dažnai tiktai liriškais prota- 
vimais. 

Tik pažinęs „Poną Tadą“, jo įtakoje Kondratavičius kuria 
savo svarbiausiąjį veikalą — Lietuvos bajorų netolimos praeities 
poemą Garbingasis Jonas Denbarag/is (Urodzony Jan Deborėg, 
1847—1851). Denbarage, kaip ir Pone Tade, dvi šeimi nuo se- 
novės neapkenčia viena kitos, ginčijasi del žemės, bet jaunieji su- 

sitaikina ir susiveda. Cia yra daug paties Kondratavičiaus prityri- 
mo, ypačiai atsiminimų iš mokyklos gyvenimo, kuriuos vėliau išplė- 
tojo tam tikru eiliuotu apsakymėliu Mokslo metai (Szkolne cza- 
sy, 1858) Denbarage nėra karžygiškumo, kaip Tade, nėra nei 

35. Liūdas Kondratavičius. 


smarkių mūšių, nei plačių bajorų gyvenimo paveikslų,. nei žavinčių 
gamtos vaizdų, tačiau natūralumas, lengvas ir įvairus eiliavimas, 
doroviškas skaistumas, išnykę įdomūs bajorų tipai (senasis Denba- 
ragis ir kunigas), brangios praeities atsiminimai ypatingai pamėgo 
skaitytojams.  Primenanti Pono Tado įvadą, Denbaragio pradžia 
(„Ziemio moja rodzona, Litwo moja šwięta“ — Gimtoji mano žeme, 
Lietuva šventoji) vaizdžiai išreiškė didelę poeto meilę Lietuvai, ku- 

rios gamta ir žmonės nesą nei taip gražūs nei smarkūs, kaip 
Pietų ar Vakarų kraštų, bet savo rimtumu, gilumu juos pralenkią. 


Sodžiuje gyvendamas, Kondratavičius ne kartą apsilankydavo 
Vilniuje ir šiaip palaikė, kad ir tolimus, ryšius su plunksnos darbuo- 
tojais vilniečiais. 

Nustojęs 3 vaikų, kurie po vienas kito greitai pasimirė, Kon- 
dratavičius širdį sopamas keliasi į Vilnių liūdnais atsiminimais nusi- 
kratyti (1852), bet, pripratęs prie ramaus sodžiaus gyvenimo, pa- 
būgęs miesto ūžesio ir nesutikimų rašytojų tarpe, vėl grįžo į sodžių. 
Tačiau šį kartą nebegrįžo į tolimesniuosius Gudus, tik apsigyveno 
netoli Vilniaus (2 myli atstu, Bareikinėje — lenk. Borejkowszczyzna, 
pakeliui į Ašmeną). Iš čia lengviau buvo palaikyti ryšiai su 
Vilniaus šviesuomene, kuri jį ypatingai pamylėjo; tad jis čia daž- 
nai jos aplankomas gyveno lyg Vilniaus priemiestyje. Arčiau su- 
ėjus su miesto visuomene, apsipratus su ja, nepersunku jau buvo, 
po kelerių metų sodžiaus gyvenimo (1853—1856), vėl persikelti į 
Vilnių. Jo gyvenimas Vilniuje, turint didelę šeimą ir vien raštu te- 
siverčiant, buvo skurdus, o pamylėjus teatro artistę ir del to susi- 
laukus nemalonių kalbų, prie skurdumo dar prisidėjo liūdnumas, su- 
sierzinimas, slėgesys; paskutiniais dvejais trejais savo gyvenimo me- 
tais Kondratavičius virto net alkoholiku. Iš Vilniaus kelis kartus 
buvo nuvažiavęs į Varšuvą ir net toliau į Lenkus, šviesuomenės 
visur karštai sveikinamas. Paskutinį kartą apsilankęs Varšuvoje ir 
kaip tik tuo metu, kai ji jau ėmė prieš rusus kilti, grįždamas buvo 
suimtas (1861), bet netrukus buvo paleistas kaipo ligonis; kitais me- 
tais (1862) jis pasimirė Vilniuje. 

Poeto talentas toje jo „Vilniaus gadynėje“ (1852 —1862) jau 
pilnai yra išsiplėtojęs, subrendęs. Pasirodo gražiausių kūrinių, bet, 
greta jų, ir visai menkų, nes poetas lengvai eiliuodamas, ne įkvė- 
pimo, tik vargo verčiamas, rašė daug, dažnai apie menkus dalykus 
ir, savo raštų neišlyginęs, skubiai spausdino. 

S 59. Kondratavičiaus Lietuva. Lietuva, kurios ligi tol, Gu- 
duose gyvendamas, jis lyg ir nebuvo pažinęs, bet mylėjo ir jos 
vardą kėlė, Gudų šalies ir praeities nuo jos neatskirdamas, — da- 
bar, jam persikėlus į Vilnių ir jo apylinkę, jau virto jam tikresnė, 
artimesnė. Anksčiau tepažinęs Lietuvos gudus ir jų istorijos vietas, 
jas ne tik eilėmis, bet ir proza rašė (Wędrowki po moich niegdyš 
okolicach, par. 1850—1852, išsp. 1853). Dabar jis gauna pažinti 
lietuvių gyvenamuosius plotus, ne tik artimesnes, bet ir tolimesnes 
Vilniaus apylinkes (Wędrowki po Litwie w promieniach od Wilna, 
I dalis raš. 1855—56, išl. 1857, II d. raš. 1859, išl. 1860), Nemuno 
sritį (Niemen od žrėdet do ujšcia, raš. 1859 —60, išl. 1861, Podrož swo- 
Jaka po swojszczyžnie, raš. 1858, išl. 1914). Cia jam vis tekdavo susi- 
durti su lietuviais, kuriuos jis, jausdamasis esąs lietuvis, vadino tautiečiais 
(rodacy) ir kurie į jo lenkiškus paklausimus atsakydavo „nesuprantū“, 
nors, sako, kiti ir lenkiškai mokėję. Nusiminęs jis sušunka: „Aš, 
lietuvis, Lietuvoje su lietuviu, tautiečiu, nesusikalbu.“ Jo kūrybai ima 

veikti ne vien plačiosios Lietuvos, tikriau, Gudų gamta ir žmonės, 
kaip seniau, ir ne vien lenkų gadynės, XVI-XVIII a. Lietuvos pra- 
eitis, bet ir senosios Lietuvos istorija ir mūsų kaimo kūryba. Tiesa, 
iš vokiečių kalbos versdamas (1854) Gėtės „Die .Fischerin“ 
(Žvejė), jis nesusiprato išvertęs ir jėjusią į ją lietuvių dainelę „Aš 
atsisakiau savo močiutei“ (Jam swojej matce codzienh bezmata). 
Kitą savo kūrinį sakėsi iš „lietuvių dainos“ pasiėmęs, bet iš tikrųjų 
buvo perdirbęs gudų dainą (1854, Dola: „W oczach ciemno, serce 
boli“); tą dainą jis dar. anksčiau (1850) buvo mėginęs parašyti, del 
atsargumo ją liaudies daina (piešth gminna) pavadinęs, kaip jis ir 
kitą dainą, iš gudų kalbos paimtą, yra pažymėjęs (1860, Piosnka 
ludowa: „Pojechat“Jasio wyszukač žony“— iš „Pajechat synok až 
„na Ukrainu“). Bene iš gudų bus skolinta jo „Temsta dienelė, 
skamba dainelė“ („Po nocnej rosie plyt džwigczny gtosie“) ir kitos 
giesmės iš „Giesmės metų“ (Rok w piešni, 1852). Tačiau yra 
jo kūrinių, kurie tikrai ir sąmoningai yra paimti iš mūsų tauto- 
sakos, kaip 4 dainelės „Mergvakaryje“ (Dziewiczy wieczėr, 1860), 
Sodietės daina („Kiedy smutno roję“, 1859), bajorų jaunuomenėje 
išgarsėjęs Varnas (Kruk, 1854: „Z ponad lasu, z ponad chmury“) 
arba karo daina poemoje „Piastų duktė“ (1855, Niech wesolto 
szumi las). Toji daina, kaip ir kitos, Kondratavičiaus pažinta iš 
Krašiauskio lenkiško vertimo (Kr. vertė iš vokiško vertimo); vėliau, 
„Aušros“ gadynėje, išversta į lietuvių kalbą (atgal), ilgainiui virto 
viena mūsų mėgiamiausiųjų, lenkų neapkenčiamųjų kariuomenės 
dainų: „Tegul giria šlamščia, ūžia“... 


"Valenrodo yra aiškiai įkvėptas Kondratavičiaus mylimiausias 
Lietuvos istorijos kūrinys Margis (Margier), kurį iš pradžių jis 
rašė operos libretai (1853), o paskui išplėtojo poema (1854). Rem- 
damasis žinomu XIV a. padavimu apie“ pilies vadą Margį, kurio 
įsakymu lietuviai, nestengdami kryžiuočiams atsispirti, lauže nusižudę, 
poetas įpynė dar Eglės ir kryžiuočio meilės motyvą, įvedė burtininką, 
karžygį Liūtą, o ypačiai iškėlė patį Margį, vyrą, kurs amžiais švie- 
čia. Kondratavičius tikėjosi davęs lietuviams tautišką poemą, IŠ- 
šaukęs iš kapų protėvių vėles, sakėsi sukūręs čia savo gAnAUS 
kūrinį (uwažamy go za najlepsze z dzieci naszego ducha). 
tikrai, prisirišusi prie Lietuvos bajorų visuomenė graudinosi, pt 
dama liūdną Margio ir jo dukters istoriją. Tačiau poezijos kritikai 
laiko Šį kūrinį nevykusiu, nes lirikui poetui trūkstą epiško vaizda- 
vimo ir dramatiško veiksmo įtampos gabumų, — veikalui trūkstą 
gyvybės, judėjimo; nei Eglės meilė, nei jos mirtis, nei Margio 
žygis, nei S nedarą reikiamo įspūdžio, veikėjų asmens ir bū- 
dai nesą ryškū Nežiūrint šių, kartais teisingų, priekaištų, vis delto 
brangi Ieiiviams tema ir poeto pasiryžimo kilnumas neleidžia mums 
„Margio“ paniekinti, kaip kad lenkai daro, kurie į naujuosius Kon- 
dratavičiaus poezijos rinkinius šio jam brangiausio kūrinio nededa 
— perdaug jis jiems yra svetimas. Dar „Aušros“ metu kun. Nor- 
kus mėgino jį versti į lietuvių kalbą; bet ir dabar jis išverstas, kaip | 
ir „Denbaragis“, mums dar turėtų reikšmės. 

Ne Valenrodo, bet, greičiau, Gražinos bus įtakos kitoje Kon- 
dratavičiaus istorijos poemoje P/asty duktė (Cora Piastėw, 1855), 
kurioje lietuvių puolimas (XIII a.) mozūrų pilies laimingai baigiasi 
lietuvių vado Traidenio ir mozūrų kunigaikštytės Onos susimylėjimu 
ir sutuoktuvėmis; tą kūrinį P. Arminas yra išvertęs į lietuvių kalbą. 
Mickevičiaus (Trzech Budrysėw) ir Odinio (Branka litwina) balado- 
mis seka „Trys, lietuvio dukterys“ (Trzy cėorki litwina, 1855): trys 
lietuvio dukterys išbėgo —viena su. kryžiuočiu, antra su rusu ir trečia 
su lenku; pagaliau, ir tėvas iš skausmo apleidžia savo šalį, ieško 
savo dukterų ir apsikrikštijęs grįžta į tėvynę mirti. 

Panorėjus patirti, kuris žodis Kondratavičiui buvo mėgiamiau- 
sias, nesunku būtų susekti; tai „Litwa“, „litwini“, „litewski“ vis ir 
visaip kartojamas... Cia sveikina jis Norbutą, „Lietuvos krivių 
krivaitį“, kuris „Lietuvos sūnums“ (dzieci Litwy) jungiąs senąją ir 
naująją Lietuvą (Toast, 1855); ten džiaugiasi saviškiams lietuviams, 
įkūrus istorijos muziejų (Na otwarcie muzeum, 1856); ten vėl didžiuo- 
jasi lietuviams atsitikusia garbe turėti saviškį vyriausiu Rusų valsty- 
bės katalikų vyskupu (metropolitu: Do ks. Zylinskiego, 1857); arba 
džiaugiasi, sveikindamas Chodzką, auklėjantį lietuvius savo Lietuvos 
paveikslais (W dzienh imienin, 1857); čia vėl Karpatų kalnuose, 
kaip Mickevičius Kryme, ilgisi Lietuvos (Ze wspomnien gėr, 1858) 
kitur, pagaliau, atvirai pasisako viena tedainuojąs: valio Lietuvai ir 
lietuviams — ,„„Niech žyje nasza Litwa! niech žyją litwinil“ (Odpo- 
wiedž na toast w Druskienikach, 1859). Sie pavyzdžiai rodo jį 
laikius save ne tik Lietuvos sūnum, bet ir lietuviu (poemoje „Cora 
Piastow“), nesikračius savo protėviais — lietuviais, nors kitataučiai 
vadino juos žiauriais plėšikais: „Ne gėda man, sūnui, kitiems mano 
protėvius plėšikais pavadinus (wstyd nie ptomieni synowskiego 
czota, že mych praojcėw tupiežcami zwano), bet tuo pat metu jį 
laikiusis Lietuvos bajorų valstybinių tradicijų, buvus uolų Lietuvos ir 
Lenkų ūnijos šalininlą, tikrą Ienkų patriotą, kas jo aiškiai pa- 
brėžta, Lenkuose sveikinamo (Toast w Piotrkowie, 1858), jog jo 
tėvynė ne vien Lietuva esanti (nasza ziemia nie w Litwie się 
konczy); taip pat pabrėžta ir „Kaune“ (W Kownie, 1861): valio 
Lietuvai ir Karūnai (Lenkams: „niech žyje Litwa, niech žyje Ko- 
rona“). Neaiškumu nuo rusų cenzūros prisidengęs, bet savo skaity- 
tojams suprantamas, jis pasisakė neva istoriją prisiminęs (Pamieci 
Acerna, 1860): „mazur na szkucie, litwin na -wicinie, do swego 
portu niech szczęsno zawinie; na naszych masztach wždy niechaj 
jasnieje gwiazda nadziei“ (tegu plaukdamu mozūras ir lietuvis 
laimingai pasiekia savo uostą, tegu mūsų burėms šviečia vilties 
žvaigždė). Dar aiškiau jis kitur pasisakė: „niema Litwy bez Polski, 
ni Polski bez Litwy“ (Poznanėje, 1858). 


S 60. Kondratavičius Lietuvos bajorų visuomenėje. Taip 
nusistatęs, jis kartu su visa Varšuvos kurstoma Lietuvos bajorija plaukė 
vis prieš Rusų valdžią kylančia banga. Sujudintas karštu jo priėmimu 
(Kaune, Lenkų Piotrkove, Poznanėje), jis kartais aiškiau pareikšdavo 
bajorų svajonę vėl sujungti Lietuvą su Lenkais. Dar tik carui Aleksan- 

leisti, jis, kaip ir kiti Lietuvos bajorai, buvo jam palankus ir net 
aukštino jį kaipo „Mindaugo ir Vytauto įpėdinį“ (1856, Na otwar- 
cie muzeum). Tačiau taikioji bajorų politika nepatenkino jų jau- 
nuomenės, kuri ėmė reikalauti griežtesnių žygių; visuomenėje augo 
bruzdėjimas prieš valdžią. Kondratavičius taip pat nustojo tikėjęs 
gerais caro ir rusų vyriausybės norais, įspėdamas bajorų politikos 
vadovus nuo įsivėlimo į vylingą valdžios politiką. Odiniui ir kitiems 
1859 m. sutikus carą Vilniuje su tam tikru albumu, kuriame jam 
reiškė ištikimumo jausmus (ten buvo ir lietuviška Akelaičio dainelė), 
Kondratavičius nebeėjo su jais ir, del nesenų dar persekiojimų, 
malonius caro žodžius pavadino politiniu „sachar-marozu“ (,„,maro- 
ženikų“ ledais) mūsų visuomenei sumigdyti (Sachar-moroz, paraš. 
1859, išsp. 1904; į lietuvių kalbą vertė L. Gira). Kitame eilėraštyje 
dar griežčiau išsitarė, panašiai kaip tada, kada dar toli nuo Vilniaus - 
politikos gyveno, 1848, Vakaruose revoliucijos judėjimui einant, 
kai mužikiškai (gudiškai) ragino nusikratyti rusų jungu: metas esąs 
arklai paversti kardais, ginklu iškovoti sau laisvę (Mazurek na roz- 
wiązanie Towarzystwa Rolniczego w Warszawie, 1861). Tais kū- 
riniais Kondratavičius pataikė į karštosios jaunuomenės nuotaiką ir 
nusistatymą, ir ji tą jo Mozūrą susirinkusi ne kartą, kaip Lėlę, 
karštai kartojo. 


Iš dviejų politikos būdų pasirinkęs kovą, jis dar aiškiau nusi- 
statė del bajorams opaus baudžiavų naikinimo dalyko. Ne kartą 
pareiškęs karštą užuojautą skurdžiai gyvenantiems kaimiečiams ir 
susirūpinęs, kad baudžiavos griežtai būtų panaikintos, jis gavo iš- 
girsti, jog Vilniaus bajorai išsitarė prieš priverstinį visiems dvarinin- 
kams baudžiavų panaikinimą. Pasipiktinęs jis rašo plačiai išgarsė- 
jusį, nors nespausdintą (išsp. 1872), Va/stiečių išvadavimą (Wyz- 
wolenie wlošcian, 1859), kuriame pasisako raustąs del Vilniaus 
bajorų pasielgimo, išsižadąs net Lietuvos bajoro vardo (O vstyd 
mi Wilna, nie chcę byč litwinem i hanba mojej herbowej pie- 
częci): | 
| Nepakeldamas svetimų skriaudų ir neteisybės ir pritirdamas 
del to ne kartą sau nesmagumų, jis pats save vaizdavosi nepatai- 
somu svajotoju, utopistu ir pro ašaras save pajuokdavo. Jo Aana- 
pinskas (Fragment o Filipie z Konopi, 1854) — ne savo gadynės 
(XVII a.) bajoras, kuris, kaip Donkišotas, pastebėjęs kur kokią ne- 
teisybę, tuoj puola į pagalbą: gelbsti žydelius, su kuriais mušasi jė- 
zavitų mokiniai, padeda savo sužadėtinei ištekėti už jos mylimojo, 
bajorų seimelyje reikalauja sulyginti baudžiauninkus su bajorais; ži- 
noma, patsai del to vis nukenčia. Kondratavičius čia aiškiai sava 
vaizduoja, savo vadovavimąsi gyvenime vien jausmu, poeto svajin- 
gumą, kurį mėgina net pateisinti „Miško trobelėje“ (Chatka w |e- 
sie, 1855), vienoje iš kelių Vilniaus teatrui parašytų eiliuotųjų dramų, 
Joje jis vaizduoja poetą, toli nuo Žmonių apsigyvenusį, kad ir sva- 
jotoją, bet sugebėjusį gerai ūkį vesti; matyt, čia paties Kondratavi- 
čiaus svajonė, nes jis ūkiu nekaip versdavosi 

Juo vėliau, juo Kondratavičiaus autoironija darosi kartesnė, 
liūdnesnė. „Lakštingalos mirtyje“ (Smierė stowika, 1859) rodo 
mums paukštį giesmininką, kurs mieste žuvo narveliuose uždarytas, 
„Bepročių namų dainelėse“ (Melodje z domu obtąkanych, |861), 
jau yra uždaręs bepročių namuose save, kenčiantį svetimas kančias 
ir pasimirusį šiaip įvertintą: supęsis padebesiuos, skaitęs ir rašęs 
niekelius, visi jį prigaudavę, skriausdavę, miręs badu (po obtokach 
się kotysal, wiersze pisat, czyiat w ksiąžkach w noc i we dnie ja- 
kieš brednie, dat každemu wiešč się w pole jak pacholę,... i tak 
szto mu nieciekawie w každej sprawie,... gtodną šmiercią literata 
zszedt ze šwiata)) Tad vargą vargstąs, kančių kančias kenčias, 
gailingas, nepraktingas poetas svajotojas, dar nesenas, kaip išga- 
nymo, laukė mirties: „Kam man kalba, kuri neįstengia minties nė 
šešėlio išreikšti?“ Kam kančios, kurių nesi nusipelnęs? Gana 
„kentėti... (Cupio dissolvi, 1861: „Na co mi, Panie, ta suknia 
z ciata, co mi swobodną duszę skowata? Daleš mi mowę, což 
ona znaczy? Czyž choč cien myšli mej wyttumaczy?“). 

Liūdnai mirė poetas, visų mylimas, gerbiamas, skaitomas.. 


Kaip Moniuška kai kuriems Kondratavičiaus ir Kra- 
šiauskio kūriniams pritaikė muzika, tuo sustiprindamas ju 
įtakumą visuomenėje, taip Mykolas Andriolli (1837—1893), 
mums Andriuliu skambas, Vilniuje apsigyvenusio italo sūnus, 
nemažiau už Moniušką padėjo Lietuvos poetų vaizdus visuo- 
menėje sustiprinti, savo piešiniais papuošdamas Konradą Va- 
lenrodą ir Poną Tadą, Kunigą, Kvestoriaus atsiminimus 
Denbaragi ir Margį Dalį savo Lietuvos istorijos piešinių 
jis piešė Vilniuje (1857—60 ir 1852—64) tebegyvendamas, 
bet ir vėliau, atsidūręs užsieny ir apsigyvenęs Lenkuose, ne- 
pamiršo Lietuvos ir, greta kitų veikalų, vaizdavo minėtuosius 
Lietuvos literatūrinius kūrinius 


S 61. Baronas. Po 25-rių metų (1830-1855) pertraukos, 
visuotinio suskatimo įtakoje pabunda lietuvių poezija, lietuvių ne 
vien iš savo krypsnio (kaip Kondratavičiaus), bet ir iš kalbos. Rašė 
eilėraščius, dainas žemaičiai (Ivinskis, Valančius, Zelvavičia) ir 
aukštaičiai, bet aukštaičių poezija aukščiau iškyla. Jos pryšakyje 
stoja didžiausias ligi šiol po Duonelaičio lietuvių poetas, kuriuo 
neturime dalintis su kitais, kaip Mickevičium, Krašiauskiu ar Kondra- 
tavičium, Antanas Baranauskas (1835-1902), plačiau žinomas mums 
dar malonesniu (lietuviškesniu) Barono vardu!). 

Gimęs Anykščiuose (dabartiniame Utenos, seniau Ukmergės 
apsk.) iš „karališkųjų žmonių“, Antanas iš pradžių ganė galvijus, 
kaip ir kiti jo amžiaus vaikai, paskui pusberniu dirbo lauko darbus. 
Baigęs valsčiaus raštininkų "mokyklą Rumšiškėse (Kauno apsk.), 
trejus metus raštininkavo Zemaičiuose ir buvo dažnai kilojamas 





1) Apie Baroną palyg. J. Daubaro Vyskupas Antanas Baranauskas (1911). 
J. Tumo Antanas Baranauskas (1924), M. Biržiškos Barono gyvenimas ir raš- 
tai (1924). 

(Vainute, Reseiniuose, Sedoje, Skuode). Paragintas Praniauckų, 
kurių Karolina (1830-1859) pasižymėjo lenkiškomis dainelėmis ir į 
„lietuvių kalbą buvo išvertusi Krašiauskio Vytuolio Raudos pasaką 
„Eglė, žalčių karalienė“, 1856 m. jis stojo į Varnių kunigų seminariją. 
Per dvejus metus ją išėjęs, kunigo - mokslus jis papildė Petrapilio, 
kunigų akademijoje (1858-1862) ir užsieny (Miunchene, Romoje) 





36. Mykolas Andriolli. 


iš kur grįžęs (1866) neilgai profesoriavo Petrapilio akademijoje, nes 
„vysk. Valančius tuojau jį pašaukė mokyti Kauno seminarijoje. Moky- 
damas joje klierikus gražiai sakyti lietuviškus pamokslus, kreipė jų 
dėmesį į gimtąją kalbą, vertė savo tarmėmis rašinius jam rašyti, 
pats kalbą gražiai pramoko ir plačiai, net užsieny, išgarsėjo giliu 
jos mokėjimu. Pakeltas pavyskupiu (1884), nebemokė ir nebeužsiėmė 
lietuvių kalba, atsidėjęs matematikai. Daugiau kaip 30 metų Kaune 
padirbėjęs, vysk. Antanas (1897) persikėlė į Seinus, kur jis buvo 
pakeltas tikruoju vyskupu; ten Jis ir pasimirė. 

14 metų vaikinas, Baronas jau ėmė lenkiškai eiles rašinėti, 
o kartais ir savo sukurtas lietuviškas daineles dainuodavo. Eidamas 
valsčiaus raštininkų mokyklą, buvo sueiliavęs Nemuno potvynį. Tas 
eiles jis įrašydavo tėvams į laiškus arba savo dienoraštyje. Berašti- 
ninkaudamas vis rimčiau ėmė į savo eiliavimą žiūrėti; 18 metų 
amžiaus ėmė dažniau ir lietuviškai kurti. Vienas jo pirmųjų kūriniu 
— „Mažų dienų atminimai“; juose jis apsakė vaikiškus savo ir savo 
brolių išdykavimus, del kurių tėvas ne kartą ir diržo susigriebdavo. 
Daugiau rašė lenkiškai negu lietuviškai, tai vaizduodamas gamtą ir 





37. Antanas Baronas. 


jos atmainas (liet. Saulėtekis: Jau šviesi saulė apišvietė žemę), tai 
savo, dažniausiai liūdnus, jausmus. Kai kurias jo eiles paskaitė 
Karolina Praniauckaitė, net išspausdino jas (lenkiškas) Vilniaus 
laikraščiuose ir karštai kėlė jo poetiškus gabumus, ragindama jį 
paskirti savo poeziją Dievo garbei, dvasia pakilti ir kitus Dievop 
kelti. i 


Seminarijoje Baronas labiausiai suėjo su anykštėnu kun. Kairiu 
(Klemensu Kairiu, 1835-1864), kuris taip pat rašė poezijos .veika- 
lėlius lenkų ir lietuvių kalbomis ir savo draugui padarė nemaža 
įtakos. Susidaro klierikų kuopelė, kuri svajoja prikelti Lietuvą, jos 
gimtąją kalbą. Kairys anksčiau už Baroną išvažiuoja į Petrapilį. 

Juodu ne kartą apsimaino eilėraščiais lietuvių, lenkų ir net lotynų 
kalbomis, reikšdamu savo karščiausius broliškus jausmus. Kairiui 
iš Varnių išvažiavus ir iš tolo tik laiškais ir eilėraščiais Baroną 
teparemiant, o paskui ir pačiam Baronui į Petrapilį išvažiavus, labiau- 
siai 1858-59 m. (tad einant 23-24 metus), Baronui buvo karščiausias 
poezijos kūrimo laikas. 

Tuo metu pasirodė, mūsų jaunuomenės vėliau taip mėgiama | 
ir dainuojama, jo Da/nyų da/ne/ė apie Lietuvos praeitį: „Giedu 
dainelę, savo giesmelę, apie rūpesnius, vargelius Lietuvos krašto“... 
Tuo metu jis ėmė rašyti giesmeles bažnyčioj giedoti; kai kurias Valan- 
čius pridūrė savo kantiščkoms (1860), pavadinęs Artojų giesmėmis 
šventomis. Tikybines giesmes Baronas rašė ir vėliau, paleisdamas 
jas į žmones per savo brolius ir gimines, kuriems jas išrašydavo 
laiškuose. Ypatingai daug jų parašė senatvėje, Visų jų turime dau- 
giau kaip 50, kurių gražiausios yra skiriamos Kristaus motinai 
(„Sveika Marija, dangaus lelija“, „Skaisčiausioji, gražiausioji“, „Oi. 
man širdį spaudžia, sopa, dūšioj rona tūleriopa“). 

Jo kilniausias kūrinys — poema Anykščių šilelis, kurį Jis 
parašė 1858 ir 1859 m. Anykščiuose per atostogas. Sykį pamokslų 
kalbos profesorius seminarijoje, sako, ėmęs pamokoje girti klausy- 
tojams lenkų kalbos gražumą, turtingumą. ir niekint lietuvių kalbą; 
esą, gražesnio daikto, kaip Mickevičius mišką, grybus kad esąs 
atvaizdavęs, lietuviškai tinkamai neparašysi. Sitoki neišmintingi Žo- 
džiai užgavę lietuvius, ir Baronas ryžęsis įrodyti, jog lietuvių kalba 
esanti lygiai graži ir turtinga, kaip ir lenkų... Draugų kurstomas ir 
raginamas, profesoriaus paerzintas Baronas atsidūrė tėviškėje, kurios 
gamta ir kūdikystės atsiminimai taip jį paveikė, jog dar tą pat vasarą 
parašė pirmąją Anykščių Šilelio dalį; kitą vasarą, jau iš Petrapilio 
"grįžęs, — ir antrąją dalį. Tą kūrinį Ivinskis tuojau įdėjo į savo 
kalendorius, o vokiečiai (Geitleris 1875, Veberis 1882) kalbos 
mokslui ją iš naujo išleido; mūsų metu pasirodė ir jos vertimas 
į lenkų kalbą (Jablonskienės!. 

Tai lirinė poema, graudi, maloni, teikianti vaizdų iš trijų 
šilelio gyvenimo gadynių: jam tebesant dar senovės girių giriai, 
jai virtus šileliu ir, pagaliau, šilelio vietoj atsiradus nuplikusių kalnų 
kalnams. Silelio gamtos gyvybė vyrauja žmonėms: žmonės joje ne- 
veikia, tik graudžia jausdami jos grožį ir galią. Zmogus nustebęs 
sušunka: „ar miške aš čia stoviu, ar danguj, ar rojuj?“ Garsai, 
spalvos, kvapaijį veikia, pagauna. Tad Silelio nustojęs jis nebe- 
rimsta, skursta. Silelio gyvybės vaizdai ir poeto jausmai reiškėsi 
daugybe gyvų, nuoširdžių, neišgalvotų figūrų ir šiaip švelniais 
poetiškais vaizdais ir žavi skaitytojus. Puikus lietuvių kalbos, ypačiai 
anykštėnų tarmės, mokėtojas, gražiai ją savo kūrinyje sunaudojęs 
Baronas aikreipė į save“kalbininkų (vokiečių) dėmesį, kurie suragino 
jį giliau tirti lietuvių kalbą, bet neįtiko kai kuriems žemaičiams 
(prof. Ugenskiui), kurie buvo pripratę prie žemaičių tarmės vyravimo 
rašto kalboje ir piktinosi naujai, jų nuomone, negražiai, sudarkytai 
tarmei į raštus įeinant. Toje poemoje randame aiškios Mickevičiaus, 

gal net Daukanto įtakos, kas betgi Anykščių Šileliui nekliudė pa- 
kilti į pačias pirmąsias vietas mūsų poezijoje ir sustiprinti kitatau- 
čiams įspūdį, iš jos gaunamą, nes pirma jie tegavo ją pažinti tik iš 
Duonelaičio ir dainų. 

Anykščių Silelis labiausiai įtiko šviesuomenei, nors buvo iš- 
spausdintas kaimui prieinamuose kalendoriuose. Kaimo žmonėms 
artimesnės buvo jo kitos 1858—59 m. poemos. 1858 m. rudenį 
išvažiavęs į Petrapilio akademiją, savo kelionės įspūdžius jis grau- 
džiai vaizdavo keliolikos dainų ir eilėraščių poemėlėje Ae//onė/e 
Petaburkan. Tai poetiška Antano gromata tėveliams, broleliams 
ir sesiulėms, kurioje jis, „Guduos atvykęs“ ir atsiradęs „ramioje 
pievoje“ (akademijoje), apsako Anykščių Petrapilio kelionės įspū- 
džius.  Zmonės, jų vargai, paklydimai poetui čia labiausiai rūpi 
iškelti, bet ne gamtos grožybės, kaip kad Silelyje; Silelis — poezijos 
mėgėjams kartoti, Kelionė — žmonėms graudinti, dainuoti. Tad 
Kelionei spaudoje dar nepasirodžius (ji tebuvo išspausdinta „Ap- 
žvalgos“ laikraštyje po 30 m.), anykštėnai ir kiti, jais sekdami, dai- 
navo Kelionės „atsisveikinimo dainas“ — Sudiev Lietuva, Nu 
Lietuva, nu Dauguva, graudinosi Lietuvos Žmonių vargo vaizdais 
(„ne taip staugia platus plentas gniaužtas diližonais, kaip vaitoja 
mūsų žmonės po svetimais ponais“), raminosi didžios praeities 
priminimu (Lietuva kadaise „paveikus gudus po kojom pamynė ir 
“ maskolius vainoj kaip gvazdikus skynė“), graudžia malda (O/ su 
malda dūšiai sa/du), stiprinosi tvirtu nujautimu, jog „šiaurės sū- 
naus“ (Rusų vyriausybės) persekiojami lietuviai vis delto nežus: 
„Kad tu, gude, nesulauktum, ne taip, kaip tu nori, bus kaip Die- 
vas duos, ne tavo priesakiai nedori“ ... Graudi Kelionė padarė 
įtakos ir vėlesnės „Aušros“ gadynės poetams: Mickevičius davė 
Baroną, Baronas — Maironį. 

1859 m. tėviškėje vasarą būdamas, be Anykščių Silelio antro- 
sios pusės, Baronas dar parašė, netrukus kalendoriuje išspausdintą,. 
poemėlę D/evo rykštė 17 ma/onė. Paremdamas vysk. Valančiaus. 
kovą prieš girtybę, jis tvirtino žmonių nusistatymą prieš degtinę, 
duodamas jiems atatinkančių pavyzdžių iš lietuvių ir kitu tautų 
istorijos įtikindamas, graudindamas. Kad ir silpnesnė už kitas Ba- 
rono poemas, bet ji yra gražiausia iš visų tų kūrinių, kurie anos 
gadynės mūsų poetų buvo parašyti blaivybei. 

Petrapilyje tais pat metais, tur būt, rudenį, Baronas parašė 
poemą Pasikalbėjimas g/esrmininko su Lietuva, kaip ir Kelionė, 
tik po 30 metų teišspausdintą („Apžvalgoje“). Joje jis stengėsi 
atsakyti į klausimą, kas daryti, kad Lietuva būtų laiminga. Nei 
turtai, nei senovės galybė, nei laisvė nepadarysią jos laimingos, jei 
nebūsią sąmoningo, teisingo, gero, dievobaimingo žmonių sugyveni- 
mo su kits kitu. Vienai viena, sako, reikią iš Dievo prašyti: „mei- 
lės, tiktai meilės“. | 

Ar bus ką Baronas sukūręs 1860—62 m., nežinia; gal viena 
kitą bažnytinę giesmelę 1863 m. užsieny būdamas, vieną, bet 
graudžią teparašė dainelę — Neramumą („Ko gi skauda man 

širdelę“). Po to jis bevelk neberašė eilių, retkarčiais vyskupą eilė- 
mis tepasveikindamas (paskutinį kartą — 1883 — „Aušros“ pasiro- 
dymo metais). Paskui terašė bažnyčiai giesmes. Atsidavęs kunigo 
ir vyskupo pareigoms, lietuvių kalbotyrai ir matematikos mokslui, 
Baronas vis mažiau turėjo sąryšio su literatūra, ir, pagaliau, visai 
nuo jos atsitraukė. 

Barono poezijai daug prikišama, daug joje yra paprasto, ne- 
gudraus pamokslo žmonėms, pasitaiko negražių išsireiškimų ir šiaip 
silpnybių, bet vis delto lietuvių tautos sąmonėjimo ir literatūros is- 
torijoje ji nemažai yra nusvėrusi. Nors Baronas užaugęs ir su- 
brendęs bajorų gadynėje, su ja stipriai buvo suaugęs ir tatai aiškiai 
žymu jo poezijoje, bet ji ne tiek darė įspūdžio anos gadynės žmo- 
nėms, kiek vėlesniajai kartai, kurios priešingam bajorams nusista- 
tymui Jis nepritarė. O toji „Aušros“ karta, kad ir nebesilaikė Lie- 
tuvos ir Lenkų ūnijos tradicijų, kurios Baroną yra veikusios, bran- 
gino ji ir mylėjo del jo karštos meilės tėvynei ir žmonėms, kuri 
skambiai reiškėsi jo graudžiomis giesmėmis. Barono apibarta 

„Aušra“ jau pirmajame savo numery davė jo Dainų dainelę... 


Kaimo dainų dainelės, Duonelaičio Metai ir Barono Šilelis — 
štai mūsų priešaušrinės poezijos deimantai, M/maBSISS tos poezijos 
palikimas poaušrio gadynei. 


Be Barono ir kitų jau paminėtų poetų, tenka dar pami- 
nėti kun. Juozapas Zelvavičia, kuris Rusuose gyvendamas | 
vertė Krylovo pasakėčias eiliuotine lietuvių kalba, ta kalba 
apsakinėjo ir Senojo Įstatymo dalykus (išl. 1858). Stilius 
posunkis, eilės silpnokos, bet, ypačiai pasakėčių, pilnos gražių 
išsireiškimų. 

Be Akelaičio, kuris išvertė į mūsų kalbą patriotišką 
lenkų himną „Bože coš Polskę“, buvo ir daugiau mums žino- 
mų ir nežinomų poetų, kurie lietuvių kalba rašė vertė len- 
kams palankias dainas eilėraščius (Garibaldžio dainą „Kelkit 
vyrai, kelkit narsūs, jau ateina lenkai garsūs,“ ir k.) Kai kurie 
dainiai del lenkmečio į Rusiją ištremti, bent buvusiųjų para- 
piečių tarpe netrukus pagarsėjo jiems siunčiamomis savo 
liūdnomis dainelėmis (Kun. Zlotožinskis: „Ten už miesto ant 
kalnelio“ ir kit.). 


S 62. Prūsų švietėjai. Sleikeris. Viskas, rodos, sakė, kad 
žmonių švietimo ir žadinimo darbas, Lietuvos istorijos, lietuvių kal- 
bos ir kitų dalykų tyrimai, suspiesti Vilniuje, remiami Varniuose, 
"sukels ten tautos sąjūdį, sutrauks į jį rinktinę Lietuvos šviesuome- 
nę ir padarys jį lietuvių mokslo bokštu ir žvaigžde. Tačiau rusų 
vyriausybė tuojau po 64-ųjų metų atėmė Vilniui kultūros žvaigždės 
reikšmę, sužvaigždėti jam dabar jau nebeleido. Tokia Lietuvos 
žvaigžde virto tuomet Prūsų Tilžė, kuri prieš tai Didžiajai Lietuvai 
ne ką tedavė. Prūsuose tik ligi 63- "ųjų metų ėjo Prūsų lietuvių ir 
vokiečių raštai, daugiausia mokytojų ir kunigų, kurie leido įvairius 
raštus tikybiniams lietuvių reikalams aprūpinti — „mišknyges“, „pa- 

mokinimus“, „kalendras“, „nusidavimus“ ir šiaip knygeles. Nė vie- 
nas iš jų nėra turėjęs svaresnės vietos mūsų literatūros, net šiaip- 
jau raštų, istorijoje. 


Tilžės superintendentas, vadinamas tenai vyskupu, Oto- 
nas Glogavas (vok. Glogau, miręs 1875), parašė, išvertė ir išleido 
lietuvių mokykloms giesmių knygeles („Giesmės šiuilėms“, 
1853 ir vėliau), Liuterio „Mažąjį katgizmą“ (1855), „Švento 
Rašto nusidavimus“ (1855) ir dar kitas knygeles. Vokiečių 
laikraščiuose jis spausdino įvairių dalykėlių lietuvių tautosakai 
(apie dainas, vestuvių papročius), 1869 m. išleido atskiru ra- 
šiniu savo etnografinius ir istorinius dalykus „Litauen und die 
Litauer“. | 

Kunigas Karolis Jakobis (vok. Jacoby, 1817—1881), dirb- 
damas paskutinius dvidešimt metų tarp Klaipėdos lietuvių, 
savo teisingumu, darbo žmonių troškimų branginimu ir rėmi- 
mu jų pastangų daugiau teisių lietuvių kalbai įgyti buvo įgijęs 
lietuvių visuomenės meilę ir padėką. 1879 m. Klaipėdos 
gimnazijoj įvedus lietuvių kalbą, jis ją dėstė ligi mirties. Jis 
rašinėjo mokslo laikraščiuose straipsnius apie klaipėdiečių tarmę, 
lietuvių „Želmenų“ vardus ir k. Jis sudarė ir išleido lietuviš- 
kus išrašus mokykloms (Litauische  Chrestomathie zum 
Schulgebrauch, 1880). 


Daug įtakos lietuvių kalbotyrai ir rašybai padarė garsingas 
vokiečių mokslininkas Augustas Sleikeris (vok.Schleicher, 1821 — 
1868) „Pragos, vėliau Jenos universitetų profesorius. Stengdamasis kaip 
reikiant ištirti lietuvių kalbą ir tarmes, jis 1852 m. du kartu važinėjo 
į Mažąją ir Didžiają Lietuvą ir tiek pramokęs lietuvių kalbos, jog 
netrukus kalbėdavo su mūsų žmonėmis, išleido pagrindinį lietuvių 
Kalbos mokslui veikalą apie ją — „Handbuch der litauischen Spra- 
che“ (I Grammatik, 1855; II. Glossar und Lesebuch, 1857). 


S 63. 1856-—1864 m. mūsų raštų sąvada. Per 1856—1864 
metus išleista apie 365 lietuviškų knygų, iš kurių Mažajai Lietuvai 
tenka apie 100 leidinių. O visų lietuviškų leidinių nuo 54 ligi 
1864 m. bibliografai suskaito daugiau kaip 1000. 

